
NOTA AUTORULUI
în ultimii douăzeci de ani am scris o serie de cărţi despre ucenicia mea pe lîngă un vrăjitor indian Yaqui din Mexic, don Juan Matus. Am explicat în cărţile respective că acesta m-a învăţat vrăjitoria, dar nu în sensul în care este aceasta înţeleasă în contextul vieţii noastre cotidiene - ca folosire a forţelor supranaturale asupra celorlalţi sau invocare a spiritelor prin farmece, descîntece ori ritualuri pentru a produce efecte supranaturale. Pentru don Juan, vrăjitoria însemna acţiunea de concretizare a unor principii specifice teoretice şi practice privind natura şi rolul percepţiei în modelarea universului ce ne înconjoară.
Respectînd sugestia lui don Juan, am evitat folosirea ter​menului de şamanism - o categorie ce ţine de antropologie -pentru a caracteriza ştiinţa lui. Am denumit-o tot timpul, aşa cum o denumea el însuşi: vrăjitorie. Totuşi, la o analiză mai atentă, mi-am dat seama că acest termen face să pară şi mai con​fuze fenomenele şi aşa enigmatice pe care mi le-a prezentat în învăţăturile sale.
In lucrările de antropologie, şamanismul este definit ca sis​tem de credinţe al unor popoare indigene din nordul Asiei -răspîndit şi printre unele triburi băştinaşe indiene din America de Nord - care susţine că sîntem înconjuraţi de o lume nevăzută

de forţe spirituale ancestrale - bune şi rele - şi că aceste forţe pot fi invocate şi controlate prin acţiunile practicanţilor, care sînt intermediari între tărîmul naturalului şi cel al supranatu​ralului.
Don Juan era, într-adevăr, un intermediar între lumea obişnuită a vieţii cotidiene şi o lume nevăzută, pe care nu o numea supranaturală, ci a doua atenţie. Rolul său, ca profesor, era să-mi facă această structură accesibilă. Am descris în lucrarea mea anterioară metodele lui de predare în acest sens, ca şi artele vrăjitoreşti pe care m-a învăţat să le practic, cea mai importantă dintre ele numindu-se arta visatului.
Don Juan susţinea că lumea noastră, pe care o credem unică şi absolută, este doar o entitate dintr-un mănunchi de lumi suc​cesive, aranjate ca foile unui bulb de ceapă. El afirma că, deşi sîntem pregătiţi din punct de vedere energetic să percepem numai lumea noastră, avem totuşi capacitatea de a accede la celelalte lumi, care sînt la fel de reale, unice, absolute şi atotcu​prinzătoare ca şi lumea noastră.
Don Juan mi-a explicat că, pentru a putea percepe aceste lumi, nu numai că este necesar să dorim cu înfocare acest lucru, ci trebuie să avem şi suficientă energie pentru a le accede. Existenţa lor este permanentă şi independentă de conştiinţa noastră, spunea el, dar faptul că nu ne sînt accesibile este în tota​litate consecinţa predeterminării noastre din punct de vedere energetic. Cu alte cuvinte, pur şi simplu, numai datorită acestei predeterminări, sîntem constrinşi să credem că lumea vieţii noas​tre cotidiene este singura lume posibilă.
Don Juan spunea că din convingerea că această predeter​minare energetică se poate corecta, vrăjitorii din timpuri străvechi creaseră un set de metode menite să recondiţioneze capacităţile noastre energetice de a percepe, numind acest set de metode - arta visatului.

Din perspectiva pe care mi-o oferă timpul scurs de atunci, îmi dau seama acum că cea mai adecvată definire a visatului făcută de don Juan a fost de a-1 numi „poarta către nemărginire", în momentul respectiv, eu am replicat că metafora aceea nu avea pentru mine nici un sens.
- Atunci să renunţăm la metafore, a consimţit el. Să zicem că visatul este maniera practică în care vrăjitorii fac ca visele obişnuite să aibă utilizare.
- Dar cum pot fi utilizate visele obişnuite? am întrebat eu.
- Sîntem mereu induşi în eroare de vorbe, a spus el. în ceea ce mă priveşte, profesorul meu a încercat să-mi definească visatul, spunîndu-mi că este modul în care vrăjitorii spun noapte bună lumii. Desigur că încerca să-şi ajusteze explicaţiile în funcţie de modul meu de a gîndi. La fel procedez şi eu cu tine. Cu o altă ocazie, don Juan mi-a spus: Visatul poate fi doar trăit ca experienţă directă. Nu înseamnă numai să ai vise în somn. Nu înseamnă nici să visezi cu ochii deschişi, să-ţi doreşti sau să-ţi imaginezi ceva. Prin intermediul visatului putem percepe alte lumi, pe care desigur că le putem descrie, deşi nu putem descrie ceea ce ne face să le percepem. Dar putem simţi cum visatul deschide aceste lumi pentru noi. Visatul pare a fi o senzaţie - un proces ce se desfăşoară în corpul nostru, o stare conştientă în mintea nostră.
în cadrul învăţăturilor sale, don Juan mi-a explicat, pe larg, principiile, argumentarea logică şi utilizările practice ale artei visatului. Procesul de instruire se compune din două părţi: una vizînd procedeele practice de visat, iar cealaltă, explicarea aces​tor procedee la nivelul abstractizărilor. Metoda sa didactică era o combinaţie între a-mi suscita curiozitatea intelectuală cu prin​cipiile abstracte ale visatului şi a mă îndruma să le găsesc rezolvarea în practică,.
Am scris deja despre toate acestea cît de amănunţit am putut. Am descris totodată mediul vrăjitoresc în care m-a plasat don
Juan pentru a mă învăţa arta lui. Interacţiunile mele din acest mediu m-au interesat în mod special, pentru că s-au petrecut în exclusivitate în cea de a doua atenţie. Am interacţionaţ astfel cu cele zece femei şi cinci bărbaţi, care făceau parte din grupul de vrăjitori al lui don Juan şi cu cei patru tineri şi patru tinere, care erau ucenicii săi.
Don Juan i-a adunat pe toţi cei opt imediat după ce am venit în lumea lui. Mi-a precizat că aceştia formau un grup vrăjitoresc tradiţional - o replică a grupului său - şi că eu trebuia să-i con​duc. Totuşi, după ce a lucrat cu mine, şi-a dat seama că eram alt​fel decît se aştepta. A explicat această deosebire în termenii unei configuraţii energetice, pe care o vedeau numai vrăjitorii: în loc să am patru compartimente de energie, aşa cum avea el însuşi, eu aveam numai trei. Această configuraţie, despre care el - în mod eronat - crezuse că este un defect ce poate fi corectat, mă făcea total necorespunzător pentru a interacţiona cu cei opt ucenici sau a-i conduce, astfel că a devenit absolut necesar ca don Juan să constituie alt grup de persoane, cu structuri ener​getice mai apropiate de a mea.
Am scris pe larg despre toate aceste întîmplări. Totuşi, n-am menţionat niciodată cel de al doilea grup de ucenici: don Juan nu mi-a permis să o fac. A argumentat că aceştia făceau parte din domeniul meu de activitate şi că înţelegerea pe care o aveam cu el era să scriu despre domeniul lui şi nu despre al meu.
Cel de al doilea grup de ucenici avea un număr extrem de redus de membri - numai trei persoane: o visătoare, Florida Grâu; un stalker, Taisha Abelar; şi o femeie nagual, Carol Tiggs.
Interacţionam între noi numai în cea de a doua atenţie. în lumea de zi cu zi, nu aveam nici cea mai vagă idee unii despre alţii. Dar, în termenii relaţiei noastre cu don Juan, nu exista nimic vag; el a depus eforturi colosale să ne instruiască în mod egal pe

toţi. Totuşi, către sfîrşitul perioadei de instruire, cînd se apropia sorocul lui don Juan, presiunea psihologică exercitată de imi​nenta lui plecare a început să producă năruirea graniţelor rigide ale celei de a doua atenţii. Rezultatul a fost că interacţiunea noastră a început să se transfere în lumea cotidiană şi ne-am întîlnit, evident, pentru prima dată.
Nici unul dintre noi nu ştia, în mod conştient, nimic despre interacţiunea noastră profundă şi intensă din cea de a doua atenţie. întrucît activam cu toţii în domeniul studiilor teoretice, am fost mai mult decît şocaţi să constatăm că ne mai întîlniserăm. Desigur, această problemă a fost şi continuă să fie pentru noi ceva cu neputinţă de admis la nivel intelectual, şi totuşi, ştim foarte bine că face parte integrantă din expe​rienţa noastră personală. Prin urmare, am ajuns la alarmanta constatare că psihicul uman este infinit mai complex decît ne-au făcut să credem raţionamentele noastre practice sau ştiinţifice.
Cu o ocazie, i-am cerut lui don Juan, la unison, să clari​fice impasul în care ne aflam. El ne-a spus că avea două alter​native din punct de vedere al explicării fenomenului. Una era să se ocupe de raţionalitatea noastră rănită, încercînd să-i restabilească statutul prin a afirma că cea de a doua atenţie este o stare de conştiinţă la fel de nereală ca elefanţii zburători şi că tot ce credeam noi că am trăit în acea stare este, pur şi simplu, un produs al sugestiei hipnotice. Cealaltă alternativă era să explice cea de a doua atenţie în felul în care o înţeleg vrăjitorii visători, drept o configuraţie energetică a stării conştiente.
Totuşi, pe timpul efectuării exerciţiilor mele de visat, obstrucţionarea celei de a doua atenţii a rămas neschimbată. De fiecare dată cînd intram în visat, intram în cea de a doua atenţie, iar trezirea din visat nu însemna, în mod necesar, că ieşisem din cea de a doua atenţie. Ani de-a rîndul mi-am putut

aminti numai fragmente din experienţele trăite în visat. Cea mai mare parte a ceea ce făcusem îmi era, din punct de vedere energetic, inaccesibil. Mi-a trebuit cincisprezece ani de muncă neîntreruptă - din 1973 pînă în 1988 - pentru a stoca destulă energie şi a putea, astfel, să reorganizez totul în succesiune liniară în mintea mea. Atunci mi-am amintit secvenţe după secvenţe de întîmplări din visat şi am putut să completez cel puţin unele goluri evidente din amintirile mele. în felul acesta, am reuşit să refac continuitatea inerentă a lecţiilor lui don Juan în arta visatului, continuitate pe care o pierdusem datorită fap​tului că el mă făcuse să pendulez continuu între starea de conştiinţă a vieţii cotidiene şi starea de conştiinţă din cea de a doua atenţie. Lucrarea de faţă este rezultatul acestei reorga​nizări.
Toate acestea mă aduc la partea finală a expunerii mele, şi anume, la motivul pentru care am scris această carte. Aflîndu-mă în posesia majorităţii părţilor componente ale lecţiilor lui don Juan în arta visatului, aş dori să prezint într-o lucrare viitoare situaţia şi preocupările actuale ale celor patru învăţăcei ai săi de pe urmă: Florinda Grâu, Taisha Abelar, Carol Tiggs şi cu mine. Dar, înainte de a descrie şi explica rezultatele îndrumărilor lui don Juan şi ale influenţei lui asupra noastră, trebuie să revăd, în lumina a ceea ce ştiu acum, părţile din lecţiile sale de visat la care n-am avut pînă acum acces.
Motivul hotărîtor pentru care am scris totuşi această carte mi-a fost furnizat de Carol Tiggs. Convingerea ei este că expli​carea lumii pe care ne-a lăsat-o ca moştenire don Juan reprezintă expresia supremă a recunoştinţei noastre faţă de el şi a angajării noastre faţă de obiectivele sale.
ARTA VISATULUI

1.VRĂJITORII DIN TIMPURI STRĂVECHI: INTRODUCERE
Don Juan a insistat în repetate rînduri asupra faptului că tot ceea ce mă învăţa el fusese conceptualizat şi clarificat de acei oameni pe care îi numea vrăjitorii din timpuri străvechi. A pre​cizat, cu hotărîre, că este o mare deosebire între acei vrăjitori şi vrăjitorii din epoca actuală. îi descria pe vrăjitorii din tim​puri străvechi ca pe oameni ce trăiseră în Mexic, probabil cu mii de ani înainte ca acesta să fie cucerit de spanioli, şi a căror realizare majoră fusese de a construi structurile vrăjitoriei, evi​denţiind caracterul practic şi concret al acesteia. îi înfăţişa ca pe nişte oameni extraordinari, dar lipsiţi de discernămînt. în contrast, îi descria pe vrăjitorii din contemporaneitate ca pe oameni faimoşi pentru gîndirea lor logică solidă şi capacitatea de a modifica - atunci cînd consideră necesar - modul de ope​rare al vrăjitoriei.
Don Juan mi-a explicat că premisele vrăjitoreşti pertinente visatului fuseseră prevăzute şi create în mod firesc de vrăjitorii din timpuri străvechi. întrucît aceste premise sînt esenţiale în explicarea şi înţelegerea visatului, este absolut necesar să scriu din nou despre ele, discutîndu-le. Cea mai mare parte a acestei cărţi este, prin urmare, o reintroducere şi dezvoltare a ceea ce am
prezentat în lucrările mele precedente. în timpul uneia dintre discuţiile noastre don Juan a declarat că pentru a putea aprecia statutul visatului şi a celor care-1 practică este necesar să fie înţeleasă strădania vrăjitorilor contemporani de a dirija vrăjito​ria către abstract, îndepărtînd-o de concret.
- Ce înţelegi prin concret, don Juan? am întrebat eu.
- Partea practică a vrăjitoriei, a spus el. Fixaţia obsesivă a minţii pe practici şi metode, influenţa nejustificată asupra oamenilor. Toate acestea aparţin domeniului vrăjitorilor din tre​cut.
- Şi ce înţelegi prin abstract?
- Acţiunea de căutare a libertăţii. A libertăţii de a percepe tot ceea ce este posibil din punct de vedere uman, eliberat de orice obsesii. Susţin că vrăjitorii contemporani sînt orientaţi către abstract pentru că ei sînt în căutarea libertăţii; nu îi interesează cîtuşi de puţin cîştigurile concrete. Ei nu au funcţii în societate, aşa cum aveau vrăjitorii din trecut. Astfel încît nu-i vei descoperi în posturi de vizionari oficiali sau vrăjitori ai curţii.
- Vrei să spui, don Juan, că trecutul nu are nici o valoare pentru vrăjitorii din zilele noastre?
- Ba cu siguranţă că are valoare. Ceea ce nu ne place însă este sentimentul lăsat de acel trecut. Personal detest întunecimea şi morbiditatea în gîndire. Mie îmi place imensitatea gîndirii. Oricum, indiferent de ceea ce îmi place sau îmi displace mie, tre​buie să recunosc meritele vrăjitorilor din timpuri străvechi, pen​tru că au fost cei dintîi care au descoperit şi au aplicat tot ceea ce cunoaştem şi aplicăm în ziua de azi.
Don Juan mi-a explicat că cea mai mare descoperire a vrăjitorilor din trecut a fost perceperea esenţei energetice a lucrurilor. Cunoaşterea acestui adevăr avea o importanţă atît de mare, încîţ a devenit premisa fundamentală a vrăjitoriei. în prezent, după o viaţă de disciplină şi instruire, vrăjitorii

dobîndesc cu adevărat capacitatea de a percepe esenţa lucrurilor, capacitate pe care o denumesc clarviziune.
- Ce ar însemna pentru mine să pot percepe esenţa ener​getică a lucrurilor? l-am întrebat o dată pe don Juan.
-  Ar însemna că poţi percepe energia în mod direct, a răspuns el. Prin înlăturarea laturii sociale a percepţiei, vei per​cepe esenţa tuturor lucrurilor. Tot ceea ce percepem este energie, dar, deoarece nu o putem percepe direct, prelucrăm percepţia pentru a o adapta unui tipar. Acest tipar este latura socială a per​cepţiei, pe care trebuie să o înlături.
- De ce trebuie să o înlătur?
- Pentru că aceasta reduce în mod deliberat sfera a ceea ce poate fi perceput şi ne face să credem că tiparul în care ne adaptăm percepţia este tot ceea ce există. Sînt convins că, pen​tru ca omul să poată supravieţui acum, percepţia sa trebuie să se schimbe din punct de vedere al fundamentării sociale.
- Ce este această fundamentare socială a percepţiei, don Juan?
- Certitudinea fizică cum că lumea este alcătuită din obiecte concrete. Numesc aceasta fundamentare socială pentru că toţi depun eforturi serioase şi intense pentru a ne direcţiona către a percepe lumea în acest mod.
- Dar atunci cum ar trebui să percepem lumea?
- Totul este energie. întregul univers este energie. Funda​mentarea socială a percepţiei noastre trebuie să fie certitudinea fizică cum că tot ceea ce există este energie. Este necesar să se depună eforturi mari ca să fim îndrumaţi cum să percepem energia ca energie. Atunci am avea ambele alternative la îndemînă.
- Este posibil ca oamenii să fie instruiţi în acest mod? am întrebat eu.

Don Juan a răspuns că este posibil şi că tocmai acest lucru era ceea ce făcea el cu mine şi cu ceilalţi învăţăcei ai săi. Ne învăţa un nou mod de a percepe, facîndu-ne mai întîi să realizăm că ne prelucrăm percepţia pentru a o adapta unui tipar, îndrumîndu-ne apoi cu asiduitate să percepem energia în mod direct. M-a asigurat că această metodă este foarte asemănătoare celei folosite pentru a ne deprinde să percepem lumea activi​tăţilor cotidiene.
Concepţia lui don Juan era că dependenţa noastră faţă de actul prelucrării percepţiei pentru adaptare la un tipar social dis​pare atunci cînd ne dăm seama că am acceptat tiparul ca moştenire de la strămoşii noştri, fără să ne ostenim să-1 examinăm.
- Perceperea unei lumi de obiecte materiale cu valoare pozi​tivă sau negativă trebuie să fi fost absolut necesară pentru supravieţuirea strămoşilor noştri, a spus don Juan. După ce se​cole de-a rîndul am perceput lumea în acest fel, în mod obliga​tor vom crede că lumea este alcătuită din obiecte.
- Nu pot să concep lumea în vreun alt mod, don Juan, m-am plîns eu. Este fără nici un dubiu o lume a obiectelor. Tot ce tre​buie să facem pentru a demonstra acest lucru este să ne lovim de ele.
- Desigur că este o lume a obiectelor. Nu contrazicem acest fapt.
- Atunci, ce vrei să spui?
- Vreau să spun că, în primul rînd, este o lume a energiei şi abia în al doilea rînd o lume a obiectelor. Dacă nu pornim de la premisa că este o lume a energiei, nu vom fi niciodată capabili să percepem energia direct. Vom fi în permanenţă blocaţi de cer​titudinea fizică a exact ceea ce am evidenţiat adineauri: materia​litatea obiectelor.

Argumentarea lui don Juan mi se părea extrem de decon​certantă. La timpul respectiv mintea mea refuza, pur şi simplu, să ia în considerare o altă modalitate de a înţelege lumea în afară celei care-mi era familiară. Afirmaţiile lui şi ideile pe care se străduia să le impună erau pentru mine sugestii neobişnuite, pe care nu puteam nici să le accept, dar nici să le resping.
- Modul nostru de a percepe lumea este cel al unui animal de pradă, mi-a spus el într-o zi. O manieră foarte eficientă de evaluare şi clasificare a hranei şi a pericolelor. Dar nu este unicul mod în care putem percepe lumea. Mai există unul, cel cu care încerc să te familiarizez: actul de a percepe esenţa tuturor lucrurilor - energia - în chip direct. Perceperea esenţei tuturor lucrurilor ne va face capabili să înţelegem, să clasificăm şi să ne înfăţişăm lumea în termeni absolut noi, mai interesanţi şi mai complecşi.
Aceasta era teza lui don Juan. Iar termenii mai complecşi la care se referea erau cei învăţaţi de la predecesorii săi, termeni ce corespund adevărurilor vrăjitoriei, ce nu au nici o fundamentare raţională şi nici o legătură cu realităţile cotidiene, dar care sînt adevăruri de necontestat pentru acei vrăjitori care percep ener​gia direct şi pot vedea esenţa tuturor lucrurilor.
Pentru astfel de vrăjitori cea mai semnificativă acţiune vrăjitorească este de a vedea esenţa universului. în opinia lui don Juan, vrăjitorii din timpuri străvechi - primii care au văzut esenţa universului - au fost cei care au descris-o cel mai bine. Ei au afirmat că esenţa universului seamănă cu nişte fire incandescente întinse în infinit în toate direcţiile posibile, filamente luminoase cu conştiinţă de sine de un nivel ce este imposibil de înţeles pen​tru mintea omenească.
De la vizualizarea esenţei universului vrăjitorii din timpuri străvechi au trecut la vizualizarea esenţei energetice a fiinţelor umane. Don Juan spunea că ei au descris fiinţele umane ca pe

nişte forme luminoase, similare unor ouă uriaşe, şi le-au mumit ouă luminoase.
- Atunci cînd vrăjitorii vizualizează o fiinţă umană, spunea don Juan, ceea ce văd este o formă luminoasă uriaşă care pluteşte, producînd - în mişcarea sa - o brazdă adîncă în ener​gia pămîntului, ca şi cînd forma luminoasă ar tîrî după sine o rădăcină.
Don Juan avea senzaţia că forma noastră energetică se tot schimbă de-a lungul timpului. El spunea că toţi vizionarii pe care-i cunoştea - inclusiv el însuşi - vedeau fiinţele umane în forme mai degrabă de mingi sau chiar de pietre funerare, decît de ouă. Dar, din cînd în cînd - din motive necunoscute lor -vrăjitorii pot vedea o persoană a cărei energie este de forma unui ou. Don Juan era de părere că oamenii contemporani cu energie în formă de ou sînt mult mai asemănători cu oamenii din tim​puri străvechi.
Pe parcursul prelegerilor sale, don Juan a discutat şi expli​cat în repetate rînduri ceea ce considera el că este descoperirea decisivă a vrăjitorilor din timpuri străvechi. O numea particu​laritatea crucială a fiinţelor umane ca mingi luminoase: o zonă rotundă de strălucire intensă, de mărimea unei mingi de tenis, aflată permanent în interiorul mingii luminoase, la acelaşi nivel cu suprafaţa acesteia, la o distanţă de aproximativ şaizeci de cen​timetri în spatele muchiei omoplatului drept al persoanei respec​tive.
Deoarece mi-a fost greu să-mi imaginez toate acestea de prima dată, don Juan mi-a făcut o descriere mai exactă. El mi-a explicat că mingea luminoasă este mult mai mare decît corpul omului, că zona de strălucire intensă face parte din această minge de energie, fiind plasată într-un loc ce se află la înălţimea omoplaţilor, la un braţ distanţă de spatele persoanei. El spunea

că - după ce au văzut ce face această zonă - vrăjitorii din vechime au denumit-o punctul de asamblare.
- Ce face punctul de asamblare? am întrebat eu.
- Ne face apţi de a percepe, a răspuns el. Vrăjitorii din vechime au văzut că în fiinţele umane percepţia se asamblează acolo, în acel punct. Văzînd că toţi oamenii vii posedă un aseme​nea punct de strălucire, vrăjitorii au conchis că percepţia în gene​ral are loc în acel punct într-o manieră adecvată, după caz.
- Ce au văzut vrăjitorii din vechime care să îi facă să tragă concluzia că percepţia are loc în punctul de asamblare? am întrebat.
Don Juan a răspuns că, mai întîi, au văzut că numai un număr redus dintre milioanele de filamente luminoase de energie ale universului ce străbat întregul corp al mingii luminoase trece direct prin punctul de asamblare, ceea ce era şi de aşteptat datorită faptului că acesta este mic în comparaţie cu întregul.
Apoi au văzut încă o zonă de luminozitate, de formă sferică, puţin mai mare decît punctul de asamblare, care se află întot​deauna în jurul acestuia şi intensifică la maximum luminozitatea filamentelor ce trec direct prin ea.
Şi în cele din urmă au văzut două lucruri. Primul - că punctele de asamblare ale fiinţelor umane se pot mişca din locul în care sînt plasate de obicei. Al doilea- că, atunci cînd punctul de asamblare se află în poziţia sa obişnuită, percepţia şi starea conştientă a individului observat par să fie normale, judecînd după comportamentul său normal.
Dar, atunci cînd punctele de asamblare şi sferele de lumi​nozitate care le înconjoară se află într-o poziţie diferită de cea obişnuită, comportamentul ciudat al indivizilor pare să indice o stare conştientă diferită şi faptul că ei percep într-un mod diferit.

Concluzia pe care au tras-o vrăjitorii din vechime din toate acestea a fost că, cu cît este mai mare deplasarea punctului de asamblare de poziţia sa obişnuită, cu atît este mai neobişnuit comportamentul, şi, evident, modificarea stării conştiente şi a percepţiei ce se manifestă în consecinţă.
- Te rog să observi că, atunci cînd vorbesc despre văzut, mă exprim întotdeauna cu „creînd impresia că" sau „părînd că", m-a prevenit don Juan. Tot ceea ce vede cineva este atît de unic, încît nu există manieră de a vorbi despre această experienţă decît prin compararea cu ceva ce ne este cunoscut.
Spunea că cel mai adecvat exemplu care ilustrează această dificultate este modul în care vrăjitorii vorbesc despre punctul de asamblare şi luminozitatea care îl înconjoară. Le caracteri​zează cu termenul de strălucire, dar nu poate fi vorba cu adevărat de strălucire deoarece vizionarii nu văd aceste lucruri cu ochii. Trebuie totuşi să evidenţieze diferenţa şi atunci spun că punctul de asamblare este o zonă de lumină strălucitoare şi că în jurul lui este un halo, o luminozitate. Don Juan a subliniat că sîntem atît de dependenţi de simţul văzului, atît de guvernaţi de percepţia noastră de animal de pradă, încît tot ceea ce vedem trebuie redat în termenii a ceea ce vede în mod normal ochiul animalului de pradă.
După ce au văzut ceea ce păreau să facă punctul de asam​blare şi luminozitatea care îl înconjura, vrăjitorii din vechime -a spus don Juan - au formulat o explicaţie. Au avansat ideea că la fiinţele umane punctul de asamblare - prin focalizarea sferei sale luminoase asupra filamentelor de energie ale universului ce trec direct prin el - asamblează automat, fără nici un fel de pre​meditare, respectivele filamente într-o percepţie ferm definită asupra lumii.
- Cum sînt filamentele, despre care vorbeşti, asamblate într-o percepţie fermă despre lume? am întrebat eu.

- Nimeni nu poate şti acest lucru, a răspuns el cu emfază. Vrăjitorii văd mişcarea energiei, dar faptul că văd această mişcare nu le poate explica cum şi de ce se mişcă energia.
Don Juan susţinea că, văzînd că milioane de filamente de energie conştientă trec prin punctul de asamblare, vrăjitorii din vechime au emis ipoteza că - în trecere - acestea se adună la un loc, unite de luminozitatea care înconjoară punctul. După ce au văzut că luminozitatea este extrem de slabă la oamenii în stare de inconştienţă sau pe moarte şi că este total absentă la cadavre, vrăjitorii au fost convinşi că această luminozitate este starea conştientă.
-  Dar punctul de asamblare? Este şi el absent în cazul cadavrelor? am întrebat.
Don Juan a răspuns că nu există nici o urmă a punctului de asamblare la o fiinţă decedată întrucît punctul de asamblare şi luminozitatea care îl înconjoară sînt semne ale prezenţei vieţii şi ale stării conştiente. Concluzia inevitabilă a vrăjitorilor din tim​puri străvechi a fost că starea conştientă şi percepţia sînt corelate şi se află în strînsă dependenţă faţă de punctul de asamblare şi luminozitatea care-1 înconjoară.
- Este posibil ca vrăjitorii să se fi înşelat în privinţa a ceea ce au văzuţi am întrebat.
- Nu pot să-ţi explic de ce, dar nu există posibilitatea ca vrăjitorii să se înşele asupra a ceea ce văd, a spus don Juan pe un ton ce nu admitea discuţie. Concluziile la care au ajuns pe baza celor văzute pot fi greşite, dar asta numai din cauză că erau oameni simpli, fără cultură. Pentru a preveni un astfel de dezastru, vrăjitorii trebuie să-şi cultive facultăţile intelectuale prin toate mijloacele ce le stau la îndemînă.
Apoi şi-a îmblînzit tonul şi a remarcat că ar fi infinit mai sigur pentru vrăjitori să rămînă numai la nivelul descrierii a ceea

ce văd, dar că tentaţia de a trage concluzii şi de a explica - fie numai pentru ei înşişi - este prea mare ca să poată rezista.
O altă configuraţie a energiei pe care vrăjitorii din vechime au putut să o vadă şi să o studieze este efectul deplasării punc​tului de asamblare. Don Juan spunea că, atunci cînd punctul de asamblare se mută în altă poziţie, în punctul respectiv se formează o nouă aglomerare de milioane de filamente luminoase de energie. Vrăjitorii din vechime au văzut acest lucru şi au con​chis că - întrucît luminozitatea stării conştiente este totdeauna prezentă acolo unde se află punctul de asamblare - percepţia este în mod automat asamblată în acel loc. însă, din cauza poziţiei diferite a punctului de asamblare, lumea reprezentată nu poate fi lumea vieţii noastre cotidiene.
Don Juan mi-a explicat că vrăjitorii din vechime au putut distinge două tipuri de deplasare a punctului de asamblare. Unul era deplasarea în orice poziţie pe suprafaţa sau în interi​orul mingii luminoase, pe care au numit-o translaţie. Celălalt tip era o deplasare într-o poziţie aflată în afara mingii luminoase pe care au denumit-o transfer. Au descoperit că diferenţa din​tre translaţie şi transfer constă în natura percepţiei pe care o per​mite fiecare.
întrucît translaţiile punctului de asamblare sînt deplasări în interiorul mingii luminoase, lumile generate de ele - indiferent cît de stranii, incredibile sau splendide ar fi - sînt totuşi lumi ce ţin de domeniul umanului. Acesta este format de filamentele de energie care trec prin întreaga minge luminoasă. Prin contrast, transferul punctului de asamblare - reprezentînd o deplasare în afara mingii luminoase - antrenează filamente de energie de din​colo de domeniul umanului. Perceperea unor asemenea fila​mente generează lumi ce sînţ mai presus de nivelul nostru de înţelegere, lumi de neconcepuţ, fără nici o urmă de antecedente umane în ele.

în modul meu de a judeca, de pe atunci, problema validării afirmaţiilor avea un rol esenţial.
- Iartă-mă, don Juan, i-am spus eu într-una din împrejurări, dar chestiunea aceasta a punctului de asamblare este o idee atît de forţată, atît de greu de admis, încît nu ştiu cum s-o abordez şi ce opinie să-mi formez.
- Nu trebuie să faci decît un singur lucru, a replicat el. Să vezi punctul de asamblare! Nu este aşa de dificil să-1 vezi. Dificil este să străpungi zidul pe care îl avem cu toţii în minţile noastre şi care ne ţine în loc. Pentru a-1 sparge nu avem nevoie decît de energie. O dată ce avem energie, văzutul se întîmplă de la sine. Secretul constă în a abandona fortăreaţa de automulţumire şi falsă securitate în care ne complăcem.
- Pentru mine este evident, don Juan, că este nevoie de multe cunoştinţe pentru a putea vedea. Nu este doar o chestiune de a avea energie.
- Ba este doar o chestiune de a avea energie, crede-mă. Partea cea mai grea este să te convingi pe tine însuţi că acest lucru poate fi făcut. Şi pentru asta trebuie să ai încredere în nagual. Splendoarea vrăjitoriei rezidă în faptul că fiecare vrăjitor trebuie să probeze totul prin proprie experienţă. îţi vorbesc despre principiile vrăjitoriei nu în speranţa că le vei memora, ci în speranţa că le vei practica.
Don Juan avea, fără îndoială, dreptate în ceea ce priveşte necesitatea încrederii. în stadiile de început ale uceniciei mele de treisprezece ani pe lîngă el, cea mai dificilă problemă a fost să realizez asocierea mea cu lumea şi persoana sa. Această asociere însemna că trebuie să învăţ să am încredere absolulă în el, acceptîndu-1 fără rezerve ca nagual.
Rolul esenţial al lui don Juan în lumea vrăjitorilor era sin​tetizat în titlul acordat de egalii săi; era numit nagual. Mi s-a explicat că acest concept defineşte orice persoană - bărbat sau
femeie - care posedă un anumit gen de configuraţie a energiei ce unui vizionar i se prezintă ca o dublă minge luminoasă. Vizionarii cred că, atunci cînd una dintre aceste persoane intră în lumea vrăjitorilor, această suprasarcină de energie se trans​formă în extraputere şi capacitatea de a conduce. Astfel, nagualul este în mod firesc îndrumătorul şi conducătorul unui grup de vrăjitori.
La început, mi s-a părut deranjant - dacă nu chiar detestabil -să nutresc o asemenea încredere în don Juan. Atunci cînd am discutat însă acest aspect cu el, m-a asigurat că şi lui îi fusese la fel de greu să aibă încredere în profesorul său în asemenea măsură.
- I-am spus profesorului meu acelaşi lucru pe care mi-1 spui tu mie acum, a afirmat don Juan. Iar el mi-a răspuns că, fără să ai încredere în nagual, nu există posibilitatea de uşurare şi des​tindere, deci nu există posibilitatea de a curăţa resturile dăunătoare din viaţa noastră pentru a ne putea elibera.
Don Juan continua să susţină cîtă dreptate avusese profe​sorul său, iar eu continuam să-mi susţin totalul dezacord faţă de idee. I-am spus că faptul că fusese crescut într-un mediu de o religiozitate sufocantă a avut efecte devastatoare asupra mea şi că preceptele profesorului său, ca şi propria lui acceptare deplină a acestora, îmi aminteau de dogma obedienţei, pe care fusesem obligat să o învăţ în copilărie şi pe care o detestam.
- Cînd vorbeşti despre nagual pare că exprimi un fel de pre​cept religios, am spus eu.
- Poţi să crezi ce vrei, a răspuns don Juan cu îndîrjire. Faptul râmîne ca atare, nu se poate face nimic fără nagual. O ştiu şi o afirm răspicat. La fel au făcut toţi nagualii dinaintea mea. Dar nu au făcut aceste afirmaţii pentru a-şi susţine importanţa şi nici eu nu fac acest lucru. Afirmaţia că nu există cale fără nagual se referă absolut numai la faptul că omul respectiv - nagualul - este
24
CARLOS CASTANEDA
ARTA VISATULUI
25
nagual pentru că poate să reflecte abstractul, spiritul, mai bine decît alţi oameni. Dar asta-i tot. Legătura noastră este cu spiritul însuşi şi doar întîmplător cu omul care ne aduce mesajul său.
Am învăţat într-adevăr să am încredere absolută în don Juan, ca nagual, şi aceasta — aşa cum spusese el - mi-a adus un imens sentiment de uşurare şi destindere, o mai mare capacitate de a accepta ceea ce se străduia el să mă înveţe.
în prelegerile sale don Juan punea mare accent pe explicarea şi discutarea punctului de asamblare. L-am întrebat o dată dacă punctul de asamblare avea vreo legătură cu corpul fizic.
- Nu are nici o legătură cu ceea ce percepem în mod normal drept corpul nostru, a spus el. Este parte a oului luminos, care este eul nostru energetic.
- Cum este deplasat? am întrebat.
- Prin curenţii de energie. Şocuri de energie ce se produc în afara sau înăuntrul formei noastre energetice. De obicei, sînt curenţi imprevizibili, a căror apariţie este întîmplătoare, dar- în cazul vrăjitorilor - sînt cît se poate de previzibili şi se supun voinţei vrăjitorului.
- Dumneata însuţi poţi simţi aceşti curenţi?
- Orice vrăjitor îi simte. De fapt, orice fiinţă umană îi simte, dar oamenii obişnuiţi sînt prea preocupaţi de interesele lor per​sonale ca să dea vreo atenţie simţăminţelor de genul acesta.
- Cum se simt aceşti curenţi?
- Ca un uşor disconfort, o senzaţie vagă de tristeţe, urmată imediat de una de euforie. Deoarece nici tristeţea şi nici euforia nu au o cauză explicabilă, nu le considerăm niciodată ca veri​tabile atacuri ale necunoscutului asupra noastră, ci drept stări sufleteşti inexplicabile şi nemotivate.
- Ce se întîmplă Qînd punctul de asamblare se deplasează în afara formei noastre energetice? Pluteşte, pur şi simplu, în exte​rior? Sau este ataşat de mingea luminoasă?
- Punctul împinge contururile formei energetice în afară, fără să rupă însă marginile sale de delimitare energetică.
Don Juan mi-a explicat că rezultatul final al deplasării punc​tului de asamblare este modificarea totală a formei energetice a fiinţei umane. In loc să fie ca o minge sau ca un ou, forma devine ceva ce seamănă cu o pipă. Muştiucul pipei este punctul de asamblare, iar bolul pipei este ceea ce rămîne din mingea luminoasă. Dacă punctul de asamblare continuă să se deplaseze, vine un moment cînd mingea luminoasă devine o subţire linie de energie.
Don Juan a precizat în continuare că vrăjitorii din vechime au fost singurii care au reuşit să realizeze această transformare extraordinară a formei energetice. Iar eu l-am întrebat dacă, în noua lor formă energetică, respectivii vrăjitori mai erau totuşi oameni.
- Desigur că erau încă oameni, a răspuns el. Dar cred că ceea ce vrei cu adevărat să ştii este dacă erau oameni cu raţiune logică, persoane pe care să le poţi bizui. Ei bine, nu prea.
- Prin ce erau ei diferiţi?
- Prin preocupări. Grijile şi strădaniile omeneşti nu aveau nici o semnificaţie pentru ei. Totodată, înfăţişarea lor era cu totul schimbată.
- Vrei să spui că nu aveau înfăţişare de oameni?
- Este foarte greu să spui ce era schimbat la acei vrăjitori. Desigur că aveau înfăţişare de oameni. Ce altă înfăţişare puteau să aibă? Dar nu erau tocmai cum te-ai fi aşteptat să fie. Şi totuşi, dacă m-ai forţa să-ţi spun în ce fel erau deosebiţi, n-aş reuşi, aşa cum un cîine care se învîrte după coada sa nu reuşeşte să o prindă.
- Ai cunoscut vreodată pe vreunul dintre ei, don Juan?
- Da, am cunoscut unul.
- Cum arăta?

-  în ceea ce priveşte înfăţişarea sa, arăta ca o persoană obişnuită. Ceea ce era neobişnuit era comportamentul său.
- în ce fel era neobişnuit?
- Tot ce pot să-ţi spun este că comportamentul acelui vrăjitor era ceva ce depăşeşte orice închipuire. Dar ar fi greşit să reducem totul la aspectul comportamentului. Este într-adevăr ceva ce trebuie văzut pentru a putea fi apreciat.
- Erau toţi acei vrăjitori despre care vorbim ca cel pe care l-ai cunoscut?
- Cu siguranţă, nu. Nu pot şti cum erau ceilalţi decît prin intermediul povestirilor vrăjitorilor ce s-au transmis din gene​raţie în generaţie. Iar aceste povestiri îi descriu ca fiind foarte ciudaţi.
- Vrei să spui monstruoşi?
- Nicidecum. Se spune că erau foarte plăcuţi, dar extrem de înspăimîntători. Erau mai degrabă ca nişte creaturi necunoscute. Ceea ce face ca omenirea să fie omogenă este faptul că toţi sîntem nişte mingi luminoase. Iar vrăjitorii aceia nu mai erau mingi de energie, ci linii de energie care încercau să se curbeze în cercuri, ceea ce nu prea le reuşea.
- Ce s-a întîmplat în cele din urmă cu ei, don Juan? Au murit?
- Povestirile vrăjitorilor susţin că, datorită faptului că au reuşit să-şi alungească forma, acei vrăjitori au reuşit totodată să-şi pre​lungească durata stării lor conştiente. Astfel încît sînt vii şi conştienţi pînă în ziua de azi. Există relatări despre reapariţia lor periodică pe pămînt.
- Ce crezi personal despre toate astea, don Juan?
- Este mult prea straniu pentru mine. Ceea ce-mi doresc eu este libertate. Libertatea de a-mi menţine starea conştientă, dispărînd totuşi în imensitate. După părerea mea personală, acei vrăjitori din vechime au fost nişte oameni excentrici, obsedaţi

de o idee şi capricioşi, care au fost prinşi în urzeala propriilor maşinaţiuni. Dar nu te lăsa influenţat de sentimentele mele. Realizarea vrăjitorilor din vechime este un lucru fără egal. Fie şi numai pentru faptul că ne-au demonstrat că potenţialul omului nu este deloc de neglijat.
O altă temă a explicaţiilor lui don Juan era necesitatea absolută de uniformitate şi coeziune energetică în scopul realizării percepţiei. Punctul lui de vedere era că noi, oamenii, percepem lumea pe care o cunoaştem în termenii în care o facem numai pentru că avem uniformitate şi coeziune ener​getică. Spunea că ajungem în mod automat să îndeplinim aceste două condiţii energetice în cursul perioadei de creştere şi educaţie şi că aceste calităţi sînt atît de acceptate ca ceva de la sine înţeles, încît nu ne dăm seama de importanţa lor vitală pînă nu ne confruntăm cu posibilitatea de a percepe alte lumi decît lumea pe care o cunoaştem. Abia în astfel de momente devine evident faptul că avem nevoie de o nouă uniformitate şi coeziune energetică adecvate pentru a putea percepe coerent şi complet.
L-am întrebat ce erau acelea uniformitate şi coeziune şi mi-a răspuns că forma energetică a omului are uniformitate în sen​sul că orice fiinţă umană de pe pămînt are forma unei mingi sau a unui ou. Iar faptul că energia omului este strînsă laolaltă în formă de minge sau ou arată că aceasta are coeziune. Spunea că un exemplu de unitate şi coeziune nouă era forma energetică a vrăjitorilor din vechime, atunci cînd a devenit o simplă linie: fiecare dintre ei a devenit în mod uniform o linie şi a rămas în mod coeziv o linie. Uniformitatea şi coeziunea la nivel de linie le-a permis acelor vrăjitori să perceapă o lume nouă şi omogenă.
- Cum se obţin uniformitatea şi coeziunea? am întrebat.

- Factorul cheie este poziţia punctului de asamblare sau, mai degrabă, fixarea punctului de asamblare, a spus el.
La momentul respectiv nu a vrut să intre în amănunte, aşa că l-am întrebat dacă acei vrăjitori din vechime ar fi putut să revină la forma de ou. Mi-a răspuns că, la un anumit punct ar fi putut, dar că nu au făcut-o. Iar după aceea s-a instalat coeziunea de tipul liniei şi a făcut imposibilă revenirea la forma iniţială. Era de părere că ceea ce a instalat definitiv coeziunea de tipul liniei, împiedicîndu-i să se întoarcă la forma iniţială, era o chestiune de opţiune şi aviditate. Posibilităţile acelor vrăjitori în domeniul a ceea ce puteau percepe şi face ca linii de energie erau cu mult mai mari decît posibilităţile de a acţiona şi percepe ale oricărui om obişnuit sau vrăjitor obişnuit.
Mi-a explicat că domeniul umanului, atunci cînd cineva este o minge de energie, reprezintă filamentele de energie care trec prin spaţiul aflat în interiorul graniţelor mingiei. în mod normal, nu percepem tot domeniul umanului, ci probabil numai o miime din el. Opinia lui era că, avînd în vedere acest lucru, devine cu atît mai evidentă măreţia a ceea ce au făcut vrăjitorii din vechime: ei s-au extins într-o linie avînd o lungime de o mie de ori mai mare decît diametrul unui ou energetic şi au perceput toate filamentele energetice care tre​ceau prin acea linie.
La insistenţele lui, am făcut eforturi gigantice să înţeleg noul tipar de configuraţie energetică pe care mi-1 prezenta. în cele din urmă, după multe reluări, am reuşit să-mi precizez ideea fila​mentelor de energie în interiorul şi în exteriorul mingii lumi​noase. Dar dacă îmi închipuiam o mulţime de mingi luminoase, tiparul se destrăma. într-o mulţime de mingi luminoase, raţionam eu, filamentele de energie aflate în exteriorul uneia vor fi, prin forţa lucrurilor, în interiorul celei adiacente. Astfel că,

într-o mulţime, nu poţ exista filamente de energie în afara mingilor luminoase.
- Pentru a putea înţelege toate acestea nu trebuie să te foloseşti de raţiune, a spus don Juan, după ce a ascultat cu atenţie toate argumentele mele. Nu am cum să explic ce au în vedere vrăjitorii prin filamentele aflate în interiorul şi în afara formei umane. Atunci cînd vizionarii văd forma energetică umană, ei văd o singură minge de energie. Dacă lîngă aceasta se află o altă minge luminoasă, cea de a doua este şi ea văzută ca o singură minge energetică. Ideea unei mulţimi de mingi luminoase provine din cunoştinţele tale referitoare la mulţimile de oameni. în universul energiei, însă, sînţ numai entităţi indi​viduale separate, înconjurate de infinitate. Trebuie să vezi asta tu însuţi.
I-am replicat atunci lui don Juan că era lipsit de sens să-mi spună să văd eu însumi cînd ştia că nu pot face acest lucru. Iar el mi-a propus să împrumut energia sa şi să mă folosesc de ea pentru a vedea.
- Cum pot să fac asta? Să împrumut energia dumitale?
- Foarte simplu. Pot face ca punctul tău de asamblare să se transleze într-o altă poziţie, mai propice pentru a percepe ener​gia în mod direct.
Din cîte îmi amintesc, aceea a fost prima dată cînd s-a referit deliberat la ceea ce făcuse tot timpul: să mă determine să intru într-o stare conştientă incoprehensibilă, care contrazicea ideea mea despre lume şi despre mine însumi, o stare pe care o numea a doua atenţie. Aşa că, pentru a face ca punctul meu de asam​blare să se transleze într-o poziţie mai adecvată pentru a percepe energia direct, don Juan mi-a tras o palmă în spate, între omo​plaţi, cu o asemenea forţă, încît mi s-a tăiat respiraţia. Am crezut că am leşinat sau că lovitura m-a adormit. Brusc, vedeam sau visam că văd ceva ce literalmente depăşea orice posibilitate de

descriere. Fire strălucitoare de lumină veneau de pretutindeni, îndreptîndu-se în toate direcţiile, fire de lumină ce nu semănau cu nimic din ceea ce cunoştea mintea mea. Cînd mi-am recăpătat respiraţia sau cînd m-am trezit, don Juan m-a întrebat plin de speranţă:
- Ei, ce ai văzuf!
Cînd i-am răspuns cu sinceritate, „Lovitura dumitale m-a făcut să văd stele", a rîs cu hohote.
A afirmat că nu eram încă pregătit pentru a înţelege per​cepţiile neobişnuite pe care le-am avut.
- Am produs o translaţie a punctului tău de asamblare, a spus el în continuare, şi pentru o clipă ai visat filamentele uni​versului. Dar încă nu posezi disciplina şi nici energia de a-ţi reor​ganiza unitatea şi coeziunea. Vrăjitorii din vechime erau maeştri desăvîrşiţi în astfel de reorganizări. în felul acesta, au văzut ei tot ceea ce poate fi văzut de om.
- Ce înseamnă să-ţi reorganizezi unitatea şi coeziunea?
- înseamnă să intri în cea de a doua atenţie, prin menţinerea punctului de asamblare în noua sa poziţie, nepermiţîndu-i să alunece înapoi în poziţia iniţială.
Apoi don Juan mi-a dat definiţia tradiţională a celei de a doua atenţii. Spunea că vrăjitorii din vechime au numit rezul​tatul fixării într-o nouă poziţie a punctului de asamblare cea de a doua atenţie şi că o considerau o sferă de activitate atotcuprinzătoare, la fel cum era şi atenţia din lumea cotidiană. A evidenţiat faptul că vrăjitorii dispuneau într-adevăr de două sfere complete pentru acţiunile lor: una mică, numită prima atenţie sau conştiinţa lumii noastre cotidiene, însemnînd fixarea punctului de asamblare în poziţia sa obişnuită; şi o sferă mult mai largă, cea de a doua atenţie sau conştiinţa altor lumi, însemnînd fixarea punctului de asamblare în fiecare dintre enor​mul număr de noi poziţii.

Don Juan m-a ajutat să cunosc lucruri de neexplicat în cea de a doua atenţie prin intermediul a ceea ce numea el uneltire de vrăjitor: lovindu-mă uşor sau cu putere pe spate, la înălţimea omoplaţilor. Susţinea că prin aceste lovituri îmi deplasa punctul de asamblare. Din punctul meu empiric de vedere, aceste deplasări însemnau că conştiinţa mea intra într-o extrem de deconcertantă stare de neasemuită claritate, o stare de ultra-conştient, în care mă găseam pentru scurte perioade de timp, cînd puteam înţelege orice cu minimum de pregătire prealabilă. Nu era o stare prea plăcută. De cele mai multe ori semăna cu un vis ciudat, dar atît de intens, încît starea conştientă normală deve​nea - prin comparaţie - ceva foarte palid.
Don Juan justifica necesitatea acestor manevre, spunînd că în starea conştientă normală vrăjitorul îl învaţă pe ucenic con​ceptele şi procedurile de bază, iar în cea de a doua atenţie îi dă explicaţii abstracte amănunţite.
De regulă, ucenicii nu-şi amintesc deloc aceste explicaţii, deşi le înmagazinează cumva - absolut intacte - în memoria lor. Vrăjitorii s-au folosit de această particularitate specifică memo​riei şi au transformat acţiunea de a-şi aminti tot ceea ce li se întîmplă în cea de a doua atenţie într-una din cele mai dificile şi mai complexe misiuni ale vrăjitoriei.
Vrăjitorii susţin această particularitate specifică a memoriei şi misiunea de a-şi aminti cu afirmaţia că, de fiecare dată cînd cineva intră în cea de a doua atenţie, punctul de asamblare este într-o altă poziţie. Deci, pentru a-şi aminti, individul trebuie să-şi reaşeze punctul de asamblare în exact aceeaşi poziţie pe care o avea în momentul în care s-au petrecut respectivele intrări în cea de a doua atenţie. Don Juan m-a asigurat că vrăjitorii nu numai că îşi aminteau perfect de tot, dar şi că - prin actul de redeplasare a punctului de asamblare în fiecare din poziţiile specifice - chiar retrăiau fiecare experienţă avută. Totodată, m-a încredinţat că

vrăjitorii îşi dedică întreaga viaţă pentru a-şi îndeplini această misiune de a-şi aminti.
în cea de a doua atenţie don Juan mi-a dat explicaţii foarte detaliate în ceea ce priveşte vrăjitoria, ştiind că exactitatea şi conţinutul acestor instrucţiuni vor rămîne absolut intacte pe toată durata vieţii mele. în ceea ce priveşte această calitate a exactităţii el spunea:
- A deprinde ceva în cea de a doua atenţie este similar cu procesul de deprindere a cunoştinţelor din perioada copilăriei. Ceea ce deprindem atunci rămîne pentru toată viaţa. „Este ca o a doua natură", obişnuim să spunem despre ceva ce am învăţat cînd eram copii.
Judecind din situaţia mea actuală, îmi dau seama că don Juan m-a făcut să intru - cît de des a putut - în cea de a doua atenţie, pentru a mă forţa să-mi menţin - pentru perioade lungi de timp - noi poziţii ale punctului meu de asamblare şi să per​cep coerent în aceste poziţii, adică a avut în vedere să mă forţeze să-mi reorganizez uniformitatea şi coeziunea.
Am reuşit de nenumărate ori să percep totul cu aceeaşi pre​cizie cu care percep lucrurile în lumea cotidiană. Problema era incapacitatea mea de a face legătura între acţiunile mele din cea de a doua atenţie şi conştiinţa mea din viaţa cotidiană. Au fost necesare multe eforturi şi mult timp ca să ajung să înţeleg ce este cea de a doua atenţie. Nu atît din cauza caracterului său complicat şi complex - care este într-adevăr extrem, cît pentru că - o dată întors în starea normală de conştiinţă - constatam că-mi era imposibil să-mi amintesc nu numai faptul că intrasem în cea de a doua atenţie, ci şi că exista o astfel de stare.
O altă descoperire colosală pe care şi-o revendicau vrăjitorii din vechime şi pe care don Juan mi-a explicat-o cu minuţiozitate a fost să constate că punctul de asamblare se
deplasează cu multă uşurinţă în timpul somnului. Descoperirea a condus la o alta: că visele sînt în întregime asociate cu această deplasare. Vrăjitorii din vechime au văzut că, cu cît era mai mare deplasarea, cu atît era visul mai neobişnuit şi vice​versa: cu cît era mai neobişnuit visul, cu atît era mai mare deplasarea. Don Juan spunea că această constatare i-a deter​minat să conceapă metode sofisticate pentru a forţa deplasarea punctului de asamblare, cum ar fi ingerarea de plante ce pot produce stări de conştiinţă modificate, supunerea la foame, oboseală şi stres şi, mai ales, exercitarea controlului asupra viselor. în acest fel - şi probabil fără să realizeze faptul - ei au creat visatul.
într-o zi, pe cînd ne plimbam prin piaţa oraşului Oaxaca, don Juan mi-a prezentat cea mai coerentă definiţie a visatului din punctul de vedere al unui vrăjitor.
- Vrăjitorii consideră visatul ca pe o artă extrem de rafinată, a spus el, arta de a dizloca după dorinţă punctul de asamblare din poziţia sa obişnuită, pentru a intensifica şi a extinde gama celor ce pot fi percepute.
Spunea că vrăjitorii din vechime au consolidat arta visatului pe baza a cinci premise pe care le-au văzut în fluxul de energie al fiinţelor umane.
In primul rînd au văzut că numai filamentele de energie care trec direct prin punctul de asamblare pot fi asamblate în per​cepţie coerentă.
în al doilea rînd, au văzut că, dacă punctul de asamblare este dizlocat în altă poziţie, indiferent cît de mică este deplasarea sa, prin el încep să treacă alte filamente de energie, care pînă atunci nu au trecut pe acolo şi care, angrenînd conştiinţa, forţează asamblarea acestor cîmpuri energetice neobişnuite într-o per​cepţie stabilă şi coerentă.

în al treilea rînd, au văzut că - în cursul viselor obişnuite -punctul de asamblare se dizlocă de la sine cu uşurinţă într-o altă poziţie de pe suprafaţa sau din interiorul oului luminos.
în al patrulea rînd, au văzut că punctul de asamblare poate fi făcut să se mişte în poziţii aflate în afara oului luminos, în dru​mul filamentelor luminoase ale universului.
Şi, în al cincilea rînd, au văzut că, prin disciplină şi antrena​ment, este posibilă învăţarea şi efectuarea - în cursul somnului şi al viselor obişnuite - a deplasării sistematice a punctului de asamblare.
2. PRIMA POARTĂ A VISATULUI
Ca o introducere la prima sa lecţie despre visat, don Juan a vorbit despre cea de a doua atenţie ca progresie: începînd ca idee ce ne vine mai mult ca o curiozitate decît ca posibilitate reală; transformîndu-se în ceva ce poate fi doar simţit, aşa cum este simţită o senzaţie; şi evoluînd în final într-o stare sau un dome​niu de aspecte practice ori o forţă extraordinară care deschide în faţa noastră lumi ce depăşesc cele mai fantastice închipuiri.
Atunci cînd explică vrăjitoria, vrăjitorii au două opţiuni. Una este să vorbească în termeni metaforici despre o lume de dimen​siuni magice. Cealaltă este să explice acţiunile lor în termenii abstracţi specifici vrăjitoriei. Am preferat întotdeauna această a doua modalitate, deşi nici una din ele nu poate satisface pe deplin mintea raţională a unui occidental.
Don Juan mi-a spus că ceea ce avea în vedere prin descrierea metaforică a celei de a doua atenţii ca progresie era să sublinieze faptul că - fiind un derivat al deplasării punctului de asamblare - cea de a doua atenţie nu se produce în mod natural, ci trebuie proiectată în mod deliberat ca intenţie - începînd cu intenţionarea ei ca idee şi sfîrşind prin intenţionarea ei ca o conştientă stabilă şi controlată a deplasării punctului de asam​blare.

- Te voi învăţa primul pas către dobîndirea puterii, a spus don Juan la începutul instruirii în arta visatului. Te voi învăţa cum să organizezi visatul.
- Ce înseamnă să organizezi visatul?
- înseamnă să stăpîneşti practic şi cu mare precizie situaţia generală dintr-un vis. De exemplu, poţi visa că te afli în clasă. Să organizezi visatul înseamnă să nu laşi visul să alunece în altceva. Cum ar fi să treacă brusc din clasă undeva în munţi. Cu alte cuvinte, ţii sub control imaginea clasei şi nu o laşi să dispară pînă nu vrei tu.
- Dar este posibil să faci acest lucru?
- Desigur că este posibil. Acest gen de control nu diferă de controlul pe care îl avem asupra oricărei situaţii din viaţa coti​diană. Vrăjitorii sînt obişnuiţi cu el şi îl realizează de fiecare dată cînd au nevoie sau doresc să o facă. Pentru a te obişnui şi tu cu aceasta, trebuie, la început, să faci ceva cît se poate de simplu. Diseară, în visele tale, trebuie să îţi priveşti mîinile.
Nu am vorbit mai mult despre asta în starea de conştientă a vieţii cotidiene. Dar în amintirile privind experienţele mele din cea de a doua atenţie am descoperit că discutaserăm mai larg pe această temă. De pildă, îmi exprimasem simţămintele în ceea ce priveşte absurditatea acţiunii, iar don Juan îmi sugerase să con​sider totul în termenii unei cercetări antrenante şi amuzante şi nu ai uneia solemne şi morbide.
- Poţi să devii oricît de grav şi greoi doreşti cînd vorbim de visat, a spus el. Pentru explicaţii este totdeauna nevoie de o jude​cată adîncă. Dar cînd visezi, să fii uşor ca fulgul. Visatul trebuie să fie făcut cu integritate şi seriozitate, dar cu bună dispoziţie şi cu încrederea celui lipsit de orice griji. Numai în aceste condiţii este posibil ca visele noastre să se transforme în visat.
Don Juan m-a asigurat că alesese în mod arbitrar mîinile mele ca ceea ce trebuia să caut în visele mele şi căutarea a orice

altceva era la fel de justificată. Scopul acţiunii nu era găsirea unui anumit lucru, ci antrenarea atenţiei visatului.
Don Juan definea atenţia visatului ca pe stâpînirea asupra propriilor vise pe care o dobîndeşte cineva atunci cînd îşi fixează punctul de asamblare într-o oricare nouă poziţie în care a fost deplasat în timpul viselor. în termeni mai generali, numea atenţie a visatului o faţetă incomprehensibilă a conştiinţei, care există independent, aşteptînd momentul în care o vom implica, un moment în care îi vom da un scop; este o facultate ascunsă, pe care o are în rezervă fiecare dintre noi, dar pe care nu are posi​bilitatea să o folosească în viaţa cotidiană.
Primele mele încercări să-mi privesc mîinile în vis au fost un adevărat fiasco. După luni de eforturi eşuate, am renunţat şi m-am plîns din nou lui don Juan de absurditatea unei astfel de acţiuni.
- Există şapte porţi, mi-a spus el în replică, iar visătorii tre​buie să le deschidă pe toate şapte, una cîte una. Te afli în faţa primei porţi, pe care trebuie să o deschizi pentru a putea visa.
- De ce nu mi-ai spus asta dinainte?
- Ar fi fost lipsit de sens să-ţi vorbesc despre porţile visatu​lui înainte să te loveşti cu capul de prima dintre ele. Acum ştii că este un obstacol şi că trebuie să-1 depăşeşti.
Don Juan mi-a explicat că în fluxul de energie al universu​lui există multe intrări şi ieşiri şi că, în cazul specific al visatu​lui, sînt şapte intrări, resimţite ca obstacole, pe care vrăjitorii le numesc cele şapte porţi ale visatului.
- Prima poartă este un prag pe care trebuie să-1 trecem devenind conştienţi de o anumită senzaţie înainte de somnul adînc, a spus el. O senzaţie ca o toropeală plăcută, care nu ne lasă să deschidem ochii. Ajungem la această poartă în momen​tul în care devenim conştienţi că adormim, suspendaţi în întuneric şi toropeală.

- Cum devin conştient că adorm? Există prevederi sau etape de care trebuie să ţinem seama?
- Nu. Nu există nici un fel de prevederi sau etape. Trebuie doar să ai intenţia să devii conştient că adormi.
- Dar cum poţi să ai intenţia de a deveni conştient de asta?
- Intenţia şi faptul de a avea intenţie sînt foarte greu de definit. Orice explicaţie, avansată de mine sau de oricine altcineva, ar părea stupidă. Ţine seama de asta la auzul celor ce-ţi voi spune în continuare: vrăjitorii intenţionează orice se decid să intenţioneze, pur şi simplu, prin intenţia de a o face.
- Asta n-are nici un înţeles, don Juan.
- Fii foarte atent. într-o zi va fi rîndul tău să le explici altora. Afirmaţia pare fără sens, pentru că nu o pui în contextul corespunzător. Ca orice om raţional, crezi că înţelegerea este exclusiv de domeniul raţiunii, al minţii noastre. Pentru vrăjitori
- întrucît afirmaţia mea se referă la intenţie şi la a avea intenţie
- înţelegerea acesteia ţine de domeniul energiei. Vrăjitorii sînt convinşi că, dacă cineva intenţionează această afirmaţie pentru corpul energetic, corpul energetic o va înţelege în termeni com​plet diferiţi de cei ai minţii. Important este să ajungi la corpul energetic. Pentru asta însă este nevoie de energie.
- în ce termeni va înţelege afirmaţia corpul energetic, don Juan?
- în termenii unei senzaţii trupeşti, ceea ce este greu de descris. Trebuie să o simţi ca să înţelegi ce vreau să spun.
Doream o explicaţie mai exactă, dar don Juan m-a plesnit peste spate şi m-a făcut să intru în cea de a doua atenţie. în perioada aceea, ceea ce făcea el era încă o totală enigmă pentru mine. Puteam jura că atingerea lui mă hipnotizase. Am crezut că m-a adormit instantaneu şi că am visat că mergeam cu el pe un bulevard larg, mărginit de copaci, dintr-un oraş necunoscut. Visul era atît de real, iar eu eram atît de conştient de tot ce mă
înconjura, încît imediat am încercat să mă orientez citind indi​catoarele şi observînd oamenii. Era clar că nu era un oraş dintr-o ţară de limbă engleză sau spaniolă, dar era un oraş occidental. Oamenii păreau să fie europeni din zona de nord a continentu​lui, probabil lituanieni. Am devenit absorbit în încercarea de a citi ce scria pe panourile publicitare şi pe indicatoarele străzilor. Don Juan m-a înghiontit uşor.
- Nu-ţi bate capul cu asta, a spus el. Nu ne aflăm într-un loc ce poate fi identificat. Tocmai ţi-am împrumutat energia mea ca să poţi ajunge la corpul tău energetic, iar cu acesta ai intrat într-o altă lume. Asta nu va dura mult, aşa că foloseşte-ţi timpul cu înţelepciune. Uită-te la tot, dar fără ostentaţie. Nu-ţi face obser​vată prezenţa.
Am mers mai departe în tăcere pe distanţa dintre două străzi, iar mersul a avut un efect extraordinar asupra mea. Cu cît mergeam, cu atît creştea senzaţia mea de nelinişte viscerală. Mintea mea era curioasă, dar trupul era cuprins de panică. înţelegeam foarte limpede că nu mă aflam pe această lume. Cînd am ajuns la o intersecţie şi ne-am oprit din mers, am observat că crengile copacilor de pe stradă fuseseră tunse şi aranjate cu grijă. Erau nişte copaci scunzi, cu frunze răsucite, cu aspect dur. Fiecare copac avea în jurul său un spaţiu pătrat de pămînt pen​tru a putea fi udat. în aceste spaţii însă nu se aflau nici un fel de buruieni sau gunoaie, aşa cum se găsesc în jurul copacilor din oraşe, ci doar pămînt negru afinat.
în momentul în care mi-am concentrat privirea asupra bor​durii trotuarului, înainte de a coborî de pe ea pentru a traversa, am observat că pe stradă nu erau nici un fel de maşini. Am încer​cat cu disperare să observ oamenii care roiau în jurul nostru pen​tru a descoperi ceva la ei, care ar fi putut să explice neliniştea pe care o simţeam. Cum eu îi priveam fix, şi ei îmi răspundeau

fixîndu-mă cu privirea. într-o clipă s-a format în jurul nostru un cerc de ochi albaştri şi căprui cu privire dură.
Am realizat, ca pe o lovitură, certitudinea că acesta nu era deloc un vis; ne aflam într-o realitate dincolo de ceea ce cunoşteam eu că este realul. M-am întors către don Juan. Eram pe punctul de a realiza ce era diferit în legătură cu acei oameni, cînd m-a lovit în faţă un straniu vînt uscat, care mi-a intrat pe sinusuri, mi-a întunecat vederea şi m-a făcut să uit ce voiam să-i spun lui don Juan. în clipa următoare, mă aflam din nou acolo de unde plecasem: în casa lui don Juan. Eram întins pe o rogo​jină de paie, ghemuit pe o parte.
- Ţi-am împrumutat energia mea şi ai ajuns pînă la corpul tău energetic, a spus don Juan sec.
îl auzeam vorbind, dar eram amorţit. O senzaţie de iritaţie în zona plexului solar făcea ca respiraţia să-mi fie sacadată şi dureroasă. Ştiam că mă aflasem pe punctul de a descoperi ceva extraordinar în legătură cu visatul şi cu oamenii pe care îi văzusem, dar, cu toate acestea, nu puteam să mă concentrez asupra a ceea ce ştiam.
- Unde ne-am aflat, don Juan? A fost totul doar un vis? O stare de hipnoză?
- Nu a fost un vis, a răspuns el. A fost visatul. Te-am ajutat să ajungi în cea de a doua atenţie, astfel încît să înţelegi intenţia ca subiect nu pentru raţiune, ci pentru corpul tău energetic. în acest stadiu, încă nu poţi să pătrunzi importanţa acestor lucruri, nu numai pentru că nu ai suficientă energie, ci şi pentru faptul că nu intenţionezi nimic. Dacă ai face-o, corpul tău energetic ar înţelege imediat că singura cale de a intenţiona este prin con​centrarea intenţiei asupra a ceea ce doreşti să intenţionezi. De această dată am concentrat-o eu pentru tine, ajungînd la corpul tău energetic.

- Scopul visatului este de a intenţiona corpul energetic? am întrebat eu, sub impulsul brusc al unui straniu raţionament.
- Desigur că se poate pune problema şi aşa, a spus el. Dar în momentul acesta anume - deoarece vorbim despre prima poartă a visatului - scopul visatului este de a intenţiona corpul tău energetic să devină conştient că adormi. Nu te forţa să devii conştient că adormi. Lasă corpul tău energetic să facă asta. Să intenţionezi este să doreşti fără a dori, să faci fără a face. Acceptă testul intenţiei, a continuat el. Pune-ţi hotărîrea tacită - fără să stai pe gînduri - să lucreze în a te convinge că ai ajuns la corpul tău energetic şi că eşti un visător. Făcînd aceasta, te vei pune automat în situaţia de a fi conştient că adormi.
- Cum pot să mă conving că sînt un visător, cînd, de fapt, nu sînt?
- Cum auzi că trebuie să te convingi, cum, automat, devii mai raţional. Cum poţi să te convingi că eşti un visător, cînd, de fapt, nu eşti? Intenţia înseamnă ambele lucruri: actul de a te convinge că eşti într-adevăr un visător - deşi nu ai mai visat niciodată pînă acum - şi actul de a fi convins.
- Ai în vedere că trebuie să-mi spun că sînt un visător şi să fac tot posibilul să o şi cred? Asta trebuie să fac?
- Nu, nu asta. Intenţia este mult mai simplă şi, în acelaşi timp, infinit mai complexă decît atît. Ea reclamă imaginaţie, dis​ciplină şi fermitate. în cazul nostru, să intenţionezi înseamnă să capeţi cunoaşterea corporală incontestabilă că eşti un visător. Simţi că eşti un visător cu toate celulele din trup.
Don Juan a adăugat pe un ton glumeţ că nu avea suficientă energie spre a-mi face un nou împrumut pentru intenţie şi că ceea ce aveam de făcut era să ajung singur la corpul meu ener​getic. M-a asigurat că intenţionarea primei porţi a visatului este unul dintre mijloacele descoperite de vrăjitorii din vechime, pen​tru a ajunge la cea de a doua atenţie şi la corpul energetic.

După ce mi-a spus toate acestea, m-a dat, pur şi simplu, afară din casă, poruncindu-mi să nu mă întorc pînă nu am intenţionat prima poartă a visatului.
M-am întors acasă şi luni de-a rîndul mă culcam seara intenţionînd din toate puterile să devin conştient că adorm şi să-mi văd mîinile în vis. Cealaltă parte a testului - să mă conving că sînt un visător şi că am ajuns la corpul meu energetic - mi-era total imposibil de realizat.
Apoi, într-o după-amiază, cînd am aţipit puţin, am visat că mă uitam la mîinile mele. Şocul visului a fost de ajuns pentru a mă trezi. Dar s-a dovedit a fi fost un vis singular, care nu se putea repeta. Săptămînile treceau, dar eu nu eram capabil nici să devin conştient că adorm, nici să-mi regăsesc mîinile în vis. Am început să observ însă că în vis aveam un sentiment vag că ar fi trebuit să fac ceva şi nu-mi aminteam ce. Sentimentul a devenit atît de puternic, încît mă tot trezea noaptea din somn.
Cînd i-am relatat lui don Juan despre încercările mele nereuşite de a trece prin prima poartă a visatului, el mi-a oferit cîteva lămuriri.
- Să-i ceri unui visător să găsească un anumit lucru în visele sale este un subterfugiu, a spus el. Adevăratul scop este de a deveni conştient că adormi. Şi, oricît de ciudat ar părea, acest lucru nu se întîmplă dacă îţi ordoni să fii conştient că adormi, ci prin menţinerea prelungită a imaginii a ceea ce priveşti în vis.
Mi-a spus că visătorii aruncă cu premeditare priviri rapide asupra a tot ceea ce este prezent într-un vis. Dacă îşi concen​trează atenţia visatului asupra a ceva specific, fac acest lucru numai pentru a stabili un punct de pornire. De acolo, ei purced să privească la alte lucruri din conţinutul visului, reîntorcîndu-se la punctul de pornire cît de des pot.
După multe eforturi, am regăsit într-adevăr mîini în visele mele, dar acestea nu erau niciodată ale mele. Erau mîini care

doar dădeau impresia că îmi aparţin, mîini care-şi schimbau forma, devenind uneori chiar groaznice la înfăţişare. Cu toate acestea, restul conţinutului viselor mele era întotdeauna plăcut de stabil. Puteam să menţin îndelung imaginea a aproape oricărui lucru asupra căruia îmi concentram atenţia.
Şi totul a continuat aşa timp de luni întregi, pînă într-o zi, cînd capacitatea mea de a visa s-a modificat parcă de la sine. Nu făcusem nimic special în afară de a persista în hotărîrea mea serioasă şi constantă de a fi conştient că adorm şi de a-mi regăsi mîinile în vis.
Am visat că venisem în vizită în oraşul meu natal. Nu pen​tru că oraşul pe care-1 visam ar fi semănat cîtuşi de puţin cu oraşul meu natal, ci pentru că, cumva, aveam convingerea că acesta era locul unde mă născusem. Totul a început ca un vis obişnuit, şi totuşi cu un aer foarte real. Apoi lumina din vis s-a schimbat. Imaginile au devenit mai clare. Strada pe care mergeam a devenit în mod perceptibil mai reală decît cu o clipă înainte. Au început să mă doară picioarele. Puteam simţi că lucrurile erau absurd de tari. De exemplu, atunci cînd m-am lovit de o uşă, nu numai că am simţit durere în genunchiul la care m-am lovit, dar m-am şi înfuriat din cauza neîndemînării mele.
Am umblat în modul cel mai realist prin acel oraş pînă cînd am fost total epuizat. Am văzut tot ce aş fi putut vedea, dacă aş fi fost un turist care se plimbă pe străzile unui oraş. Şi nu era nici o diferenţă între plimbarea din vis şi orice plimbare pe care am făcut-o vreodată pe străzile unui oraş pe care-1 vizitam pentru prima dată.
- Cred că ai mers puţin cam prea departe, a spus don Juan după ce mi-a ascultat relatarea. Ceea ce ţi se solicita era să devii conştient că adormi. Ceea ce ai făcut este echivalent cu a dărîma un zid doar pentru a strivi un ţînţar care stă pe el.
- Vrei să spui, don Juan, că am făcut o gafă?

- Nu. Dar este evident că încerci să repeţi ceva ce ai mai făcut înainte. Atunci cînd am produs translarea punctului tău de asamblare, iar noi doi am ajuns în acel misterios oraş, tu nu dormeai. Visai, dar nu dormeai, adică punctul tău de asamblare nu ajunsese în poziţia respectivă printr-un vis obişnuit. Eu l-am forţat să se deplaseze. Desigur că poţi să ajungi în aceeaşi poziţie prin vis, dar nu te-aş sfătui să faci asta în acest stadiu.
- Este periculos?
- Şi încă ce periculos! Visatul trebuie făcut cu multă seriozi​tate. Nu ne putem permite nici o mişcare greşită. Visatul este un proces de conştientizare, de dobîndire a controlului. Atenţia visatului trebuie antrenată sistematic, pentru că ea este portiţa către cea de a doua atenţie.
- Care este diferenţa dintre atenţia visatului şi cea de a doua atenţie?
- Cea de a doua atenţie este ca un ocean, iar atenţia visatu​lui este ca un fluviu ce se varsă în el. Cea de a doua atenţie este starea de a fi conştient de lumi în totalitatea întregului lor -totalitate a întregului la fel cum lumea noastră este o totalitate a întregului - pe cînd atenţia visatului este starea de a fi conştient de elementele din visele noastre.
Don Juan a accentuat faptul că atenţia visatului este esenţială pentru orice mişcare în lumea vrăjitoriilor. A afirmat că în mulţimea de elemente din visele noastre sînt prezente inter​ferenţe energetice reale, lucruri neesenţiale, care au fost plasate în visele noastre de o forţă potrivnică. Abilitatea de a le găsi şi de a le urmări înseamnă vrăjitorie.
Stăruinţa cu care insista asupra acestor afirmaţii era atît de mare, încît a trebuit să-1 rog să mi le explice. A ezitat un moment înainte de a-mi răspunde.
- Visele reprezintă - dacă nu o uşiţă - o ferestruică spre alte lumi, a spus el pentru început. Astfel că visele sînt o şosea cu

două sensuri. Conştiinţa noastră trece prin acea ferestruică în alte domenii, iar acele domenii îşi trimit cercetaşii în visele noastre.
- Ce sînt aceşti cercetaşi?
- Sarcini energetice care se amestecă cu elementele viselor noastre obişnuite. Sînt impulsuri de energie străină care apar în visele noastre şi pe care le interpretăm ca elemente familiare sau nefamiliare nouă.
- îmi pare rău, don Juan, dar nu înţeleg nimic din explicaţia dumitale.
- Nici nu poţi, pentru că continui în a insista să-ţi reprezinţi visele în termenii ce-ţi sînt cunoscuţi: drept ceva ce se întîmplă în timpul somnului nostru. Iar eu mă străduiesc să-ţi dau o altă versiune: o ferestruică îndreptată către alte domenii ale per​cepţiei. Prin această ferestruică se strecoară însă înăuntru curenţi de energie necunoscută. Atunci mintea sau creierul, sau ce-o fi acolo care face asta, preia aceşti curenţi de energie şi-i trans​formă în părţi componente ale viselor noastre.
S-a oprit, evident pentru a permite minţii mele să înma​gazineze ceea ce-mi spunea.
- Vrăjitorii sînt conştienţi de aceşti curenţi de energie străină, a spus el în continuare. Ei îi observă şi se străduiesc să-i separe de elementele obişnuite ale viselor lor.
- De ce îi separă, don Juan?
- Pentru că provin din alte domenii. Dacă i-am urma pînă la sursă, ne-ar servi drept îndrumători în zone de un asemenea grad de mister, încît vrăjitorii se cutremură doar la simpla menţiune a unei astfel de posibilităţi.
-  Şi cum separă vrăjitorii aceşti curenţi de elementele obişnuite ale viselor lor?
-  Prin antrenarea şi stăpînirea atenţiei visatului. La un moment dat, atenţia visatului descoperă curenţii printre ele-

mentele visului şi se concentrează asupra lor, şi atunci întregul vis se destramă, lăsînd în urmă numai energia străină.
Don Juan a refuzat să continue explicaţiile pe această temă. A revenit la subiectul visului meu şi a spus că, una peste alta, tre​buia să ia visul meu drept prima mea tentativă autentică de visat, ceea ce însemna că reuşisem să ajung la prima poartă a visatu​lui.
Cu o altă ocazie, în timpul unei alte discuţii, a abordat brusc subiectul din nou. A spus:
- Voi repeta ceea ce ai de făcut în vis, pentru a putea să treci de prima poartă a visatului. în primul rînd, trebuie să-ţi concen​trezi privirea pe orice lucru, la alegerea ta, ca punct de pornire. Apoi să-ţi muţi privirea la alte elemente din vis, pe care să le înregistrezi prin scurte aruncături de ochi. Priveşte astfel fugar la oricît de multe elemente poţi. Ţine minte că, dacă le priveşti doar în treacăt, imaginile nu se destramă. Apoi revino la ele​mentul pe care l-ai privit întîi.
- Ce înseamnă să treci de prima poartă a visatului?
-  Ajungem la prima poartă a visatului prin faptul că devenim conştienţi că adormim sau prin intermediul unui vis colosal de real, ca în cazul tău. O dată ajunşi la poartă, trebuie să trecem de ea prin capacitatea de a menţine prelungit imaginea oricărui element din vis.
- Aproape că pot să fixez cu privirea elementele din visele mele, dar ele se destramă prea repede.
- Tocmai asta încerc să-ţi spun. Pentru a contracara carac​terul evanescent al viselor, vrăjitorii au născocit procedeul de uti​lizare a punctului de pornire. De fiecare dată cînd priveşti respectivul element şi-1 separi de restul, primeşti un impuls de energie, aşa că, la început nu te uita la prea multe elemente din visele tale. Patru sînt suficiente. Mai tîrziu, poţi să extinzi numărul lor pînă cînd vei putea cuprinde tot ce doreşti, dar, ime-

diat ce imaginile încep să se destrame şi simţi că îţi pierzi con​trolul, întoarce-te la punctul de pornire şi ia-o de la început.
- Eşti convins că am ajuns într-adevăr la prima poartă a visatului, don Juan?
- Ai ajuns şi asta înseamnă foarte mult. Vei descoperi, pe măsură ce avansezi, ce uşor îţi va fi să te angajezi în visat acum.
Credeam că don Juan fie exagera, fie voia să mă încurajeze. Dar el m-a asigurat că ceea ce spunea era cît se poate de adevărat.
- Cel mai uluitor lucru care li se întîmplă visătorilor, a spus el, este că, în momentul ajungerii la prima poartă, ei ajung şi la corpul energetic.
- Ce este cu exactitate corpul energetic?
- Este replica, perechea complementară a corpului fizic. O structură spectrală alcătuită din energie pură.
- Dar corpul fizic nu este şi el alcătuit din energie?
- Sigur că da. Diferenţa constă în faptul că acest corp ener​getic are doar înfăţişare, dar nu are masă materială. întrucît el este energie pură, poate face lucruri ce sînt peste posibilităţile corpului fizic.
- Ca, de exemplu, ce anume, don Juan?
- Ca, de exemplu, să se transporte într-o clipă la capătul uni​versului. Iar visatul este arta de a tempera corpul energetic, de a-1 face flexibil şi coerent prin antrenarea sa treptată. Prin visat ne condensăm corpul energetic pînă cînd devine o unitate capabilă să perceapă.Percepţia sa - deşi influenţată de modul nostru obişnuit de a percepe lumea cotidiană - este o percepţie inde​pendentă. Are propriul său domeniu.
- Care este acest domeniu, don Juan?
- Domeniul energiei. Corpul energetic se comportă faţă de energie în termenii energiei. în visat tratează energia în trei mo​duri: poate percepe energia în fluxul ei, o poate folosi drept

impuls pentru a se proiecta ca o rachetă în zone neaşteptate sau o poate percepe aşa cum percepem noi lumea în mod obişnuit.
- Ce înseamnă a percepe energia în fluxul ei?
- înseamnă a vedea. înseamnă că corpul energetic vede energia direct ca pe o lumină, un fel de curent oscilant sau o tur​bulenţă. Ori o simte direct ca pe o zdruncinătură sau o senzaţie ce poate fi chiar de durere.
- Şi celălalt mod despre care ai pomenit, don Juan? Corpul energetic folosind energia drept impuls.
- întrucît energia este domeniul său de acţiune, nu este nici o problemă pentru corpul energetic să folosească curenţii de energie existenţi în univers pentru a se propulsa. Nu trebuie decît să-i separe şi gata, a plecat cu ei.
S-a oprit, pârind indecis, ca şi cînd ar fi vrut să mai adauge ceva, dar nu era sigur dacă să o facă sau nu. Mi-a zîmbit şi, exact în momentul în care mă pregăteam să-i adresez o întrebare, a continuat.
- Ţi-am spus mai înainte că vrăjitorii izolează, în visele lor, cercetaşii din alte lumi. Corpurile lor energetice fac acest lucru. Ele detectează energia şi o atacă. Dar nu este recomandabil ca cei ce visează să se lase antrenaţi în astfel de vînători de iscoade. Am ezitat să-ţi vorbesc despre asta, din cauza uşurinţei cu care căutarea de cercetaşi se poate transforma într-o obsesie.
Apoi don Juan a trecut repede la alt subiect. Mi-a expus pe larg un întreg corpus de rînduieli. La momentul acela, am descoperit că totul era într-un anume plan total incomprehensi​bil pentru mine, dar în alt plan părea cît se poate de logic şi inteligibil. El a repetat că ajungerea premeditată la prima poartă a visatului este o modalitate de a ajunge la corpul energetic. Dar menţinerea acestei realizări depinde numai de energie. Vrăjitorii obţin această energie printr-o redistribuire - într-o manieră mai

inteligentă - a energiei pe care o au şi o folosesc pentru a per​cepe lumea cotidiană.
Cînd l-am rugat să explice mai clar acest aspect, don Juan a adăugat că noi toţi avem o cantitate fixă de energie de bază. Această cantitate reprezintă toată energia pe care o posedăm, iar noi o folosim în întregime pentru a percepe şi a trăi în lumea noastră cotidiană, de care ne lăsăm absorbiţi total. A repetat de mai multe ori, pentru a-1 sublinia, faptul că nu există nicăieri energie suplimentară pentru noi şi, întrucît energia de care dis​punem este deja în uz, în noi nu rămîne nici o fărîmiţă care să poată fi folosită pentru vreo percepţie ieşită din comun, cum ar fi visatul.
- Şi atunci, în ce situaţie sîntem? am întrebat eu.
- Sîntem în situaţia de a fi nevoiţi să „ciupim" energie de oriunde o putem găsi, a răspuns el.
Mi-a explicat că vrăjitorii au o metodă de a face rost de energie. Ei îşi redistribuie cu înţelepciune energia, prin reducerea oricăror lucruri pe care le consideră de prisos în viaţa lor. O numesc metoda vrăjitorilor. în esenţă - aşa cum a expus-o don Juan - metoda constă într-o serie de opţiuni comportamentale vizînd relaţia cu lumea, opţiuni cu mult mai înţelepte decît cele transmise de strămoşii noştri. Respectivele opţiuni sînt menite să ne restructureze viaţa, prin modificarea reacţiilor noastre fun​damentale legate de faptul că sîntem vii.
- Care sînt aceste reacţii fundamentale? am întrebat.
- Există două modalităţi de a face faţă faptului că sîntem vii, a răspuns el. Una este capitularea în faţa acestei situaţii - fie prin acceptarea cerinţelor acestei stări, fie prin lupta împotriva lor. Cealaltă este prin modelarea situaţiei noastre specifice de viaţă, pentru a o adecva propriilor noastre structuri.
- Putem într-adevăr să ne modelăm situaţia vieţii, don Juan?

- Situaţia specifică de viaţă a unui individ poate fi modelată pentru a corespunde cerinţelor sale exprese, a insistat don Juan. Visătorii fac acest lucru. O afirmaţie nefondată? Ba deloc, dacă ţinem seama de cît de puţin ştim despre noi înşine.
A susţinut că interesul său, în calitate de profesor, era să mă implice profund în problematica vieţii şi a faptului de a fi viu, cu alte cuvinte, în precizarea diferenţei dintre viaţă - ca rezultat al acţiunii forţelor biologice - şi faptul de a fi viu - ca rezultat al cunoaşterii.
- Ceea ce au în vedere vrăjitorii prin modelarea situaţiei de viaţă a unui individ - a explicat don Juan - este modelarea conştiinţei de a fi viu. Prin modelarea acestei conştiinţe putem obţine suficientă energie pentru a ajunge la corpul energetic şi pentru a-1 fortifica, iar cu ajutorul lui putem, fără îndoială, să structurăm direcţia generală de desfăşurare şi rezultatele vieţii noastre.
Don Juan a încheiat discuţia noastră despre visat povă-ţuindu-mă să nu mă rezum doar la a mă gîndi la cele ce-mi spu​sese, ci să încerc să transform respectivele concepte - prin repetiţie - într-un mod de viaţă viabil. A afirmat că orice lucru nou din viaţă - aşa cum erau teoriile vrăjitorilor, în care mă iniţia - trebuie să ne fie repetat pînă la epuizare, pînă cînd devenim receptivi faţă de el. A evidenţiat faptul că repetiţia este modalitatea prin care strămoşii noştri ne-au pregătit din punct de vedere social, pentru a funcţiona în lumea cotidiană.
Pe măsură ce am continuat exerciţiile mele de visat, mi-am dezvoltat capacitatea de a fi pe de-a-ntregul conştient de faptul că adormeam, ca şi capacitatea de a mă opri într-un vis pentru a examina, după cum doream, orice era parte componentă a conţinutului respectivului vis. Să pot face aşa ceva era pentru mine, pur şi simplu, un miracol.

Don Juan susţinea că, pe măsură ce ne întărim controlul asupra viselor noastre, ne întărim puterea de a stăpîni atenţia visatului. Avusese dreptate cînd afirmase că atenţia visatului intră în acţiune atunci cînd este solicitată, cînd i se dă un scop. Intrarea ei în acţiune nu este chiar un proces - în sensul noţiunii de proces cu care sîntem obişnuiţi: un sistem neîntrerupt de operaţiuni sau o serie de acţiuni ori funcţiuni care produc un anume rezultat final. Este mai degrabă ca o deşteptare. Ceva inactiv, în stare latentă, intră brusc în funcţiune.

3. CEA DE A DOUA POARTĂ A VISATULUI
Prin intermediul exerciţiilor mele de visat am descoperit că un profesor în ale visatului trebuie să creeze o sinteză didactică pentru a scoate în evidenţă un anumit aspect. în esenţă, ceea ce avusese în vedere don Juan în legătură cu primul meu test era să-mi exersez atenţia visatului prin concentrarea ei asupra ele​mentelor din vis. în acest scop s-a folosit ca de o trambulină de ideea de a fi conştient că adormi. Subterfugiul folosit de el con​sta în a afirma că singura modalitate de a fi conştient că adormi era să examinezi elementele din vis.
Mi-am dat seama, aproape imediat după ce am început antrenamentele de visat, că esenţial în acest domeniu era exer​sarea atenţiei visatului. Totuşi, pentru judecata raţională pare imposibil ca cineva să se antreneze pentru a fi conştient la nivelul viselor. Don Juan spunea că elementul activ al unui asemenea antrenament este stăruinţa şi că mintea şi toate pavezele sale raţionale nu rezistă în faţa stăruinţei. Mai devreme sau mai tîrziu, barierele de apărare ale judecăţii raţionale se prăbuşesc sub impactul stăruinţei, iar atenţia visatului prosperă.
Pe măsură ce exersam mai mult în a-mi concentra şi menţine atenţia visatului asupra elementelor din vise, am început să simt

o deosebită încredere în mine, atît de ieşită din comun, încît am dorit să aud părerea lui don Juan.
- Intrarea ta în cea de a doua atenţie îţi dă acest sentiment de încredere, a spus el. Asta reclamă şi mai multă seriozitate din partea ta. Ia-o cu încetul, dar nu te opri şi, mai presus de toate, nu vorbi despre asta, ci fă-o!
I-am spus că am confirmat în practică ceea ce-mi spusese, şi anume că, dacă arunci priviri fugare la tot ceea ce se întîmplă într-un vis, imaginile nu se destramă. Mi-am imaginat observaţia că partea dificilă era de a sparge bariera iniţială care ne împiedică să aducem visele în atenţia noastră conştientă. L-am rugat pe don Juan să-şi spună părerea în această problemă, pentru că eu credeam, cu toată convingerea, că această barieră este una psi​hologică, creată de educaţia noastră ca membri ai societăţii ce pune mare preţ pe desconsiderarea viselor.
- Bariera reprezintă mai mult decît socializarea, a răspuns el. Este chiar prima poartă a visatului. Acum, că ai trecut de ea, ţi se pare stupid că nu ne putem opri, după cum dorim, să ne concentrăm atenţia asupra elementelor din visele noastre. Dar asta este o certitudine falsă. Prima poartă a visatului priveşte fluxul de energie din univers. Este un obstacol natural.
Don Juan m-a determinat atunci să accept că vom continua să discutăm despre visat numai în cea de a doua atenţie, cînd va considera el că este oportun. M-a încurajat ca, între timp, să fac cît mai multe exerciţii, promiţînd că nu se va amesteca în nici un fel.
Pe măsură ce deveneam cît mai priceput în a-mi organiza visatul, am început să am în mod repetat senzaţii pe care le con​sideram foarte importante, precum ar fi aceea că, exact în momentul în care adormeam, mă rostogoleam într-un şanţ. Don Juan nu-mi spusese că acestea sînt senzaţii nesemnificative, ci mă lăsase să le consemnez în notele mele. îmi dau seama cît de

absurd trebuie să-i fi părut totul. Dacă aş preda arta visatului acum, aş interzice cu hotărîre un astfel de comportament. Dar don Juan doar se distra pe seama mea, numindu-mă egocentric abscons, care, deşi se declara un luptător împotriva suficienţei, ţinea cu meticulozitate un jurnal ultrapersonal intitulat „Visele mele".
De cîte ori avea ocazia, don Juan evidenţia faptul că, pentru a elibera energia necesară pentru atenţia visatului din carcera socializării este nevoie să ne redistribuim energia existentă. Nici că putea fi mai adevărat. Manifestarea atenţiei visatului este rezultatul direct al restructurării vieţii noastre. întrucît nu avem -aşa cum spunea don Juan - alte surse externe, la care să apelăm pentru un impuls suplimentar de energie, trebuie să ne redis​tribuim energia existentă prin orice mijloace posibile.
Don Juan a insistat asupra faptului că metoda vrăjitorilor este cel mai adecvat mijloc de a unge - ca să spunem aşa -mecanismul redistribuirii energiei şi că cel mai eficient element al metodei este „renunţarea la importanţa de sine". Era absolut convins că acest lucru este indispensabil pentru tot ceea ce fac vrăjitorii şi de aceea acorda o importanţă extremă îndrumării tuturor învăţăceilor săi în direcţia îndeplinirii acestei cerinţe. Era de părere că importanţa de sine este nu numai inamicul suprem al vrăjitorilor, ci şi blestemul omenirii.
Explicaţia lui don Juan era că cea mai mare parte a energiei noastre este consumată pentru a ne susţine propria importanţă, ceea ce este cît se poate de evident în preocuparea obsedantă în legătură cu felul în care ne prezentăm, în legătură cu faptul că sîntem admiraţi, plăcuţi, acceptaţi sau nu. Argumenta că, dacă am fi capabili să renunţăm la o parte din această importanţă, ni s-ar întîmpla două lucruri extraordinare. în primul rînd, ne-am elibera energia din încercarea de a menţine ideea iluzorie a măreţiei noastre. Iar, în al doilea rînd, ne-am putea pune la dis-

poziţie suficientă energie pentru a intra în cea de a doua atenţie, ca să întrezărim o frîntură din măreţia autentică a universului.
Mi-a trebuit mai bine de doi ani pentru a ajunge să fiu capa​bil de a-mi concentra neabătut atenţia visatului asupra orice doream şi am devenit atît de priceput la asta, încît aveam senti​mentul că o făceam de o viaţă. Partea cea mai stranie este că nu puteam concepe că nu avusesem această aptitudine. îmi aminteam totuşi cît de greu îmi fusese chiar şi numai să mă gîndesc la aceasta ca la o eventuală posibilitate. Mi-a trecut prin minte că această capacitate de a ne putea examina conţinutul viselor trebuie să fie produsul alcătuirii naturale a fiinţei noas​tre, similară probabil cu capacitatea noastră de a merge. Sîntem condiţionaţi din punct de vedere al alcătuirii fizice să mergem într-un singur fel, în poziţie bipedă, şi totuşi trebuie să depunem un efort imens pentru a învăţa să mergem.
Această nouă capacitate de a putea să arunc priviri scurte asupra elementelor din visele mele era cuplată cu ideea obsedantă de a-mi reaminti permanent să privesc elementele din vis. Cunoşteam această tendinţă de nestăpînit a firii mele, dar în vis tendinţa era mult amplificată. Devenise atît de evidentă, încît nu numai că mă irita să mă aud cum mă cicălesc în permanenţă, ci chiar începusem să mă întreb dacă era vorba într-adevăr de trăsătura firii mele sau de cu totul altceva. Am ajuns să cred că-mi pierd minţile.
- Vorbesc încontinuu cu mine în vis, reamintindu-mi să mă uit la lucruri - i-am spus eu lui don Juan.
Respectasem pînă atunci înţelegerea noastră, că vom discuta despre visat numai cînd aducea el vorba despre acest subiect. în acest caz, consideram însă că este o urgenţă.
- Ţi se pare că nu eşti tu cel care îţi vorbeşte, ci altcineva? a întrebat el.

- Dacă mă gîndesc bine, aşa este. Nu mi se pare că sînt eu cel care vorbeşte în acele momente.
- Atunci nici nu eşti tu. încă nu a sosit timpul să-ţi explic asta. Dar hai să spunem că nu sîntem singuri pe această lume. Să spunem că visătorilor le sînt accesibile şi alte lumi, lumi totale. Din aceste alte lumi totale, uneori vin la noi entităţi ener​getice. Data următoare, cînd te auzi cicălindu-te în vis, înfurie-te foarte tare şi răcneşte ordinul: „încetează!"
Astfel, am intrat într-o altă zonă dificilă: să-mi amintesc în vis să strig acel ordin. Cred că, probabil, datorită faptului că eram atît de enervat de cicăleala mea, mi-am amintit într-adevăr să strig: „încetează!" Cicăleala a încetat imediat şi nu s-a mai repetat.
- Toţi visătorii trec prin această experienţă? l-am întrebat eu pe don Juan cînd l-am întîlnit din nou.
- Unii, a răspuns el fără interes.
Am început să relatez cu patos cît de straniu fusese totul. Dar don Juan m-a întrerupt, spunînd:
- Acum eşti pregătit pentru a purcede la a doua poartă a visatului.
M-am folosit de prilej pentru a solicita răspunsuri la întrebările pe care nu putusem să i le pun. Senzaţiile pe care le trăisem prima dată, cînd mă făcuse el să visez, stăruiseră cu pre​ponderenţă în mintea mea. I-am spus că am observat, pe săturate, elementele din propriile mele vise, dar că niciodată nu am simţit ceva, fie şi pe departe similar în termenii clarităţii şi detaliului, cu acel vis.
-  Cu cît mă gîndesc mai mult la el, cu atît sînt mai nedumerit. Pe cînd îi observam pe acei oameni din vis, am simţit o teamă şi o repulsie imposibil de uitat. Ce era acel simţămînt, don Juan?

- După părerea mea, corpul tău energetic s-a agăţat de ener​gia străină a acelui loc şi s-a distrat de minune. Este normal că te-ai simţit înfricoşat şi ai avut o reacţie de respingere; examinai pentru prima dată în viaţa ta o energie străină. Ai tendinţa de a te comporta ca vrăjitorii din timpuri străvechi. Imediat ce ai ocazia, îţi laşi punctul de asamblare să se deplaseze. în acel caz, punctul tău de asamblare s-a translat pe distanţă destul de mare. Rezultatul a fost că tu, precum vrăjitorii din vechime, ai călătorit dincolo de lumea pe care o cunoaştem. O călătorie cît se poate de reală, dar periculoasă.
Am eludat sensul afirmaţiilor sale în favoarea problemelor care mă interesau pe mine şi l-am întrebat:
- Era cumva acel oraş pe o altă planetă?
- Nu poţi explica visatul prin lucrurile pe care le cunoşti sau bănuieşti că le cunoşti, a spus el. Tot ce-ţi pot spune este că oraşul pe care l-ai vizitat nu era pe această lume.
- Şi atunci, unde era?
- în afara lumii acesteia, desigur. Nu eşti chiar atît de prost. Acesta este primul lucru pe care l-ai observat. Ceea ce te-a făcut să te zbaţi în nedumerire este faptul că nu poţi să-ţi închipui că ceva ar putea fi din afara lumii acesteia, de pe altă lume.
- Unde este acest de pe altă lume, don Juan?
- Crede-mă că cea mai extraordinară caracteristică a vrăjito​riei este acea configuraţie denumită de pe altă lume. De pildă, ai presupus că şi eu vedeam aceleaşi lucruri pe care le vedeai tu. Ca dovadă, nu m-ai întrebat niciodată ce am văzut eu. Tu şi numai tu ai văzut un oraş şi oamenii din acel oraş. Eu nu am văzut nimic de genul acesta. Eu am văzut energie. Aşa că, în afara lumii acesteia, a fost, cu acea ocazie, numai pentru tine un oraş.
- Dar atunci, don Juan, nu era un oraş real. El exista numai pentru mine, în mintea mea.

- Nu. Nu aşa stau lucrurile. Acum vrei să reduci ceva tran​scendental la ceva lumesc, terestru. Aşa ceva nu se poate face. Călătoria aceea a fost reală. Tu ai văzut-o în chip de oraş. Eu am văzut-o ca energie. Nici unul din noi nu are dreptate şi nici nu se înşală.
- Confuzia mea se produce atunci cînd spui că lucrurile sînt reale. Ai afirmat mai înainte că am ajuns într-un loc real. Dar dacă este real, cum este posibil să avem două versiuni diferite despre el?
- Foarte simplu. Avem versiuni diferite, deoarece am avut, în acel moment, coeficienţi diferiţi de uniformitate şi coeziune. Ţi-am explicat că aceste două proprietăţi reprezintă cheia per​cepţiei.
- Crezi că aş putea să mă întorc în acel oraş?
- Ei, aici m-ai prins. Nu ştiu. Sau poate că ştiu, dar nu pot să explic. Ori, probabil, pot să explic, dar nu vreau să o fac. Va tre​bui să aştepţi şi să-ţi dai singur seama care este adevărul. A refuzat să mai discute pe acest subiect. Să ne continuăm treaba pe care am început-o, a spus el. Ajungi la cea de a doua poartă a visatului atunci cînd te trezeşti dintr-un vis într-un alt vis. Poţi avea cît de multe vise doreşti sau cît de multe eşti capabil să ai, dar trebuie să exerciţi un control adecvat asupra lor şi să nu te trezeşti în lumea pe care o cunoaştem.
M-a cuprins panica.
- Vrei să spui că ar trebui să nu mă trezesc niciodată pe lumea asta? am întrebat.
- Nu, nu asta am vrut să spun. Dar, acum că ai adus vorba, trebuie să-ţi spun că şi aceasta este o alternativă. Vrăjitorii din vremurile străvechi obişnuiau să facă acest lucru, să nu se trezească niciodată în lumea pe care o cunoaştem. Şi unii dintre vrăjitorii din branşa mea au procedat la fel. Acest lucru nu poate fi cu siguranţă realizat, dar nu-l recomand. Ceea ce vreau este ca

tu să te trezeşti în mod normal cînd ai terminat cu visatul, dar -în timp ce visezi - vreau să visezi că te trezeşti în alt vis.
M-am auzit punînd aceeaşi întrebare pe care o formulasem atunci cînd îmi vorbise pentru prima dată despre organizarea visatului.
- Dar este posibil să faci acest lucru?
Dîndu-şi evident seama că vorbisem fără să mă gîndesc, don Juan a repetat, rîzînd, răspunsul pe care mi-l dăduse la momen​tul respectiv.
- Desigur că este posibil. Acest gen de control nu diferă de controlul pe care-l avem asupra oricărei situaţii din viaţa coti​diană.
Mi-am revenit repede din stînjeneală şi eram gata să mai pun şi alte întrebări, dar don Juan - anticipînd intenţia mea - a început să explice aspectele legate de cea de a doua poartă a visatului, explicaţie care m-a făcut să mă simt şi mai încurcat.
- Există o problemă în ceea ce priveşte cea de a doua poartă - a spus el. Aceasta poate deveni serioasă, în funcţie de tendinţele firii fiecăruia. Dacă avem înclinaţia de a ne complace în a ne agăţa de lucruri sau situaţii, sîntem candidaţi la a o lua pe cocoaşă.
- în ce fel, don Juan?
-  Gîndeşte-te puţin. Ai avut parte deja de experienţa neobişnuită de a examina conţinutul viselor tale. închipuie-ţi că treci dintr-un vis într-altul, observînd totul, examinînd fiecare detaliu. Este foarte uşor să-ţi dai seama că te poţi cufunda pînă la adîncimi fatale în acest sens. Mai ales dacă ai înclinaţia de a te lăsa antrenat în asta.
- în mod normal, nu ar interveni corpul sau creierul pentru a opri situaţia?
- Dacă este vorba de o stare normală - adică obişnuită - de somn, atunci da. Dar aceasta nu este o stare normală. Aici este

vorba despre visat. Prin trecerea de prima poartă, cel care visează a şi ajuns la corpul său energetic. Astfel încît ceea ce trece de cea de a doua poartă, sărind dintr-un vis într-altul, este corpul ener​getic.
- Care este implicaţia acestei situaţii, don Juan?
- Implicaţia este că, la trecerea prin cea de a doua poartă tre​buie să intenţionezi un control mai mare şi mai serios asupra atenţiei visatului: singura supapă de siguranţă pentru cei care visează.
- Ce este această supapă de siguranţă?
- Vei descoperi şi singur că scopul visatului este de a-ţi per​fecţiona corpul energetic. Un corp energetic perfect are - printre alte lucruri, desigur - un asemenea control asupra atenţiei visa​tului, încît o face să se oprească atunci cînd este nevoie. Aceasta este supapa de siguranţă pe care o au cei care visează. Indiferent de cît de mult s-ar lăsa antrenaţi la un moment dat, atenţia visatu​lui trebuie să-i facă să revină la suprafaţă.
Am pornit din nou pe calea unei alte încercări într-ale visatu​lui. De data aceasta, ţinta era mai evazivă, iar dificultatea şi mai mare. La fel ca la prima încercare, nu-mi dădeam seama ce tre​buie să fac. Aveam deprimanta bănuială că acum exerciţiile practice nu-mi vor fi de prea mare ajutor. După nenumărate eşecuri, am renunţat să mai încerc şi m-am consacrat simplei continuări a exerciţiilor de fixare a atenţiei visatului asupra fiecărui element din vis. Acceptarea neajunsurilor mele a părut să-mi dea un impuls pozitiv şi am devenit mai expert în menţinerea imaginii oricărui element din visele mele.
A trecut astfel un an fără să se întîmple nimic. Apoi, într-o zi, ceva s-a schimbat. Pe cînd priveam, în vis, o fereastră dintr-o încăpere, încercînd să descopăr dacă aş putea să arunc o privire asupra peisajului de afară, o forţă ca un fel de vînt - pe care am simţit-o ca un vîjîit în urechi - m-a tras prin fereastră afară.
ARTA VISATULUI
61
Exact înainte de această smucitură, atenţia visatului îmi fusese atrasă de o structură ciudată, aflată la o oarecare distanţă, ce avea înfăţişarea unui tractor. în clipa următoare, mă aflam lîngă aceasta, examinînd-o.
Eram perfect conştient că visam. Am privit înapoi să văd dacă aş putea să precizez de la care fereastră mă uitasem afară. Priveliştea era cea a unei ferme, la ţară. Nu se vedeau nici un fel de clădiri în preajmă. Doream să reflectez asupra acestui lucru, însă atenţia mi-a fost în totalitate captivată de marele număr de maşini agricole, răspîndite peste tot, ca şi cum ar fi fost abando​nate. Am examinat secerătoare, tractoare, combine, pluguri cu disc, treierătoare. Erau atît de multe, încît am uitat visul meu iniţial. Apoi am dorit să mă orientez prin observarea împre​jurimilor, în depărtare se vedea ceva ce părea a fi un panou pu​blicitar, iar, lîngă el, nişte stîlpi de telefon.
în momentul în care mi-am concentrat atenţia asupra panoului, mă şi aflam lîngă el. Structura metalică a acestuia m-a înspăimîntat. Avea un aspect ameninţător. Pe panou se afla imaginea unei clădiri. Am citit textul însoţitor; era reclama unui motel. Aveam strania certitudine că mă aflu în Oregon sau în nordul Californiei.
Am căutat alte trăsături caracteristice ale peisajului din vis. Am văzut munţi la mare depărtare, iar, nu prea departe, nişte dealuri joase, înverzite. Pe ele se aflau pilcuri de copaci, care -în opinia mea - erau stejari californieni. Aş fi vrut să fiu atras de dealurile înverzite, dar m-au tras la ei munţii din depărtare. Eram convins că erau Munţii Sierra Nevada.
în munţii aceia s-a consumat toată energia mea de a visa. Dar, înainte să se întîmple acest lucru, am fost atras de toate caracteristicile posibile. Visul meu a încetat să fie un vis. în ceea ce priveşte capacitatea mea de a percepe, mă aflam într-adevăr în Munţii Sierra Nevada, trecînd în trombă prin defileuri, stînci,

copaci şi grote. Am examinat totul, de la grohotiş pînă la vîrfuri muntoase pînă cînd nu am mai avut energie şi nu mi-am mai putut concentra atenţia visatului asupra nici unui element. Simţeam că-mi pierd controlul. în cele din urmă, n-am mai văzut nici un fel de peisaj, ci doar întuneric.
- Ai ajuns la cea de a doua poartă a visatului - mi-a spus don Juan, cînd i-am povestit visul. Ceea ce trebuie să faci în con​tinuare este să treci de ea. Trecerea prin cea de a doua poartă este o treabă foarte serioasă; pentru aceasta este nevoie de un efort extrem de controlat.
Nu eram sigur că îndeplinisem cerinţa pe care mi-o fixase, pentru că, de fapt, nu mă trezisem în alt vis. L-am chestionat pe don Juan în legătură cu această anomalie.
- Greşeala este a mea, a zis el. Ţi-am spus că trebuie să te trezeşti în alt vis, dar ceea ce am vrut să spun, de fapt, era că este necesar să schimbi visele într-o manieră sistematică precisă, exact aşa cum ai făcut. în cazul primei porţi, ai pierdut o mulţime de timp căutîndu-ţi, în exclusivitate, mîinile. De data aceasta, ai mers direct la soluţie, fără să te preocupe respectarea ordinului primit: să te trezeşti în alt vis.
Don Juan a spus că există două modalităţi de a trece prin a doua poartă a visatului. Una este de a te trezi în alt vis, adică, să visezi că ai un vis şi apoi să visezi că te trezeşti din el. Alternativa constă în a folosi elementele dintr-un vis pentru a declanşa alt vis, exact cum făcusem eu.
Aşa cum procedase şi pînă atunci, don Juan m-a lăsat să exersez, fără nici un amestec din partea lui. Iar eu am confirmat în practică cele două alternative precizate de el. Fie că visam că am un vis, din care visam că mă trezesc, fie că treceam în viteză de la un element precis, accesibil atenţiei imediate a visatului, la altul, nu chiar accesibil. Sau intram într-o variantă a celei de a doua situaţii: priveam orice element dintr-un vis, menţinîndu-mi
privirea fixă pînă cînd elementul în cauză îşi schimba forma şi, prin aceasta, mă trăgea într-un alt vis printr-un vîrtej vîjîitor. Totuşi, n-am fost capabil niciodată să decid dinainte care dintre cele trei căi o voi urma. Exerciţiile mele de visat se terminau întotdeauna prin aceea că nu mai aveam rezerve de atenţie a visatului şi mă trezeam sau prin faptul că eram cuprins de un somn adînc, învăluit în întuneric.
Exerciţiile mele se desfăşurau calm şi netulburaţ. Singura perturbare era o neobişnuită interferenţă, un brusc sentiment de teamă sau nelinişte, ce intervenea din ce în ce mai frecvent. Modul meu de a-l îndepărta era să cred că acesta avea legătură cu groaznicele mele deprinderi în ceea ce priveşte mîncarea sau cu faptul că, în acea perioadă, don Juan îmi administra - ca parte componentă a instruirii mele - plante halucinogene din abun​denţă. Totuşi, interferenţele au devenit atît de puternice, încît am fost nevoit să solicit sfatul lui don Juan.
- Ai intrat acum în domeniul cel mai periculos al cunoaşterii vrăjitoreşti, a spus el pentru început. Este, pur şi simplu, groaz​nic, un adevărat coşmar. Aş putea glumi cu tine, spunîndu-ţi că nu am menţionat această posibilitate din respect pentru preţuita ta raţionalitate, dar nu pot. Fiecare vrăjitor trebuie să se confrunte cu asta. Acesta este punctul în care mă tem că ai putea foarte bine să-ţi ieşi din pepeni.
Don Juan mi-a explicat apoi foarte solemn că viaţa şi conştiinţa - fiind în exclusivitate o chestiune de energie - nu reprezintă o proprietate caracteristică numai organismelor vii. A spus că vrăjitorii au văzut că există două tipuri de creaturi conştiente care hălăduiesc pe pămînt — organice şi anorganice -şi că, prin compararea unora cu celelalte, au văzut că ambele tipuri sînt mase luminoase traversate din toate unghiurile imagi​nabile de milioane de filamente de energie ale universului. Diferă unele de altele prin formă şi grad de strălucire. Făpturile

anorganice sînt alungite şi seamănă cu nişte luminări, dar au o luminozitate opacă, pe cînd făpturile organice sînt rotunde şi, fără îndoială,cu mult mai strălucitoare. O altă diferenţă impor​tantă, pe care spunea don Juan că au văzut-o vrăjitorii, este că viaţa şi conştiinţa făpturilor organice durează puţin - pentru că sînt făcute să se grăbească - în timp ce viaţa făpturilor anorga​nice este infinit mai lungă, iar conştiinţa lor mai calmă şi mai profundă.
- Vrăjitorii nu au nici o dificultate în a interacţiona cu aces​tea, a continuat el. Făpturile anorganice posedă componenta esenţială necesară pentru interacţiune - conştiinţa.
- Dar există într-adevăr aceste creaturi anorganice? Aşa cum existăm noi doi? am întrebat eu.
- Desigur că există, a răspuns el. Crede-mă că vrăjitorii sînt fiinţe foarte inteligente; sub nici o formă nu s-ar distra cu aberaţii ale minţii, ca apoi să le ia drept reale.
- De ce spui că aceste creaturi sînt vii?
- Pentru vrăjitori a avea viaţă înseamnă a avea conştiinţă, înseamnă a avea un punct de asamblare şi strălucirea stării de conştiinţă care-l înconjoară, situaţie care le indică vrăjitorilor că făptura din faţa lor - organică sau anorganică - este perfect capa​bilă să perceapă. Capacitatea de a percepe este considerată de vrăjitori drept premisă a stării de a fi în viaţă.
-  Atunci şi făpturile anorganice trebuie să moară. Este adevărat acest lucru, don Juan?
- Normal. îşi pierd starea conştientă la fel ca noi, cu excepţia faptului că lungimea perioadei lor conştiente este atît de mare, încît mintea omenească se cutremură.
- Aceste făpturi anorganice li se înfăţişează vrăjitorilor?
- Este greu de spus cum se petrec lucrurile cu ele. Să zicem că aceste făpturi sînt atrase de noi, mai bine zis, obligate să interacţioneze cu noi.
Don Juan m-a privit cercetător.
- Nu admiţi nimic din toate astea, a spus el pe tonul cuiva care a ajuns la o anumită concluzie.
- Mi-e aproape imposibil să mă gîndesc la asta în mod raţional, am răspuns eu.
- Te-am prevenit că subiectul îţi va pune raţiunea la grea încercare. în asemenea cazuri, este indicat să renunţi la judecată şi să laşi lucrurile să-şi urmeze cursul, ceea ce înseamnă să laşi structurile anorganice să vină la tine.
- Vorbeşti serios, don Juan?
- Absolut serios. Dificultatea în ceea ce priveşte făpturile anorganice constă în faptul că conştiinţa lor lucrează foarte încet în comparaţie cu a noastră. Este nevoie de ani de zile pentru ca un vrăjitor să fie recunoscut de făpturile anorganice. Aşa că este recomandabil să ai răbdare şi să aştepţi. Mai devreme sau mai ţîrziu vor apărea. Dar nu aşa cum am apărea noi. Au un mod foarte particular de a-şi face simţită prezenţa.
- Cum le atrag vrăjitorii? Au un ritual pentru asta?
- Ei bine, este cît se poate de cert că nu se aşază în mijlocul drumului şi le cheamă în miez de noapte, dacă asta este ceea ce vrei să spui.
- Atunci, ce fac?
- Le atrag în timpul visatului. Am spus că este vorba de mai mult decît de a le atrage; prin actul visatului, vrăjitorii obligă aceste făpturi să intre în interacţiune cu ei.
- Cum le obligă vrăjitorii să facă asta prin actul visatului?
- Visatul înseamnă menţinerea poziţiei în care s-a translat punctul de asamblare în timpul viselor. Acţiunea creează o încărcătură specifică de energie, care le atrage atenţia. Aceasta acţionează precum momeala în cazul peştilor; făpturile sînt atrase de ea. Prin trecerea de primele două porţi ale visatului, vrăjitorii aruncă momeala pentru aceste făpturi şi le forţează să-şi

facă apariţia. Trecînd de cele două porţi, le-ai făcut cunoscută invitaţia ta. Acum trebuie să aştepţi un semn de la ele.
- în ce va consta acest semn, don Juan?
- Este posibil să fie apariţia uneia dintre ele, deşi asta ar fi cam prea curînd. Părerea mea este că semnul va consta, pur şi simplu, în unele interferenţe în visat. Sînt de părere că senti​mentele de teamă care te cuprind în prezent nu se datorează indi​gestiei, ci sînt şocuri de energie ce-ţi sînt trimise de făpturile anorganice.
- Ce ar trebui să fac?
- Trebuie să-ţi temperezi aşteptările.
N-am înţeles ce voia să spună, şi atunci mi-a explicat pe îndelete că, atunci cînd intrăm în interacţiune cu semenii noştri
- oamenii - sau cu alte făpturi organice, de obicei ne aşteptăm să primim o reacţie imediată la solicitarea noastră. în cazul făpturilor anorganice însă, întracît ne desparte de ele cea mai for​midabilă barieră - energia care se mişcă cu o viteză total diferită
- vrăjitorii trebuie să-şi tempereze aşteptările şi să-şi menţină solicitarea atîta timp cît este necesar pentru ca aceasta să fie primită.
- Vrei să spui, don Juan, că solicitarea este similară cu exerciţiile de visat?
- Da. Dar pentru a obţine un rezultat ireproşabil, trebuie să adaugi la aceste exerciţii intenţia de a lua contact cu aceste făpturi anorganice. Transmite-le un sentiment de putere şi încredere, un sentiment de forţă, de detaşare. Evită cu orice preţ să le transmiţi un sentiment de teamă sau morbiditate. Sînt ele destul de morbide şi aşa; să le adaugi în plus şi propria ta mor​biditate este, pentru a nu spune mai mult, total nedorit.
- Nu îmi este clar, don Juan, modul în care se înfăţişează ele vrăjitorilor. Care este modalitatea specifică prin care îşi fac simţită prezenţa?

- Uneori, se materializează cu adevărat în lumea cotidiană, chiar în faţa ochilor noştri. Dar, în majoritatea cazurilor, prezenţa lor invizibilă se face simţită printr-un fel de fior, o tresărire ce provine din străfundurile fiinţei noastre.
- Dar ce se întîmplă în timpul visatului, don Juan?
- în timpul visatului avem de-a face exact cu contrariul. Uneori le simţim aşa cum le simţi tu, ca pe un fior de teamă. Dar, în majoritatea cazurilor, ele se materializează, pur şi simplu, în faţa noastră. întrucît în fazele de început ale visatului nu avem nici un fel de experienţă în ceea ce le priveşte, ele ne pot insufla o spaimă de nedescris. Acest lucru reprezintă un adevărat peri​col pentru noi. Prin canalul spaimei ele ne pot urmări pînă în viaţa cotidiană, cu rezultate dezastruoase pentru noi.
- în ce fel, don Juan?
- Frica se poate instaura definitiv în viaţa noastră, şi ar tre​bui să fim nişte neconformişti foarte stâpîni pe ei pentru a-i putea rezista. Făpturile anorganice pot fi o năpastă mai mare decît ciuma. Prin frică ele ne pot, cu uşurinţă, scoate total din minţi.
- Ce fac vrăjitorii cu făpturile anorganice?
- Interrelaţionează cu ele. Le transformă în aliaţi. Formează asociaţii şi extraordinare prietenii. Eu numesc aceste relaţii carteluri gigantice, în care percepţia joacă un rol primordial. Noi sîntem fiinţe sociale şi, în mod inevitabil, căutăm companie conştiinţei. în cazul făpturilor anorganice, secretul este să nu te temi de ele. Iar asta trebuie făcut de la început. Intenţia pe care trebuie să le-o transmitem este de putere şi degajare. Ea trebuie să încorporeze mesajul „Nu mi-e teamă de tine. Vino la mine. Dacă vii, te voi întîmpina cu bucurie. Dacă nu doreşti să vii, îţi voi simţi lipsa". La un asemenea mesaj, făpturile vor deveni atît de curioase, încît vor veni cu siguranţă.
- De ce ar veni să mă caute sau de ce, pentru Dumnezeu, ar trebui eu să le caut?

- în timpul visatului - fie că le place sau nu - visătorii caută să se asocieze cu alte creaturi. Pentru tine asta poate fi un şoc, dar cei care visează caută în mod automat grupările de făpturi, în cazul acesta, conexiunile de creaturi anorganice. Visătorii le caută cu aviditate.
- Asta mi se pare foarte straniu, don Juan. De ce ar face cei ce visează aşa ceva?
- Pentru noi, făpturile anorganice sînt ceva cu totul nou şi neobişnuit. Pentru ele noutatea constă în traversarea graniţelor domeniului lor de către o făptură ca noi. Ceea ce trebuie să ai în vedere de acum încolo este faptul că făpturile anorganice - cu splendida lor conştiinţă - exercită o atracţie extraordinară asupra celor care visează şi îi pot transporta cu uşurinţă în lumi ce depăşesc orice posibilitate de descriere. Vrăjitorii din vechime s-au folosit de ele şi ei au fost cei care au introdus termenul de aliaţi. Aliaţii lor i-au învăţat cum să-şi deplaseze punctul de asamblare dincolo de marginile oului energetic, în universul aflat dincolo de sfera omenescului. Astfel încît, cînd transportă un vrăjitor, îl duc în lumi ce se află dincolo de domeniul umanului.
Ascultîndu-l cum vorbeşte, am fost cuprins de temeri şi îndoieli stranii, lucru de care don Juan şi-a dat seama imediat.
- Eşti un tip religios pînă la capăt, a rîs el. Acum simţi cum îţi suflă diavolul în ceafă. Dar gîndeşte-te la visat în aceşti ter​meni: visatul înseamnă a percepe mai mult decît ceea ce credem că este posibil să percepem.
Treaz fiind, mă neliniştea posibilitatea ca făpturile anorga​nice conştiente să existe cu adevărat. Dar, cînd visam, grijile mele din starea conştientă nu prea mai aveau vreun efect. Continuam să am fiori de frică fizică, dar, de fiecare dată, în urma lor se instala un calm ciudat, care punea stăpînire pe mine şi-mi permitea să merg mai departe, ca şi cînd nu mi-ar fi fost deloc teamă.
în acea perioadă se părea că orice progres pe care-l făceam în visat se producea brusc, fără vreun indiciu prealabil. Apariţia făpturilor anorganice în visele mele n-a făcut nici ea excepţie de la acest tipic. S-a petrecut pe cînd visam un circ la care fusesem în copilărie. Locul părea a fi un oraş din munţii statului Arizona. Am început să mă uit la oameni cu vaga speranţă, pe care o nutream întotdeauna, că voi revedea oamenii pe care-i întîlnisem prima dată, cînd don Juan m-a făcut să intru în cea de a doua atenţie.
în timp ce-i urmăream cu privirea, am simţit un fior de ner​vozitate -ca şi cînd aş fi primit un pumn - în stomac. Fiorul mi-a distras atenţia şi am pierdut din vedere oamenii, circul şi locali​tatea montană din Arizona. în locul acestora, în faţa mea se aflau două forme cu înfăţişare stranie. Erau subţiri - de mai puţin de treizeci de centrimetri lăţime, dar lungi, atingînd, probabil, vreo doi metri şi zece centrimetri în înălţime. Se profilau deasupra mea ca două rime uriaşe.
Ştiam că era vorba de un vis, dar ştiam, totodată, că vedeam. Don Juan discutase cu mine despre a vedea şi în starea conştientă normală, şi în cea de a doua atenţie. Deşi eram eu însumi incapabil de a o face, credeam că înţelesesem ce înseamnă să percepi energia în mod direct. în visul acela, privind la cele două stranii apariţii mi-am dat seama că vedeam esenţa energetică a ceva nemaipomenit.
Am rămas foarte calm şi nu m-am mişcat. Pentru mine, cel mai remarcabil fapt a fost că nu s-au destrămat şi nu s-au trans​format în altceva. Erau creaturi coezive ce-şi păstrau forma lor de luminare. Ceva din interiorul lor obliga ceva din mine să fixeze cu privirea imaginea formei lor. Ştiam asta, pentru că ceva îmi spunea că, dacă nu mă mişcăm, nici ele nu se mişcau.
Totul s-a sfîrşit la un moment dat, cînd m-am trezit cuprins de spaimă. Am fost imediat cuprins de temeri; o îngrijorare pro-

fundă a pus stăpînire pe mine. Nu era o nelinişte de ordin psi​hologic, ci mai degrabă un simţămînt fizic de suferinţă şi mîhnire fără vreun motiv aparent.
Cele două forme ciudate mi-au apărut de atunci încolo în fiecare din şedinţele mele de visat. în cele din urmă, totul se petrecea de parcă visam numai pentru a mă întîlni cu ele. Nu âu încercat niciodată să înainteze către mine său să interacţioneze cu mine în vreun fel. Stăteau doar acolo, în faţa mea, imobile, pe tot răstimpul cît dura visul. în ceea ce mă priveşte, nu numai că nu am făcut nici un efort pentru ă-mi schimba visele, ci chiar am uitat de scopul iniţial al exerciţiilor mele de visat.
Cînd am ajuns să discut, în cele din urmă, cu don Juan despre ceea ce mi se întîmpla, petrecusem deja luni întregi con-templînd, în vis, cele două apariţii.
- Te-ai blocat la o răscruce periculoasă, a spus el. Nu este bine să le goneşti, dăr nu este bine nici să le laşi să rămînă. Pentru moment, prezenţa lor este un impediment pentru vi​satul tău.
- Ce pot să fac, don Juan?
- înfruntă-le imediat în lumea vieţii cotidiene şi spune-le să revină mai tîrziu, cînd vei avea mai multă putere a visatului.
- Cum să le înfrunt?
- Nu este simplu, dar se poate face. Este nevoie doar să ai suficient curaj, ceea ce desigur că ai.
Fără să mâi aştepte să-i spun că nu ăveăm deloc curaj, m-a luat cu el pe dealurile de lîngă deşertul Sonora. Pe atunci, locuia în nordul Mexicului, şi îmi creasem despre el certa impresie că era un vrăjitor solitar, un bătrîn uitat de toţi, total în afara tre​burilor lumeşti curente. Intuisem însă că eră peste măsură de inteligent şi, din această cauză, eram dispus să accept ceea ce aveam aproape ferma convingere că erau doar excentricităţi de-ale lui.

Calitatea primordială a lui don Juan era extraordinara iscusinţă a vrăjitorilor ce fusese cultivată de-a lungul timpului. El se asigurase că înţeleg tot ce pot înţelege în starea conştientă normală, dăr - în acelaşi timp - se asigurase că intru în cea de a doua atenţie, unde înţeleg sau - cel puţin - ascult cu pasiune tot ce mă învaţă el. în acest fel, m-a divizat în două. în starea conştientă normală nu puteam să înţeleg de ce şi cum eram mai mult decît dispus să iau în serios excentricităţile sale. în cea de a doua atenţie însă, totul mi se părea cît se poate de logic.
Argumentul său era că cea de a doua atenţie ne este accesi​bilă tuturor, dăr că prin faptul că ne agăţăm cu îndărătnicie de imatura noastră raţionalitate - unii dintre noi cu mai multă ferocitate decît alţii - reuşim să ne ţinem la distanţă de cea de a doua atenţie. Ideea sa era că visatul sparge barierele care încon​joară şi izolează ceă de ă două atenţie.
în ziuă în care m-a luat cu el pe dealurile din jurul deşertu​lui Sonora, pentru a întîlni făpturile anorganice, eram în stare conştientă normală. Cumva, ştiam totuşi că trebuie să făc ceva ce era, fără îndoială, de domeniul incredibilului.
în deşert căzuse o ploaie uşoară. Solul de culoare roşie era încă umed şi, pe măsură ce înaintăm, se înnămolea tot mai tare în striaţiunile tălpilor de cauciuc ale pantofilor mei. Am fost nevoit să-mi rîcîi de pietre tălpile pentru a îndepărta gogoloaiele mari de noroi care se formaseră pe ele. Mergeam în direcţia est, urcînd către dealuri. Cînd am ajuns într-o vîlcea îngustă dintre două dealuri, don Juan s-a oprit.
- Acesta este, cu siguranţă, locul ideal pentru a-ţi chema pri​etenii, a spus el.
- De ce le spui prietenii mei?
- Pentru că te-au ales cu de la sine putere. Cînd fac acest lucru, înseamnă că vor să se asocieze. Ţi-am spus că vrăjitorii formează legături de prietenie cu aceste făpturi. Cazul tău pare

să fie un exemplu în acest sens. Nici măcar nu este nevoie să le atragi.
- în ce constă o astfel de prietenie, don Juan?
-  Constă dintr-un schimb reciproc de energie. Făpturile anorganice furnizează gradul lor înalt de conştiinţă, iar vrăjitorii furnizează conştiinţa lor elevată şi energia lor elevată. Rezultatul pozitiv al unei astfel de relaţii este un schimb echilibrat. Rezultatul negativ este subordonarea oricăreia dintre cele două părţi. Vrăjitorii din vechime îşi iubeau aliaţii. De fapt, îi iubeau mai mult decît pe semenii lor, oamenii. Personal, pot prevedea pericole teribile într-o astfel de atitudine.
- Ce-mi recomanzi să fac, don Juan?
- Cheamă-le. Evaluează-le şi apoi decide singur ce trebuie să faci.
- Ce trebuie să fac pentru a le chema?
- Reconstituie-ţi în minte imaginea lor din vis şi menţine-o. Motivul pentru care te-au copleşit cu prezenţa lor în vis este că vor să-ţi întipărească în memorie forma lor. Iar acum este momentul să foloseşti imaginea întipărită.
Don Juan m-a forţat să-mi închid ochii şi să-i ţin închişi. Apoi m-a ajutat să mă aşez pe nişte stînci. Simţeam duritatea şi răceala pietrei. Stînca era înclinată şi mi-era greu să-mi păstrez echilibrul.
- Şezi aici şi vizualizează forma lor pînă cînd arată exact cum îţi apar ele în vis - mi-a spus el la ureche. Anunţă-mă cînd ai focalizat imaginea lor.
Mi-a trebuit foarte puţin timp şi efort pentru a realiza ima​ginea mentală completă a formei lor, exact ca în visele mele. Nu m-a surprins deloc faptul că puteam face acest lucru. Ceea ce m-a şocat a fost că - deşi încercam cu disperare să-l anunţ pe don Juan că reuşisem să realizez imaginea în mintea mea - nu puteam să vorbesc şi nici să-mi deschid ochii. Eram, în mod

categoric, treaz. Auzeam toate sunetele din jur. L-am auzit pe don Juan spunînd:
- Acum poţi să-ţi deschizi ochii.
I-am deschis fără nici o dificultate. Eram aşezat picior peste picior pe nişte stînci, care însă nu erau aceleaşi pe care le simţisem sub mine cînd mă aşezasem. Don Juan era chiar în spatele meu, puţin către dreapta. Am încercat să mă întorc cu faţa la el, dar el mi-a ţinut capul drept, forţîndu-mă să rămîn în aceeaşi poziţie. Atunci am văzut două forme întunecate, ca două trunchiuri subţiri de copaci, chiar în faţa mea.
Am rămas cu gura căscată, uitîndu-mă fix la ele. Nu erau atît de înalte ca în vis; îşi reduseseră dimensiunile la jumătate. în loc să fie forme de o luminozitate opacă, erau acum două beţe com​primate şi ameninţătoare, de o culoare întunecată, aproape neagră.
- Ridică-te şi apucă una din ele, mi-a ordonat don Juan. Şi nu-i da drumul, indiferent de cît te-ar zgîlţîi.
Nu aveam nici pe departe dorinţa de a face aşa ceva, dar o forţă necunoscută m-a făcut să mă ridic împotriva voinţei mele. Am realizat cu claritate în acel moment că voi sfîrşi prin a face ceea ce-mi ordonase don Juan, deşi, conştient, nu aveam nici cea mai mică intenţie de acest fel.
M-am îndreptat mecanic către cele două forme, inima bătîndu-mi de să-mi spargă pieptul. Am apucat-o pe cea din dreapta. Ceea ce am simţit a fost un şoc electric, care aproape m-a făcut să-i dau drumul formei. Am auzit vocea lui don Juan ca şi cînd ar fi strigat de la mare distanţă:
- Dă-i numai drumul şi eşti terminat.
Am strîns cu putere forma, care se răsucea şi se zbătea. Nu ca un animal mare, ci ca ceva pufos şi uşor, deşi încărcat cu elec​tricitate. Ne-am rostogolit şi ne-am zvîrcolit destul de mult timp pe nisipul vîlcelei. Forma îmi administra şoc după şoc dintr-un

fel de curent electric greţos. îl consideram greţos pentru că mi-l imaginam diferit faţă de energia întîlnită în lumea noastră coti​diană. Fiecare şoc îmi producea o gîdilitură şi mă făcea să urlu, şi să mîrîi ca un animal, nu de suferinţă, ci dintr-un fel de mînie ciudată.
în cele din urmă, forma s-a oprit şi a devenit aproape solidă sub mine. Zăcea inertă. L-am întrebat pe don Juan dacă era moartă, dar nu mi-am putut auzi vocea.
- Nici pe departe, mi-a răspuns cineva, rîzînd, cineva care nu era don Juan. I-ai epuizat încărcătura de energie. Dar nu te ridica încă. Mai rămîi întins aşa încă puţin.
M-am uitat la don Juan întrebător. Mă examina cu mare curiozitate. Apoi m-a ajutat să mă ridic. Forma întunecată a rămas pe pămînt. Doream să-l întreb dacă forma nu păţise nimic şi totul era în regulă cu ea. Dar, din nou, nu mi-am putut exprima întrebarea cu glas tare. Atunci, am făcut ceva extraordinar. Am considerat că totul era real. Pînă în acel moment, ceva din mintea mea îmi menţinea caracterul raţional al gîndirii, prin considera​rea a ceea ce se întîmpla drept un vis provocat de maşinaţiile lui don Juan.
M-am dus la forma întinsă pe pămînt şi am încercat să o ridic. Nu puteam însă să o iau în braţe, pentru că nu avea masă materială. M-am simţit dezorientat. Aceeaşi voce dinainte, care nu era vocea lui don Juan, mi-a spus să mă culc deasupra făpturii anorganice. Aşa am făcut şi ne-am ridicat apoi împreună, făptura anorganică precum o umbră întunecată lipită de mine. S-a desprins după aceea încetişor de mine şi a dispărut, lăsîndu-mă cuprins de un simţămînt extrem de plăcut de împlinire.
Mi-a trebuit peste douăzeci şi patru de ore pentru a-mi recăpăta complet controlul asupra facultăţilor mele. în cea mai mare parte a timpului am adormit. Don Juan mă controla din cînd în cînd, punîndu-mi mereu aceeaşi întrebare:

- Era energia făpturii anorganice precum focul sau precum apa?
îmi simţeam gîtul de parcă ar fi fost ars. Nu-i puteam spune că şocurile de energie pe care le simţisem erau ca nişte jeturi de apă electrizată. Nu avusesem niciodată în viaţă experienţa unor jeturi de apă electrizată. Nu sînt sigur dacă este posibil ca aces​tea să fie produse sau simţite, dar aceasta este imaginea care-mi apărea în minte ori de cîte ori don Juan îmi adresa întrebarea lui fixă.
Cînd, în sfîrşit, am ştiut că mi-am revenit complet, don Juan dormea. Conştient că întrebarea lui avea o mare importanţă, l-am trezit şi i-am relatat ceea ce simţisem.
- Nu vei avea prieteni la nevoie printre făpturile anorganice, ci doar relaţii de o enervantă dependenţă, a declarat el. Fii extrem de precaut. Făpturile anorganice de apă sînt mult mai predispuse la excese. Vrăjitorii din vechime credeau că ele sînt mult mai afectuoase, mai capabile de a imita sau poate chiar de a avea sentimente. Spre deosebire de cele de foc, care erau con​siderate mai serioase, mai reţinute, dar - în acelaşi timp - şi mai infatuate.
- Care este semnificaţia tuturor acestor lucruri pentru mine, don Juan?
-  Semnificaţia este prea complexă ca s-o discutăm în momentul acesta. Recomandarea mea este să-ţi înfrîngi teama din vise şi din viaţă, pentru a-ţi apăra unitatea. Făptura anor​ganică, de la care ai luat energia şi ai reîncărcat-o apoi din nou, s-a înfiorat pînă la a-şi pierde forma de luminare în decursul acestui proces. Va reveni pentru a repeta experienţa.
- De ce nu m-ai oprit, don Juan?
- Nu mi-ai dat timpul necesar. De altfel, nici nu m-ai auzit cînd îţi strigam să laşi făptura anorganică pe pămînt.

- Trebuia să-mi fi prezentat dinainte - aşa cum faci întot​deauna - toate alternativele.
- Nu cunoşteam toate alternativele. în materie de făpturi anorganice, sînt aproape un novice. Am refuzat să-mi însuşesc această parte din ştiinţa vrăjitorilor, pe motivul că este prea greoaie şi inconstantă. Nu vreau să fiu la cheremul nici unei entităţi, fie ea organică sau anorganică.
Cu aceasta discuţia noastră s-a încheiat. Ar fi trebuit să fiu îngrijorat din cauza reacţiei categoric negative a lui don Juan, dar nu eram. Eram cumva absolut convins că orice făcusem era bine.
Mi-am continuat exerciţiile de visat fără vreo altă inter​ferenţă din partea făpturilor anorganice.
4. FIXAREA PUNCTULUI DE ASAMBLARE
Deoarece înţelegerea noastră fusese să discutăm despre visat numai cînd considera don Juan necesar, îl întrebam rareori despre aceasta şi nu insistam niciodată cu chestionarea dincolo de o anumită limită. De aceea eram mai mult decît dornic să-l ascult ori de cîte ori se hotăra să abordeze subiectul. Comen​tariile sau discuţiile referitoare la visat erau, în mod invariabil, incluse în alte teme ale învăţăturilor sale şi întotdeauna inserate pe neaşteptate, fără vreun avertisment.
Ne aflam o dată - în timpul unei vizite acasă la el - în mijlocul unei conversaţii fără nici o legătură cu acest subiect cînd, fără vreun preambul, don Juan a spus că, prin contactele lor din vis cu făpturile anorganice, vrăjitorii din vechime au devenit extrem de versaţi în arta manipulării punctului de asam​blare, un domeniul vast şi de rău augur.
Am profitat imediat de ocazie şi l-am chestionat pe don Juan despre perioada estimativă cînd au trăit vrăjitorii din vechime. Cu alte diferite ocazii îi mai adresasem aceeaşi întrebare, dar niciodată nu-mi dăduse un răspuns satisfăcător. Eram însă con​vins că, în acel moment - probabil pentru că el însuşi abordase subiectul - ar fi putut să-mi răspundă.
- Un subiect deosebit de dificil, a spus el.

Felul în care a spus-o m-a făcut să cred că intenţiona să nu ia în seamă întrebarea mea. Am fost surprins cînd a continuat:
- îţi va pune la încercare judecata raţională tot atît de mult ca subiectul făpturilor anorganice. Apropo, ce crezi despre ele acum?
- Mi-am lăsat opiniile de o parte, am răspuns eu. Nu-mi pot permite să gîndesc în nici un fel despre el.
Răspunsul meu i-a făcut plăcere. A rîs şi s-a lansat în comen​tarii referitoare la propriile-i temeri şi aversiuni faţă de făpturile anorganice.
- Nu s-au numărat niciodată printre predilecţiile mele, a spus. Desigur că motivul principal era teama mea de ele. Am fost incapabil s-o depăşesc cînd trebuia, iar apoi s-a permanen​tizat.
- îţi mai este frică de ele acum, don Juan?
- Ceea ce simt nu este chiar frică, ci o atitudine de respin​gere. Nu vreau să am în nici un fel de a face cu ele.
- Există un motiv anume pentru această atitudine de respin​gere?
- Cel mai solid motiv din lume: sîntem în totală opoziţie. Lor le place sclavia, supunerea, iar mie-mi place libertatea. Lor le place să achiziţioneze, să cumpere, iar eu nu sînt dispus să dau din ce-i al meu.
Am devenit inexplicabil de agitat şi i-am spus brusc că subiectul mi se părea atît de absurd, încît nu-l putea lua în serios. Don Juan s-a uitat la mine, zîmbind, şi a spus:
- Cea mai bună manieră de procedură în ceea ce priveşte făpturile anorganice este ceea ce faci tu: să negi existenţa lor, dar să le vizitezi cu regularitate, susţinînd că visezi, iar în vis orice este posibil. în felul acesta, nu te angajezi în nici un fel.
M-am simţit ciudat de vinovat, deşi nu puteam să-mi dau seama de ce, şi obligat să întreb:

- La ce te referi, don Juan?
- La vizitele făcute de tine făpturilor anorganice, a răspuns el sec.
- Glumeşti? Ce vizite?
- Nu voiam să discut asta, dar cred că este timpul să-ţi spun că vocea cicălitoare, pe care o auzeai reamintindu-ţi să-ţi fixezi atenţia visatului pe elementele componente ale visului, era vocea unei făpturi anorganice.
Mi-am zis că don Juan afirma ceva total absurd. Asta m-a iritat atît de tare, încît chiar am ţipat la el. A rîs de mine şi mi-a cerut să-i relatez despre şedinţele mele neobişnuite de visat. Solicitarea lui m-a surprins. Nu pomenisem niciodată nimănui despre faptul că, din cînd în cînd, ieşeam brusc dintr-un vis, tras de un anumit element din el, dar, în loc să trec în alţ vis - cum ar fi trebuit - întreaga atmosferă a visului se modifica şi mă pomeneam într-o dimensiune necunoscută mie. Pluteam în aceasta, îndrumat de un ghid invizibil, care mă făcea să mă învîrtesc continuu. Din aceste vise mă trezeam întotdeauna încă învîrtindu-mă şi continuam să mă răsucesc şi să mă zvîrcolesc timp îndelungat înainte de a mă trezi pe de-a-ntregul.
- Acestea sînt întîlniri reale pe care le ai cu prietenii tăi, făpturi anorganice, a spus don Juan.
Nu voiam să-l contrazic, dar nici nu voiam să accept ceea ce spunea. Am tăcut. Uitasem de întrebarea mea referitoare la vrăjitorii din vechime, dar don Juan a reluat subiectul.
- După cunoştinţa mea, vrăjitorii din vechime au trăit cu zece mii de ani în urmă, a spus el, zîmbind şi urmărindu-mi reacţia.
Fundamentîndu-mi răspunsul pe datele arheologice con​temporane privitoare la migraţia triburilor nomade din Asia către cele două Americi, i-am spus că eram de părere că data indicată de el era incorectă. Cu zece mii de ani în urmă este prea mult.

- Tu ai informaţiile tale, şi eu le am pe ale mele, a răspuns el. Eu ştiu că vrăjitorii din vechime au domnit timp de patru mii de ani, între acum şapte mii şi trei mii de ani în urmă. Acum trei mii de ani au dispărut. De atunci încoace vrăjitorii tot reasam-blează şi restructurează ceea ce a rămas de la cei din timpuri străvechi.
- Cum poţi fi atît de sigur în privinţa datelor dumitale?
- Dar tu cum poţi fi atît de sigur în privinţa alor tale? a repli​cat el.
I-am spus că arheologii au metode absolut sigure de stabilire a perioadelor de existenţă ale vechilor culturi. Din nou mi-a replicat că vrăjitorii au propriile metode sigure în acest sens.
- Nu încerc să te contrazic sau să-ţi demonstrez că greşeşti, a continuat el, dar curînd vei putea să întrebi pe cineva care cunoaşte exact problema.
- Nimeni nu poate şti aşa ceva cu exactitate, don Juan.
- Acesta este încă unul dintre acele lucruri imposibil de crezut, dar există cineva care-ţi poate dovedi toate astea. într-o zi, vei cunoaşte această persoană.
- Ei asta-i,don Juan. Probabil, glumeşti. Cine poate dovedi ceea ce s-a întîmplat cu şapte mii de ani în urmă?
- Foarte simplu, unul dintre vrăjitorii din vechime despre care am vorbit. Cel pe care l-am cunoscut eu. El este persoana care mi-a povestit totul despre vrăjitorii din vechime. Sper să-ţi aminteşti ceea ce îţi voi spune despre acest om. El deţine soluţia multora dintre strădaniile noastre şi este cel pe care este necesar să-l cunoşti.
I-am spus lui don Juan că îl ascultam cu cea mai mare atenţie, deşi nu înţelegeam ce spunea. El m-a acuzat că vreau doar să-i fac pe plac, dar că nu credeam un cuvînt din ceea ce spunea despre vrăjitorii din vechime. Am recunoscut că în starea conştientă normală desigur că nu crezusem acele povestiri
exagerate. Dar nu o făcusem nici în cea de a doua atenţie, cu toate că în acea stare ar fi trebuit să am o reacţie diferită.
- Numai cînd reflectezi asupra a ceea ce ţi-am spus devine totul o povestire exagerată, a remarcat el. Dacă nu-ţi implici judecata raţională, totul rămîne, pur şi simplu, o problemă de energie.
- De ce ai spus că voi cunoaşte pe unul dintre vrăjitorii din vechime?
- Pentru că o vei face. Este esenţial ca voi doi să vă întîlniţi într-o bună zi. Dar, pentru moment, să-ţi relatez o altă povestire exagerată despre unul dintre nagualii din branşa mea, nagualul Sebastian.
Apoi don Juan mi-a povestit că, pe la începutul secolului al optsprezecelea, nagualul Sebastian era paracliser într-o biserică din sudul Mexicului. în relatarea sa, don Juan a subliniat faptul că vrăjitorii - din trecut sau prezent - îşi caută şi îşi găsesc refugiu în instituţii consacrate, cum ar fi biserica. Părerea sa era că, din cauza extraordinarului lor spirit de ordine şi disciplină, vrăjitorii pot deveni slujbaşi de încredere şi că ei sînt foarte căutaţi de instituţiile care au totdeauna mare nevoie de persoane de acest fel. Don Juan susţinea că, atîta timp cît nimeni nu are cunoştinţă de activităţile vrăjitorilor, faptul că nu sînţ adepţii vre​unei ideologii crează impresia de slujbaşi model.
Don Juan şi-a continuat povestirea, relatînd că, într-o zi, pe cînd Sebastian îşi îndeplinea îndatoririle de paracliser, la biserică a venit un străin, un indian bătrîn ce părea să fie bolnav. Acesta i-a spus, cu voce pierită, lui Sebastian că avea nevoie de ajutor. Nagualul a crezut că indianul dorea să-l vadă pe preotul paroh, dar omul, făcînd un mare efort, s-a adresat direct nagualului. I-a spus pe un ton aspru şi direct că ştia că Sebastian era nu numai un vrăjitor, ci chiar nagual.

Speriat de această întorsătură a lucrurilor, Sebastian l-a tras pe indian de o parte şi i-a cerut să-şi ceară scuze. Omul a răspuns că nu se afla acolo pentru a-şi cere scuze, ci pentru a căpăta asis​tenţă de specialitate. Avea nevoie, a spus el, să primească ener​gia nagualului pentru a se putea menţine în viaţă, viaţă care — l-a asigurat el pe Sebastian - dura de mii de ani, dar care, în acel moment, se stingea.
Sebastian, care era un om foarte inteligent, nefiind dispus să dea atenţie unor asemenea prostii, i-a spus indianului să termine cu bufoneriile. Bătrînul însă s-a supărat şi l-a ameninţat pe Sebastian că, dacă nu-i îndeplineşte cererea, îi denunţă - pe el şi pe întregul lui grup - autorităţilor ecleziastice.
Don Juan mi-a reamintit că, în acea perioadă, autorităţile bisericeşti întreprindeau acţiuni brutale şi sistematice de eradi​care a practicilor eretice ale indienilor din Lumea Nouă. Ameninţarea acelui om nu era deci un lucru ce putea fi tratat la modul uşuratic; nagualul şi grupul său erau, într-adevăr, în primejdie de moarte. Sebastian l-a întrebat pe indian cum putea să-i dea energie. Omul i-a explicat că nagualii - prin disciplina lor - acumulează un anume fel de energie, pe care o stochează în corp şi pe care el o va extrage fără durere din centrul energetic al lui Sebastian, aflat în ombilic. în schimb, Sebastian va avea nu numai posibilitatea de a-şi continua netulburat activităţile, ci va fi, totodată, înzestrat cu putere.
Nagualului nu-i convenea ideea că este manipulat de bătrînul indian, dar acesta era inflexibil şi nu-i oferea nici o altă opţiune decît să se conformeze cererii lui.
Don Juan m-a asigurat că bătrînul indian nu exagerase deloc în ceea ce afirmase despre sine. S-a dovedit că el era un vrăjitor din timpuri străvechi, unul dintre cei cunoscuţi ca cei care des​fid moartea. Se pare că reuşise să supravieţuiască pînă în prezent

prin manipularea punctului său de asamblare în moduri numai de el cunoscute.
Don Juan spunea că ceea ce s-a întîmplat atunci între Sebastian şi omul acela s-a constituit mai tîrziu în temeiul unei înţelegeri care i-a legat pe toţi cei şase naguali care i-au urmat lui Sebastian. Cel care desfide moartea s-a ţinut de cuvînt; în schimbul energiei căpătate de la fiecare nagual, el îi făcea dona​torului un dar, înzestrîndu-l cu putere. Sebastian fusese nevoit să accepte darul împotriva voinţei sale; era încolţit şi nu avea de ales. Dar toţi ceilalţi naguali care i-au urmat şi-au acceptat darul cu bucurie şi mîndrie.
Don Juan a încheiat povestirea, spunînd că, în timp, cel care desfide moartea a ajuns să fie cunoscut sub numele de arendaş. Timp de mai bine de două sute de ani, nagualii din branşa lui don Juan au continuat să onoreze această înţelegere obligatorie, dînd naştere la o relaţie de simbioză care a schimbat cursul evoluţiei şi ţelul final al branşei.
Don Juan nu a catadicsit să dea explicaţii suplimentare, iar eu am rămas cu o stranie senzaţie de veridicitate, care mă neliniştea mai mult decît mi-aş fi putut imagina.
- Cum a ajuns să trăiască atît de mult? am întrebat.
- Nu ştie nimeni, a răspuns don Juan. Tot ce ştim despre el, de generaţii, este doar ceea ce ne spune el. Cel care desfide moartea este persoana pe care am întrebat-o despre vrăjitorii din vechime, şi el mi-a spus că aceştia se aflau în culmea gloriei lor acum trei mii de ani.
- De unde ştii că ceea ce v-a spus este adevărat? am întrebat eu.
Don Juan a clătinat din cap cu o expresie de uimire, dacă nu chiar de repulsie.
- Cînd ai de-a face cu inimaginabilul domeniu necunoscut de dincolo de noi, a spus el, făcînd un gest cu mîna de jur împre-

jurul său, nu te prosteşti formînd minciuni mărunte. Minciunile mărunte sînt pentru oamenii care nu au văzut ce ne aşteaptă acolo.
- Ce ne aşteptă acolo, don Juan?
Răspunsul lui, o afirmaţie în aparenţă inofensivă, m-a îngrozit mai tare decît dacă mi-ar fi descris cel mai înfiorător lucru.
- Ceva cu desăvîrşire impersonal, a spus el.
Probabil că observase că îmi piedeam cumpătul, pentru că m-a făcut să-mi schimb nivelul de conştiinţă, ca să-mi dispară teama.
Cîteva luni mai tîrziu exerciţiile mele de visat au luat o întorsătură stranie. Am început să capăt în vis răspunsuri la întrebări pe care intenţionam să i le pun lui don Juan. Cel mai impresionant aspect al acestei manifestări ciudate a fost acela că s-a tranferat curînd în starea mea conştientă normală. Iar, într-o zi, pe cînd şedeam la biroul meu, am căpătat răspunsul la o între​bare neformulată încă privind caracterul real al făpturilor anor​ganice. Văzusem de atîtea ori făpturi anorganice în vis, încît începusem să le consider reale. îmi reamintisem că, într-o stare de conştientă seminormală, chiar atinsesem o asemenea făptură în deşertul Sonora. Iar visele mele erau periodic deviate către lumi despre care mă îndoiam foarte tare că puteau fi produse ale minţii mele. Doream să îl încolţesc pe don Juan cît mai bine, în termenii unei întrebări concise, astfel încît am formulat această întrebare în minte: dacă trebuie să acceptăm ideea că făpturile anorganice sînt la fel de reale ca oamenii, unde anume se află -în termenii sferei fizice a universului - domeniul în care există ele?
După ce am formulat întrebarea în sinea mea, am auzit un rîset ciudat, exact cum auzisem în ziua în care mă luasem la

trîntă cu făptura anorganică. Apoi, o voce de bărbat mi-a răspuns:
- Acest domeniu există într-o anumită poziţie a punctului de asamblare. Tot aşa precum lumea ta există în poziţia obişnuită a punctului de asamblare.
Ultimul lucru pe care-l doream era să intru în dialog cu o voce imaterială, aşa că m-am ridicat şi am fugit afară din casă. începeam să cred că-mi pierdeam minţile. O grijă în plus, pe care s-o adaug la colecţia mea de nelinişti.
Vocea fusese atît de autoritară şi de limpede, încît faptul nu numai că mă nedumerea, ci chiar mă înspăimînta. Aşteptam foarte neliniştit atacurile viitoare ale vocii, dar întîmplarea nu s-a mai repetat. La prima ocazie pe care am avut-o, m-am consultat cu don Juan.
N-a fost cîruşi de puţin impresionat.
- Trebuie să înţelegi o dată pentru totdeauna că astfel de lucruri sînt foarte normale în viaţa unui vrăjitor, a spus el. Nu eşti pe cale de a înnebuni, ci, pur şi simplu, auzi vocea unui emisar al visatului. La trecerea de prima sau cea de a doua poartă a visatului, cei ce visează ajung la un prag de energie şi încep să vadă lucruri ori să audă voci. Nu mai multe voci, ci o singură voce. Vrăjitorii o numesc vocea emisarului visatului.
- Ce este emisarul visatului?
- Energie străină care are concizie. Energie străină care are ca scop să-i ajute pe cei care visează, spunîndu-le unele lucruri. Problema este că emisarul visatului poate spune numai acele lucruri pe care vrăjitorii deja le cunosc sau ar trebui să le cunoască, dacă-şi merită numele de vrăjitori.
- Afirmaţia că este energie străină care are concizie nu mă ajută deloc, don Juan. Ce fel de energie - benignă, malignă, bună, rea, sau cum?

- Este doar ce am spus că este, energie străină. O forţă impersonală pe care noi o transformăm într-o forţă personificată pentru că are glas. Unii vrăjitori au deplină încredere în această energie, chiar o văd. Sau, la fel ca tine, doar o aud sub forma unui glas de bărbat ori de femeie. Glasul le poate spune care este starea exactă a lucrurilor, iar de cele mai multe ori ei iau spusele ei drept poveţe sacre.
- De ce unii dintre noi o aud ca pe o voce?
- O vedem sau o auzim, pentru că ne menţinem punctul de asamblare fixat într-o poziţie nouă specifică; cu cît este mai intensă fixarea, cu atît mai intens simţim emisarul. Ai grijă! S-ar putea să-l vezi şi să-l simţi ca pe o femeie goală.
Don Juan a rîs de propria sa replică, dar eu eram prea înspăimînţat ca să tratez lucrurile cu frivolitate.
-  Este această forţă capabilă să se materializeze? am întrebat.
- Desigur, a răspuns el. Totul depinde de cît de tare este fixat punctul de asamblare. Dar fii liniştit, dacă poţi să-ţi păstrezi un grad de detaşare, nu se întîmplă nimic. Emisarul rămîne ceea ce este: o forţă impersonală care acţionează asupra noastră din cauza fixării punctului nostru de asamblare.
- Sfaturile sale sînt temeinice?
-  Nu poate fi vorba de sfaturi. Emisarul ne precizează lucrurile, iar noi ne facem singuri deducţiile.
I-am împărtăşit apoi lui don Juan ceea ce îmi spusese vocea mie.
- Este exact cum am spus, a remarcat el. Emisarul nu ţi-a spus nimic nou. Afirmaţiile sale sînt corecte, dar par doar să-ţi demonstreze anumite lucruri. Ceea ce a făcut emisarul a fost doar sa repete ceea ce ştiai deja.
- Mă tem că nu pot să am pretenţia că ştiam toate astea, don Juan.

- Ba poţi. Acum ştii infinit mai multe lucruri despre misterul universului decît poţi să-ţi dai seama la nivel raţional. Dar asta este boala noastră, a oamenilor, să ştim mai multe despre mis​terul universului decît ne dăm seama.
Faptul că trăisem acest fenomen incredibil de unul singur, fără ajutorul lui don Juan, mă făcea să mă simt în culmea feri​cirii. Voiam să aflu mai multe lucruri despre emisar. Tocmai mă pregăteam să-l întreb pe don Juan dacă şi el auzise vocea emisa​rului, cînd el m-a întrerupt şi, cu un zîmbet larg, mi-a spus:
- Da, da. Emisarul îmi vorbeşte şi mie. în tinereţe îl vedeam ca pe un călugăr cu glugă neagră. Un călugăr vorbăreţ care, de fiecare dată, mă speria cumplit. Apoi, cînd mi-am putut stăpîni spaima, a devenit o voce imaterială care continuă, pînă în ziua de azi, să-mi spună diferite lucruri.
- Ce fel de lucruri, don Juan?
- Orice lucru pe care-mi concentrez intenţia, lucruri pe care nu vreau să mă deranjez să le aprofundez singur. Cum ar fi, de exemplu, detalii despre comportamentul învăţăceilor mei. Ce fac ei cînd nu mă aflu în preajma lor. Şi-mi spune, mai ales, lucruri despre tine. Emisarul îmi spune tot ce faci.
Ajunsă în acest punct, nu prea îmi convenea direcţia în care evoluase conversaţia noastră. îmi scormoneam frenetic mintea, pentru a găsi întrebări pe alte teme, în timp ce don Juan se prăpădea de rîs.
- Emisarul visatului este o făptură anorganică? am întrebat.
- Să spunem că emisarul visatului este o forţă care vine din tărîmul făpturilor anorganice. Acesta este motivul pentru care cei care visează se întîlnesc întotdeauna cu el.
- Vrei să spui, don Juan, că oricare dintre cei care visează îl aude sau îl vede pe emisar?
- Toţi îl aud; foarte puţini sînt cei care îl văd sau îl simt.
- Ai vreo explicaţie pentru acest lucru?

- Nu. în afară de asta, nu prea mă interesează foarte mult emisarul. într-un anumit moment din viaţă, a trebuit să iau o decizie dacă să mă concentrez pe făpturile anorganice şi să urmez calea deschisă de vrăjitorii din vechime sau să nu consimt la aşa ceva. Profesorul meu, nagualul Julian, m-a ajutat să mă hotărăsc pentru neacceptare. N-am regretat niciodată această decizie.
- Crezi că şi eu ar trebui să refuz făpturile anorganice, don Juan?
Nu mi-a răspuns la întrebare; în loc de răspuns, mi-a expli​cat că întregul domeniu al făpturilor anorganice este întotdeauna predispus să ne înveţe. Probabil că din cauza faptului că făpturile anorganice au o conştiinţă mai profundă ca a noastră, se simt obligate să ne ia sub aripa lor ocrotitoare.
- N-am considerat că are rost să devin învăţăcelul lor, a adăugat el. Preţul este prea mare.
- Care este preţul?
- Viaţa noastră, energia noastră, devoţiunea noastră faţă de ele. Cu alte cuvinte, libertatea noastră.
- Dar ce ne învaţă ele?
- Lucruri legate de lumea lor. în acelaşi fel în care noi înşine le-am învăţa pe ele - dacă am fi capabili să o facem - lucruri legate de lumea noastră. însă metoda lor este de a lua esenţa noastră primară drept etalon al nevoilor noastre şi de a ne învăţa în conformitate cu ea. O treabă extrem de periculoasă!
- Nu văd de ce ar fi periculoasă.
- Dacă cineva ar lua drept etalon esenţa primară a eului tău, cu toate temerile şi lăcomia, şi invidia care o caracterizează etcetera, etcetera şi te-ar învăţa ceea ce satisface această stare ori​bilă de existenţă, care crezi că ar fi rezultatul?
Nu aveam replică. Credeam că înţeleg perfect motivele refuzului său.

- Problema vrăjitorilor din vechime, este că ei au învăţat lucruri minunate, dar pe baza naturii lor primitive nealterate, a continuat don Juan. Făpturile anorganice au devenit aliaţii lor şi, prin exemplificări premeditate, i-au învăţat adevărate minuni pe vrăjitori. Aliaţii executau acţiunile, iar vrăjitorii erau îndrumaţi pas cu pas să le imite, fără a schimba ceva din natura lor primară.
- Există aceste relaţii cu făpturile anorganice şi în ziua de azi?
- Nu pot să răspund exact la această întrebare. Tot ce pot să spun este că eu personal nu pot concepe să am asemenea relaţii. Implicarea în situaţii de asemenea natură zădărniceşte eforturile noastre de căutare a libertăţii, consumînd toată energia de care dispunem. Pentru a putea urma cu adevărat exemplul aliaţilor lor, vrăjitorii din vechime au fost nevoiţi să-şi petreacă viaţa pe tărîmul făpturilor anorganice. Cantitatea de energie necesară pentru a realiza o asemenea deplasare continuă este uluitoare.
- Vrei să spui, don Juan, că vrăjitorii din vechime erau capa​bili de a exista pe acele tărîmuri aşa cum existăm noi aici?
- Nu tocmai cum existăm noi aici, dar, în mod cert, trăiau: îşi păstrau conştiinţa şi individualitatea. Pentru acei vrăjitori emisarul visatului a devenit entitatea de importanţă vitală. Dacă un vrăjitor doreşte să trăiască pe tărîmul făpturilor anorganice, emisarul este puntea de legătură perfectă pentru realizarea aces​tui lucru; vorbeşte, este înclinat să înveţe şi să îndrume.
- Ai fost vreodată în acel tărîm, don Juan?
- De nenumărate ori. La fel şi tu. Dar nu are rost să discutăm despre asta acum. încă nu te-ai descotorosit de toate resturile nefolositoare din atenţia visatului. într-o bună zi, vom vorbi şi despre acel tărîm.
- Să deduc, deci, don Juan că nu-l accepţi sau nu îţi place emisarul?

- Nici nu-l accept şi nici nu-mi place. Aparţine unui alt re​gistru, registrul vrăjitorilor din vechime. în plus, învăţăturile şi îndrumările sale sînt absurdităţi în lumea noastră. Iar pentru aceste absurdităţi emisarul ne taxează enorm în termenii energiei. într-o zi, vei fi şi tu de aceeaşi părere cu mine. Vei vedea.
în tonul cu care rostise don Juan aceste cuvinte am surprins o confirmare mascată a convingerii sale că nu-i împărtăşeam părerea în ceea ce-l privea pe emisar. Tocmai voiam să-l înfrunt în această problemă, cînd am auzit vocea emisarului în urechi:
- Are dreptate, a spus glasul. Ţie îţi plac pentru că nu găseşti că este nimic rău în a explora toate posibilităţile. Vrei să acu​mulezi cunoaştere; cunoaşterea înseamnă putere. Nu vrei să rămîi în călduţa siguranţă a rutinei şi convingerilor lumii cotidiene.
Emisarul a spus toate acestea în limba engleză, cu un pro​nunţat accent de pe coasta Pacificului. Apoi a schimbat-o pe spaniolă. Am sesizat un uşor accent argentinian. Nu-l mai auzisem pe emisar vorbind astfel; mă fascina. El mi-a vorbit despre împlinire, cunoaştere, despre cît de departe mă aflam de locul meu natal; despre setea mea de aventură şi aproape obsedanta dorinţă de a cunoaşte lucruri noi, de a pătrunde ori​zonturi noi. Glasul mi s-a adresat chiar şi în portugheză, cu pro​nunţate inflexiuni ale limbii vorbite în pampasul de sud.
Faptul de a auzi vocea debitînd toate acele remarci lingu​şitoare nu numai că m-a înspăimîntat, ci chiar m-a îngreţoşat I-am spus lui don Juan, atunci, pe loc, că trebuia să încetez exerciţiile de visat. Şi-a ridicat, surprins, ochii spre mine. Dar, cînd i-am repetat cele auzite, a fost de acord că trebuie să mă opresc din exerciţii, deşi am simţit că o face numai ca să mă calmeze.
Cîteva săptămîni mai tîrziu, reacţia mea mi s-a părut puţin cam isterică, iar decizia de a renunţa - nejustificată. Mi-am
reluat exerciţiile de visat. Eram sigur că don Juan ştia că-mi anu​lasem decizia de retragere.
Cu ocazia uneia dintre vizitele mele la el, a început să vor​bească, pe neaşteptate, despre vise.
- Faptul că nu am fost educaţi să apreciem visele ca pe un autentic domeniu de explorare nu înseamnă că ele nu sînt aşa ceva, a început el. Visele sînt analizate pentru sensul lor sau con​siderate prevestiri, dar niciodată nu sînt interpretate ca domeniu al unor întîmplări reale. Din cîte ştiu, numai vrăjitorii din vechime au făcut acest lucru, a continuat el, dar, în cele din urmă, au dat-o în bară. S-au lăcomit şi, cînd au ajuns la o bifurcaţie crucială a drumurilor, au luat-o pe cel greşit. Au jucat totul pe o carte: posibilitatea fixării punctului de asamblare în miile de poziţii pe care le putea acesta adopta.
Don Juan şi-a exprimat consternarea în faţa faptului că, din toate lucrurile minunate pe care vrăjitorii din vechime le-au învăţat, explorînd aceste mii de poziţii, rămăseseră numai arta visatului şi arta stalkingului. A reafirmat că arta visatului se referă la deplasarea punctului de asamblare. A definit apoi stalkingul ca artă care se ocupă de modul de fixare al punctului de asamblare în orice poziţie este deplasat.
-  A fixa punctul de asamblare în orice poziţie nouă înseamnă a dobîndi coeziune, a spus el. Exact asta şi făceai în exerciţiile sale de visat.
- Credeam că-mi perfecţionam corpul energetic, am spus eu, întrucîtva surprins de afirmaţia lui.
- Faci asta şi mult mai mult decît atît; înveţi să ai coeziune; visatul impune acest lucru formîndu-i pe cei care visează să-şi fixeze punctul de asamblare. Atenţia visatului, corpul energetic, cea de a doua atenţie, relaţiile cu făpturile anorganice, emisarul visatului sînt toate produse secundare ale procesului de

dobîndire a coeziunii; cu alte cuvinte, sînt produsele secundare ale fixării punctului de asamblare în mai multe poziţii de visat.
- Ce este aceea o poziţie de visat,don Juan?
- Orice poziţie nouă în care a fost deplasat punctul de asam​blare în timpul somnului.
- Cum fixăm punctul de asamblare într-o poziţie de visat?
- Prin menţinerea imaginii oricărui element din vis sau prin schimbarea viselor după vrere. Prin exerciţiile tale de visat îţi exersezi capacitatea de a fi coeziv; adică îţi exersezi capacitatea de a menţine o nouă formă a energiei, prin fixarea punctului de asamblare în poziţia unui anume vis pe care îl ai.
- Menţin, într-adevăr, o nouă formă a energiei?
- Nu chiar, şi asta nu pentru că nu poţi, ci numai pentru că îţi translezi doar punctul de asamblare în loc să-l deplasezi. Translaţiile punctului de asamblare produc schimbări de mică importanţă, practic insesizabile. Atracţia traslărilor constă în aceea că acestea sînt atît de mici şi atît de numeroase, încît a menţine coeziunea în toate reprezintă un adevărat triumf.
- Cum ştim că menţinem coeziunea?
- Ştim asta după claritatea percepţiei noastre. Cu cît este mai clară imaginea viselor noastre, cu atît este mai mare coeziunea.
Apoi mi-a spus că era timpul să fac o aplicaţie practică a ceea ce învăţasem din visat. Fără să-mi dea posibilitatea să întreb ceva, m-a îndemnat să-mi concentrez atenţia - ca şi cînd aş fi fost într-un vis - asupra frunzişului unui copăcel de deşert ce creştea în preajmă: un Prosopis glandulosa.
- Doreşti doar să mă uit fix la el? am întrebat eu.
- Nu doresc doar să te uiţi fix la el; doresc să faci ceva spe​cial cu acest frunziş, a răspuns el. Ţine minte că, în vise, o dată ce poţi să menţii imaginea oricărui element, îţi menţii, de fapt, poziţia de visat a punctului tău de asamblare. Acum, priveşte la aceste frunze, ca şi cum ai fi într-un vis, dar cu o semnificativă

deosebire: îţi vei concentra atenţia visatului asupra frunzelor copăcelului în starea de conştiinţă a lumii cotidiene.
Nervozitatea mea a făcut să-mi fie imposibil să-i urmăresc firul gîndirii. Mi-a explicat cu răbdare că, prin fixarea privirii asupra frunzişului, voi realiza o deplasare minusculă a punctu​lui de asamblare. Apoi, convocîndu-mi atenţia visatului prin fixarea cu privirea a frunzelor individuale, voi fixa, de fapt, această mică deplasare a punctului, iar coeziunea mea mă va face să percep în termenii celei de a doua atenţii. A adăugat, cu chicotit, că întregul proces era ridicol de simplu.
Don Juan avea dreptate. Tot ce a trebuit să fac a fost să-mi concentrez privirea asupra frunzelor, să mă uit fix la ele, şi într-o clipă clipă am fost atras într-o senzaţie de vîrtej, foarte asemănătoare cu vîrtejurile din visele mele. Frunzişul copăcelu​lui a devenit un întreg univers de informaţii senzoriale. Era ca şi cum frunzişul m-ar fi înghiţit, dar senzaţia o aveam nu numai la nivelul vederii; dacă atingeam frunzele, le simţeam în mod real. Le puteam simţi şi mirosul. Atenţia visatului era multisenzorială şi nu doar vizuală, ca în visatul obişnuit.
Ceea ce a început ca privitul frunzişului unui copăcel s-a transformat într-un vis. Eram convins că mă aflu într-un copăcel visat, aşa cum mai fusesem şi în alţi copaci din nenumărate alte vise. Natural că m-am comportat în acest copac visat la fel cum învăţasem să mă comport în visele mele; treceam de la un ele​ment la altul, tras de forţa unui vîrtej ce se forma în oricare parte a copăcelului, pe care îmi concentram multisenzorială atenţie a visatului. Vîrtejurile se formau nu numai cînd priveam, ci şi cînd atingeam ceva cu orice parte a corpului.
In mijlocul acestei viziuni, sau acestui vis, am avut un atac de îndoieli raţionale. Am început să mă întreb dacă mă urcasem într-adevăr în copăcel, într-o stare de năuceală, şi dacă, într-adevăr, mîngîiam frunzele - pierdut în coroana copacului - fără să ştiu

ce fac. Sau poate că adormisem, hipnotizat probabil de freamătul frunzelor în bătaia vîntului, şi acum visam. Dar, la fel ca în vise, nu aveam destulă energie pentru a reflecta prea mult la aceste lucruri. Gîndurile mele erau pasagere. Durau doar o clipă; Apoi forţa experienţei directe le-a înăbuşit complet.
O mişcare bruscă a zgîlţîit deodată totul şi m-a făcut, efec​tiv, să ies dintr-un pîlc de frunze, ca şi cum m-aş fi smuls din atracţia magnetică a copăcelului. Aşezat într-o poziţie elevată, aveam în faţă o privelişte nemărginită. De jur împrejur, erau munţi întunecaţi şi multă vegetaţie. Un alt şoc de energie m-a făcut să mă cutremur pînă-n măduva oaselor; apoi m-am aflat în altă parte. Eram înconjurat de copaci uriaşi, mai mari chiar decît pinii Douglas din statele Oregon şi Washington. Nu mai văzusem niciodată o asemenea pădure. Peisajul era într-un atît de mare contrast faţă de cel arid al deşertului Sonora, încît nu am mai avut nici o îndoială că visam.
Am menţinut viziunea acelei privelişti extraordinare, temîndu-mă să o las să dispară, întrucît ştiam că este, într-adevăr, un vis şi se va destrăma imediat ce-mi epuizam atenţia visatului. Dar imaginile au rămas la locul lor chiar şi atunci cînd, după estimarea mea, ar fi trebuit să nu mai am rezerve de atenţie a visatului. Atunci, mi-a trecut prin minte un gînd terifiant: ce-ar fi dacă asta nu era nici vis, nici viaţa de zi cu zi?
Cuprins de panică, la fel ca un animal înspăimîntat, m-am retras înapoi în pîlcul de frunze din care ieşisem. Impulsul mişcării mele de retragere m-a purtat prin frunzişul şi printre crengile tari ale copăcelului. M-a tras jos din copăcel şi, într-o frîntură de secundă, stăteam din nou lîngă don Juan, la uşa casei sale din deşertul Sonora.
Mi-am dat seama seama imediat că reintrasem într-o stare în care puteam gîndi coerent, dar nu puteam vorbi. Don Juan mi-a spus să nu fiu îngrijorat, afirmînd că facultatea vorbirii este

extrem de fragilă şi că crizele de muţenie sînt un lucru obişnuit printre vrăjitorii care se aventurează dincolo de limitele per​cepţiei normale.
în sinea mea aveam simţămîntul că lui don Juan i se făcuse milă de mine şi se hotărîse să-mi adresese cuvinte de îmbăr​bătare. Dar vocea emisarului visatului - pe care am auzit-o în clipa aceea - mi-a spus că, după o odihnă de cîteva ore, aveam să mă simt din nou perfect.
Cînd m-am trezit, i-am prezentat lui don Juan - la cererea sa - o descriere completă a ceea ce văzusem şi făcusem. M-a pre​venit că nu era posibil să mă bazez pe judecata mea raţională pentru a înţelege cele prin care trecusem, nu din cauză că jude​cata mi-ar fi fost în vreun fel slăbită, ci pentru că ceea ce se întîmplase era un fenomen ce depăşea parametrii raţiunii.
Normal că eu am susţinut că nimic nu poate fi în afara graniţelor raţiunii; că lucrurile pot fi enigmatice, dar că, mai devreme sau mai tîrziu, raţiunea găseşte întotdeauna o cale de face lumină în absolut orice. Şi eram absolut convins de asta.
Don Juan mi-a explicat, cu deosebită răbdare, că raţiunea este doar un produs derivat din poziţia obişnuită a punctului de asamblare; că, prin urmare înţelegerea a ceea ce se petrece în jurul nostru, judecata sănătoasă, cu picioarele pe pămînt - surse de mare mîndrie pentru noi presupuse a fi consecinţa firească a valorii noastre - sînt doar rezultatul fixării punctului nostru de asamblare în locul său obişnuit. Cu cît este acesta mai rapid şi mai staţionar, cu atît este mai mare încrederea în noi înşine şi sentimentul că cunoaştem lumea şi sîntem capabili de a face pre​viziuni.
A adăugat că ceea ce face visatul este să ne confere mobili​tatea necesară pentru a accede la alte lumi, prin demolarea modului nostru de cunoaştere a acestei lumi. A numit visatul o călătorie de dimensiuni de neconceput, călătorie care - după ce

ne facilitează percepţia a tot ce putem percepe ca oameni - deter​mină punctul de asamblare să se proiecteze în afara domeniului umanului şi să perceapă inimaginabilul.
- Iată că ne-am întors din nou să insistăm asupra celui mai important subiect al lumii vrăjitorilor, a continuat el, poziţia punctului de asamblare. Blestemul vrăjitorilor din vechime şi -deopotrivă - ghimpele din ochi al umanităţii.
- De ce spui asta, don Juan?
- Pentru că atît omenirea în general, cît şi vrăjitorii din vechime sînt victimele poziţiei punctului de asamblare: oamenii, pentru că, neştiind că există punctul de asamblare, sînt nevoiţi să considere produsul derivat al poziţiei sale obişnuite ca pe ceva final şi de necontestat. Iar vrăjitorii din vechime pentru că, deşi ştiau totul despre punctul de asamblare, s-au lăsat cuceriţi de facilitatea cu care putea fi manipulat. Trebuie să te fereşti de a cădea în aceste capcane, a continuat el. Ar fi revoltător să te raliezi cu omenirea, ca şi cînd n-ai şti de existenţa punctului de asamblare. Dar ar fi şi mai absurd dacă te-ai ralia cu vrăjitorii din vechime şi ţi-ai manipula cu cinism punctul de asamblare pentru profit.
- Totuşi, nu înţeleg. Ce legătură au toate astea cu experienţa mea de ieri?
- Ieri ai fost într-o altă lume. Dacă mă întrebi unde este această lume, iar eu îţi spun că ea este în poziţia punctului de asamblare, răspunsul meu nu va avea nici un înţeles pentru tine.
Explicaţia lui don Juan era că am două alternative. Una era să merg pe calea analizelor raţionale ale oamenilor şi să mă con​frunt cu situaţia dificilă că existenţa îmi va spune că există şi alte lumi, iar raţiunea îmi va spune că nu există şi nici nu pot exista asemenea lumi. Cea de a doua alternativă era să urmez calea judecăţii vrăjitorilor din vechime caz în care aş accepta automat ideea existenţei altor lumi şi ar fi nevoie numai de aviditatea mea
pentru a face ca punctul de asamblare să se menţină în poziţia care creează lumile respective. Rezultatul ar fi un alt gen de difi​cultate: aceea de a trebui să mă deplasez fizic în tărîmuri cu aspect himeric, minat de perspectivele de putere şi avantage.
Eram prea amorţit pentru a-i urmări argumentaţia, dar apoi am realizat că nici nu trebuie să urmăresc, pentru că eram în totalitate de acord cu el, în ciuda faptului că nu aveam o imagine completă a faptelor cu care eram de acord. Acest acord era mai degrabă un sentiment ce venea de departe, o certitudine străveche pe care o pierdusem şi care-şi croia cu încetul calea de revenire către mine.
Reluarea exerciţiilor de visat mi-a înlăturat aceste nelinişti dar a dat naştere altora noi. De exemplu, după ce o auzisem luni de-a rîndul zi de zi, am încetat să mai consider vocea emisaru​lui un lucru sîcîitor sau surprinzător. A devenit ceva obişnuit. Dar am făcut atît de multe greşeli sub influenţa a ceea ce-mi spunea, încît aproape că am ajuns să înţeleg reţinerea lui don Juan de a lua vocea în serios. Un psihanalist ar fi repurtat o mare satisfacţie profesională din interpretarea emisarului potrivit tuturor permutaţiilor posibile ale forţelor dinamicii mele inte​rioare.
Don Juan îşi păstra convingerea fermă în ceea ce privea emisarul: forţă impersonală, dar permanentă, din domeniul făpturilor anorganice; astfel că, cei care visează au cu toţii de a face cu ea, mai mult sau mai puţin în aceiaşi termeni. Iar dacă optăm să luăm cuvintele ei drept sfaturi de urmat, sîntem nişte fraieri incurabili.
Eram, în mod categoric, unul dintre aceşti fraieri. Nu aveam cum să rămîn impasibil faţă de contactul direct cu un astfel de eveniment extraordinar: o voce care-mi dezvăluia clar şi concis, în trei limbi, aspectele ascunse ale oricărui lucru sau fiinţe asupra căreia îmi concentram atenţia. Singurul neajuns - care însă nu

conta pentru mine - era că nu eram sincronizaţi. Emisarul îmi relata diferite lucruri despre oameni sau întîmplări cînd, cu toată francheţea, uitasem de mult că mă interesaseră.
L-am întrebat pe don Juan despre cauzele acestei ciudăţenii, iar el mi-a spus că se datora rigidităţii punctului meu de asam​blare. Mi-a explicat că fusesem crescut de oameni bătrîni şi că aceştia îmi insuflaseră concepţii de oameni bătrîni; în consecinţă, eram periculos de virtuos. Tendinţa sa de a-mi administra poţiuni de plante halucinogene nu era decît un efort, spunea el, de a-mi zgîlţîi punctul de asamblare şi a-i permite să dobîndească o marjă minimă de mobilitate.
- Dacă nu-ţi creezi această marjă, a continuat el, vei deveni ori mai virtuos, ori un vrăjitor isteric. Interesul meu de a-ţi povesti despre vrăjitorii din vechime nu este de a-i denigra, ci de a ţi-i contrapune. Mai devreme sau mai tîrziu, punctul tău de asamblare va deveni mai mobil, dar nu destul de mobil pentru a evita posibilitatea să fii ca ei: virtuos şi isteric.
- Cum pot să evit toate astea, don Juan?
- Există o singură cale. Vrăjitorii o numesc înţelegere abso​lută. Eu o numesc idilă cu cunoaşterea. Este efortul pe care-l depun vrăjitorii pentru a cunoaşte, a descoperi, a fi uluiţi.
Don Juan a schimbat subiectul şi a continuat să explice problema fixării punctului de asamblare. Spunea că, văzînd cum punctele de asamblare ale copiilor se mişcă pemanent, ca împinse de vibraţii, schimbîndu-şi cu uşurinţă locul, vrăjitorii din vechime au ajuns la concluzia că poziţia obişnuită a punctu​lui de asamblare nu este fixată din naştere, ci stabilită prin mecanismul deprinderilor. Văzînd totodată că numai la adulţi punctul este fixat într-un singur loc, au presupus că localizarea specifică a punctului de asamblare favorizează un mod specific de a percepe. Prin utilizare repetată, acest mod specific de a per​cepe devine un sistem de interpretare a datelor senzoriale.

Don Juan a subliniat că, întrucît sîntem încorporaţi sistemu​lui prin faptul că ne naştem în el, din momentul naşterii ne străduim necesarmente să ne ajustăm percepţia pentru a ne con​forma cerinţelor sistemului, care ne guvernează pentru toată durata vieţii. Prin urmare, vrăjitorii din vechime au avut perfectă dreptate să creadă că acţiunea de anulare a acestui mod de a per​cepe şi perceperea directă a energiei este ceea ce transformă pe cineva în vrăjitor.
Don Juan şi-a exprimat uimirea faţă de ceea ce numea el cea mai mare realizare a educaţiei noastre ca oameni: blocarea definitivă a punctului de asamblare în poziţia sa obişnuită. Pentru că, o dată imobilizat acolo, percepţia noastră poate fi instruită şi îndrumată să interpreteze ceea ce percepem. Cu alte cuvinte, putem atunci să fim dirijaţi să percepem mai mult în termenii sistemului şi nu în termenii propriilor noastre simţuri. M-a asigurat că percepţia umană este, în general, uniformă pen​tru că punctele de asamblare ale întregii rase umane sînt fixate în acelaşi loc.
în continuare, a spus că vrăjitorii îşi demonstrează sieşi toate acestea cînd vad că, în momentul în care punctul de asamblare este deplasat dincolo de o anumită limită şi încep să fie perce​pute noi filamente de energie universală, ceea ce percepem nu are sens. Cauza imediată este că noile infomaţii senzoriale fac sistemul nostru să devină inoperant; el nu mai poate fi folosit pentru a interpreta ceea ce percepem .
- Percepţia în lipsa sistemului este, desigur, haotică, spunea don Juan. Dar, oricît de straniu ar părea, exact cînd credem că sîntem total dezorientaţi, vechiul nostru sistem se restabileşte; ne salvează şi transformă noua noastră percepţie incomprehen​sibilă într-o nouă lume absolut comprehensibilă. Exact ce ţi s-a întîmplat ţie cînd ai privit frunzele copăcelului.
- Ce mi s-a întîmplat mie exact, don Juan?

- Percepţia ta a fost pentru un timp haotică; totul ţi s-a prezentat dintr-o dată, iar sistemul tău de interpretare a lumii a funcţionat. Apoi, haosul s-a clarificat, iar tu te-ai pomenit în faţa unei lumi noi.
- Ne aflăm din nou, don Juan, în acelaşi loc, în care am mai fost. Există această lume sau este ea doar o plăsmuire a minţii mele?
- Ne aflăm, cu siguranţă, în acelaşi loc, iar răspunsul este acelaşi. Există în poziţia exactă în care s-a aflat punctul tău de asamblare în acel moment. Pentru a o percepe, ai avut nevoie de o coeziune, adică a fost necesar să-ţi menţii punctul de asam​blare fixat în acea poziţie, ceea ce ai şi făcut. Rezultatul a fost că ai perceput totalmente, pentru un timp, o lume nouă.
- Dar ar putea percepe şi alţii aceeaşi lume?
- Dacă au uniformitate şi coeziune, ar putea să o perceapă. Uniformitate înseamnă a menţine, la unison, aceeaşi poziţie a punctului de asamblare. Vrăjitorii din vechime numeau întreaga acţiune de realizare a uniformităţii şi coeziunii în afara lumii obişnuite percepţia de stalking. Arta stalkingului, a continuat el, aşa cum am mai spus, se referă la fixarea punctului de asam​blare. Vrăjitorii din timpuri străvechi au descoperit, în practica lor, că, oricît de importantă este deplasarea punctului de asam​blare, mult mai important este să fie făcut să rămînâ fixat în noua sa poziţie, oriunde s-ar afla aceasta.
Mi-a explicat că, dacă punctul de asamblare nu rămîne nemişcat, nu putem percepe coerent sub nici o formă, ci vom recepta doar o multitudine caleidoscopică de imagini disociate. Acesta este motivul pentru care vrăjitorii din vechime au acor​dat aceeaşi importanţă visatului ca şi stalkingului. Nici una din​tre aceste arte nu poate exista fără cealaltă, mai ales în cazul activităţilor în care erau angrenaţi vrăjitorii.
- Care erau aceste activităţi, don Juan?

- Vrăjitorii din vechime le numeau aspecte mai complexe ale celei de a doua atenţii sau marea aventură în necunoscut.
Don Juan a spus că aceste activităţi decurg din deplasarea punctului de asamblare. Vrăjitorii din vechime au învăţat nu numai să-şi deplaseze punctele de asamblare în mii de poziţii pe suprafaţa sau în interiorul maselor lor energetice, ci şi cum să-şi fixeze punctele de asamblare în aceste poziţii, menţinîndu-şi ast​fel, un timp nelimitat, coeziunea.
- Care era folosul acestui lucru, don Juan?
- Nu putem vorbi de foloase, ci numai de rezultate finale. Mi-a explicat că vrăjitorii din vechime aveau o coeziune atît
de puternică, încît le permitea să devină - din punct de vedere perceptual şi fizic - orice le dicta poziţia specifică a punctului lor de asamblare. Se puteau transforma în absolut orice pentru care aveau un inventar de trăsături specifice. Un asemenea inventar, spunea el, înseamnă toate detaliile de percepţie impli​cate de actul de a deveni, de exemplu, un jaguar, o pasăre, o insectă, etcetera, etcetera.
- Mi-e foarte greu să cred că o asemenea transformare este posibilă, am spus eu.
- Este posibilă, m-a asigurat el. Nu atît pentru tine sau pen​tru mine, ci pentru ei. Pentru ei asta era un nimic.
A spus că vrăjitorii din vechime aveau o mobilitate extraor​dinară. Aveau nevoie doar de o mică translaţie a punctului de asamblare, o cît de mică sugestie perceptuală din visat, şi ime​diat îşi prelucrau percepţia prin stalking, îşi reorganizau coezi​unea pentru a o adecva noilor stări de conştientă şi erau un animal, o altă persoană, o pasăre sau orice altceva.
- Dar nu este asta ceea ce fac bolnavii mintali? îşi fabrică propria lor realitate pe parcurs? am replicat eu.
- Nu, nu este acelaşi lucru. Alienaţii mintali imaginează o realitate proprie, pentru că nu au nici un fel de ţel prestabilit. Ei
102
CARLOS CASTANEDA
ARTA VISATULUI
103
aduc haosul în haos. Vrăjitorii, dimpotrivă, aduc ordine în haos. Ţelul lor transcendental prestabilit este de a-şi elibera percepţia. Vrăjitorii nu fabrică lumea pe care o percep; ei percep energia direct şi descoperă că ceea ce percep este o lume nouă, care îi poate înghiţi cu totul, pentru că este la fel de reală ca orice ştim noi că este real.
Apoi don Juan mi-a prezentat o nouă versiune a ceea ce mi se întîmplase mie în timp ce îmi concentrasem privirea asupra copăcelului. A spus că începusem să percep energia copăcelu​lui. La nivel subiectiv însă, credeam că visez, pentru că, pentru a percepe energia, obişnuiam să recurg la metode ale visatului. A afirmat că folosirea metodelor visatului în lumea vieţii cotidi​ene era unul dintre procedeele cele mai eficace la care recurgeau vrăjitorii din vechime. Asta făcea ca perceperea directă a energiei să fie mai degrabă ca un vis, în loc de a fi total haotică, pînă în momentul în care ceva reorganiza percepţia, iar vrăjitorul se pomenea în faţa unei lumi noi - exact ceea ce mi se întîmplase mie.
I-am spus despre gîndul care-mi trecuse prin minte şi pe care abia îndrăzneam să-l gîndesc: că peisajul pe care îl vedeam nu era un vis şi nici lumea noastră de zi cu zi.
- Nu era, a răspuns el. Ţi-am mai spus asta de nenumărate ori, dar tu crezi că nu fac altceva decît să mă repet. Ştiu cît de dificil îi este minţii omeneşti să accepte ca reale posibilităţi neraţionale. Dar lumile noi există într-adevăr! Ele sînt înfăşurate una peste alta, precum foile într-un bulb de ceapă. Lumea în care existăm noi este una dintre aceste foi.
- Vrei să spui, don Juan, că scopul învăţăturilor dumitale este de a mă pregăti pentru a merge în acele lumi?
- Nu. Nu vreau să spun asta. Mergem în acele lumi numai ca exerciţiu. Acest fel de călătorii reprezintă antecedentele vrăjitorilor din ziua de azi. Noi practicăm acelaşi fel de visat pe
care-l practicau şi vrăjitorii din vechime, dar, la un moment dat, ne abatem pe un tărîm nou. Vrăjitorii din vremuri străvechi preferau translarea punctului de asamblare, astfel încît întot​deauna se aflau pe un teren mai mult sau mai puţin cunoscut, previzibil. Noi preferăm transferul punctului de asamblare. Noi căutăm necunoscutul din afara sferei umanului.
- Eu nu am ajuns încă acolo, nu-i aşa?
- Nu. Tu eşti încă la început. Iar, la început, oricine trebuie să parcurgă toate etapele parcurse de vrăjitorii din vechime. Pentru că, la urma urmelor, ei sînt cei care au inventat visatul.
- Atunci, în ce stadiu voi începe să învăţ genul de visat al noilor vrăjitori?
- Mai ai mult de învăţat pînă atunci. După cîţiva ani, poate, în plus, în cazul tău, trebuie să fiu extraordinar de atent. Ca fire, te asemeni categoric cu vrăjitorii din vechime. Ţi-am mai spus asta, dar totdeauna reuşeşti să eviţi testele mele. Uneori, cred chiar că eşti sfătuit de vreo energie străină, dar, pe urmă, resping această idee. Nu eşti prefăcut.
- La ce te referi, don Juan?
- Ai făcut, fără să-ţi dai seama, două lucruri care mă îngri​jorează foarte tare. Prima dată cînd ai visat, ai călătorit cu cor​pul tău energetic către un loc din afara acestei lumi. Şi ai şi umblat pe acolo! Iar apoi, te-ai deplasat cu corpul tău energetic în alt loc din afara acestei lumi, separîndu-te de starea de conştientă a lumii cotidiene.
- De ce te-ar putea îngrijora asta, don Juan?
- Visatul este ceva mult prea uşor pentru tine. Iar asta poate fi un blestem, dacă nu sîntem atenţi. Te conduce la necunoscu​tul din sfera umanului. Aşa cum ţi-am spus însă, vrăjitorii din ziua de azi se străduiesc să ajungă la necunoscutul din afara sferei umanului.
- Ce ar putea fi necunoscutul din afara sferei umanului?

- Eliberarea din condiţia de om. Lumi inimaginabile care se află în afara categoriei umane, dar pe care le putem totuşi per​cepe. Prin asta se abat vrăjitorii contemporani de la calea tradiţională. Ei au predilecţie pentru ceea ce se află în afara sferei umanului. Iar ceea ce se află în afara acestei sfere sînt lumi com​plete şi complexe, nu doar domeniul păsărilor, cel al animalelor sau cel al omului, chiar dacă este vorba de omul necunoscut. Mă refer la lumi, ca aceea în care trăim, lumi totale, cu domenii de manifestare infinite.
- Unde se află aceste lumi, don Juan? în diferite poziţii ale punctului de asamblare?
- Exact. în diferitele poziţii ale punctului de asamblare, poziţii pe care vrăjitorii le realizează prin transferul punctului de asamblare şi nu prin translaţia lui. Pătrunderea în aceste lumi este genul de visat pe care îl practică numai vrăjitorii din ziua de azi. Vrăjitorii din vechime nu s-au aventurat în asemenea forme, întrucît asta necesită o mare doză de detaşare şi o totală lipsă de vanitate. Un preţ pe care nu-şi puteau permite să-l plătească. Pentru vrăjitorii care practică visatul în ziua de azi, visatul reprezintă libertatea de a percepe lumi ce depăşesc orice imagi​naţie.
- Dar ce rost are să percepi toate astea?
- Mi-ai mai pus astăzi aceeaşi întrebare. Vorbeşti ca un adevărat negustor. Care este riscul? întrebai. Care este procentul de cîştig la investiţia mea? îmi va îmbunătăţi situţia? Nu se poate răspunde la asta. Mintea negustorului gîndeşte în termeni comer​ciali. Dar libertatea nu poate fi o investiţie. Libertatea este o aventură nesfîrşită, în care ne riscăm viaţa şi mult mai mult de atît pentru cîteva momente ale unei trăiri ce nu poate fi expri​mată în cuvinte, ce depăşeşte orice gînduri sau sentimente.

- Nu am pus întrebarea în acest sens, don Juan. Ceea ce vreau eu să ştiu este ce anume poate constitui pentru un pierde-vară ca mine stimulul de a face toate astea?
- Setea de libertate este singurul stimul pe care-l cunosc. Libertatea de a zbura în infinitatea de dincolo de noi. Libertatea de a te dizolva, de a te înălţa, de a fi precum flacăra unei luminări, care - deşi nu se poate compara cu lumina a milioane de stele - rămîne intactă, pentru că niciodată nu a avut pretenţia că ar fi mai mult decît ceea ce este: o simplă lumînare.

5. LUMEA FĂPTURILOR ANORGANICE
Credincios înţelegerii de a aştepta ca don Juan să fie cel care iniţiază orice discuţie referitoare le visat, îi ceream sfaturi numai în caz de necesitate. De regulă însă, nu numai că avea reţineri în a aborda subiectul, ci chiar era nemulţumit de mine în legătură cu asta. în opinia mea, nemulţumirea sa era confirmată de fap​tul că, ori de cîte ori vorbeam de acţiunile mele de visat, mini​maliza totdeauna importanţa realizărilor mele.
Pentru mine, în acea perioadă, existenţa făpturilor anorga​nice însufleţite devenise aspectul esenţial al exerciţiilor mele de visat. După ce le întîlnisem în vis şi, mai ales, după ciocnirea din deşertul din jurul casei lui don Juan, ar fi trebuit să fiu mai dis​pus să accept existenţa lor ca pe o treabă serioasă. Dar toate aceste evenimente au avut asupra mea exact efectul contrar. Am devenit de neclintit în convingerea că ele nu există, negînd - prin eludare - această posibilitate.
Apoi m-am răzgîndit şi am hotărît să întreprind o cercetare obiectivă în ceea ce le priveşte. Metoda de desfăşurare a cercetării presupunea ca, mai întîi, să întocmesc o evidenţă a tot ce se întîmpla în şedinţele mele de visat, iar apoi să folosesc aceste evidenţe drept bază pentru a stabili dacă visatul atesta sau nega existenţa făpturilor anorganice. Şi chiar am scris, cu
meticulozitate, sute de pagini de detalii fără noimă, cînd, de fapt, ar fi trebuit să-mi fie clar că problemele doveditoare ale exis​tenţei lor erau aproape toate strinse în momentul în care mi-am început cercetarea.
Mi-a trebuit numai cîteva şedinţe ca să descopăr că ceea ce credeam eu că sînt recomandări obişnuite de-ale lui don Juan -să-mi stopez judecata şi să las făpturile anorganice să vină sin​gure la mine - era, de fapt, chiar procedeul utilizat de vrăjitorii din timpuri străvechi pentru a atrage aceste făpturi. Lăsîndu-mă să descopăr singur acest lucru, don Juan urma, pur şi simplu, cursul instruirii sale în ale vrăjitoriei. El remarcase de nenumărate ori că este foarte dificil să-ţi determini eul să renunţe la sistemul său de apărare altfel decît prin exerciţiu. Una dintre cele mai puternice linii de apărare ale eului este, într-adevăr, judecata noastră raţională, care nu este numai cea mai tainică, atunci cînd este vorba de acţiuni şi explicaţii vrăjitoreşti, dar şi cea mai ameninţată. Don Juan era convins că existenţa făpturilor anorganice este cel mai de temut atacator al raţiunii noastre.
In exerciţiile mele de visat aveam o ordine stabilită de acţiune, pe care o respectam în fiecare zi, fără abatere. Mai întîi, vizam observarea oricărui element posibil din vis, apoi vizam schimbarea viselor. Pot să declar cu toată sinceritatea că am observat universuri întregi de detalii în vise peste vise. în mod obişnuit, la un moment daţ, atenţia visatului începea să-mi slăbească, iar şedinţele mele de visat şe încheiau fie prin aceea că adormeam şi începeam să am vise obişnuite - în care nu-mi exercitam nici un fel de atenţie a visatului - fie prin aceea că mă trezeam şi nu mai puteam să dorm deloc.
Din cînd în cînd însă, aşa cum spusese don Juan, în visele mele era infiltrat un curent de energie străină, o iscoadă - cum îl numea el. Faptul că fusesem prevenit m-a ajutat să-mi adaptez atenţia visatului şi să fiu cu ochii-n patru. Prima dată cînd am
108
CARLOS CASTANEDA
observat infiltraţiile de energie străină, visam că eram la cumpărături într-un mare magazin universal. Treceam de la un raion la altul, în căutare de antichităţi. în cele din urmă, am găsit un astfel de articol. Ridicolul faptului de a căuta obiecte de artă vechi într-un magazin universal era atît de evident, încît m-a făcut să rîd pe înfundate, dar, întrucît am găsit un astfel de arti​col, am uitat de incongruenţă. Obiectul cu pricina era un mîner de baston. Vînzătorul mi-a spus că era făcut din iridium, pe care l-a caracterizat drept una dintre cele mai dure substanţe din lume. Era o piesă sculptată, reprezentînd capul şi umerii unei maimuţe. Mie mi se părea că era făcută din jad. Vînzătorul a fost ofensat cînd am sugerat că ar putea fi vorba de jad şi, pentru a-şi demon​stra afirmaţiile a aruncat cu toată puterea obiectul pe pardoseala de ciment. Acesta nu s-a spart, ci a săltat ca o minge şi a zburat mai departe, rotindu-se în aer, ca un disc zburător. M-am luat după el. A dispărut în spatele unor copaci. Am alergat să-l caut şi l-am găsit înfipt în pămînt. Se transformase într-un baston lung, extraordinar de frumos, negru cu verde închis.
Doream cu înfocare să fie al meu. L-am apucat şi m-am lup​tat să-l scot din pămînt înainte de a mai trece cineva pe acolo. Dar, oricît de tare m-am străduit, nu am putut să-l fac să iasă. Mă temeam că-l voi rupe, dacă aş încerca să-l scot zgîlţîindu-l înainte şi înapoi. Aşa că am început să sap în jurul lui cu mîinile. în timp ce eu săpam, el se topea, pînă cînd, în locul lui, n-a rămas decît o băltoacă de apă verde. Mă uitam la băltoacă şi deo​dată a părut că explodează. S-a transformat într-un balon alb şi s-a evaporat. Visul meu a continuat cu alte detalii şi imagini nesemnificative, deşi deosebit de clare.
Cînd i-am povestit lui don Juan despre vis, el a spus: - Ai reperat o iscoadă. Iscoadele sînt mai numeroase cînd visele noastre sînt obişnuite, neieşite din comun. Visele celor care visează sînt ciudat de lipsite de iscoade. Atunci cînd aces-

tea apar, pot fi identificate datorită atmosferei stranii şi incon​gruenţei care le însoţeşte.
- Incongruenţă, în ce fel, don Juan?
- Prezenţa lor n-are nici o noimă.
- Puţine lucruri au vreo noimă în vis.
- Numai în visele obişnuite lucrurile sînt absurde. Aş spune că este aşa, pentru că în acele momente sînt infiltrate mai multe iscoade, deoarece oamenii obişnuiţi sînt ţinta unui baraj mai pu​ternic din partea necunoscutului.
- Ştii cumva de ce stau lucrurile aşa, don Juan?
- După părerea mea, este vorba de un echilibru de forţe. Oamenii obişnuiţi dispun de bariere uimitor de puternice pentru a se apăra împotriva acestor atacuri. Bariere precum grija pen​tru sine. Cu cît este mai solidă bariera, cu atît mai puternic este atacul. în contrast, cei care visează dispun de mai puţine bariere, iar în visele lor sînt mai puţine iscoade. Se pare că lucrurile fără noimă dispar din visele lor, probabil pentru a le facilita descoperirea prezenţei iscoadelor.
Don Juan m-a sfătuit să rememorez cu mare atenţie fiecare detaliu posibil al visului pe care-l avusesem. M-a făcut chiar să repet ceea ce îi spusesem.
- Mă derutezi complet, am spus eu. întîi, nu vrei să auzi nimic despre visatul meu, iar apoi vrei. Există vreo ordine de succedare a refuzurilor şi acceptărilor dumitale?
- Poţi fi sigur că la baza tuturor acestor lucruri există o ordine, a răspuns el. Se prea poate ca, într-o zi, la rîndul tău, să procedezi la fel cu un alt visător. Unele aspecte sînt de o impor​tanţă crucială, pentru că sînt asociate cu spiritul. Altele sînt total neimportante, pe motivul că sînt asociate cu răsfăţata noastră personalitate. Prima iscoadă pe care o detectezi va fi întotdeauna prezentă, în orice formă chiar de iridiu. Apropo, ce este iridiul?
- Nu ştiu exact, am răspuns eu cu totală francheţe.

- Ei, poftim! Şi ce-ai spune dacă se dovedeşte a fi una din​tre cele mai dure substanţe din lume?
Ochii lui don Juan străluceau de încîntare, în timp ce eu rîdeam nervos de absurditatea unei asemenea posibilităţi, care -aşa cum aveam să aflu mai tîrziu - este chiar adevărată.
De atunci încolo am început să observ prezenţa elementelor incongruente din visele mele. O dată ce acceptasem modul în care don Juan categorisea energia străină din vise, eram întru totul de acord cu el că elementele incongruente erau invadatori străini ai viselor mele. Atunci cînd îi detectam, atenţia visatului se concentra cu o intensitate atît de mare asupra lor, cum nu se întîmpla niciodată în alte împrejurări.
Un alt lucru pe care l-am observat a fost că, de fiecare dată cînd visele mi-erau invadate de energie străină, atenţia visatului trebuia să depună mari eforturi, pentru a transforma această energie într-un obiect cunoscut. Dezavantajul atenţiei mele a visatului era incapacitatea sa de a realiza complet o astfel de transformare; rezultatul final erau nişte corcituri hidoase, cu o înfăţişare aproape necunoscută pentru mine. Apoi energia străină se destrăma destul de uşor; elementul corcit dispărea, trans-formîndu-se într-o pată de lumină ce era repede absorbită de alte detalii din vis care se înghesuiau peste ea. Cînd l-am rugat pe don Juan să comenteze ceea ce mi se întîmpla, el a spus:
-  în acest stadiu al visatului, iscoadele sînt patrule de recunoaştere trimise de lumea anorganică. Sînt foarte rapide, ceea ce înseamnă că nu stau mult.
- De ce spui că sînt patrule de recunoaştere, don Juan?
- Ele vin în căutare de conştiinţă potenţială. Sînt conştiente şi au voinţă, deşi de neînţeles pentru minţile noastre, fiind com​parabile probabil cu starea conştientă şi voinţa copacilor. Viteza lăuntrică a copacilor şi a făpturilor anorganice este incompre-

hensibilă pentru noi, pentru că este infinit mai lentă decît a noastră.
- Ce te face să spui asta, don Juan?
- Atît copacii, cît şi făpturile anorganice rămîn în viaţă un timp mai îndelungat decît noi. Sînt făcute să stea liniştite. Sînt imobile, şi totuşi fac ca totul să se mişte înjurai lor.
- Vrei să spui, don Juan, că făpturile anorganice sînt imobile precum copacii?
- Desigur. Ceea ce vezi tu în vis ca nişte beţigaşe luminoase ori întunecate este doar proiecţia imaginii lor. Ceea ce auzi drept voce a emisarului visatului este tot o proiecţie a acestor făpturi. La fel sînt şi iscoadele lor.
Dintr-un motiv de neînţeles aceste afirmaţii m-au copleşit. Am fost deodată cuprins de nelinişte. L-am întrebat pe don Juan dacă copacii au şi ei proiecţii de genul acesta.
- Au şi ei, a spus el. însă proiecţiile lor sînt chiar mai puţin prietenoase decît cele ale făpturilor anorganice. Cei care visează nu le caută compania niciodată dacă nu au o relaţie de profundă agreere cu copacii, ceea ce este o stare foarte greu de realizat. Nu avem nici un fel de prieteni pe acest pămînt, ştii? A chicotit şi a adăugat: Nu este o taină de ce.
- Pentru dumneata, don Juan, poate nu este o taină, dar pen​tru mine este, cu siguranţă.
- Sîntem distrugători. Ne-am atras duşmănia tuturor organis​melor vii de pe pămînt. De aceea nu avem deloc prieteni.
Eram atît de afectat, încît aş fi vrut să pun capăt acestei discuţii. Dar o dorinţă nestăpînită m-a făcut să mă întorc la pro​blema făpturilor anorganice.
- Ce crezi că ar trebui să fac pentru a putea urmări iscoa​dele? am întrebat.
- De ce, pentru Dumnezeu, ai vrea să le urmăreşti?
- întreprind un studiu obiectiv asupra făpturilor anorganice.

- Rîzi de mine, nu-i aşa? Credeam că părerea ta, că făpturile anorganice nu există, este de neclintit.
Tonul său de zeflemea şi rîsul amuzat demonstrau care erau gîndurile şi simţămintele sale în legătură cu cercetarea mea obiectivă.
- M-am răzgîndit, don Juan. Acum vreau să explorez toate posibilităţile.
- Ţine minte că domeniul făpturilor anorganice era specia​litatea vrăjitorilor din vechime. Pentru a ajunge acolo, îşi fixau cu tenacitate atenţia visatului pe elementele din visele lor. în acest fel, puteau detecta iscoadele. Şi cînd le aveau în vizor, le strigau intenţia lor de a le urma. De cum îşi exprimau verbal intenţia, într-o clipită şi dispăreau atraşi de energia străină.
- Este atît de simplu, don Juan?
Nu mi-a răspuns. A rîs doar către mine, ca şi cînd m-ar fi provocat să fac asta.
întors acasă, am obosit să tot caut sensul adevărat al spuselor lui don Juan. Nu eram înclinat să iau în considerare posibilitatea ca el să fi descris, de fapt, chiar un procedeu real. După ce mi-am epuizat toate ideile şi răbdarea, într-o bună zi am renunţat să mai fiu atît de încordat şi circumspect. într-un vis pe care l-am avut, am fost contrariat de un peşte, care a sărit brusc dintr-un heleşteu pe lîngă care treceam. Peştele s-a zbătut la picioarele mele, apoi a zburat ca o pasăre multicoloră, poposind pe o ramură, menţinîndu-şi însă în continuare înfăţişarea de peşte. întîmplarea era atît de bizară, încît atenţia visatului mi-a fost, pur şi simplu, electrizată. Am ştiut imediat că este vorba de o iscoadă. O secundă mai tîrziu, cînd peştele s-a transformat într-o pată de lumină, mi-am strigat intenţia să o urmez şi, exact cum spusese don Juan, am şi plecat spre o altă lume.
Am zburat printr-un tunel cam întunecos, ca şi cînd aş fi fost o insectă zburătoare de greutate neglijabilă. Brusc, senzaţia de

tunel a dispărut. Era exact ca şi cînd aş fi fost expulzat dintr-un tub, iar suflul cu care fusesem împins mă proiectase către o masă fizică imensă; aproape că o atingeam. în orice direcţie m-aş fi uitat, nu-i puteam vedea capătul. Toate astea îmi aminteau atît de mult de filmele ştiinţifico-fantastice, încît eram absolut con​vins că eu însumi creasem priveliştea acelei mase, la fel cum cineva îşi creează un vis. De ce nu? Credeam că, de fapt, eram adormit şi visam.
M-am apucat să observ detaliile visului meu. Ceea ce vedeam semăna foarte mult cu un burete uriaş. Era poros şi găunos. Nu-i puteam simţi textura, dar aceasta avea un aspect aspru şi fibros, de un fel de cafeniu închis la culoare. Atunci, m-a străfulgerat, pentru o clipă, îndoiala că acea masă tăcută era doar un vis. Ceea ce se afla în faţa mea nu-şi schimba forma. Nici nu se mişca. Cum priveam aşa fix la ea, îmi crea impresia certă a ceva real, dar imobil; era fixată undeva şi exercita asupra mea o atracţie atît de puternică, încît eram incapabil să-mi abat atenţia visatului pentru a examina şi alte lucruri, inclusiv pe mine. Eram ţintuit locului de o forţă stranie, pe care n-o mai întîlnisem nici​odată pînă atunci în visat.
Apoi am simţit cu certitudine că masa aceea mi-a eliberat atenţia visatului; m-am concentrat cu întreaga mea putere conştientă asupra iscoadei care mă adusese acolo. Aceasta arăta ca un licurici în întunericul nopţii, planînd, puţin lateral, dea​supra mea. Pe tărîmul ei propriu era o picătură de energie pură. îi puteam vedea pulsaţia energetică. Părea conştientă de prezenţa mea. Dintr-o dată, a virat înspre mine şi m-a tras sau m-a împins. Nu i-am simţit atingerea, dar ştiam că mă atinge. Senzaţia era surprinzătoare şi nouă; era ca şi cînd o parte din mine, care nu se afla acolo, ar fi fost electrizată de acea atingere, fiind străbătută de unde succesive de energie.

Din acel moment totul a devenit mult mai real în vis. îmi era foarte dificil să-mi susţin ideea că visam un vis. La această difi​cultate s-a adăugat certitudinea mea că, o dată cu atingerea, iscoada realizase o legătură energetică cu mine. Din momentul în care a părut să mă tragă sau să mă împingă, am ştiut ce dorea să facă.
Primul lucru pe care l-a făcut a fost să mă împingă printr-o deschizătură largă înăuntrul masei fizice în faţa căreia mă aflam. O dată intrat, mi-am dat seama că interiorul era la fel de uniform de poros ca şi exteriorul, dar mult mai neted ca aspect, ca şi cînd ar fi fost şlefuit. Ceea ce vedeam era o structură ce semăna cu fotografia mărită a unui stup de albine. Nenumărate tunele de formă geometrică se îndreptau în toate direcţiile. Unele erau orientate în sus ori în jos sau către stînga ori dreapta mea; erau fie perpendiculare unele pe altele, fie în pantă ascendentă sau descendentă mai abruptă ori mai domoală.
Lumina era foarte slabă, totuşi totul se vedea perfect. Tunelele păreau să fie vii şi conştiente; pulsau. M-am uitat la ele şi mi-am dat brusc seama că vedeam. Acestea erau tunele de energie. în momentul în care am realizat acest lucru, vocea emisarului visatului a bubuit în urechile mele atît de tare, încît n-am putut distinge ce-mi spunea.
- Fă volumul mai mic, am strigat eu cu o iritare neobişnuită şi mi-am dat seama că, dacă vorbeam, blocam imaginea tunelelor şi intram într-un vid, unde tot ce puteam face era să aud. Emisarul şi-a modulat vocea şi a spus:
- Te afli înăuntrul unei făpturi anorganice. Alege un tunel şi vei putea chiar trăi în el. Vocea a tăcut o clipă, apoi a adăugat: Adică, dacă vrei să faci asta.
Nu m-am putut decide să spun nimic. Mă temeam că orice declaraţie din partea mea ar fi putut fi interpretată drept exact contrariul a ceea ce voiam să spun.

- Avantajele pe care le poţi avea sînt nenumărate, a conti​nuat vocea emisarului. Poţi locui în oricît de multe tunele doreşti. Fiecare dintre ele te va învăţa altceva. Vrăjitorii din tim​puri străvechi au trăit în acest fel şi au învăţat lucruri minunate.
Mi-am dat seama - fără să simt într-adevăr asta - că iscoada mă împingea de la spate. Părea că vrea ca eu să merg mai departe. Am luat-o pe tunelul ce se afla imediat la dreapta mea. Imediat ce am intrat în el, ceva m-a făcut conştient de faptul că nu mergeam prin tunel, ci planam, zburam. Eram o picătură de energie la fel ca iscoada. Vocea emisarului mi-a răsunat din nou în urechi:
- Da, eşti doar o picătură de energie, a spus ea. Faptul că repeta constatarea mi-a adus o imensă uşurare.
- Şi pluteşti în interiorul unei făpturi anorganice, a continuat vocea. Acesta este modul în care doreşte iscoada să te deplasezi în această lume. Cînd te-a atins, te-a schimbat pentru totdeauna. Acum eşti, practic, unul de-ai noştri. Dacă vrei să rămîi aici, spune-ţi intenţia cu glas tare.
Emisarul a tăcut şi în ochi mi-a revenit imaginea tunelului. Cînd el a vorbit din nou, se efectuase o reglare, şi imaginea lumii în care mă aflam nu a mai dispărut în vreme ce auzeam vocea emisarului.
- Vrăjitorii din timpuri străvechi au aflat tot ceea ce ştiau despre visat stînd aici, printre noi, a spus vocea.
Mă pregăteam să întreb dacă au învăţat tot ceea ce ştiau numai trăind în interiorul acelor tunele, dar, înainte de a-mi for​mula întrebarea, emisarul mi-a răspuns:
- Da, au învăţat totul numai trăind în interiorul făpturilor anorganice, a spus el. Pentru a putea trăi în ele, tot ce trebuia să facă vrăjitorii era să spună că doreau acest lucru, la fel cum tot ce a trebuit să faci tu pentru a ajunge aici a fost să-ţi exprimi ver​bal intenţia, clar şi fără echivoc.

Iscoada m-a împins pentru a-mi semnala că trebuie să con​tinuu să mă deplasez. Am ezitat, şi ea a făcut ceva echivalent cu a mă îmbrînci, dar cu o asemenea forţă, încît am ţîşnit ca din puşcă, parcurgînd în viteză nenumărate tunele. în cele din urmă, m-am oprit pentru că iscoada s-a oprit. Am planat pe loc o clipă, apoi ne-am lăsat în jos într-un tunel vertical. Nu simţeam schim​barea drastică de direcţie. Din punct de vedere al propriei mele percepţii, se părea că mă mai mişc încă paralel cu orizontala.
Am schimbat de multe ori direcţia de deplasare, cu aceleaşi efecte perceptuale asupra mea. începusem să-mi formulez un gînd cu privire la incapacitatea mea de a simţi dacă mă deplasez în sus ori în jos, cînd am auzit vocea emisarului.
- Cred că te-ai simţi mai în largul tău dacă te-ai tîrî, în loc să zbori, a spus. Poţi, de asemenea, să te simţi ca un păianjen sau o muscă, direct pe verticală în sus ori în jos sau chiar cu capul în jos.
Imediat, m-am şi lăsat în jos. Ca şi cînd fusesem pufos şi uşor, şi dintr-o dată am dobîndit ceva greutate, care m-a făcut să aterizez. Nu puteam simţi pereţii tunelului, dar emisarul avusese dreptate în privinţa faptului că mă simţeam mai în largul meu de-a buşilea.
- în lumea aceasta nu este nevoie să fii fixat de gravitaţie. Fireşte, de asta puteam să-mi dau şi singur seama.
- Nu trebuie nici să respiri, a continuat vocea. Şi numai pen​tru propria comoditate poţi să-ţi păstrezi simţul văzului şi să vezi aşa cum vezi în lumea ta.
Emisarul a părut indecis dacă să mai spună ceva sau nu. A tuşit, exact ca un om care-şi drege glasul, şi a spus:
-  Vederea nu este niciodată dereglată; prin urmare, un visător vorbeşte întotdeauna despre visatul său în termenii a ceea ce vede.

Iscoada m-a împins într-un tunel din dreapta mea. Era ceva mai întunecos decît celelalte. Mie, într-un mod ilogic, mi s-a părut mai tihnit şi mai plăcut decît celelalte, mai primitor sau chiar cunoscut mie. Mi-a trecut prin minte gîndul că eu eram ca tunelul acela ori că tunelul era ca mine.
- Voi doi v-aţi mai întîlnit, a spus vocea emisarului.
- Poftim? am zis eu.
înţelesesem ce spusese, dar afirmaţia nu avea nici un sens.
- Voi doi v-aţi luptat corp la corp şi, din această cauză, acum fiecare din voi este purtătorul energiei celuilalt.
Am crezut că detectez o doză de maliţie sau chiar de sar​casm în vocea emisarului.
- Nu, nu este sarcasm, a spus emisarul. Mă bucur că ai rude aici, printre noi.
- Ce înţelegi prin rude? am întrebat eu.
- Cei ce-şi împart energia în comun se leagă prin legături de rudenie, a răspuns el. Energia este ca sîngele.
N-am mai fost în stare să spun nimic. M-au cuprins fiori de teamă.
- Teama este ceva ce lipseşte cu desăvîrşire în această lume, a spus emisarul.
Iar asta era singura afirmaţie neadevărată.
Visatul meu s-a încheiat în acest punct. Eram atît de impre​sionat de caracterul veridic şi animat al tuturor lucrurilor din vis, de extraordinara claritate şi coerenţă a afirmaţiilor emisarului, încît abia aşteptam să-i spun tot lui don Juan. M-a surprins şi m-a neliniştit faptul că el nu voia să audă relatarea mea. Deşi nu a spus asta, am avut impresia că este convins că totul era un pro​dus al mult prea permisivei mele personalităţi.
- De ce te porţi aşa cu mine? am întrebat. Eşti nemulţumit de mine?

- Nu, nu sînt nemulţumit de tine, a răspuns el. Problema este că nu pot să discut despre acest capitol din visatul tău. în acest caz eşti absolut de unul singur. Ţi-am spus că făpturile anorga​nice sînt reale. Descoperi acum cît de reale sînt. Dar ceea ce faci cu această descoperire este treaba ta şi numai a ta. într-o zi vei înţelege motivul pentru care mă ţin deoparte.
- Dar nu-mi poţi spune măcar ceva referitor la acest vis? am insistat eu.
- Ceea ce pot să-ţi spun este că nu a fost un vis. A fost o călătorie în necunoscut. O călătorie necesară. Aş putea chiar adăuga, una ultrapersonală.
Apoi a schimbat subiectul şi a început să vorbească despre alte aspecte ale învăţăturilor lui.
începînd cu acea zi, în ciuda fricii mele şi a refuzului lui don Juan de a mă ajuta, am început să călătoresc cu regularitate în acea lume spongioasă. Am descoperit imediat că, pe măsură ce creştea capacitatea mea de a observa detaliile din vis, îmi era cu atît mai uşor să detectez iscoadele. Dacă optam pentru a le accepta ca energie străină, ele rămîneau un timp în cîmpul meu de percepţie. Dar, dacă optam pentru a transforma iscoadele în obiecte semicunoscute, ele rămîneau chiar mai mult timp, schimbîndu-şi, la întîmplare, forma. Dacă le urmam însă -exprimîndu-mi verbal intenţia de a merge cu ele - iscoadele îmi transportau într-adevăr atenţia visatului într-o lume ce depăşea orice aş fi putut eu să-mi imaginez în mod normal.
Don Juan spusese că făpturile anorganice sînt întotdeauna înclinate să înveţe pe cineva. Dar nu-mi spusese că ceea ce ne învaţă ele este visatul. Afirmase că emisarul visatului - fiind o voce - este puntea de legătură ideală dintre lumea aceea şi lumea noastră. Am constatat că emisarul nu era numai vocea unui pro​fesor, ci şi vocea unui abil comerciant. El repeta mereu — în momentul şi ocazia potrivită - avantajele lumii din care prove-

nea. Totuşi, mă învăţa şi lucruri inestimabile despre visat. Ascultînd la cele ce-mi spunea, am înţeles preferinţa vrăjitorilor din timpuri străvechi pentru exerciţiile practice concrete.
- Pentru a realiza un visat perfect, primul lucru pe care tre​buie să-l faci este să-ţi anulezi dialogul interior, mi-a spus el o dată. Ca să obţii cele mai bune rezultate în a-l opri, pune-ţi între degete nişte cristale de cuarţ de vreo cinci pînă la opt centimetri lungime sau cîteva pietre de rîu plate şi netede. îndoaie puţin degetele, presînd în acelaşi timp cristalele sau pietrele dintre ele.
Emisarul spunea că agrafele de metal - dacă erau de lungimea şi lăţimea degetelor - erau la fel de potrivite. Procedeul consta în a presa cel puţin trei obiecte subţiri între degetele fiecărei mîini şi crearea, în acest fel, a unei presiuni aproape dureroase în mîini. Presiunea aceasta avea ciudata proprietate de a întrerupe dialogul intern. Emisarul prefera în mod evident cristalele de cuarţ; spunea că ele dau cele mai bune rezultate, deşi - după oarecare practică - se putea folosi la fel de bine orice.
- Dacă adormi într-un moment de totală linişte, aceasta îţi garantează o intrare perfectă în visat - spunea vocea emisarului - asigurînd, totodată, intensificarea atenţiei visatului. Este reco​mandabil ca cei care visează să poarte un inel de aur, afirma el cu altă ocazie, de preferinţă puţin cam strîns pe deget.
Explicaţia lui era că un asemenea inel serveşte drept punte pentru a ieşi din visat înapoi în lumea cotidiană sau pentru a te cufunda din starea conştientă obişnuită în lumea făpturilor anor​ganice.
- Cum funcţionează această punte? am întrebat eu; nu înţele​sesem în ce fel se petrec lucrurile.
- Contactul degetelor cu inelul alcătuieşte puntea, a răspuns emisarul. Cînd un visător vine în lumea mea, purtînd un inel, acel inel atrage energia lumii mele şi o reţine. Iar cînd este

nevoie, energia îl transportă din nou pe visător în această lume, inelul degajînd-o în degetele visătorului. Presiunea inelului asupra degetului pe care stă serveşte la fel de bine pentru asigu​rarea reîntoarcerii visătorului în lumea lui. îi creează o senzaţie familiară constantă pe deget.
în timpul unei alte şedinţe de visat, emisarul a spus că pielea noastră este organul cel mai adecvat pentru a transporta unde de energie de la nivelul lumii cotidiene la nivelul făpturilor orga​nice şi viceversa. Mi-a recomandat să-mi menţin pielea la o tem​peratură medie şi curată, fără urme de pigmenţi sau grăsimi. Recomanda totodată ca cei care visează să poarte un cordon, un guler sau o bentiţă pe cap - bine strînse - pentru a crea un punct de presiune ce serveşte ca centru de schimb de energie al pielii. Emisarul mi-a explicat că pielea reflectă automat energia şi că ceea ce trebuie să facem pentru ca ea nu numai să reflecte ener​gia, ci să facă şi schimb de energie între un nivel şi celălalt este să ne exprimăm cu glas tare intenţia în timpul visatului.
într-o zi, vocea emisarului mi-a făcut o surpriză extraordi​nară. Mi-a spus că, pentru a garanta acuitatea şi precizia atenţiei visatului, trebuie să o scoatem din spatele centrului gurii, locul unde se află la toţi oamenii o rezervă uriaşă de atenţie. Instrucţiunile specifice ale emisarului erau de a exersa şi deprinde măiestria şi controlul necesare pentru a ţine vîrful lim​bii apăsat pe cerul gurii în timpul visatului. O treabă la fel de dificilă şi de solicitantă, spunea emisarul, ca şi găsirea propriilor mîini în vis. Dar, o dată realizat, acest lucru dă rezultate uluitoare în ceea ce priveşte controlul exercitat asupra atenţiei visatului.
Am primit o multitudine de îndrumări referitoare la toate subiectele imaginabile, îndrumări pe care le uitam pe loc, dacă nu-mi erau repetate mereu. L-am solicitat pe don Juan să mă sfătuiască în ce mod puteam soluţiona această problemă a uitării. Comentariul său a fost, aşa cum mă aşteptam, foarte scurt:

- Concentrează-te numai asupra a ceea ce-ţi spune emisarul despre visat.
îmi însuşeam cu un interes şi o rîvnă teribile toate infor​maţiile pe care vocea emisarului le repeta de suficient de multe ori. Respectînd recomandările lui don Juan, urmăream numai acele îndrumări care se refereau la visat şi puteam confirma per​sonal valoarea învăţăturilor sale. Cea mai importantă pentru mine a fost informaţia că atenţia visatului provine din spatele cerului gurii. A fost necesar să depun multe eforturi pentru a putea simţi - în timpul visatului - că îmi apăsam cerul gurii cu vîrful limbii. Dar, o dată ce am reuşit acest lucru, atenţia visatu​lui a dobîndit parcă o viaţă proprie şi, aş putea spune, o acuitate mai mare decît atenţia normală pe care o exercitam în lumea cotidiană.
Nu mi-a trebuit mult să-mi dau seama cît de profundă tre​buie să fi fost relaţia vrăjitorilor din vechime cu făpturile anor​ganice. Spusele şi avertismentele lui don Juan referitoare la pericolul unei astfel de relaţii au căpătat, mai mult decît oricînd, o importanţă crucială. Am făcut tot ce-mi stătea în putere să-mi aplic normele sale privind introspecţia fără nici un fel de mena​jamente. Astfel încît vocea emisarului şi spusele sale au devenit pentru mine o suprasolicitare extremă. Trebuia să mă feresc, cu orice preţ, să cedez în faţa tentaţiei promisiunii făcute de emisar referitoare la cunoaştere şi trebuia să fac asta prin propriile mele puteri, întrucît don Juan refuza în continuare să-mi asculte relatările.
- Trebuie să-mi sugerezi indirect măcar ceea ce ar fi indicat să fac, am insistat eu cu o ocazie, cînd am avut destul curaj să abordez subiectul.
- Nu pot, a spus el cu fermitate, şi să nu-mi mai ceri asta. Ţi-am spus că, în astfel de cazuri, visătorii trebuie lăsaţi să se descurce singuri.

- Dar nici măcar nu ştii ce vreau să te rog.
- Ba sigur că ştiu. Vrei să-ţi spun că poţi locui într-unui din acele tuneluri, dacă nu pentru alt motiv, măcar pentru a constata la ce se referă vocea emisarului.
Am recunoscut că exact aceasta era dilema mea. Voiam să ştiu cel puţin ce implica afirmaţia că cineva putea trăi în inte​riorul acelor tunele.
- Am trecut şi eu cîndva prin aceeaşi dilemă chinuitoare, a continuat don Juan, şi nimeni nu m-a putut ajuta, pentru că asta este o decizie ultrapersonală şi definitivă, pe care o iei în momentul în care îţi exprimi verbal cererea de a trăi în lumea aceea. Pentru a te face să îţi exprimi această vrere, făpturile anor​ganice sînt gata să-ţi îndeplinească cele mai secrete dorinţe.
- Dar asta este de-a dreptul diabolic, don Juan.
-  Perfect adevărat. Dar nu numai pe motivul la care te gîndeşti tu. Pentru tine, diabolică este tentaţia de a ceda, mai ales că este vorba de recompense atît de mari. Pentru mine, carac​terul diabolic al lumii făpturilor anorganice este faptul că s-ar putea foarte bine să fie singurul refugiu pe care-l au visătorii într-un univers ostil.
- Este acea lume într-adevăr un adăpost sigur pentru cei care visează, don Juan?
- Categoric, pentru unii dintre ei. Dar nu pentru mine. Eu nu am nevoie de suporturi şi proptele. Ştiu ce sînt. Sînt singur într-un univers potrivnic şi am învăţat să spun: „Asta este!"
Cu aceasta s-a încheiat dialogul nostru pe această temă. Nu-mi spusese ce voiam eu să aud, şi totuşi ştiam că numai să doreşti a şti cum era să trăieşti într-un tunel însemna că aproape ai ales acel mod de viaţă. Nu eram interesat de aşa ceva. Am luat pe loc hotărîrea să continuu exerciţiile de visat fără alte implicaţii. I-am spus imediat lui don Juan despre asta.

- Nu-mi spune nimic, m-a sfătuit el. Dar trebuie să înţelegi că, dacă optezi să rămîi aici, decizia ta este definitivă. Vei rămîne aici pentru totdeauna.
îmi este imposibil să apreciez cu obiectivitate, în timpul nenumăratelor ocazii, cînd am visat acea lume. Pot să spun că părea a fi o lume atît de reală pe cît poate fi de real orice vis. Sau pot să spun că părea să fie la fel de reală pe cît este de reală lumea noastră cotidiană. Visînd lumea aceea, am înţeles ceea ce-mi spusese don Juan de multe ori: că, sub influenţa visatului, realitatea suferă o metamorfoză. M-am pomenit astfel confrun​tat cu două alternative care, potrivit afirmaţiilor lui don Juan, sînt opţiunile aflate în faţa tuturor celor care visează: fie ne restruc​turăm cu grijă sistemul nostru de interpretare a stimulilor sen​zoriali, fie nu ţinem deloc seama de el.
Pentru don Juan, restructurarea sistemului de interpretare însemna intenţionarea corectării lui. însemna încercarea pre​meditată şi atentă de a-i extinde capacităţile. Trăind potrivit modului de viaţă al vrăjitorilor, visătorii economisesc şi stochează energia necesară pentru a stopa judecata şi a facilita astfel restructurarea intenţionată. Mi-a explicat că, dacă optăm pentru corectarea sistemului nostru de interpretare, realitatea devine fluidă, iar sfera a tot ceea ce poate fi real este mărită, fără a pune în pericol integritatea realităţii. în acest fel, visatul deschide, într-adevăr, calea de acces către alte aspecte a ceea ce este real.
Dacă optăm să nu ţinem seama de sistem, sfera a tot ceea ce poate fi perceput fără interpretare creşte excesiv de mult. Extensia percepţiei noastre este atît de uriaşă, încît ne rămîn foarte puţine instrumente de interpretare senzorială şi, astfel, avem sentimentul unei infinite realităţi care este ireală sau al unei infinite irealităţi, care ar putea foarte bine să fie reală, dar nu este.

Pentru mine, singura alternativă acceptabilă era să-mi corectez şi să-mi extind sistemul de interpretare. Cînd visam lumea făpturilor anorganice, eram confruntat cu caracterul con​secvent al acelei lumi de la un vis la altul, de la depistarea iscoadelor şi ascultarea spuselor emisarului visatului pînă la străbaterea tunelurilor. Treceam prin ele fără să simt nimic, dar eram conştient că timpul şi spaţiul erau constante, deşi nu în ter​menii pe care i-ar fi putut discerne raţiunea în condiţii normale. Totuşi, observînd diferenţele de detalii, absenţa sau multitudinea acestora din fiecare tunel, realizînd distanţa dintre tunele sau lungimea ori lăţimea aparentă a fiecărui tunel prin care mă deplasam, am reuşit să-mi creez un simţ de observaţie obiectivă.
Domeniul asupra căruia restructurarea sistemului meu de interpretare a avut cel mai dramatic efect a fost cel al cunoaşterii modului de interrelaţionare cu lumea făpturilor anorganice. In lumea aceea - care, pentru mine, era reală - eu eram o picătură de energie. Astfel, puteam să trec val-vîrtej prin tunele cu viteza luminii sau puteam să mă caţăr pe pereţii acestora precum o insectă. Cînd zburam, o voce îmi comunica informaţii perti​nente, şi nicidecum arbitrare cu privire la detaliile de pe pereţii asupra cărora îmi concentram atenţia visatului. Aceste detalii erau nişte protuberante complicate, asemănătoare cu sistemul de scriere Braille. Cînd mă căţăram pe pereţi, puteam vedea detali​ile cu mai mare claritate, iar vocea pe care o auzeam îmi dădea informaţii mai complexe.
Pentru mine, consecinţa a constat în crearea unei atitudini dualiste. Pe de o parte, ştiam că visez un vis; pe de altă parte, ştiam că sînt implicat într-o călătorie pragmatică, la fel de reală ca orice călătorie din lume. Această dedublare reală confirma ceea ce spusese don Juan, şi anume, că existenţa făpturilor anor​ganice era cel mai mare pericol pentru raţiunea noastră.
Abia după ce am reuşit într-adevăr să-mi suspend judecata, am putut să mă mai liniştesc. La un moment dat, cînd tensiunea situaţiei mele imposibile - de a crede în modul cel mai serios în existenţa atestabilă a făpturilor anorganice şi, în acelaşi timp, de a crede foarte serios că totul nu era decît un vis - era cît pe ce să mă distrugă, ceva s-a modificat drastic în atitudinea mea, deşi fără nici o acţiune din partea mea.
Don Juan susţinea că nivelul meu de energie, care crescuse mereu în mod progresiv, a atins într-o bună zi un prag valoric care mi-a permis să fac abstracţie de ipotezele şi ideile precon​cepute referitoare la natura omului, realitate şi percepţie. în ziua aceea am devenit un îndrăgostit al cunoaşterii, indiferent de lo​gica sau valoarea ei funcţională, şi, mai presus de orice, indife​rent de avantajul personal.
Cînd investigaţia mea obiectivă pe tema făpturilor anorga​nice încetase să mă mai intereseze, don Juan a adus el însuşi în discuţie subiectul călătoriei mele visate în acea lume.
- Nu cred că realizezi cu cîtă regularitate au loc întîlnirile tale cu făpturile anorganice, a spus el.
Avea dreptate. Nu-mi trecuse prin cap să mă gîndesc la asta. Am spus ceva referitor la ciudăţenia faptului că scăpasem din vedere acest aspect.
- Nu este o scăpare din vedere, a răspuns el. Este în natura acelei lumi să cultive caracterul ascuns, secret al lucrurilor. Făpturile anorganice  se învăluie în mister,  în întuneric. Gîndeşte-te la lumea lor: imobilă şi neschimbată, ca să ne atragă precum lumina sau flacăra atrage fluturii de noapte. Emisarul n-a îndrăznit să-ţi spună pînă acum ceva: că făpturile anorganice sînt interesate de conştiinţa noastră ori de conştiinţa oricărei fiinţe le cade în plasă. Ele ne dau cunoaştere, dar iau o plată pentru asta - fiinţa noastră totală.

- Vrei să spui, don Juan, că făpturile anorganice sînt ca pescarii?
- Exact. La un moment dat, emisarul îţi va arăta oameni care au fost prinşi acolo sau alte fiinţe - care nu sînt umane - dar care au fost şi ele prinse.
Reacţia mea ar fi trebuit să fie una de repulsie şi teamă. Dar, deşi dezvăluirile lui don Juan m-au afectat profund, o făcuseră în sensul stîrnirii unei curiozităţi de nestăpînit, care aproape că mă sufoca.
- Făpturile anorganice nu pot forţa pe nimeni să rămînă la ele, a continuat don Juan. Să trăieşti în lumea lor este o acţiune făcută de bunăvoie. Şi totuşi, sînt capabile să-l reţină pe oricare dintre noi prin aceea că ne împlinesc dorinţele, ne răsfaţă şi ne fac toate hatîrurile. Fereşte-te de conştiinţa imobilă. O asemenea conştiinţă trebuie să caute mişcarea şi o face, aşa cum ţi-am mai spus, prin crearea de proiecţii, uneori chiar fantasmagorice.
I-am solicitat lui don Juan să explice ce înseamnă „proiecţii fantasmagorice". El a spus că făpturile anorganice acroşează cele mai intime sentimente ale visătorilor şi se folosesc de ele fără nici o milă. Creează fantasme pentru a le face plăcere visătorilor sau pentru a-i înspăimînta. Mi-a reamintit că mă luptasem cu o astfel de fantasmă. Mi-a explicat că făpturile anorganice sînt nişte extraordinari făuritori de proiecţii, cărora le face mare plăcere să se proiecteze pe sine precum se proiectează imaginile pe un perete.
- Pe vrăjitorii din vechime i-a dus la pierzanie încrederea prostească în aceste proiecţii, a continuat el. Ei credeau că aliaţii lor sînt puternici. Au pierdut din vedere faptul că aliaţii erau energie rarefiată, proiectată prin lumi, ca într-un film cosmic.
- Te contrazici, don Juan. Chiar dumneata însuţi ai afirmat că făpturile anorganice sînt reale. Acum îmi spui că sînt doar nişte imagini.
- Ceea ce vreau să spun este că făpturile anorganice sînt, în lumea noastră, ca nişte imagini mişcătoare, proiectate pe un ecran. Şi aş mai putea adăuga că sînt precum imagini ale energiei rarefiate, proiectate prin frontierele a două lumi.
- Dar în lumea lor, cum sînt făpturile anorganice? Tot ca nişte imagini mişcătoare?
- Nici pe departe. Lumea aceea este la fel de reală ca lumea noastră. Vrăjitorii din vechime au descris lumea făpturilor anor​ganice ca pe o băşică de caverne şi pori plutind într-un loc întunecos. Iar pe făpturile anorganice le-au descris ca pe nişte tulpini goale pe dinăuntru, sudate laolaltă ca celulele corpului nostru. Ei numeau snopul acesta uriaş - labirintul de penumbră.
- Atunci înseamnă că orice visător vede lumea aceea în acelaşi fel, aşa-i?
- Desigur. Fiecare visător o vede cum este ea de fapt. Crezi că eşti unicul?
Am recunoscut că ceva din acea lume îmi dăduse permanent senzaţia că sînţ unic. Ceea ce crea acest plăcut şi distinct senti​ment că eşti special şi unic nu era vocea emisarului visatului şi nimic de care puteam să-mi dau seama în mod conştient.
- Asta este exact ceea ce le-a venit de hac şi vechilor vră​jitori, a spus don Juan. Făpturile anorganice le-au făcut ceea ce-ţi fac ţie acum; le-au creat sentimentul că sînt speciali şi unici. în plus, le-au mai creat un sentiment şi mai dăunător: sentimentul de a avea putere. Sentimentul puterii şi cel al unicităţii sînt imba​tabile ca factori de corupere. Fii atent!
- Cum ai evitat dumneata acest pericol, don Juan?
- Am fost în lumea aceea de cîteva ori, dar, apoi, nu m-am mai dus niciodată.
Don Juan mi-a explicat că, în opinia vrăjitorilor, universul este prădalnic prin natura sa, iar vrăjitorii — mai mult decît oricine - trebuie să ţină seama de asta în acţiunile lor vrăjitoreşti

de zi cu zi. Concepţia sa era că conştiinţa este intrinsec obligată să evolueze şi să se dezvolte, iar singura modalitate prin care poate realiza acest lucru este prin luptă, prin confruntări pe viaţă şi pe moarte.
- Conştiinţa vrăjitorilor se dezvoltă cînd aceştia visează, a continuat el. Iar atunci cînd se dezvoltă, ceva de acolo, din univers, ia cunoştinţă de evoluţie, o identifică şi face încercarea de a o prelua. Făpturile anorganice sînt amatoare de această nouă formă de conştiinţă, elevată. Cei care visează trebuie să fie în permanenţă cu ochii-n patra. Ei devin pradă în momentul în care se aventurează în universul prădalnic.
- Ce-mi sugerezi să fac pentru a fi în siguranţă, don Juan?
- Să fii cu ochii-n patru în fiecare clipă! Să nu permiţi ca nimeni şi nimic să decidă în locul tău. Du-te în lumea făpturilor anorganice numai cînd vrei tu să te duci.
-  Acum, cinstit, don Juan, n-aş şti cum să fac asta. în momentul în care depistez o iscoadă, simt cum asupra mea se exercită o presiune extraordinară să merg după ea. N-am nici cea mai mică şansă să mă opun.
- Ei, lasă! Pe cine crezi tu că prosteşti? Poţi, cu siguranţă, să te opreşti. Numai că n-ai încercat, asta-i tot.
Am insistat cu toată convingerea că-mi era imposibil să mă opresc. El n-a mai stăruit asupra acestui subiect, lucru pentru care i-am fost recunoscător. Simţeam cum începe să mă chinuie un incomod sentiment de vinovăţie. Din motive necunoscute, gîndul de a mă opune în mod conştient forţei de atracţie a iscoadelor nu-mi trecuse niciodată prin minte.
Ca de obicei, don Juan a avut dreptate. Am descoperit că pot schimba cursul visatului, exercitîndu-mi intenţia. La urma urmelor, eu intenţionasem ca iscoadele să mă transporte în lumea lor. Era deci posibil ca, dacă intenţionam în mod deliberat contrariul, visatul meu să urmeze cursul contrar.

Cu exerciţiu, capacitatea mea de a-mi intenţiona călătoriile în lumea făpturilor anorganice a devenit extraordinară. Capacitatea sporită de intenţie a condus la îmbunătăţirea con​trolului pe care-l aveam asupra atenţiei visatului. Acest control sporit m-a făcut să devin mai cutezător. Simţeam că pot călători fără nici o teamă, pentru că puteam să-mi opresc călătoria în orice moment doream.
- încrederea ta în tine este înspăimîntătoare, a fost replica lui don Juan cînd i-am povestit - la cererea sa - despre noul aspect al controlului pe care-l aveam asupra atenţiei visatului.
- De ce ar fi înspăimîntător? am întrebat eu.
Eram absolut convins de valoarea practică a ceea ce des​coperisem.
- Pentru că este o încredere prostească, a răspuns el. îţi voi spune povestea unui vrăjitor, care este exact la subiect. Martor al întîmplării n-am fost chiar eu însumi, ci profesorul profe​sorului meu, nagualul Elias.
Don Juan a spus că nagualul Elias şi iubirea vieţii lui, o vrăjitoare pe nume Amalia, se pierduseră în tinereţe în lumea făpturilor anorganice. Nu-l auzisem niciodată pînă atunci pe don Juan exprimîndu-se despre vrăjitori ca fiind iubirea vieţii cuiva. Afirmaţia lui m-a uluit. L-am chestionat în legătură cu această incongruenţă.
- Nu este nici un fel de incongruenţă. Pur şi simplu, m-am abţinut pînă acum să-ţi povestesc despre viaţa afectivă a vrăjito​rilor - a spus el. Ai fost atît de suprasaturat de iubire pe tot par​cursul vieţii tale, încît am vrut să las acest subiect deoparte. Ei bine, nagualul Elias şi iubirea vieţii sale, vrăjitoarea Amalia, s-au pierdut în lumea făpturilor anorganice, a continuat el. Se duse​seră acolo nu prin visat, ci chiar cu trupurile lor fizice cu tot.
- Cum s-a întîmplat asta, don Juan?

- Profesorul lor, nagualul Rosendo, era foarte asemănător ca temperament şi practici cu vrăjitorii din vremuri străvechi. El avusese intenţia sâ-i ajute pe Elias şi Amalia, dar, în loc de aceasta, îi împinsese dincolo de nişte graniţe fatale. Nagualul Rosendo nici nu se gîndise la o asemenea deplasare. Ceea ce voise să facă era să-i pună pe cei doi discipoli ai săi în cea de a doua atenţie, însă rezultatul obţinut fusese dispariţia acestora.
Don Juan a spus că nu intenţiona să intre în detaliile acelei istorii lungi şi complicate. Urma să-mi spună numai cum ajunseseră cei doi să fie pierduţi în lumea aceea. A afirmat că greşeala nagualului Rosendo fusese să presupună că pe făpturile anorganice nu le interesează cîtuşi de puţin femeile. Raţiona​mentul său fusese corect şi se bazase pe faptul că vrăjitorii ştiau că universul este în mod evident feminin şi că masculinitatea -fiind un vlăstar al feminităţii - este o raritate şi, de aceea, foarte căutată.
Aici, don Juan a făcut o digresiune, comentînd că, probabil, numărul mic de bărbaţi este cauza dominaţiei neîntemeiate a bărbaţilor pe planeta noastră. Aş fi dorit să mai rămînem cu discuţia la acest subiect, dar el şi-a continuat povestirea. A spus că planul nagualului Rosendo fusese să le dea instrucţiuni lui Elias şi Amaliei numai în cea de a doua atenţie. Iar în acest scop aplicase metoda stabilită de vrăjitorii din vechime. Contactase în timpul visatului o iscoadă şi îi ordonase să îi transporte pe dis​cipolii săi în cea de a doua atenţie, prin deplasarea punctelor lor de asamblare în poziţia adecvată.
Teoretic, o iscoadă puternică ar fi putut deplasa, fără nici un fel de efort, punctele de asamblare în poziţia corespunzătoare. La ce nu se gîndise însă nagualul Rosendo era înclinaţia spre înşelătorie a făpturilor anorganice. Iscoada deplasase într-adevăr punctele de asamblare ale discipolilor săi, dar într-o poziţie din

care era uşor ca ei să fie transportaţi cu corp cu tot în lumea făpturilor anorganice.
- Este posibil acest lucru, să fii transportat cu corp cu tot? am întrebat eu.
- Este posibil, m-a asigurat don Juan. Noi sîntem energie care-şi păstrează o formă şi un loc specifice, prin fixarea punc​tului de asamblare într-o anumită poziţie. Dacă poziţia este schimbată, forma şi locul energiei se vor modifica în consecinţă. Făpturile anorganice trebuie doar să ne aşeze punctul de asam​blare în poziţia corespunzătoare, iar noi am şi plecai ca din puşcă, cu pălărie şi cu pantofi cu tot.
-  Şi asta poate să i se întîmple oricăruia dintre noi, don Juan?
- Absolut sigur. Mai ales dacă suma totală a energiei noas​tre este potrivită. Evident, totalul energiilor combinate ale lui Elias şi Amaliei era de un nivel care nu le scăpase făpturilor anorganice. Este absurd să ai încredere în făpturile anorganice. Ele au propriul lor ritm, iar acesta nu este cel uman.
L-am întrebat pe don Juan ce anume făcuse nagualul Rosendo cînd îşi trimisese discipolii în lumea aceea. Ştiam că era o prostie din partea mea să întreb aşa ceva, conştient fiind că el îmi va ignora întrebarea. Am fost sincer surprins cînd a început să-mi explice.
- Etapele sînt simplitatea personificată, a spus. Nagualul i-a aşezai pe discipolii săi într-un spaţiu închis de mici dimensiuni, ceva ca un fel de debara. Pe urmă a trecut în visat, a chemat o iscoadă din lumea făpturilor anorganice, prin exprimarea cu voce tare a intenţiei sale de a primi una, iar apoi şi-a exprimat intenţia de a-i oferi pe discipoli iscoadei. Aceasta, cum era nor​mal, a acceptat darul şi i-a luat cu ea pe neaşteptate, pe cînd aceştia făceau dragoste în debara. Cînd nagualul a deschis uşa ei nu mai erau acolo.

Don Juan mi-a explicat că oferirea propriilor discipoli în dar făpturilor anorganice era exact ceea ce obişnuiau să facă vrăjitorii din timpuri străvechi. Nagualul Rosendo nu voise să facă asta, dar acţionase sub influenţa convingerii absurde că făpturile anorganice se aflau sub controlul său.
- Manevrele vrăjitorilor sînt fatale, a continuat don Juan. Te conjur să fii în permanenţă extrem de vigilent. Nu te lăsa antre​nat de vreo nătîngă încredere în tine.
- Ce s-a întîmplat, în cele din urmă, cu nagualul Elias şi cu Amalia? am întrebat eu.
- A fost necesar ca nagualul Rosendo să se ducă în lumea aceea cu corp cu tot, pentru a-i căuta, a răspuns el.
- Şi i-a găsit?
- I-a găsit după strădanii de nedescris. Totuşi, nu a putut să-i scoată cu totul de acolo. Astfel că cei doi tineri au rămas pentru totdeauna semiprizonieri ai acelei lumi.
- I-ai cunoscut, don Juan?
- Sigur că i-am cunoscut şi pot să te asigur că erau tare ciudaţi.
6. TĂRIMUL UMBRELOR
- Trebuie să fii extrem de atent, pentru că eşti pe cale să devii victima făpturilor anorganice, mi-a spus don Juan pe neaşteptate odată, după ce vorbiserăm despre ceva ce nu avea nici o legătură cu visatul.
Afirmaţia lui m-a luat prin surprindere. Ca de obicei, am încercat să mă apăr.
- Nu este nevoie să mă previi. Sînt foarte atent, l-am asigu​rat eu.
- Făpturile anorganice complotează, a spus el. O simt şi nu mă pot consola spunînd că la început ele întind curse visătorilor, ca, în acest fel, să-i elimine efectiv şi permanent pe cei nedoriţi.
Era atîta stăruinţă în tonul său, încît m-am grăbit să-l asigur din nou că nu voi cădea în nici o cursă.
- Trebuie să iei foarte serios în considerare faptul că făpturile anorganice au la dispoziţie mijloace uluitoare, a continuat el. Conştiinţa lor este extraordinară. în comparaţie, noi sîntem nişte bieţi copii, dar cu multă energie, pe care o rîvnesc făpturile anor​ganice.
Voiam să-i spun că, în plan abstract, înţelegeam ceea ce susţinea şi îngrijorarea sa, dar că, în plan concret, nu vedeam nici

un motiv pentru avertismentul său, deoarece exercitam un con​trol total asupra exerciţiilor mele de visat.
Au trecut cîteva minute de tăcere încordată înainte ca don Juan să vorbească din nou. A schimbat subiectul şi a spus că tre​buia să-mi atragă atenţia asupra unei probleme foarte importante din cadrul învăţăturii sale despre visat, o problemă care, pînă atunci, scăpase înţelegerii mele.
- De-acum înţelegi că porţile visatului sînt obstacole deter​minate, dar încă nu ai înţeles că exerciţiile care se dau pentru a ajunge la o poartă şi a trece de ea nu reprezintă, de fapt, sem​nificaţia acelei porţi.
- Asta nu mi-e deloc clar, don Juan.
- Adică nu este conform cu realitatea să spunem, de exem​plu, că se ajunge la cea de a doua poartă şi se trece de ea atunci cînd un visător învaţă să se trezească în alt vis sau cînd un visător învaţă să treacă dintr-un vis înţr-altul, fără să se trezească în lumea cotidiană.
- De ce nu este conform cu realitatea, don Juan?
- Pentru că se ajunge la cea de a doua poartă a visatului şi se poate trece de ea numai atunci cînd cel care visează învaţă să identifice şi să urmeze iscoadele energiei străine.
- Atunci de ce se mai vehiculează ideea trecerii dintr-un vis înaltul?
- Trezirea în alt vis sau trecerea dintr-un vis într-altul con​stituie metoda concepută de vrăjitorii din vechime pentru a dez​volta capacitatea visătorilor de a identifica şi urmări o iscoadă.
Don Juan susţinea că urmărirea unei iscoade este o realizare deosebit de importantă şi că, atunci cînd cei care visează sînt în stare să facă asta, cea de a doua poartă se deschide larg în faţa lor, iar universul ce se află dincolo de ea le devine accesibil. Sublinia că acest univers există acolo în permanenţă, dar că nu putem pătrunde în el pentru că ne lipseşte măiestria energetică

necesară şi că, în esenţă, cea de a doua poartă a visatului este poarta către lumea făpturilor anorganice, iar visatul este cheia care o deschide.
- Poate un visător să identifice o iscoadă direct, fără să fie nevoie să mai parcurgă exerciţiile de trecere dintr-un vis înţr-al​tul? am întrebat eu.
- Nu, nicidecum, a răspuns el. Exerciţiile sînţ esenţiale, întrebarea este dacă aceasta este singura metodă existentă. Sau ar putea visătorii să urmeze o altă metodă?
Don Juan s-a uitat la mine întrebător. Părea că chiar se aştepta ca eu să răspund la întrebare.
- Este mult prea greu să concepi o metodă la fel de completă ca cea creată de vrăjitorii din vechime, am spus eu pe un ton, fără să ştiu de ce, de incontestabilă autoritate.
Don Juan a confirmat că aveam absolută dreptate şi a spus că vrăjitorii din vechime au conceput o serie de exerciţii perfecte de trecere, prin porţile visatului, în lumile specifice care există dincolo de fiecare. A reiterat principiul că visatul, fiind invenţia vrăjitorilor din timpuri străvechi, trebuie executat conform regu​lilor stabilite de ei. A formulat regula celei de a doua porţi în ter​menii unei succesiuni în trei etape: prima - exersînd practic trecerea dintr-un vis într-altul, cei care visează află despre exis​tenţa iscoadelor; a doua - urmărind iscoadele, intră într-un alt univers adevărat; şi a treia - în acel univers, prin intermediul acţiunilor lor, visătorii descoperă singuri legile şi reglementările fundamentale ale acelui univers.
Don Juan a spus că, în relaţiile mele cu făpturile anorganice, m-am conformat atît de bine acestei reguli, încît se temea că vor exista unele consecinţe devastatoare. Credea că reacţia inevi​tabilă a făpturilor anorganice va fi tentativa de a mă reţine în lumea lor.
- Nu crezi că exagerezi, don Juan? am întrebat eu.

Nu puteam să cred că situaţia era atît de sumbră pe cît o descria el.
- Nu exagerez deloc, a răspuns el sec, pe un ton sobru. Vei vedea. Făpturile anorganice nu lasă pe nimeni să le scape şi, în nici un caz, nu fără o luptă serioasă.
- Dar ce te face să crezi că ele mă vor?
- Ţi-au arătat deja prea multe lucruri. Chiar crezi că depun atîta strădanie numai pentru a se distra?
Don Juan a rîs de propria sa remarcă. Nu găseam deloc că este amuzant. O temere ciudată m-a făcut să-l întreb dacă era de părere că ar trebui să-mi întrerup sau chiar să-mi încetez exerciţiile de visat.
- Trebuie să-ţi continui visatul pînă cînd vei fi trecut prin universul de dincolo de cea de a doua poartă, mi-a răspuns el. Vreau să spun că tu însuţi eşti singurul care trebuie fie să accepte, fie să respingă tentativa de ademenire a făpturilor anor​ganice. De aceea eu mă ţin deoparte şi nu comentez aproape deloc exerciţiile tale de visat.
I-am mărturisit că nu-mi putusem explica de ce era atît de generos cu clarificările în elucidarea altor aspecte ale ştiinţei sale şi atît de zgîrcit cu informaţiile privind visatul.
- Am fost obligat să te învăţ visatul, mi-a spus el, numai pentru că acesta este modelul de instruire stabilit de vrăjitorii din vechime. Făgaşul visatului însă este plin de capcane, iar a le evita sau a cădea în ele este problema personală a fiecărui visător în parte şi, aş putea adăugă, este decisivă.
- Sînt căderile în capăcană rezultatul cedării în faţa adulaţiei sau a promisiunilor de putere? am întrebat.
- Nu numai ale cedării în faţa acestora, ci şi în faţa a orice altceva oferit de făpturile anorganice. Nu există nici o posibili​tate ca vrăjitorii să accepte orice ar oferi ele, dincolo de o anu​mită limită.

- Şi care este această limită, don Juan?
- Limita este în funcţie de noi ca indivizi. Pentru fiecare din​tre noi încercarea căreia trebuie să-i facem faţă este să luăm din acea lume numai ceea ce ne este necesar, nimic măi mult. A şti ce este necesar reprezintă măiestria vrăjitorilor, dar a lua numai ceea ce este necesar este ceă mâi măre realizare a lor. Neputinţa de a înţelege această regulă simplă este calea cea mai sigură spre prăbuşirea într-o capcană.
- Ce se întîmplă dacă într-adevăr căzi într-o capcană, don Juăn?
- Dacă se întîmplă să cazi, plăteşti, iar preţul depinde de împrejurări şi de adîncimea la care ai căzut. Dar nu putem discuta o asemenea eventualitate în aceşti termeni, pentru că nu este vorba de un sistem punitiv. în acest caz, intră în joc curenţii energetici, care creează situaţii mai cumplite decît moartea. Pe drumul urmat de vrăjitori totul este o chestiune de viaţă sau de moarte, dar pe făgaşul visatului această caracteristică se intensifică de sute de ori.
L-am asigurat din nou pe don Juan că eram întotdeauna extrem de prudent în timpul exerciţiilor mele de visat, fiind foarte disciplinat şi conştiincios.
- Ştiu că eşti, a spus el. Dar vreau să-ţi aplici o disciplină şi mai severă şi să te comporţi cu tot ce este legat de visat cu o pre​cauţie extremă. Mai presus de toate, fii permanent în gardă. Nu pot să prezic de unde va veni atacul.
-  Vezi, aşadar, ca un vizionar, un pericol iminent pentru mine, don Juan?
- Am început să văd un pericol iminent pentru tine din ziua în care ai mers prin acel oraş misterios, de prima dată cînd te-am ajutat să-ţi concentrezi laolaltă corpul energetic.
- Dar ştii cu precizie ce ar trebui să fac şi ce să evit?

- Nu, nu ştiu. Ştiu doar că universul de după cea de a doua poartă este cel mai apropiat de universul nostru, care este foarte viclean şi necruţător. Aşa că cele două nu pot să difere prea mult.
Am stăruit cu solicitarea să-mi spună ce mă aşteaptă. Dar el a persistat în a declara că, în calitate de vrăjitor, simţea o stare generală de pericol, fără însă să poată spune nimic mai precis.
- Universul făpturilor anorganice este în permanenţă pregătit să atace, a continuat el. Dar la fel este şi universul nostru. De aceea trebuie să te duci în lumea lor, ca şi cum te-ai duce într-o zonă de război.
- Vrei să spui, don Juan, că cei care visează trebuie să se teamă întotdeauna de lumea aceea?
- Nu, nu vreau să spun asta. O dată ce un visător trece prin lumea din spatele celei de a doua porţi sau o dată ce refuză să considere asta drept o opţiune viabilă, grijile iau sfîrşit.
Don Juan susţinea că numai atunci sînt visătorii liberi să continue. Nu eram sigur ce voia să spună. Mi-a explicat că uni​versul de dincolo de cea de a doua poartă este atît de puternic şi agresiv, încît serveşte drept dispozitiv de sortare sau rampă de testare, în care cei care visează sînt examinaţi pentru deter​minarea punctelor slabe. Dacă reuşesc să treacă testele, pot purcede către următoarea poartă, iar, dacă nu, rămîn pentru tot​deauna prizonierii acelui univers.
Mă sufoca dorinţa de a afla mai multe, dar, în ciuda tuturor insistenţelor mele, n-a mai spus nimic altceva. întors acasă, mi-am continuat călătoriile în lumea făpturilor anorganice, dar fiind -de fiecare dată — foarte prudent. Prudenţa nu părea decît să-mi intensifice plăcerea pe care mi-o făceau aceste călătorii. Ajunsesem într-un stadiu în care simpla contemplare a lumii făpturilor anorganice era suficientă pentru a-mi crea o stare de exultare imposibil de descris. Mă temeam că desfătarea mea

urma să ia sfîrşit mai devreme sau mai tîrziu, dar nu s-a întîmplaţ aşa. Ceva neaşteptat a făcut ca ea să fie şi mai intensă.
într-una dintre ocazii, o iscoadă m-a condus vijelios prin nenumărate tunele, ca şi cum ar fi căutat ceva sau ca şi cum ar fi încercat să-mi consume toată energia şi să mă obosească. în momentul în care, în sfîrşit, s-a oprit, mă simţeam ca şi cînd aş fi alergat la maraton. Se părea că mă aflam la marginea acelei lumi. în locul acela nu mai erau tunele, ci doar întuneric de jur împrejur. Apoi ceva a luminat zona aflată chiar în faţa mea; lumina venea dintr-o sursă indirectă. Era o lumină difuză ce făcea ca totul să pară de un neclar cenuşiu sau maroniu. Cînd m-am obişnuit cu lumina, am distins vag cîteva forme mişcătoare întunecate. După un timp, mi s-a părut că, dacă-mi concentram atenţia visatului asupra formelor acelora mişcătoare, asta le dădea mai multă substanţă. Am observat că erau de trei feluri: unele erau rotunde ca nişte mingi; altele aveau o formă ca de clopot; iar celelalte erau ca nişte uriaşe flăcări unduitoare de luminare. Toate erau esenţialmente structurate pe linii rotunjite şi aveau aceeaşi mărime. Am apreciat că diametrul lor era cuprins între nouăzeci de centimetri şi un metru şi douăzeci de centimetri. Se aflau acolo sute, poate chiar mii de astfel de forme.
Ştiam că am o viziune stranie, sofisticată, şi totuşi formele acelea erau atît de reale, încît m-am surprins reacţionînd cu o veritabilă senzaţie de greaţă. Aveam simţămînţul de profundă scîrbă că mă aflu în faţa unui cuib de uriaşe insecte cafenii şi cenuşii. Mă simţeam într-un fel în siguranţă totuşi, deoarece mă aflam mai sus de ele. Dar am dezavuat toate aceste consideraţii în momentul în care mi-am dat seama că era o prostie să mă simt în siguranţă sau deranjat de ceva, ca şi cînd visul ar fi fost o situaţie din viaţa reală. Totuşi, uitîndu-mă cum viermuiau

formele acelea asemănătoare unor gîndaci, am devenit foarte neliniştiţi la ideea că voiau să mă atingă.
- Sîntem unitatea mobilă a lumii noastre, a spus pe neaştep​tate vocea emisarului. Nu-ţi fie teamă. Sîntem energie, şi poţi fi sigur că nu avem intenţia să te atingem. Oricum, asta ar fi imposibil. Ne despart graniţe reale. După o lungă pauză vocea a adăugat: Vrem să ni te alături. Vino jos, unde ne aflăm noi. Şi nu te simţi stînjenit. Cu iscoadele şi, fără îndoială, cu mine nu te simţi stingherit. Şi eu, şi iscoadele sîntem la fel ca ceilalţi. Eu am formă de clopot, iar iscoadele sînt ca flacăra de luminare.
Ultima afirmaţie a fost în mod cert un fel de sugestie adresată corpului meu energetic. La auzul ei, mi-au dispărut atît greaţa, cît şi teama. Am coborît la nivelul la care se aflau ele, iar mingile, clopotele şi flăcările m-au înconjurat. Au venit atît de aproape de mine, încît, dacă aş fi avut un corp fizic, m-ar fi atins. Dar aşa, am trecut unii prin alţii precum nişte pufuri de aer încapsulate.
în acel moment, am avut o senzaţie incredibilă. Deşi nu simţeam nimic cu corpul meu energetic sau înăuntrul său, simţeam şi eram conştient de o gîdilitură foarte neobişnuită undeva, în altă parte; nişte lucruri pufoase, ca de aer, treceau în mod categoric prin mine, dar nu chiar acolo. Senzaţia a fost vagă şi de scurtă durată, nedîndu-mi timp să o captez pe de-a-ntregul. în loc să-mi concentrez atenţia visatului pe ea, m-am adîncit complet în observarea acelor gîndaci supradimensionaţi de energie.
La nivelul unde ne aflam, mi se părea că există o asemănare între mine şi entităţile de umbră: dimensiunile. Probabil faptul că apreciam că au aceleaşi dimensiuni cu corpul meu energetic mă făcea să am aproape un sentiment de tihnă şi confort alături de ele. Examinîndu-le, am ajuns la concluzia că nu mă deranja nimic la ele. Erau impersonale, reci, detaşate şi îmi plăceau

imens. M-am întrebat pentru o clipă dacă faptul că nu mi-au plăcut la început, ca, imediat după aceea, să-mi placă, era o con​secinţă normală a visatului sau produsul vreunei influenţe ener​getice pe care acele entităţi o exercitau asupra mea.
- Sînt fermecătoare, i-am spus emisarului chiar în momen​tul în care m-am simţit copleşit de un val de profundă prietenie sau chiar afecţiune pentru ele.
Dar de-abia am apucat să spun ce gîndesc, că formele întunecate au luat-o la goană, ca nişte hamsteri mătăhăloşi, lăsîndu-mă singur în semiîntuneric.
- Ai proiectat prea multă emoţie şi le-ai speriat, a spus vocea emisarului. Sentimentele sînt prea greu de suportat pentru ele, ca, de altfel, şi pentru mine.
Emisarul chiar a rîs cu sfiiciune. Cu aceasta s-a încheiat şedinţa mea de visat. La trezire, prima reacţie a fost să-mi fac bagajele şi să plec în Mexic, pentru a-l vedea pe don Juan. Dar, în ciuda pregătirilor mele frenetice, un eveniment neaşteptat din viaţa mea personală a făcut călătoria imposibilă. Starea de ten​siune creată de acest impediment a avut ca rezultat întreruperea totală a exerciţiilor de visat. Nu mi-am folosit voinţa conştientă pentru a le opri; fără să realizez, dădeam atît de multă importanţă acestui vis anume că, pur şi simplu, ştiam că nu avea nici un sens să mai continuu cu visatul, dacă nu reuşeam să ajung la don Juan.
După o întrerupere de peste o jumătate de an, ceea ce se întîmplase mă deruta din ce în ce mai mult. Nu avusesem idee că doar sentimentele mele puteau să-mi oprească exerciţiile. M-am întrebat atunci dacă simpla dorinţă de a le reîncepe ar fi sufi​cientă pentru reluarea lor. Şi s-a dovedit a fi suficientă! O dată ce am formulat gîndul de a-mi relua visatul, exerciţiile au con​tinuat de parcă nu s-ar fi întrerupt niciodată. Iscoada a restabilit

visul din momentul în care îl lăsasem şi m-a transportat direct în viziunea pe care o avusesem în timpul ultimei şedinţe.
- Acesta este tărîmul umbrelor, a spus vocea emisarului de îndată ce am ajuns acolo. Dar, deşi sîntem umbre, răspîndim lumină. Nu numai că sîntem mobile, ci noi sîntem lumina din urnele. Sîntem un alt gen de făpturi anorganice care există aici. Există trei tipuri: unele sînt ca nişte tunele imobile, altele sînt ca nişte umbre mobile. Noi sîntem umbrele mobile. Tunelele ne dau energia lor, iar noi le oferim serviciile noastre.
Emisarul a tăcut. Simţeam că mă provoacă să întreb despre cel de al treilea tip de făpturi anorganice. Simţeam, de aseme​nea, că, dacă nu-l întrebam, nu mi-ar fi spus.
- Care este cel de al treilea tip de făpturi anorganice? am zis. Emisarul a tuşit şi a chicotit. Mi s-a părut că îi făcea o
plăcere grozavă că fusese întrebat despre asta.
- Oh, a răspuns el, asta este trăsătura noastră cea mai secretă. Cel de al treilea tip este prezentat visătorilor noştri numai cînd aceştia se decid să rămînă la noi.
- De ce asta? am întrebat eu.
- Pentru că este nevoie de foartă multă energie pentru a le vedea. Iar această energie trebuie furnizată de noi.
Ştiam că emisarul spunea adevărul. Ştiam, totodată, că mă pîndea un pericol îngrozitor. Şi totuşi, mă simţeam mînat de o curiozitate fără limite. Voiam să văd cel de al treilea tip de făpturi. Emisarul a părut să ştie ceea ce simţeam.
- Ai dori să le vezi? a întrebat el pe un ton obişnuit.
- Cu siguranţă, am zis eu.
- Tot ce ai de făcut este să spui cu glas tare că vrei să rămîi la noi, a răspuns emisarul, cu o inflexiune indiferentă.
- Dar, dacă spun acest lucru, trebuie să rămîn aici nu-i aşa? am întrebat.

- Normal, a replicat emisarul pe un ton de deplină convin​gere. Tot ce spui cu glas tare în această lume este definitiv.
Nu mă puteam opri să gîndesc că, dacă ar fi vrut să mă păcălească, forţîndu-mă să spun acest lucru, ar fi fost de ajuns să mă mintă, iar eu nu mi-aş fi putut da seama de asta.
- Nu pot să te mint, pentru că minciuna este ceva inexistent, a spus emisarul, intervenind în gîndurile mele. îţi pot relata numai despre ceea ce există. în lumea mea, nu există decît intenţia; minciuna nu este susţinută de nici o intenţie, prin urmare, nu există.
Am vrut să-l contrazic spunînd că şi la baza minciunilor există intenţie, dar, înainte de a-mi putea exprima părerea ver​bal, emisarul mi-a spus că la baza minciunilor există o intenţie, ca idee generală şi plan, dar că aceasta nu este intenţia ca des​tinare, prin rîvnă concentrată, asupra unei decizii sau scop, despre care vorbim.
Nu-mi puteam concentra atenţia visatului asupra argu​mentării emisarului, aceasta fiindu-mi atrasă de făpturile de umbră. Deodată, am observat că arătau ca o turmă de animale stranii, dar candide precum copiii. Vocea emisarului m-a pre​venit să-mi ţin în frîu emoţiile, pentru că izbucnirile sentimen​tale bruşte aveau darul de a le face să se împrăştie precum un stol de păsări.
- Ce vreţi voi să fac? am întrebat.
- Vino jos, lîngă noi, şi încearcă să ne împingi sau să ne tragi, m-a îndemnat vocea emisarului. Cu cît înveţi mai repede să faci asta, cu atît mai curînd vei putea să mişti lucrurile din lumea ta numai prin faptul că te uiţi la ele.
Minţea mea de comerciant a fost copleşită de această minu​nată perspectivă. în aceeaşi clipă eram lîngă ele, încercînd cu disperare să le împing sau să le trag. După un timp, îmi epuiza-

sem în întregime energia. Aveam impresia că încercam să fac ceva echivalent cu a ridica o casă cu dinţii.
O altă impresie pe care o aveam era aceea că, pe măsură ce mă străduiam mai mult, creştea şi numărul umbrelor din jurul meu. Era ca şi cum ar fi venit din toate colţurile, să mă observe sau să se alimenteze de la mine. în momentul în care am avut acest gînd, umbrele au luat-o din nou la goană.
- Nu ne alimentăm de la tine, a spus emisarul. Venim să-fi simţim energia, foarte asemănător cu ceea ce faci cu lumina soarelui într-o zi friguroasă.
Emisarul m-a îndemnat să mă deschid către ele, anulîndu-mi gîndurile suspicioase. Am auzit vocea şi, ascultînd la cele ce-mi spunea, mi-am dat seama că auzeam, simţeam şi gîndeam exact ca în lumea de zi cu zi. M-am întors încet să privesc în jurul meu. Luînd ca reper claritatea percepţiei mele, am tras concluzia că mă aflu într-o lume reală.
în urechi mi-a răsunat vocea emisarului, care mi-a spus că singura diferenţă dintre perceperea lumii mele şi perceperea lumii lor era că perceperea lumii lor începea şi se sfîrşea într-o clipită. Ceea ce nu era valabil pentru perceperea lumii mele, deoarece conştiinţa mea - împreună cu conştiinţa unui imens număr de fiinţe ca mine, care menţineau lumea mea la locul său cu intenţia lor - era fixată asupra lumii mele. Emisarul a adăugat că perceperea lumii mele începea şi se sfîrşea în acelaşi fel pen​tru făpturile anorganice - într-o clipită - dar perceperea lumii lor nu se producea astfel, întrucît un număr imens de asemenea făpturi menţineau lumea lor la locul său prin intenţia lor.
în clipa aceea imaginea a început să se destrame. Eram ca un scufundător, iar trezirea din lumea aceea era similară cu a înoia pentru a reveni la suprafaţa apei.
în cadrul şedinţei următoare, emisarul şi-a început dialogul cu mine prin reafirmarea faptului că între umbrele mobile şi

tunelele staţionare exista o relaţie de conlucrare total coordonată. Şi-a încheiat spusele cu declaraţia:
- Nu putem exista unele fără celelalte.
- înţeleg ce vrei să spui, am răspuns eu.
Vocea emisarului avea o undă de dispreţ cînd mi-a replicat că nu aveam cum să înţeleg ce înseamnă să ţe afli într-o relaţie de acest fel, care însemna infinit mai mult decît o relaţie de dependenţă reciprocă. Voiam să-l rog pe emisar să explice ce avea în vedere prin asta, dar în clipa următoare mă aflam înăuntrul a ceea ce pot numi drept ţesutul tunelului. Am văzut nişte protuberante asemănătoare unor glande, îmbinate într-o manieră grotescă, ce emiteau o lumină opacă. Mi-a trecut prin minte că acestea erau aceleaşi protuberante care îmi dăduseră impresia că erau ca scrierea Braille. Ţinînd seama de faptul că erau nişte bule de energie cu un diametru de nouăzeci de cen​timetri pînă la un metru şi douăzeci de centimetri fiecare, mă întrebam care ar putea fi dimensiunile reale ale tunelelor.
- Dimensiunile în lumea aceasta nu sînt ca cele din lumea ta, a spus emisarul. Energia acestei lumi este un tip diferit de energie; caracteristicile ei nu coincid cu caracteristicile energiei din lumea voastră; totuşi, lumea asta este la fel de reală ca lumea ta.
Emisarul a afirmat apoi că îmi spusese totul despre făpturile de umbră atunci cînd îmi descrisese şi îmi explicase protu​berantele de pe pereţii tunelurilor. I-am replicat că auzisem explicaţiile, dar nu fusesem atent la ele, întrucît credeam că nu au legătură directă cu visatul.
- Tot ce se află aici, în această lume, are legătură directă cu visatul, a declarat emisarul.
Voiam să mă gîndesc care ar fi putut fi cauza aprecierii mele greşite, dar mintea mi s-a golit. Atenţia visatului îmi scădea. Mi-era greu să o concentrez asupra lumii din jurul meu. Mi-am

încordat toate puterile pentru a-mi reveni. Emisarul a reînceput să vorbească şi sunetul vocii sale m-a ajutat considerabil. Atenţia visatului mi s-a reanimat.
- Visatul constituie mijlocul care-i transportă pe cei care visează în această lume, a spus emisarul, şi noi i-am învăţat pe vrăjitori tot ce ştiu ei despre visat. Lumea noastră este legată de a voastră printr-o uşă numită vis. Noi ştim cum să trecem prin această uşă, dar oamenii nu ştiu. Ei trebuie să înveţe cum se face asta.
Vocea emisarului a continuat sâ vorbească, explicîndu-mi ce-mi mai explicase o dată.
- Protuberantele de pe pereţii tunelelor sînt făpturi de umbră. Eu sînt una dintre aceste făpturi. Noi ne mişcăm în interiorul tunelelor, pe pereţii lor, încărcîndu-ne cu energia din tunele, care este energia noastră.
Prin minte mi-a trecut un gînd fără sens: eram incapabil să concep o relaţie de simbioză ca aceea pe care o vedeam.
- Dacă vei rămîne însă în mijlocul nostru, vei învăţa, cu siguranţă, să simţi ce înseamnă să fii interrelaţionat, aşa cum sîntem noi, a spus emisarul.
Apoi a părut că aşteaptă răspunsul meu. Aveam sentimentul că ceea ce dorea, de fapt, era ca eu să spun că hotărîsem să rămîn acolo.
- Cîte făpturi de umbră sînt în fiecare tunel? am întrebat eu, ca să schimb orientarea discuţiei, dar am regretat imediat pentru că emisarul a început să-mi prezinte o situaţie detaliată a numărului şi funcţiilor făpturilor de umbră din fiecare tunel. Spunea că fiecare tunel avea un anume număr de entităţi depen​dente, care îndeplineau îndatoriri specifice, legate de cerinţele şi dorinţele tunelelor care le găzduiau.
Nu voiam ca emisarul să intre în prea multe amănunte. Consideram că, cu cît ştiam mai puţin despre tunele şi făpturile

de umbră, cu atît era mai bine pentru mine. în momentul în care am formulat acest gînd, emisarul s-a oprit, iar corpul meu ener​getic a zvîcnit, ca şi cînd ar fi fost smucit de un cablu. în clipa următoare, eram treaz de-a binelea, în propriul meu pat.
De atunci încolo, nu am mai avut parte de nici un fel de temeri care ar fi putut să-mi întrerupă exerciţiile de visat. O altă idee începuse să pună stăpînire pe mine: aceea că descoperisem un stimulent fără egal. în fiecare zi, aşteptam, cu nerăbdare, să încep visatul şi să fiu dus de iscoadă în lumea umbrelor. O atracţie în plus o constituia faptul că viziunile mele privind acea lume deveniseră şi mai realiste decît înainte. Judecata din per​spectiva criteriilor subiective de ordine a gîndurilor, informaţiilor senzoriale vizuale şi auditive, precum şi a reacţiilor din partea mea, experienţele prin care treceam - pe toată durata lor - erau la fel de reale ca orice situaţie din lumea noastră cotidiană. Nu mai avusesem niciodată pînă atunci experienţe perceptuale în care singura diferenţă între viziuni şi lumea de zi cu zi era doar rapiditatea cu care luau sfîrşit viziunile. într-un moment mă aflam într-o lume stranie, dar reală, iar, în momentul următor, eram în patul meu.
Tînjeam după comentariile şi explicaţiile lui don Juan, dar eram încă reţinut în Los Angeles. Cu cît îmi analizam mai mult situaţia, cu atît deveneam mai neliniştit; am început chiar să am simţămînţul că în lumea făpturilor anorganice mi se „cocea" ceva în mare grabă.
Şi cum neliniştea mea creştea, trupul meu a intrat într-o stare permanentă de spaimă profundă, deşi mintea era în continuare extaziată de contemplarea lumii umbrelor. Pentru a face lucrurile şi mai dificile, vocea emisarului visatului s-a infiltrat în starea mea conştientă normală. într-o zi, pe cînd mă aflam la oră, la universitate, am auzit vocea, care repeta întruna că orice încer​care din partea mea de a stopa exerciţiile de visat ar dăuna

tuturor ţelurilor mele. Am replicat că luptătorii nu se dau în lături din calea provocării şi că nu am nici o argumentaţie raţională validă pentru a-mi opri exerciţiile. Eram de acord cu emisarul. Nu aveam intenţia să opresc nimic, iar vocea nu făcea altceva decît să reafirme ceea ce simţeam.
Nu numai emisarul s-a schimbat, dar în scenă a apărut şi o nouă iscoadă. într-una din ocazii, înainte ca eu să fi început sa examinez elementele visului, o iscoadă a sărit literalmente în faţa mea şi mi-a captat în mod agresiv atenţia visatului. Caracteristica remarcabilă a acestei iscoade era faptul că nu necesita nici un fel de metamorfoză energetică; era de la început un strop de energie, într-o clipită, m-a transportat - fără să fie nevoie să-mi exprim intenţia de a merge cu ea - într-o altă parte a lumii făpturilor anorganice: tărîmul felinelor cu dinţi-sabie (feline ce au trăit pe pămînt între perioada oligocenă şi cea pleistocenă şi ai căror canini superiori erau foarte lungi, asemănători unor paloşe).
Am descris în alte lucrări ale mele fragmente din acele vi​ziuni. Spun fragmente, pentru că pe atunci nu aveam suficientă energie pentru a face lumile percepute de înţeles pentru judecata mea liniară.
Viziunile mele nocturne de feline cu dinţi-sabie s-au succe​dat cu regularitate o perioadă îndelungată, pînă într-o noapte, cînd a reapărut iscoada agresivă care mă dusese pentru prima dată pe acel tărîm. Fără să-mi aştepte consimţămîntul, m-a dus în tunele.
Am auzit vocea emisarului, care s-a lansat imediat în cea mai ditirambică reclamă comercială pe care am auzit-o vreodată. Mi-a relatat despre extraordinarele avantaje ale lumii făpturilor anorganice. Mi-a vorbit despre dobîndirea unei cunoaşteri abso​lut uluitoare pentru mintea omenească şi despre modul de acu​mulare a acesteia prin simplul act de rămînere în acele minunate tunele. S-a referit la avantajul unei mobilităţi incredibile, la tim-

pul nelimitat avut la dispoziţie pentru descoperiri şi constatări şi, în special, la avantajul de a fi răsfăţat de servitori cosmici, care îmi vor face toate hatîrurile.
- Fiinţe conştiente din cele mai incredibile colţuri ale cos​mosului trăiesc la noi, a spus emisarul în încheiere. Şi le place şederea la noi. De altfel, nimeni nu vrea să plece de aici.
Gîndul care mi-a trecut în momentul acela prin minte a fost că ideea de servitute îmi era total opusă. Nu m-am simţit nici​odată în largul meu cu servitorii sau cînd eram servit.
Iscoada a preluat iniţiativa şi m-a făcut să plutesc prin mai multe tunele. S-a oprit într-un tunel ce părea ceva mai larg decît celelalte. Atenţia visatului mi-a fost atrasă de dimensiunile şi configuraţia tunelului, şi aş fi rămas ţintuit acolo, dacă ceva nu m-ar fi făcut să mă răsucesc. Atenţia visatului mi s-a concentrat atunci asupra unei bule de energie puţin mai mare decît entităţile de umbră. Era de culoare albastră, acel albastru din centrul flăcării unei lumînări. Ştiam că această configuraţie de energie nu este o entitate de umbră şi că nu era locul ei aici.
M-am cufundat în analiza ei senzorială. Iscoada mi-a sem​nalizat să plecăm, dar ceva mă făcea să nu iau în seamă semnele ei. Am rămas, încurcat, pe loc. Totuşi, semnalele iscoadei îmi întrerupseseră concentrarea şi am pierdut din vedere forma cea albastră.
Deodată, o forţă colosală m-a făcut să mă răsucesc şi m-a aşezat direct în faţa formei albastre. Pe cînd o priveam, aceasta s-a transformat în silueta unei persoane: foarte mică, zveltă, deli​cată, aproape transparentă. Am încercat cu disperare să stabilesc dacă era bărbat sau femeie, dar, oricît m-am străduit, nu am reuşit.
Tentativele mele de a-l întreba pe emisar au dat greş. Acesta a dispărut brusc, lăsîndu-mă suspendat în tunel, faţă în faţă cu o persoană necunoscută. Am încercat să-i vorbesc persoanei în

modul în care-i vorbeam emisarului. N-am primit nici un răspuns. M-a cuprins un sentiment puternic de frustrare în faţa neputinţei de a străpunge bariera care ne despărţea. Apoi am fost copleşit de spaima de a fi rămas singur cu cineva care putea fi un duşman.
Prezenţa persoanei străine mi-a declanşat o varietate de reacţii. M-am simţit chiar transportat de bucurie, pentru că ştiam că iscoada îmi arătase, în sfîrşit, o altă fiinţă umană captivă în lumea aceea. Dar posibilitatea ca noi să nu putem comunica, probabil pentru că persoana era unul dintre vrăjitorii din vechime şi aparţinea, astfel, unei alte perioade de timp, diferită de a mea, mă făcea să deznădăjduiesc.
Cu cît se intensificau bucuria şi curiozitatea mea, cu atît deveneam mai greu, pînă în momentul în care am devenit atît de solid, încît m-am reîntors în propriul trup şi în lume. M-am trezit în Los Angeles, într-un parc de lîngă Universitatea California. Eram pe iarbă, printre cei care jucau golf.
Persoana din faţa mea s-a materializat cu aceeaşi iuţeală. Ne-am uitat fix unul la celălalt preţ de o clipă. Era o fetiţă, de vreo şase sau şapte ani. Mi s-a părut că o cunosc. La vederea ei, bucuria şi curiozitatea mea au crescut atît de nemăsurat, încît au declanşat procesul invers. Mi-am pierdut masa atît de repede, încît chiar în clipa următoare eram din nou o picătură de energie în lumea făpturilor anorganice. Iscoada a venit după mine şi m-a scos de acolo în grabă.
M-am trezit cu o tresărire de spaimă. în procesul întoarcerii la lumea cotidiană, ceva lăsase să se strecoare un mesaj. Mintea mi-a fost cuprinsă de frenezie în încercarea de a asambla ceea ce ştiam sau credeam că ştiu. Am petrecut peste patruzeci şi opt de ore străduindu-mă încontinuu să captez un misterios sentiment sau informaţie care se prinsese de mine. Singurul succes pe care l-am repurtat a fost să simt o forţă - pe care mi-o închipuiam

exterioară minţii şi trupului meu - care-mi spunea să nu mai dau crezare visatului meu.
După cîteva zile, a pus stăpînire pe mine o certitudine întunecată şi misterioasă, care a devenit din ce în ce mai puter​nică, pînă cînd nu am mai avut nici o îndoială în privinţa auten​ticităţii sale: eram sigur că bula albastră de energie era un prizonier în lumea făpturilor anorganice.
Aveam, mai mult decît oricînd, disperată nevoie de sfaturile lui don Juan. Ştiam că arunc pe fereastră ani întregi de muncă, dar nu aveam încotro; am lăsat totul baltă şi am fugit în Mexic.
- De fapt, ce vrei? m-a întrebat don Juan, mai mult pentru a-mi tempera trăncăneala surescitată.
Nu-i puteam explica ce voiam, pentru că nu ştiam nici eu.
- Problema ta trebuie să fie foarte serioasă de te-a făcut să vii într-o asemenea goană, a spus don Juan cu o expresie gîndi-toare.
- Este, în ciuda faptului că nu pot să-mi dau seama care este, de fapt, problema mea, am răspuns eu.
Mi-a cerut să-i descriu exerciţiile mele de visat cu toate detaliile importante. I-am povestit despre viziunea fetiţei şi despre cît de mult mă afectase aceasta din punct de vedere emoţional. M-a sfătuit pe loc să ignor întîmplarea şi să o con​sider ca pe o flagrantă tentativă din partea făpturilor anorganice de a-mi satisface toate fanteziile. A subliniat că, dacă se exagerează cu visatul, acesta devine ceea ce a fost pentru vrăjitorii din vechime: o sursă nesecată de plăcere vicioasă.
Dintr-un motiv inexplicabil, nu prea voiam să-i spun lui don Juan nimic despre tărîmul entităţilor de umbră. Numai după ce a dezavuat viziunea cu fetiţa, m-am simţit obligat să-i descriu vizitele mele în acea lume. A rămas tăcut mult timp, ca şi cum ar fi fost copleşit de ceea ce auzise. Cînd, în cele din urmă, a vor​bit, mi-a spus:

- Eşti mai singur decît am crezut, pentru că nu pot deloc să comentez exercţiile tale de visat. Te afli în situaţia vrăjitorilor din vechime. Tot ce pot face este să-ţi repet că trebuie să-ţi exerciţi toată atenţia de care eşti capabil.
- De ce spui că sînt în situaţia vrăjitorilor din vechime?
- Ţi-am spus de nenumărate ori că firea ta se aseamănă pe​riculos de mult cu cea a vrăjitorilor din vremuri străvechi. Erau fiinţe foarte înzestrate; punctul lor slab a fost că le-a plăcut lumea fiinţelor anorganice ca peştelui în apă. Tu eşti în aceeaşi situaţie. Ştii despre lumea aceea lucruri pe care nimeni dintre noi nici măcar nu le poate concepe. De pildă, personal n-am avut cunoştinţă de tărîmul umbrelor; n-ău ştiut de ea nici nagualul Julian ori nagualul Elias, în ciuda faptului că acesta din urmă a petrecut mult timp în lumea făpturilor anorganice.
- Dar cu ce schimbă lucrurile faptul că cineva cunoaşte târîmul umbrelor?
- Cu foarte mult. Visătorii sînt conduşi acolo numai atunci cînd făpturile anorganice sînt sigure că ei au de gînd să rămînă în lumea lor. Ştim asta din povestirile vrăjitorilor din vechime.
- Te asigur, don Juăn, că nu ăm nici cea măi mică intenţie să rămîn acolo. Vorbeşti de parcă sînt pe punctul de a mă lăsa ade​menit de promisiuni, de servicii sau putere. Nu mă interesează nici unul dintre aceste aspecte şi cu asta basta.
- La nivelul acesta nu mai este atît de uşor. Ai depăşit punc​tul în care puteai, pur şi simplu, să renunţi. în plus, ai avut neferi​cirea de a fi fost ales de o făptură anorganică de apă. îţi aminteşti ce trîntă ai avut cu ea? Şi ce-ai simţit? Ţi-am spus atunci că făpturile anorganice de apă sînt cele mai enervante. Sînt depen​dente şi posesive şi, o dată ce şi-au înfipt ghearele în ceva, nu-i mai dau drumul.
- Ce înseamnă asta în cazul meu, don Juan?

- înseamnă buclucuri foarte mari. Făptura anorganică ce conduce toată operaţiunea este cea pe care ai înhăţăt-o în ziua aceea fatală. în timp, s-a familiarizat cu tine. Te cunoaşte îndeaproape, în cele mai intime aspecte.
I-am replicat lui don Juan, cu toată sinceritatea, că simpla idee că o făptură anorganică mă cunoaşte în cele mai intime aspecte îmi provoca rău de lâ stomac.
-  Cînd visătorii realizează că făpturile anorganice nu prezintă nici o atracţie, a spus el, este, de obicei, prea tîrziu pen​tru ei, deoarece atunci au fost deja capturaţi de făpturile anor​ganice.
în adîncul sufletului meu simţeam că don Juân vorbeşte, lă modul abstract, despre pericole care pot exista teoretic, dar nu şi în practică. în sinea mea, eram convins că nu există nici un fel de pericol.
- Nu am de gînd să permit făpturilor anorganice să mă ademenească în vreau fel, dacă la asta te gîndeşti, am spus eu.
- Eu mă gîndesc că ele te vor păcăli, mi-a răspuns el. Aşa cum l-au păcălit pe nagualul Rosendo. îţi vor pregăti o cursă, pe care nici n-o vei putea prevedea şi nici n-o vei observa. Căci ele acţionează foarte abil. Acum au mai inventat şi o fetiţă.
- Dar în mintea mea nu este nici o îndoială că fetiţa există cu adevărat, am insistat eu.
- Nu există nici o fetiţă, a spus el pe un ton tăios. Bula aceea albăstruie de energie este o iscoadă. Un explorator prins în lumea făpturilor anorganice. Ţi-am spus că făpturile anorganice sînt ca pescarii; atrag şi prind conştiinţă.
Don Juan a spus că nu ăveâ nici o îndoială că bulă albăstruie de energie provenea dintr-o altă dimensiune, total diferită de â noastră, şi era o iscoadă, un cercetaş, care se împotmolise şi fu​sese prins, precum o muscă, în plasa unui păianjen.

Nu mi-a plăcut analogia lui. Mă tulbura pînă la a-mi crea senzaţia de disconfort fizic. Nu am menţionat faptul în faţa lui don Juan, iar el mi-a spus că preocuparea mea în legătură cu iscoada prizonieră îl făcea să se simtă aproape deznădăjduit.
- De ce te frămîntă asta? am întrebat eu.
- Se „coace" ceva în lumea aceea afurisită, a spus el. Şi nu pot să-mi dau seama ce este.
în timpul cît am rămas cu don Juan şi însoţitorii săi, nu am visat deloc despre lumea făpturilor anorganice. Ca de obicei, exerciţiile constau din concentrarea atenţiei visatului pe ele​mentele din vis şi trecerea dintr-un vis în altul. Ca modalitate de contrabalansare a grijilor mele, don Juan m-a pus să privesc îndelung norii şi vîrfurile munţilor din depărtare. Rezultatul a fost instalarea imediată a simţămîntului că mă aflu la acelaşi nivel cu norii sau că sînt acolo, departe, între vîrfurile munţilor.
- Sînţ foarte mulţumit, dar şi foarte îngrijorat, a spus don Juan drept comentariu faţă de strădaniile mele. înveţi lucruri minunate şi nici măcar nu ştii asta. Nu vreau însă să spun că eu sînt cel care te învaţă aceste lucruri.
- Te referi la făpturile anorganice, adevărat?
- Da, la făpturile anorganice. îţi recomand să nu priveşti îndelung la nimic; aceasta era metoda vrăjitorilor din vechime. Puteau să ajungă la corpul lor energetic într-o clipită, prin sim​pla fixare a privirii pe obiectele pe care le preferau. O metodă de-a dreptul impresionantă, dar nefolositoare pentru vrăjitorii moderni. Ea nu contribuie cu nimic la creşterea seriozităţii noas​tre sau a capacităţii de a ne căuta libertatea. Tot ce face este să ne fixeze de concret, o stare total nedorită.
Don Juan a adăugat că, dacă nu mă supraveghez, în momen​tul în care îmi voi fi contopit cea de a doua atenţie cu atenţia din viaţa de zi cu zi, voi deveni un om insuportabil. Spunea că este o discrepanţă periculoasă între mobilitatea mea în cea de a doua
ARTA VISATULUI
155
atenţie şi perseverenţa mea în imobilitate în starea conştientă din lumea cotidiană. A subliniat că discrepanţa este atît de mare, încît în viaţa de zi cu zi sînt aproape un imbecil, iar în cea de a doua atenţie sînt un nebun.
înainte de a pleca acasă, mi-am luat libertatea de a discuta cu Carol Tiggs viziunile tărîmului umbrelor din visele mele, deşi don Juan mă sfătuise să nu le discut cu nimeni. întrucît era replica mea exactă, ea a fost foarte înţelegătoare şi s-a arătat deosebit de interesată. Don Juan a fost foarte supărat pe mine pentru că mi-am destăinuit problemele faţă de ea. Mă simţeam mai rău decît oricînd. Stăpîniţ de un neţărmurit sentiment de autocompătimire, am început să mă vait că tot timpul făceam numai greşeli.
- Pînă acum, n-ai făcut încă nimic, m-a repezit don Juan. Asta ştiu precis.
Şi cîtă dreptate avea! în următoarea mea şedinţă de visai, de acasă, s-a dezlănţuit tot infernul. Am ajuns în tărîmul umbrelor, aşa cum mai făcusem de nenumărate ori; ceea ce era diferit, de această dată, era prezenţa formei albastre de energie. Se afla printre celelalte făpturi de umbră. Am simţit că era posibil ca bula să fi fost acolo şi mai înainte, iar eu să n-o fi observat. Imediat ce am văzut-o, atenţia visatului mi-a fost în mod ineluctabil atrasă de ea. Doar în cîteva secunde mă şi aflam lîngă ea. Celelalte umbre au venit către mine, ca de obicei, dar nu le-am dat nici o atenţie.
Dintr-o dată, forma cea rotundă şi albastră s-a transformat în fetiţa pe care o mai văzusem. Şi-a lăsat uşor gîtul subţire şi deli​cat pe o parte şi a articulat într-o şoaptă abia auzită,, Ajută-mă!" Fie că chiar ea a spus asta, fie că eu mi-am închipuit că a spus-o, rezultatul a fost acelaşi: am rămas stană de piatră, fulgerat de un sentiment autentic de participare afectivă. Am simţit un fior rece, dar nu în masa mea energetică. Am simţit o înfiorare în altă parte

din mine. Era prima dată cînd îmi dădeam pe deplin seama că experienţa prin care treceam era complet separată de impresiile mele senzoriale. Trăiam tot ce mi se întîmpla în tărîmul umbrelor sub toate aspectele a ceea ce consider eu în mod nor​mal că înseamnă a trece printr-o experienţă: puteam gîndi, evalua, decide; aveam continuitate în plan psihologic; cu alte cuvinte, eram eu însumi. Singura parte din mine care lipsea era eul meu senzorial. Nu aveam senzaţii corporale. Toate informa​ţiile îmi parveneau prin ceea ce vedeam şi auzeam. Judecata mea raţională a cumpănit atunci o stranie dilemă: vederea şi auzul în acest caz nu erau facultăţi fizice, ci caracteristici ale viziunilor pe care le aveam.
- Vezi şi auzi într-adevăr, a spus vocea emisarului, izbucnind în mijlocul gîndurilor mele. în asta constă splendoarea acestui loc. Poţi să participi la tot prin văz şi auz, fără să fie nevoie să respiri. Gîndeşte-te numai! Nu este necesar să respiri! Poţi să te duci oriunde în univers fără să respiri.
Am fost străbătut de un val tulburător de emoţie, dar, din nou, nu l-am simţit acolo unde eram, în tărîmul umbrelor. L-am simţit în altă parte. Am devenit extrem de agitat, realizînd cu cer​titudine, dar încă voalat, că exista o legătură reală între eul care trecea prin aceste experienţe şi o sursă de energie, o sursă de per​cepere senzorială, aflată undeva, în altă parte. Mi-a trecut prin minte că acest undeva era trupul meu fizic, care dormea în patul meu.
în clipa în care am gîndit asta, făpturile de umbră au luat-o la goană, iar în cîmpul meu vizual a rămas doar fetiţa. M-am uitat atent la ea şi am fost convins că o cunosc. Părea că se clatină, de parcă era pe punctul de a leşina. Am fost învăluit de un val de neţărmurită afecţiune pentru ea.
Am încercat să-i vorbesc, dar eram incapabil să articulez sunete. Mi-a fost clar atunci că toate dialogurile mele cu emisa-

rul fuseseră iniţiate şi realizate de energia emisarului. Avînd la dispoziţie numai propriile mele mijloace, eram total neajutorat. Apoi am încercat să-mi direcţionez gîndurile către fetiţă. Fără nici un rezultat. Eram despărţiţi de o membrană de energie pe care n-o puteam străpunge.
Fetiţa a părut să înţeleagă deznădejdea mea şi a comunicat cu mine în mod real, direct în gîndurile mele. în esenţă, mi-a spus ceea ce don Juan îmi spusese deja: că era o iscoadă, pri​zonieră în păienjenişurile acelei lumi. Apoi a adăugat că adop​tase forma unei fetiţe pentru că aceasta ne era familiară atît mie, cît şi ei şi că avea nevoie de ajutorul meu la fel de mult cît aveam eu nevoie de al ei. Mi-a transmis toate acestea într-un singur mănunchi de senzaţie energetică, senzaţie care a fost ca şi cînd cuvintele mesajului mi-ar fi parvenit toate laolaltă, în acelaşi timp. Nu mi-a fost deloc greu să o înţeleg, deşi era prima dată cînd mi se întîmpla aşa ceva.
Nu ştiam ce să fac. Am încercat să-i transmit simţămîntul meu de neputinţă. A părut să mă înţeleagă imediat. M-a implo​rat tăcut, cu ochi arzători. Chiar a zîmbit, ca şi cum mi-ar fi comunicat că se lăsa cu totul în grija mea, pentru a o elibera din robie. Cînd i-am replicat, înţr-un gînd, că nu aveam asemenea puteri, reacţia ei mi-a daţ impresia unui copil isterizat, aflat în chinurile unei deznădejdi totale.
Am încercat cu disperare să-i vorbesc. Fetiţa plîngea de-ade-văratelea, aşa cum ar fi plîns orice copil de vîrsta ei de deznă​dejde şi spaimă. Nu mai puteam să suport. M-am avîntat către ea, dar fără vreun rezultat efectiv. Masa mea energetică a trecut prin ea. Ideea mea era să o ridic în braţe şi să o iau cu mine.
Am repetat această manevră de nenumărate ori, pînă cînd am obosit. M-am oprit să mă gîndesc la ce ar fi trebuit să fac în continuare. Mă temeam că atenţia visatului îmi va slăbi şi nu voi mai vedea fata. Mă îndoiam că făpturile anorganice aveau să mă

mai readucă în acel loc din lumea lor. Aveam sentimentul că aceasta avea să fie ultima vizită pe care le-o făceam: vizita deci​sivă.
Atunci am făcut ceva de neconceput. înainte să-mi slăbească atenţia visatului, mi-am strigat cu glas tare şi limpede intenţia de a uni energia mea cu energia iscoadei prizoniere şi de a o elibera.
7. ISCOADA ALBASTRĂ
Visam un vis total lipsit de sens. Carol Tiggs se afla lîngă mine. îmi vorbea, deşi nu puteam înţelege ce-mi spune. Don Juan era şi el prezent în visul meu, la fel ca şi toţi membrii grupului său. Păreau că încearcă să mă tragă afară dintr-o lume ceţoasă şi galbenă.
După strădanii serioase - pe parcursul cărora i-am avut în cîmpul vizual şi apoi i-am piedut de mai multe ori — ei au reuşit să mă scoată din acel loc. Deoarece nu puteam să-mi imaginez care era sensul întregii acţiuni, am crezut, în cele din urmă, că aveam un vis incoerent obişnuit.
Surpriza mea a fost colosală cînd m-am trezit şi am descoperit că mă aflu în pat, în casa lui don Juan. Eram incapa​bil să mă mişc. Nu aveam pic de energie. Nu ştiam ce să cred, deşi imediat mi-am dat seama de gravitatea situaţiei mele. Aveam sentimentul vag că îmi pierdusem energia datorită oboselii produsă de visat.
Cei din anturajul lui don Juan păreau extrem de afectaţi de ceea ce mi se întîmpla. Veneau mereu în camera mea, unul cîte unul. Fiecare stătea puţin, într-o tăcere absolută, pînă cînd venea altcineva. Am dedus că mă vegheau cu rîndul. Eram prea slăbit pentru a le cere să-mi explice motivul comportamentului lor.

în zilele următoare, am început să mă simt mai bine, iar ei au început să-mi vorbească despre visatul meu. La început nu ştiam ce voiau de la mine. Apoi, din cauza întrebărilor pe care mi le puneau, mi-am dat seama că îi obseda problema făpturilor anorganice. Toţi păreau a fi înspăimîntaţi şi îmi spuneau, mai mult sau mai puţin, acelaşi lucru. Stăruiau asupra faptului că nu fuseseră niciodată în tărîmul umbrelor. Unii susţineau chiar că nu ştiau de existenţa lui. Declaraţiile şi reacţiile lor mi-au inten​sificat simţămîntul de uimire şi de teamă.
întrebările pe care mi le puneau cu toţii erau, „Cine te-a dus în lumea aceea? Cum ţi-ai dat seama de modul în care puteai ajunge acolo?" Cînd le-am spus că iscoadele îmi arătaseră lumea aceea, nu le-a venit să creadă. Era evident că presupuneau că eu fusesem acolo, dar, întrucît le era imposibil să-şi folosească pro​pria experienţă ca punct de referinţă, nu puteau înţelege pe deplin ceea ce spuneam. Cu toate astea, voiau să afle tot ce le puteam relata despre făpturile de umbră şi tărîmul lor. Le-am făcut pe plac. Toţi - cu excepţia lui don Juan - se aşezau lîngă patul meu şi-mi sorbeau fiecare cuvinţel. Totuşi, de fiecare dată cînd îi întrebam despre situaţia mea, fugeau de lîngă mine la fel ca făpturile de umbră.
O altă reacţie care mă deranja - şi pe care n-o mai avuseseră niciodată faţă de mine - era faptul că evitau, cu orice preţ, orice contact fizic cu mine. Stăteau la distanţă de mine, ca şi cînd aş fi fost purtător al vreunei boli molipsitoare. Reacţia lor mă neliniştea atît de mult, încît m-am simţit obligat să-i întreb despre asta. Au negat că se comportau astfel. Au părut jigniţi şi chiar au mers atît de departe, încît să insiste să-mi demonstreze că mă înşelam. Am rîs cu poftă de situaţia tensionată care s-a iscat. De fiecare dată cînd încercau să mă îmbrăţişeze, corpurile le deve​neau rigide.

Florinda Grâu, adepta lui don Juan cea mai apropiată lui, era singura din tot grupul care revărsa cu generozitate asupra mea tot felul de atenţii fizice şi încerca să-mi explice ce se-ntîmplă. Ea mi-a spus că fusesem descărcat de energie în lumea făpturilor anorganice şi apoi reîncărcat, dar că noua mea sarcină energetică îi neliniştea pe cei mai mulţi dintre ei.
Florinda obişnuia să mă culce în fiecare seară, de parcă aş fi fost un invalid. Chiar îmi vorbea imitînd limbajul copiilor, ceea ce îi făcea pe ceilalţi să izbucnească în hohote de rîs. Dar, indiferent de cum se amuza pe seama mea, apreciam grija pe care mi-o arăta şi care părea autentică. Am mai scris despre Florinda, în legătură cu felul în care ne-am cunoscut. Era, fără discuţie, cea mai frumoasă femeie pe care o întîlnisem vreodată. I-am spus o dată - şi asta cu toată sinceritatea - că ar fi putut fi manechin pentru revistele de modă. „Pentru o revistă din 1910", replicase ea.
Florinda, deşi în vîrstă, nu era deloc bătrînă. Era tînără şi plină de viaţă. Cînd l-am întrebat pe don Juan despre cauza neobişnuitei ei tinereţi, acesta mi-a răspuns că vrăjitoria o menţinea într-o stare de elan vital. Ochiul omenesc vedea ener​gia vrăjitorilor, sublimase el, ca tinereţe şi vigoare.
După ce şi-au satisfăcut curiozitatea iniţială în legătură cu tărîmul umbrelor, adepţii lui don Juan au încetat să mai vină în camera mea, iar conversaţiile lor cu mine au rămas la nivelul întrebărilor ocazionale despre starea sănătăţii mele. De fiecare dată însă, cînd încercam să mă ridic din pat, se afla cineva în preajmă, care mă reaşeza cu blîndeţe în aşternut. Nu le solicitam serviciile, dar se părea că aveam nevoie de ele; eram foarte slăbit. Am acceptat situaţia. Dar ceea ce m-a dat gata era faptul că nimeni nu-mi explica ce căutam eu în Mexic, cînd, de fapt, mă culcasem să visez în Los Angeles. I-am întrebat asta de nenumărate ori, dar fiecare dintre ei mi-a dat acelaşi răspuns:

- întreabâ-l pe nagual. Este singurul care poate să explice acest lucru.
în cele din urmă, Florinda a spart gheaţa.
- Ai fost atras într-o cursă; asta s-a întîmplat cu tine, a spus ea.
- Unde am fost atras într-o cursă?
- în lumea făpturilor anorganice, desigur. Aceea este lumea cu care ai de a face de ani de zile. Nu-i aşa?
- în mod cert, Florinda. Dar poţi să-mi spui ce fel de cursă a fost asta?
- Nu prea. Tot ce pot să-ţi spun este că acolo ţi-ai pierdut toată energia. Dar te-ai luptat foarte bine.
- De ce sînt bolnav, Florinda?
- Nu eşti bolnav de o boală; eşti rănit la nivel energetic. Ai fost în stare critică, dar acum eşti doar grav rănit.
- Cum s-au întîmplat toate astea?
- Ai intrat într-o luptă decisivă cu făpturile anorganice şi ai fost învins.
- Nu-mi amintesc să mă fi luptat cu cineva, Florinda.
- Dacâ-ţi aminteşti sau nu, asta nu are nici o importanţă. Te-ai bătut şi ai fost înfrînt. Nu aveai nici o şansă în lupta împotriva unor asemenea experţi în manipulare.
- M-am bătut cu făpturile anorganice?
- Da. Ai avut cu ele o luptă pe viaţă şi pe moarte. Nici nu ştiu cum de ai putut supravieţui loviturii lor mortale.
A refuzat să-mi spună mai multe, lăsînd să se înţeleagă că nagualul urma să vină să mă vadă foarte curînd.
Don Juan a apărut a doua zi. Era foarte jovial şi avea o ati​tudine încurajatoare. M-a anunţat pe un ton glumeţ că mă vizita în calitatea sa de doctor energetic. M-a examinat, privindu-mă din cap pînă-n picioare.
- Eşti aproape vindecat, a conchis el.

- Ce s-a întîmplat cu mine, don Juan? l-am întrebat eu.
- Ai căzut într-o capcană pe care ţi-au întins-o făpturile anor​ganice, a răspuns el.
- Şi cum am ajuns aici?
- Ăsta este, cu siguranţă, marele mister, a spus el şi a zîmbit înveselit, încercînd evident să trateze la modul uşor o problemă foarte serioasă. Făpturile anorganice te-au răpit, cu trup cu tot. Mai întîi, ţi-au luat corpul energetic în lumea lor, cînd ai urmat una dintre iscoadele lor, iar apoi ţi-au luat şi trupul fizic.
Membrii grupului lui don Juan păreau să fie într-o stare de şoc. Unul dintre ei l-a întrebat dacă făpturile anorganice puteau răpi pe oricine. Don Juan a răspuns că puteau face asta, cu sigu​ranţă. Le-a amintit că nagualul Elias fusese dus în acel univers şi era cert că el nu intenţionase să meargă acolo.
Toţi au dat din cap în semn de aprobare. Don Juan a conti​nuat să le vorbească, referindu-se la mine la persoana a treia. A spus că conştiinţa combinată a unui grup de făpturi anorganice mi-a consumat, mai întîi, corpul energetic, formînd o izbucnire emoţională din partea mea: dorinţa de a elibera iscoada albastră. Apoi conştiinţa combinată a aceluiaşi grup a tras masa mea fizică inertă în lumea lor. Don Juan a adăugat că, fără corpul energetic, oricine este doar o grămadă de materie organică, materie care poate fi foarte uşor manipulată de conştiinţă.
- Făpturile anorganice sînt lipite laolaltă precum celulele corpului, a continuat el. Cînd îşi unesc conştiinţa, sînt imba​tabile. Pentru ele este o nimica toată să ne smulgă din ancora-jele noastre şi să ne cufunde în lumea lor. Mai ales, dacă atragem atenţia asupra noastră şi ne arătăm accesibili, aşa cum a făcut el.
încăperea a răsunat de suspine şi icnituri îngrozite. Toţi cei prezenţi păreau cu-adevărat înspăimîntaţi şi neliniştiţi.

Aş fi dorit să mă văicăresc şi să dau vina pe don Juan că nu m-a oprit la timp, dar mi-am amintit cum încercase el - mereu şi mereu - să mă prevină, sa mă abată de pe acel drum, dar totul fără nici un rezultat. Don Juan îşi dădea precis seama ce se petrece în mintea mea. A zîmbit cu subînţeles.
- Motivul pentru care te simţi bolnav, a spus el, adresîndu-mi-se mie, este că făpturile anorganice ţi-au descărcat energia şi ţi-au dat-o în loc pe a lor. Asta ar fi fost de ajuns ca să omoare pe oricine. Ca nagual însă, tu dispui de extraenergie; de aceea ai reuşit totuşi să supravieţuieşti.
I-am pomenit lui don Juan că-mi aminteam fragmente dintr-un vis cam incoerent, în care mă aflam într-o lume de ceaţă galbenă. El, Carol Tiggs şi adepţii săi mă trăgeau afară de acolo.
- Ochiul fizic vede lumea făpturilor anorganice ca pe un univers de ceaţă galbenă, a spus el. Cînd credeai că ai un vis incoerent, vedeai, de fapt, pentru prima dată cu ochii tăi fizici universul făpturilor anorganice. Oricît de ciudat ar părea, atunci a fost şi pentru noi tot prima dată cînd l-am văzut. Ştiam de ceaţă numai din povestirile vrăjitorilor, dar nu din proprie expe​rienţă.
Nimic din ceea ce spunea nu avea înţeles pentru mine. Don Juan m-a asigurat că, din cauza lipsei mele de energie, o explicaţie mai completă nu era posibilă; trebuia să mă declar satisfăcut, a spus el, cu ceea ce-mi spunea şi cu modul în care înţelegeam spusele sale.
- Dar nu înţeleg deloc, am insistat eu.
- Atunci nici n-ai pierdut nimic, a răspuns el. Cînd te mai întăreşti, îţi vei răspunde singur la întrebări.
I-am mărturisit lui don Juan că mă treceau din cînd în cînd valuri de căldură. Temperatura mi se ridica brusc, iar în timpul

cît mă simţeam fierbinte şi transpirat, intuiam cu o claritate extraordinară, dar tulburătoare, întreaga mea situaţie.
Don Juan mi-a scrutat cu privirea sa pătrunzătoare întreg corpul. A spus că eram într-o stare de şoc energetic. Pierderea energiei mă afectase temporar şi ceea ce interpretam eu drept valuri de căldură erau, în esenţă, explozii de energie, în timpul cărora îmi recăpătăm pentru moment controlul asupra corpului meu energetic şi ştiam tot ce mi se întîmplase.
- Fă un efort şi spune-mi tu însuţi ce ţi s-a întîmplat în lumea făpturilor anorganice, mi-a ordonat el.
I-am spus că senzaţia clară pe care o aveam din cînd în cînd era că el şi adepţii săi intraseră în lumea aceea cu trupurile lor fizice şi mă smulseseră din ghearele făpturilor anorganice.
- Corect! a exclamat el. Te descurci foarte bine. Acum, transformă senzaţia în imaginea a ceea ce s-a întîmplat.
Nu am putut să realizez ceea ce doream, oricît de tare m-am străduit. Nereuşita m-a făcut să simt o sfîrşeală neobişnuită ce parcă mă golise pe dinăuntru. înainte ca don Juan să părăsească încăperea, i-am atras atenţia că sufeream de anxietate.
- Asta nu are nici o importanţă, a spus el cu indiferenţă. Recapătă-ţi energia şi nu-ţi mai bate capul cu fleacuri.
Au trecut mai bine de două sâptămîni, timp în care mi-am recăpătat, încetul cu încetul, energia. Totuşi, continuam să-mi fac griji în legătură cu tot. Mă îngrijora în special faptul că eram străin mie însumi, mai ales sub aspectul unei anumite răceli a firii mele, un soi de indiferenţă sau detaşare, pe care n-o mai remarcasem pînă atunci şi pe care - pînă în momentul în care mi-am recăpătat energia - o atribuisem lipsei acesteia. Atunci însă mi-am dat seama că aceasta era o nouă însuşire a fiinţei mele, o caracteristică ce mă ţinea în permanenţă într-o stare de desincronizare. Pentru a avea sentimente, altfel obişnuite mie,

era nevoie să mă sforţez să le rechem şi chiar să aştept o clipă pînă cînd îmi apăreau în minte.
O altă trăsătură a fiinţei mele era un dor ciudat, care punea stăpînire pe mine din cînd în cînd. Mi-era dor de cineva pe care nu-l cunoşteam, dar sentimentul era atît de copleşitor şi de mis​tuitor, încît, ori de cîte ori mă năpădea, eram nevoit să mă plimb fără încetare prin cameră pentru a-l mai domoli. Dorul m-a tot încercat pînă cînd m-am folosit de o altă însuşire nou apărută în viaţa mea: un control strict asupra propriei mele persoane, atît de fără precedent şi de puternic, încît nu făcea decît să-mi spo​rească îngrijorarea.
La sfîrşitul celei de a patra săptămîni, toată lumea era de părere că, în sfîrşit, mă făcusem bine. Şi-au redus drastic numărul de vizite pe care mi le făceau, astfel încît îmi petreceam majoritatea timpului singur, dormind. Odihna şi relaxarea erau atît de complete, că energia mea a început să crească semnifica​tiv. Simţeam că mă restabilisem complet. Am început chiar să fac exerciţii fizice.
într-o zi, în jurul amiezii, după o gustare uşoară, m-am întors în cameră să trag un pui de somn. înainte însă de a mă lăsa pradă somnului, mă tot răsuceam în pat, căutînd o poziţie mai confortabilă, cînd o apăsare stranie pe tîmple m-a făcut să-mi deschid ochii. Fetiţa din lumea făpturilor anorganice stătea la picioarele patului, fixîndu-mă cu ochii ei reci, albaştri ca oţelul.
Am sărit din pat şi am ţipat atît de tare, încît trei dintre adepţii lui don Juan au şi fost în cameră, înainte ca să-mi sfîrşesc ţipătul. Erau îngroziţi. Au privit cu consternare cum fetiţa a venit către mine şi a fost oprită de linia de demarcaţie a fiinţei mele fizice luminoase. Ne-am uitat unul la celălalt timp îndelungat. Ea îmi spunea ceva ce la început n-am putut să înţeleg, dar care, în clipa următoare, a devenit clar ca lumina zilei. Mi-a transmis

că, pentru a înţelege ce-mi spunea, trebuia să-mi transfer conştiinţa din corpul fizic în corpul energetic.
în acel moment, a intrat în cameră don Juan. El şi fetiţa s-au uitat lung unul la celălalt. Fără un cuvînt, don Juan s-a întors şi a ieşit din încăpere. Fetiţa a ţîşnit pe uşă în urma lui.
Agitaţia pe care a produs-o această scenă în rindul adepţilor lui don Juan a fost de nedescris. Şi-au pierdut de tot cumpătul. Se pare că văzuseră cu toţii cum fetiţa părăsise încăperea împreună cu nagualul.
Eu însumi mă simţeam pe punctul de a exploda. Eram sfîrşit şi a trebuit să mă aşez. Receptasem prezenţa fetiţei ca pe o lovi​tură în plexul solar. Semăna surprinzător de mult cu tatăl meu. M-au năpădit valuri de emoţie. M-am întrebat care putea fi sen​sul acestui lucru pînă cînd mi s-a făcut rău de-a binelea.
Cînd don Juan a revenit în încăpere, reuşisem să-mi recapăt o oarecare stăpînire de sine. Nerăbdarea de a auzi ce avea el de spus în legătură cu fetiţa mă făcea să respir cu mare greutate. Ceilalţi erau la fel de tulburaţi ca şi mine. Toţi i s-au adresat lui don Juan deodată şi, cînd şi-au dat seama ce fac, au început să rîdă. Ceea ce îi interesa, în primul rînd, era să se convingă dacă exista vreo uniformitate în felul în care perce-puseră înfăţişarea iscoadei. Erau în consens în ceea ce priveşte faptul că văzuseră o fetiţă, de şase-şapte ani, foarte zveltă şi cu trăsături ascuţite, dar frumoase. Erau în consens şi asupra fap​tului că ochii ei erau albaştri ca oţelul şi privirea îi era înflăcărată de o emoţie mută; ochii ei exprimau, spuneau ei, recunoştinţă şi devotament.
Eram întrutotul de acord cu toate detaliile prezentate de ei în legătură cu fetiţa. Privirea ochilor ei era atît de înflăcărată şi de copleşitoare, încît efectul asupra mea fusese ceva asemănător cu durerea. Simţisem literalmente privirea ei ca pe o greutate pe piept.

Problema gravă care îi frămînta pe adepţii lui don Juan - la fel ca şi pe mine - privea implicaţiile acestei întîmplări. Toţi erau de acord că iscoada era un fragment de energie străină care se strecurase prin zidurile care despărţeau cea de a doua atenţie şi atenţia din lumea cotidiană. Au stabilit că, întrucît nu visau, şi totuşi, văzuseră cu toţii energia străină proiectată într-o formă de copil, însemna că acel copil exista cu adevărat.
Au susţinut că trebuia să fi existat sute, dacă nu chiar mii de cazuri, în care energia străină s-a strecurat neobservată prin ba​rierele naturale în lumea noastră, a oamenilor, dar că, în toată istoria branşei lor, nu exista nici o menţiune referitoare la vreo întîmplare de felul celei petrecute acum. Ceea ce-i îngrijora cel mai mult era faptul că nu existau povestiri ale vrăjitorilor despre aşa ceva.
- Este aceasta prima dată în istoria omenirii cînd se întîmplă aşa ceva? l-a întrebat unul dintre ei pe don Juan.
- Cred că se întîmplă mereu, a spus el, dar niciodată nu a avut loc într-o manieră atît de făţişă şi hotărîtă.
- Ce înseamnă asta pentru noi? a întrebat alt membru al grupului.
- Pentru noi, nimic, dar pentru el, totul, a răspuns don Juan, arătînd spre mine.
Toţi s-au cufundat într-o tăcere deconcertantă. Don Juan a făcut cîţiva paşi prin încăpere, apoi s-a oprit în faţa mea. S-a uitat lung la mine, avînd aerul cuiva care nu găseşte cuvintele potri​vite pentru a exprima o constatare copleşitoare.
- Nici nu pot să încerc să evaluez proporţiile a ceea ce ai făcut, a spus el, în cele din urmă, pe un ton consternat. Ai căzut într-o capcană, dar nu în genul de capcană de care mi-era mie frică. Cea în care ai căzut a fost special creată pentru tine şi mult mai periculoasă decît orice mi-aş fi putut imagina. Eu îmi făceam griji că vei ceda în faţa măgulirii şi a plăcerii de a fi slu-

jit. Nu mi-am închipuit însă nici o clipă că făpturile anorganice îţi vor întinde o cursă folosindu-se de aversiunea ta înnăscută faţă de tot ce înseamnă sclavie şi captivitate.
Don Juan comparase cîndva modul în care reacţionam fiecare dintre noi doi, în lumea vrăjitorilor faţă de lucrurile care ne afectau cel mai mult. Spusese, fără să o facă să sune ca o insatisfacţie, că, deşi dorea şi încercase, nu putuse niciodată să trezească în oameni genul de afecţiune pe care-l trezea profe​sorul său, nagualul Julian.
- Reacţia mea cinstită, şi dezinteresată, pe care ţi-o prezint fără ocolişuri s-o analizezi, este de a fi capabil să spun cu toată sinceritatea: nu sînt predestinat să inspir afecţiunea oarbă şi totală. Asta este! Reacţia ta dezinteresată şi autentică, a conti​nuat el, este că nu poţi suporta înrobirea, lanţurile, şi ţi-ai da şi viaţa pentru a le sfărîma.
L-am contrazis cu toată buna credinţă şi i-am spus că exagerează. Concepţiile mele nu erau aşa de bine definite.
-  Nu te nelinişti, a spus el, rîzînd. Vrăjitoria înseamnă acţiune. Cînd va veni timpul, îţi vei traduce dorinţa arzătoare în faptă, la fel cum fac şi eu. Dorinţa mea este de a-mi accepta soarta, dar nu pasiv, ca un prost, ci activ, ca un luptător. A ta este de a sări - nu dintr-o toană şi fără premeditare - să tai lanţurile cuiva.
Don Juan mi-a explicat că, atunci cînd îmi unisem energia cu cea a iscoadei, încetasem, de fapt, să exist. Toată materiali​tatea mea fusese transportată în lumea făpturilor anorganice şi, dacă n-ar fi fost iscoada - care îi îndrumase pe el şi pe însoţitorii săi pînă la locul unde mă aflam - aş fi murit sau aş fi rămas, definitiv pierdut, în lumea aceea.
- De ce v-a îndrumat iscoada către locul unde mă aflam? am întrebat eu.

- Iscoada este o fiinţă conştientă dintr-o altă dimensiune, a spus el. Acum este o fetiţă şi - în această formă - mi-a spus că, pentru a obţine energia necesară spargerii baterierei care o ţinea captivă în lumea făpturilor anorganice, a trebuit să ia toată ener​gia ta. Acum se manifestă latura ei umană. Ceva asemănător cu recunoştinţa a adus-o la mine. Cînd am văzut-o, am ştiut ime​diat că eşti terminat.
- Şi ce-ai făcut atunci, don Juan?
- I-am chemat pe toţi pe care am putut, în special pe Carol Tiggs, şi am plecat imediat cu toţii în lumea făpturilor anorga​nice.
- De ce Carol Tiggs?
- în primul rînd, pentru că dispune de o cantitate nelimitată de energie, iar în al doilea rînd, pentru că trebuia să se familiari​zeze cu iscoada. Toţi ne-am ales cu ceva inestimabil din această experienţă. Tu şi Carol Tiggs, cu iscoada. Iar noi, toţi ceilalţi, cu motivaţia de a ne uni toată materialitatea şi de a o aşeza pe cor​purile noastre energetice, devenind astfel energie.
- Cum aţi reuşit să faceţi asta cu toţii, don Juan?
-  Ne-am deplasat punctele de asamblare la unison. Impecabila noastră intenţie de a te salva a facilitat totul. Iscoada ne-a dus într-o clipită în locul unde zăceai, pe jumătate mort, iar Carol te-a scos de acolo.
Pentru mine explicaţia lui n-avea nici un înţeles. Don Juan a rîs cînd am încercat să-i spun asta.
- Cum ai putea să înţelegi aşa ceva, cînd n-ai suficientă energie nici pentru a te ridica din pat? a replicat el.
I-am mărturisit că eram convins că ştiam mult mai mult decît admiteam în mod raţional, dar că ceva îmi bloca aducerea-aminte.

- Lipsa de energie este ceea ce ţi-a blocat aducerea-aminte, a spus el. Cînd vei avea suficientă energie, memoria îţi va funcţiona perfect.
- Vrei să spui că pot să-mi amintesc totul,dacă vreau?
- Nu tocmai. Poţi să vrei oricît de mult, dar, dacă nivelul energiei tale nu este corespunzător gradului de importanţă a ceea ce ştii, poţi să-ţi iei adio de la cunoştinţele tale: nu vei ajunge niciodată la ele.
- Atunci, ce este de făcut, don Juan?
- Energia are tendinţa de a fi cumulativă; dacă urmezi, fără abatere, calea luptătorilor, va veni clipa în care aducea-aminte ţi se va deschide complet.
Am recunoscut că, auzindu-l cum vorbeşte, aveam absurda senzaţie că mă complăceam în a mă compătimi şi că, de fapt, nu era nimic în neregulă cu mine.
- Nu te complaci doar, a spus el. Acum patru săptămîni erai realmente mort din punct de vedere energetic. Acum eşti numai buimăcit. Buimăceala şi lipsa de energie sînt factorii care te fac să-ţi ascunzi cunoştinţele. Este cert că tu ştii mai multe decît ori​care dintre noi despre lumea făpturilor anorganice. Lumea aceea a fost preocuparea exclusivă a vrăjitorilor din vechime. Ţi-am spus cu toţii că ştim despre ea numai din poveştile vrăjitorilor. O spun cu toată sinceritatea că mi se pare mai mult decît straniu că îţi revine ţie acum rolul de sursă de astfel de povestiri pentru noi.
I-am spus din nou că-mi era imposibil să cred că făcusem ceva ce el nu făcuse. Dar nu puteam nici să cred că vrea doar să mă încurajeze.
- Nu te flatez şi nici nu vreau să te încurajez, a spus el vizi​bil iritat. Exprim, pur şi simplu, o realitate vrăjitorească. Faptul că ştii mult mai multe lucruri decît oricare dintre noi despre acea lume nu este un motiv să te simţi încîntat. Această

cunoaştere nu prezintă nici un fel de avantaj; de fapt, în ciuda a tot ce ştii, nu te-ai putut salva. Noi te-am salvat pentru că te-am găsit. Dar, fără ajutorul iscoadei, nu ar fi avut vreun rost nici măcar să încercăm să te găsim. Erai atît de definitiv pierdut în lumea aceea, încît numai gîndul la asta este de ajuns ca să mă treacă toţi fiorii.
în starea mea de spirit, nu mi s-a părut deloc ciudat să văd un fior de emoţie străbătîndu-i pe toţi adepţii şi ucenicii lui don Juan. Singura persoană care a rămas imperturbabilă a fost Carol Tiggs. Părea să-şi fi acceptat pe deplin rolul său. Era una cu mine.
- Ai reuşit să eliberezi iscoada, a continuat don Juan, dar ţi-ai daţ, în schimb, viaţa. Ori, şi mai rău, libertatea. Făpturile anor​ganice i-au dat drumul iscoadei în schimbul tău.
- îmi vine greu să cred aşa ceva, don Juan. Nu că pun la îndoială spusele dumitale, mă înţelegi, dar ceea ce-mi descrii este o manevră atît de incorectă, încît sînt şocat.
- Nu o considera incorectă şi vei vedea esenţa lucrurilor. Făpturile anorganice sînt permanent în căutare de conştiinţă şi energie; dacă le oferi posibilitatea să le obţină pe amîndouă, ce crezi că ar face ele? Ar sţa deoparte?
Ştiam că don Juan are dreptate. N-am putut, totuşi, să-mi păstrez această certitudine pentru mult timp; limpezimea con​ceptuală continua să-mi scape.
Adepţii lui don Juan îi puneau mai departe întrebări. Voiau să ştie dacă el reflectase asupra a ceea ce era de făcut cu iscoada.
- Da, m-am gîndit. Este o problemă deosebit de serioasă, pe care trebuie să o rezolve nagualul aici prezent, a spus el, arătînd către mine. El şi Carol Tiggs sînt singurii care pot elibera iscoada. Asta o ştie şi el.
Normal, i-am pus singura întrebare posibilă în aceste împre​jurări.
- Cum pot s-o eliberez?
- în loc să-ţi spun eu cum să faci, există o cale mai bună şi mai corectă de a descoperi acest lucru, a pus don Juan cu un zîmbet larg. întreabă-l pe emisar. Ştii doar, făpturile anorganice nu pot minţi.
8. CEA DE A TREIA POARTĂ A VISATULUI
- Ajungi la cea de a treia poartă a visatului atunci cînd te pomeneşti într-un vis uitîndu-te la cineva care doarme. Şi con​staţi că acel cineva eşti chiar ui însuţi, a spus don Juan.
Nivelul energiei mele era atît de ridicat în acea perioadă, încît m-am apucat imediat să lucrez pentru trecerea celei de a treia încercări, deşi don Juan nu mi-a mai furnizat informaţii suplimentare în legătură cu asta. Primul lucru pe care l-am observat, în exerciţiile mele de visat, a fost faptul că un şuvoi de energie a rearanjat imediat punctul de concentrare al atenţiei visatului. Aceasta se concentra acum asupra trezirii într-un vis în care mă văd pe mine însumi dormind; călătoriile în lumea făpturilor anorganice nu mai erau pentru mine problema la ordinea zilei.
Foarte curînd după aceea, m-am pomenit într-un vis în care mă uitam la mine cum dorm. I-am comunicat imediat acest lucru lui don Juan. Avusesem visul pe cînd mă aflam la el acasă.
- în legătură cu fiecare dintre porţile visatului există două etape, a spus el. Prima, aşa cum ştii, este de a ajunge la poartă; cea de a doua constă în a trece prin poartă. Visînd ceea ce ai visat - că te vezi pe tine însuţi dormind - ai reuşit să ajungi la

cea de a treia poartă. Pentru cea de a doua etapă este necesar ca, după ce te-ai văzut dormind, să te mişti dintr-un loc într-altul. La cea de a treia poartă a visatului, începi să-ţi contopeşti în mod deliberat realitatea visatului cu realitatea lumii cotidiene, în asta constau exerciţiile, iar vrăjitorii numesc asta desăvîrşire a corpului energetic. Contopirea celor două realităţi trebuie să fie atît de perfectă, încît trebuie să fii mai fluid decît oricînd. Examinează totul cu mare atenţie şi curiozitate la cea de a treia poartă.
M-am plîns că recomandările sale erau prea absconse şi nu le înţelegeam.
- Ce vrei să spui prin mare atenţie şi curiozitate? am între​bat.
- Tendinţa noastră este să ne pierdem în detalii la cea de a treia poartă, a răspuns don Juan. Să examinezi lucrurile cu mare atenţie şi curiozitate înseamnă să rezişti tentaţiei aproape irezistibile de a te cufunda în detalii. Obiectivul stabilit pentru poarta a treia, aşa cum am spus, este de a consolida corpul ener​getic. Visătorii încep să-şi modeleze corpul energetic prin îndeplinirea obiectivelor primei şi celei de a doua porţi. Cînd ajung la cea de a treia poartă, corpul energetic este gata să iasă la iveală sau, poate, ar fi mai bine să spunem că este gata să se manifeste, să acţioneze. Din nefericire, asta înseamnă totodată că este gata să se lase fascinat de detalii.
- Ce înseamnă a fi fascinat de detalii?
- Corpul energetic este ca un copil care a fost ţinut închis undeva de cînd există. în momentul în care devine liber, captează cu nesaţ tot ce întîlneşte în cale şi, vreau să spun, chiar tot. Orice detaliu, mărunt şi nesemnificativ, îl poate absorbi total.

A urmat o tăcere stânjenitoare. Nu ştiam ce să spun. îl înţele​sesem perfect. Numai că în experienţa mea nu exista nimic care să poată să-mi creeze o idee asupra a ceea ce însemnau toate
astea.
- Cel mai stupid detaliu devine pentru corpul energetic un adevărat univers, mi-a explicat don Juan. Efortul pe care trebuie să-l facă visătorii pentru a dirija corpul energetic este colosal. Ştiu că este impropriu să-ţi spun să examinezi lucrurile cu atenţie şi curiozitate, dar aceasta este cea mai bună modalitate de a-ţi preciza ceea ce trebuie să faci. La cea de a treia poartă visătorii trebuie să reziste impulsului aproape irezistibil de a se adînci în examinarea unui lucru anume şi reuşesc să facă asta fiind atît de curioşi şi de ahtiaţi de a vedea totul, încît nu permit nici unui lucru individual să-i capteze în totalitate.
Don Juan a adăugat că recomandările sale, care ştia că păreau absurde pentru judecata logică, erau menite anume pen​tru corpul meu energetic. A accentuat în permanenţă că este nevoie de unirea tuturor resurselor corpului energetic ca acesta să poată acţiona.
- Dar nu a acţionat corpul meu energetic în tot acest timp? am întrebat eu.
- O parte din el a acţionat, altfel nu ai fi putut să călătoreşti în lumea făpturilor anorganice, a răspuns el. Acum, corpul tău energetic trebuie să se angajeze total, pentru a putea realiza exerciţiile aferente celei de a treia porţi. De aceea, pentru a face lucrurile mai uşoare pentru corpul energetic, trebuie să pui stavilă judecăţii raţionale.
- Mă tem că aici n-ai nimerit-o, i-am spus eu. A mai rămas foarte puţină raţionalitate în mine, după toate experienţele pe care mi le-ai adus în viaţă.
- Nu ţe pronunţa. La cea de a treia poartă, raţionalitatea este responsabilă de insistenţa cu care corpurile noastre energetice sînt obsedate de detaliile semnificative. La această poartă avem, prin urmare, nevoie de o fluiditate iraţională şi de o iraţională uitare de sine, pentru a putea contracara această insistenţă.
Afirmaţia lui don Juan că fiecare poartă este un obstacol nu putea fi mai exactă. Ca să îndeplinesc cerinţele celei de a treia porţi a visatului, am muncit mult mai serios decît muncisem la celelalte două la un loc. Don Juan a exercitat pre​siuni teribile asupra mea. în plus, în viaţa mea mai apăruse ceva: un autentic sentiment de teamă. De-a lungul vieţii îmi mai fusese, normal ori excesiv, teamă de una sau alta, dar nimic din experienţa mea trecută nu se compara cu spaima pe care o nutream după ciocnirea mea cu făpturile anorganice. Şi totuşi, tot acest tezaur de experienţă era inaccesibil memoriei mele normale. Amintirile respective îmi reveneau numai în prezenţa lui don Juan.
L-am chestionat în legătură cu această situaţie stranie o dată, pe cînd ne aflam la Muzeul Naţional de Antropologie şi Istorie din Mexico City. Ceea ce m-a îndemnat să întreb era faptul că, în acel moment, aveam capacitatea stranie de a-mi aminti abso​lut tot ce mi se întîmplase pe parcursul asocierii mele cu don Juan. Iar asta mă făcea să mă simt atît de liber, atît de cutezător şi sprinten, încît efectiv mergeam în pas de dans.
- Se întîmplă ca prezenţa nagualului să producă o translaţie a punctului de asamblare, mi-a spus el.
M-a condus apoi într-una din sălile muzeului, zicînd că întrebarea mea avea legătură cu ceea ce plănuise el să-mi spună.

- Intenţia mea era să-ţi explic că poziţia punctului de asam​blare este ca un seif, unde vrăjitorii îşi păstrează datele de referinţă. M-a bucurat extrem de tare faptul că corpul tău ener​getic mi-a simţit intenţia şi m-ai întrebat despre asta. Corpul energetic cunoaşte o infinitate de lucruri. îţi voi arăta cît de multe lucruri ştie.
M-a pus să mă cufund într-o tăcere totală. Mi-a reamintit că mă găseam deja într-o stare specială de conştiinţă, întrucît punctul meu de asamblare fusese făcut să se deplaseze datorită prezenţei sale. M-a asigurat că starea de tăcere totală avea să permită sculpturilor din încăpere să mă facă să văd şi să aud lucruri extraordinare. Parcă pentru a-mi accentua starea de con​fuzie, a adăugat că unele dintre piesele arheologice din încăpere aveau proprietatea de a produce, ele însele, deplasarea punctului de asamblare şi că, dacă intram într-o stare de tăcere absolută, puteam vedea scene din viaţa oamenilor care le con​fecţionaseră.
Apoi a început cu mine cea mai stranie vizită de muzeu la care mi-a fost dat vreodată să particip. A mers de jur împrejurul sălii, prezentîndu-mi şi comentînd detalii uimitoare în legătură cu fiecare dintre exponatele de mari dimensiuni. Conform spuselor lui, fiecare piesă din încăpere era un document lăsat cu premeditare de oamenii din antichitate, iar don Juan - în cali​tatea sa de vrăjitor - îmi citea aceste documente aşa cum cineva ar citi o carte.
- Fiecare piesă de aici este menită să facă punctul de asam​blare să se deplaseze, a continuat el. Fixează-ţi privirea pe ori​care dintre ele, fă-ţi mintea să tacă şi constată dacă punctul tău de asamblare poate fi făcut să se deplaseze.
- Cum voi şti că s-a deplasat?
ARTA VISATULUI
179
— Vei şti, pentru că vei vedea şi vei simţi lucruri care îţi sînt altfel inaccesibile.
M-am uitat la sculpturi şi am văzut, şi am auzit lucruri pe care n-aş şti cum să le explic. în trecut examinasem aceste piese avînd în minte preceptele antropologilor, deci din perspectiva ideilor preconcepute pe care se bazează această ştiinţă. Modul în care prezentau ei rolul acestor piese, avînd ca sursă premisele cunoaşterii lumii de către omul modern, mi-a apărut pentru prima dată ca fiind absolut eronat, dacă nu chiar stupid. Ceea ce mi-a spus don Juan despre ele şi ceea ce am auzit şi am văzut eu însumi - fixîndu-mi privirea asupra lor - era total diferit de ceea ce citisem despre ele.
Jena mea era atît de mare, încît m-am simţit obligat să-mi cer scuze lui don Juan pentru ceea ce credeam eu că fusese sugestibilitatea mea. El n-a rîs şi nici nu m-a ridiculizat. Mi-a explicat, cu răbdare, că vrăjitorii aveau capacitatea de a lăsa date precise, privind descoperirile lor, în poziţia punctului de asam​blare. Susţinea că pentru a putea pătrunde esenţa consemnărilor scrise trebuie să ne folosim simţul de participare solidară sau imaginativă, astfel încît să trecem dincolo de textul scris şi să înţelegem evenimentul ca atare. în universul vrăjitorilor, neexis-tînd consemnări scrise, se păstrează arhive de date concrete în poziţia punctului de asamblare, care - în loc de a fi citite - sînt retrăite.
Pentru a ilustra spusele sale, don Juan s-a referit la învăţăturile vrăjitorilor privind cea de a doua atenţie. A spus că acestea sînt comunicate atunci cînd punctul de asamblare al învăţăcelului se află în altă poziţie decît cea normală. Poziţia punctului de asamblare devine astfel consemnarea lecţiei. Pentru a o revedea, învăţăcelul trebuie să-şi readucă punctul de
180
CARLOS CASTANEDA
asamblare în poziţia în care fusese acesta cînd i se predase lecţia. Don Juan şi-a încheiat consideraţiile subliniind că read​ucerea punctului de asamblare în toate poziţiile ocupate de acesta cînd au fost audiate lecţiile este o realizare de o remar​cabilă însemnătate.
Timp de aproape un an, don Juan nu m-a întrebat nimic în legătură cu ceâ de a treia misiune a mea într-ale visatului. Apoi brusc, într-o zi, mi-a cerut să-i descriu aspectele de fineţe ale exerciţiilor mele de visat.
Primul lucru menţionat de mine a fost modul derutant în care se repetau unele vise. De luni de zile aveam vise în care mă pomeneam uitîndu-mă la mine, cum dorm în pat. Curioasă era însă regularitatea cu care se succedau: la fiecare patru zile, cu o precizie de ceasornic. în celelalte trei zile, visatul meu era la fel cum fusese şi pînă atunci: examinam fiecare element posibil din vis, treceam dintr-un vis în altul şi, cîteodată, mînat de o curiozi​tate sinucigaşă, urmăm iscoadele de energie străină, deşi mă simţeam extrem de vinovat pentru asta. Mă gîndeam că sînt ca cineva care se droghează pe ascuns; veridicitatea acelei lumi reprezenta pentru mine o atracţie irezistibilă.
în secret, mă simţeam oarecum exonerat de totala responsa​bilitate, întrucît chiar don Juan îmi sugerase să-l întreb pe emi​sarul visatului despre ce era de făcut pentru a elibera iscoada albastră captivă printre noi. El avusese în vedere să pun între​barea în realitatea practică cotidiană, dar eu am interpretat că sensul spuselor sale fusese să întreb emisarul chiar în lumea lui. însă întrebarea pe care voiam într-adevăr să i-o pun emisarului era dacă făpturile anorganice îmi întinseseră o cursă. Emisarul nu numai că mi-a confirmat că ceea ce-mi spusese don Juan era

adevărat, ci mi-a dat şi instrucţiuni referitoare la ce trebuia să facem eu şi Carol Tiggs pentru a elibera iscoada.
- Regularitatea viselor tale este un aspect la care mă aştep​tam, a remarcat don Juan, după ce mă ascultase.
- De ce te aşteptai la aşa ceva, don Juan?
- Din cauza relaţiilor tale cu făpturile anorganice.
- Dar astă este o chestiune încheiată, don Juan, am minţit eu, sperînd că nu v-a insista pe acest subiect.
- O spui special pentru mine, nu-i aşa? Nu este nevoie; ştiu care-i adevărata situaţie. Crede-mă că, o dată ce ai intrat în joc cu ele, eşti prins pentru totdeauna. Te vor urmări tot timpul. Sau, ceea ce este şi mai rău, tu le vei urmări tot timpul.
M-a privit fix, şi sentimentul meu de vinovăţie trebuie să mi se fi oglindit atît de evident pe faţă, încît a rîs.
- Singura explicaţie posibilă pentru asemenea regularitate a viselor este aceea că făpturile anorganice te slujesc din nou, a spus el pe un ton serios.
M-am grăbit să schimb subiectul şi i-am spus că o altă trăsătură a visatului meu, care merita să fie adusă în discuţie, era reacţia mea la vederea propriei mele persoane dormind. Imaginea aceasta mă surprindea de fiecare dată atît de tare, încît fie că mă ţintuia locului pînă se schimba visul, fie că mă speria atît de tare, încît mă făcea să mă trezesc ţipînd din fundul rărun​chilor. Ajunsesem în situaţia că mi-era frică să mă culc în zilele în care ştiam că voi avea visul cu pricina.
- încă nu eşti pregătit pentru o fuziune reală a realităţii visatului cu realitatea de zi cu zi, a conchis el. Trebuie să-ţi mai recapitulezi viaţa încă o dată.

- Dar am făcut toată recapitularea posibilă, am protestat eu. Recapitulez întruna de ani de zile. Nu mai am ce să-mi amintesc despre viaţa mea.
- Trebuie să fie vorba de mult mai multe lucruri, a spus el cu fermitate, altfel nu te-ai trezi ţipînd.
Nu-mi convenea ideea de a fi nevoit să mai fac o recapitu​lare. O făcusem şi credeam că o făcusem atît de bine, încît nu s-ar mai fi putut să se pună vreodată problema să mai abordez acest subiect.
-  Recapitularea vieţii noastre nu se încheie niciodată, indiferent de cît de bine am făcut-o cîndva, a spus don Juan. Motivul pentru care oamenii obişnuiţi sînt lipsiţi de voinţă în vis este acela că ei nu şi-au recapitulat niciodată viaţa, iar aceasta este umplută pînă la refuz de trăiri afective cu încărcătură puternică precum amintiri, speranţe, temeri etcetera, etcetera. Spre deosebire de aceştia, vrăjitorii sînt relativ eliberaţi de emoţiile puternice, înrobitoare, datorită recapitulării pe care o fac. Iar dacă ceva îi blochează, cum te-a blocat pe tine în acest moment, se deduce că mai este în ei ceva ce nu a fost clarificat pe deplin.
- Recapitularea comportă un grad prea mare de implicare, don Juan. Poate că există şi altă metodă la care aş putea să recurg ca alternativă.
- Nu, nu există. Recapitularea şi visatul merg mînă-n mînă. Pe măsură ce ne revizuim viaţa, ne desprindem tot mai mult din legăturile care ne ţin la sol.
Don Juan îmi dăduse instrucţiuni foarte detaliate şi explicite referitor la recapitulare. Aceasta consta din retrăirea totalităţii întîmplărilor din viaţă, prin rememorarea tuturor detaliilor posi-

bile ale acestora. El considera recapitularea o condiţie esenţială pentru redefinirea şi reorganizarea energiei unui visător.
- Recapitularea eliberează energia blocată înăuntrul nostru, iar fără eliberarea acestei energii, visatul nu este posibil, susţinea el.
Cu ani în urmă, don Juan mă învăţase cum să întocmesc o listă cu toate persoanele pe care le cunoscusem de-a lungul vieţii, începînd cu prezentul. Mă ajutase să-mi ordonez lista, împărţind-o în capitole pe genuri de activităţi, cum ar fi servicii pe care le-am avut, şcoli pe care le-am frecventat etc. După aceea m-a îndrumat cum să analizez fiecare persoană de pe listă, de la prima pînă la ultima, retrăind, fără abatere, absolut toate momentele de interacţiune pe care le avusesem cu ele.
îmi explicase că recapitularea unei întîmplări începe prin aceea că mintea organizează toate aspectele pertinente ale întîmplării în cauză. Aceasta înseamnă reconstituirea bucată cu bucată a evenimentului, pornind de la rememorarea detaliilor fi​zice ale locului unde s-a petrecut, trecînd apoi la detaliile privind persoana cu care a avut loc interacţiunea şi ajungînd, în cele din urmă, la propria persoană, la examinarea simţămintelor proprii legate de această întîmplare.
Don Juan m-a învăţat că recapitularea trebuie însoţită de o respiraţie normală, dar ritmică. Cel implicat expiră lung, în timp ce-şi mişcă încet capul de la dreapta spre stînga, şi inspiră adînc, în timp ce-şi mişcă uşurel capul de la stînga spre dreapta. Numea această mişcare a capului dintr-o parte într-alta „aeraţie a eveni​mentului". Mintea examinează evenimentul de la început pînă la sfîrşit, în timp ce corpul aerează, filtrează continuu toate aspectele asupra cărora se concentrează mintea.

Don Juan spunea că vrăjitorii din vechime, inventatorii reca​pitulării, considerau respiraţia o acţiune magică, dătătoare de viaţă, şi, în consecinţă, o foloseau ca mediu transportor magic; experienţa, pentru a elimina reziduurile de energie străină rămasă în ei în timpul interacţiunii pe care o recapitulau, iar inhalarea, pentru a-şi reîncorpora energia pe care ei înşişi o lăsaseră în urma lor în timpul respectivei interacţiuni.
Din cauza pregătirii mele universitare, am crezut că recapit​ularea este un proces prin care fiecare îşi analizează viaţa. Dar don Juan susţinea că este ceva mult mai complex şi mai profund decît psihanaliza. Pretindea că recapitularea este şiretlicul prin care vrăjitorii produc deplasări minuscule, dar constante, ale punctului de asamblare. Spunea că punctul de asamblare - sub impactul revizuirii acţiunilor şi simţămintelor din trecut - se mişcă continuu între poziţia lui actuală şi poziţia pe care a avut-o cînd s-a întîmplat evenimentul recapitulat.
Don Juan afirma că argumentul vrăjitorilor din vechime în favoarea recapitulării era convingerea lor că în univers există o extraordinară forţă dezintegrantă, care face ca organismele să trăiască împrumutîndu-le conştiinţa.Tot această forţă face orga​nismele să moară, pentru a extrage din ele conştiinţa pe care le-a împrumutat-o şi pe care organismele au îmbogăţit-o prin expe​rienţele lor de viaţă. Don Juan mi-a explicat raţionamentul vrăjitorilor din vechime. Ei credeau că, întrucît această forţă este interesată de experienţa noastră de viaţă, faptul de a o putea satisface cu o reproducere a acestei experinţe - recapitularea -căpăta o importanţă covîrşitoare. Obţinînd ceea ce o interesa, forţa dezintegrantă îi lăsa pe vrăjitori în pace, liberi să-şi dez​volte capacitatea de a ajunge prin ea la limitele extreme ale tim​pului şi spaţiului.

în momentul în care am reînceput să recapitulez, spre marea mea surpriză, automat s-au sistat exerciţiile practice de visat. L-am întrebat pe don Juan despre motivele acestei nedorite pauze.
- Pentru visat este nevoie de toată energia de care dispunem, a răspuns el. Dacă există o altă preocupare în viaţa noastră, nu avem posibilitatea să visăm.
- Dar am mai fost profund preocupat şi altă dată, am spus eu, dar visatul meu nu s-a întrerupt.
- înseamnă că de fiecare din aceste daţi, cînd ai crezut că eşti preocupat, erai doar tulburat la nivelul egocentrismului tău, a răspuns el, rîzînd. A fi preocupat înseamnă, din punct de vedere al vrăjitorilor, că toate sursele tale de energie sînt solicitate. Asta este prima dată cînd ţi-ai angajat sursele de energie în totalitate, în restul timpului, chiar şi atunci cînd ai mai recapitulat, nu ai fost total absorbit de ce făceai.
Don Juan mi-a dat o altă schemă de recapitulare de această dată. Trebuia să creez un puzzle prin recapitularea, fără vreo ordine prestabilită, a unor evenimente diferite din viaţa mea.
- Dar o să iasă o harababură, am protestat eu.
- Nu, n-o să iasă, m-a asigurat el. Va fi o harababură numai dacă laşi latura măruntă, insignifiantă a fiinţei tale să facă alegerea evenimentelor pe care le vei recapitula. Mai bine lasă spiritul să decidă. Cufundă-te în tăcere şi apoi îndreaptă-te spre evenimentul pe care ţi-l indică spiritul.
Rezultatele acestei scheme de recapitulare au fost şocante pentru mine sub multe aspecte. A fost foarte impresionant să descopăr că, ori de cîte ori îmi reduceam mintea la tăcere, o forţă aparent independentă mă cufunda imediat în cea mai detaliată rememorare a vreunui eveniment din viaţa mea. Dar şi mai

impresionantă a fost configuraţia ordonată care a rezultat din toate astea. Ceea ce am crezut că va fi haotic s-a dovedit a fi foarte eficace.
L-am întrebat pe don Juan de ce nu m-a pus să recapitulez în acest fel de la bun început. Mi-a răspuns că în recapitulare erau două cicluri, unul este numit formalism şi rigiditate, iar al doilea - fluiditate.
Nu aveam nici cea mai mică bănuială despre cît de diferită avea să fie de data aceasta recapitularea mea. Capacitatea de a mă concentra, pe care o dobîndisem prin exerciţiile mele de visat, îmi permitea să-mi examinez viaţa cu o profunzime pe care nu mi-aş fi putut-o imagina vreodată. Revizuirea tuturor aspectelor posibile, legate de experienţele mele de viaţă, mi-a luat peste un an. în final, am fost obligat să fiu de acord cu ceea ce spusese don Juan: în mine existaseră cantităţi imense de emoţii stocate atît de adînc, încît erau efectiv inaccesibile.
Rezultatul celei de a doua recapitulări a fost o nouă atitudine, mult mai relaxată. Chiar din prima zi, în care mi-am reluat exerciţiile de visat, m-am văzut în vis cum dormeam. M-am întors pe călcîie şi am ieşit cu îndrăzneală din cameră, coborînd, treptat, cele cîteva trepte ale scării ce ducea la stradă.
Eram încîntat de ceea ce reuşisem să fac şi i-am povestit lui don Juan despre asta. Dezamăgirea mea a fost enormă, cînd el mi-a spus că nu consideră acest vis ca făcînd parte din antrena​mentele mele de visat. A susţinut că nu am ieşit în stradă cu cor​pul meu energetic, pentru că, dacă aş fi făcut-o, aş fi avut o cu totul altă senzaţie decît aceea că am coborît pe o scară.
- Despre ce fel de senzaţie vorbeşti, don Juan? am întrebat eu cu o curiozitate nedisimulată.

- Trebuie să-ţi stabileşti nişte criterii valide pentru a deter​mina cu precizie că ceea ce vezi este într-adevăr corpul tău ador​mit în pat, a spus el, în loc să-mi răspundă la întrebare. Ţine minte că trebuie să te afli chiar în camera ta şi să vezi chiar cor​pul tău, cel adevărat. Altfel, este vorba doar de un vis obişnuit. Dacă aşa stau lucrurile, controlează visul fie prin observarea detaliilor sale, fie prin schimbarea lui cu altul.
Am insistat, cerindu-i să-mi spună mai multe despre crite​riile valide la care se referise, dar el mi-a retezat-o:
- Gîndeşte-te la un mijloc de a valida faptul că ţe uiţi chiar la tine însuţi.
- Ai vreo sugestie în ceea ce priveşte ceea ce poate fi cu adevărat un criteriu valid? am stăruit lung.
- Foloseşte-ţi propria judecată. Ne apropiem de sfîrşitul perioadei petrecute împreună. Foarte curînd va trebui să te des​curci singur.
Apoi a schimbat subiectul, iar eu am rămas cu dovada clară a incapacităţii mele. Nu puteam pricepe ce voia sau ce înţelegea el prin criterii valide.
în următorul vis în care m-am văzut dormind, în loc să părăsesc încăperea şi să cobor pe scară ori să mă trezesc ţipînd, am rămas ţintuit timp îndelungat în locul din care priveam. Fără să mă agit sau să disper, am început să observ detaliile din vis. Am văzut astfel că dormeam îmbrăcat într-un tricou alb, rupt la umăr. Am încercat să mă apropii şi să examinez ruptura, dar nu aveam puterea să mă mişc. Simţeam un fel de greutate, care părea să facă parte din însăşi fiinţa mea. De fapt, simţeam că sînt tot o mare greutate. Neştiind ce să fac, am intrat într-o stare de tulburare extremă. Am încercat să trec în alt vis, dar o

forţă neobişnuită mă ţinea locului, uitîndu-mă la trupul meu adormit.
în mijlocul agitaţiei mele, l-am auzit pe emisarul visatului spunînd că lipsa controlului necesar pentru a mă putea deplasa mă înspăimînta pînă-ntratît, încît se putea să fie necesar să mai fac o recapitulare. Nu am fost cîtuşi de puţin surprins de vocea emisarului şi nici de ceea ce mi-a spus. Nu mă simţisem nici​odată atît de real şi de îngrozitor de incapabil de a mă mişca. Şi totuşi, nu m-am lăsat dominat de spaima mea. Am examinat-o şi am constatat că nu era de ordin psihic, ci o senzaţie fizică de neputinţă, disperare şi iritare. Mă enerva peste măsură faptul că nu puteam să-mi mişc membrele. Iritarea mea creştea pe măsură ce îmi dădeam tot mai bine seama că ceea ce mă ţintuia cu brutalitate era ceva aflat în exteriorul meu. Efortul pe care îl făceam încercînd să-mi mişc braţele şi picioarele era atît de intens şi de hotărît, încît, la un moment dat, am văzut unul din picioarele trupului meu adormit smucindu-se, ca şi cînd ar fi dat un şut.
Conştiinţa mea a fost atunci atrasă în trupul meu adormit şi m-am trezit atît de brusc, că mi-a trebuit mai mult de o jumătate de oră pentru a mă linişti. Inima-mi bătea dezordonat, dîrdîiam, iar unii muşchi din picioare îmi zvîcneau incontrolabil. Suferisem o atît de radicală pierdere de energie calorică, încît, pentru a-mi restabili temperatura normală, a fost necesar să mă învelesc în pături şi să-mi pun buiote cu apă caldă.
Fireşte, am plecat în Mexic pentru a-i cere lui don Juan părerea în ceea ce priveşte senzaţia de paralizie şi faptul că, în momentul visului, purtam într-adevăr un tricou rupt la umăr, ceea ce însemna că mă văzusem cu adevărat pe mine dormind, în plus, îmi era îngrozitor de frică de hipotermie. Dar nu părea

dispus să discute problemele mele. Tot ce-am obţinut de la el a fost o remarcă sarcastică.
- îţi place să dramatizezi, a spus el sec. Bineînţeles că te-ai văzut cu adevărat pe tine dormind. Problema este că te-ai spe​riat, pentru că, pînă acum corpul tău energetic n-a mai fost nici​odată la un loc în mod conştient. Dacă te mai sperii şi te răceşti vreodată, ţine-te de penis. Asta îţi va restabili temperatura cor​porală într-o clipă şi fără nici un fel de agitaţie.
M-am simţit puţin ofensat de grosolănia lui. Totuşi, sfatul s-a dovedit eficace. Următoarea dată cînd mi s-a făcut frică, am reuşit să mă calmez şi să-mi revin la normal în cîteva minute, făcînd ceea ce-mi recomandase. în acest fel, am descoperit că, dacă mă agitam şi-mi ţineam iritarea şub control, nu intram în panică. Faptul că reuşeam să mă stăpînesc nu m-a ajutat să mă mişc, dar îmi dădea în mod cert o profundă senzaţie de pace şi linişte.
După luni întregi de strădanii zadarnice de a merge, am apelat din nou la don Juan, de data aceasta nu atît pentru a-i cere sfatul, ci pentru că voiam să-mi recunosc înfrîngerea. Mă lup​tam cu un obstacol imposibil de trecut şi ştiam cu incontestabilă certitudine că dădusem greş.
- Visătorii trebuie să folosească imaginaţia, a spus don Juan cu un surîs maliţios. Tu nu faci uz de ea. Nu ţe-am avertizat că este necesar să faci uz de imaginaţie pentru a-ţi putea deplasa corpul energetic, pentru că am vrut să văd dacă poţi să găseşti singur soluţia acestei enigme. Nu ai reuşit şi nici prietenii tăi nu te-au ajutat.
în trecut, avusesem tendinţa să mă apăr cu încăpăţînare ori de cîte ori mă acuza de lipsă de imaginaţie. Credeam că am imaginaţie, dar faptul de a-l avea pe don Juan ca profesor îmi

dovedise în timp - prin aspre încercări - că nu aveam. Deoarece nu aveam imaginaţia să-mi cheltuiesc energia în pledoarii inutile în apărarea mea, l-am întrebat:
- Care este această enigmă despre care vorbeşti, don Juan?
- Enigma a cît de imposibil, şi totuşi, cît de uşor este să-ţi mişti corpul energetic. Tu încerci să-l deplasezi, ca şi cînd te-ai afla în lumea cotidiană. Noi, oamenii, cheltuim atît de mult timp şi efort pentru a învăţa să mergem, încît credem că şi corpurile noastre din sfera visatului trebuie şi ele să meargă. Nu există vreo altă motivaţie pentru asta, în afara faptului că mersul este preponderent în modul nostru de a gîndi.
M-am minunat de simplitatea soluţiei. Am ştiut imediat că don Juan avea dreptate. Mă blocasem din nou la nivelul inter​pretării. El îmi spusese că, o dată ajuns la cea de a treia poartă a visatului, trebuie să mă mişc, iar pentru mine a mă mişca însemna a merge. I-am spus că înţelegeam acum sensul spuselor sale.
- Nu este sensul spuselor mele, a răspuns el tăios. Este sen​sul avut în vedere de vrăjitori. Ei afirmă că la cea de a treia poartă corpul energetic în întregul său se poate mişca cum se mişcă energia: rapid şi direct. Corpul tău energetic ştie exact cum să se mişte. Se poate deplasa aşa cum se deplasează în lumea făpturilor anorganice. Ceea ce ne aduce la celălalt aspect al problemei de faţă, a adăugat el cu un aer gînditor. De ce nu te-au ajutat prietenii tăi, făpturile anorganice?
- De ce le numeşti prietenii mei, don Juan?
- Pentru că sînt precum prietenii tipici, care, în realitate, nu sînt prea grijulii sau prea binevoitori faţă de noi, dar nici nu sînt meschini. Prietenii care abia aşteaptă să ne întoarcem, ca să ne înjunghie pe la spate.

înţelegeam pe deplin şi eram întrutotul de acord cu ceea ce-mi spunea.
- Ce mă face să mă duc acolo? Este asta o tendinţă sinu​cigaşă? l-am întrebat, mai mult retoric.
- Nu manifeşti nici un fel de tendinţă sinucigaşă, a spus el. Ceea ce manifeşti tu este o totală neîncredere faţă de faptul că ai fost la un pas de moarte. Pentru că nu ai avut dureri fizice, nu te poţi convinge că ţe-ai aflat într-un pericol de moarte.
Argumentarea sa era cît se poate de logică, cu excepţia fap​tului că eu ştiam că, din momentul înfruntării cu făpturile anor​ganice, viaţa mi-era guvernată de o teamă necunoscută şi profundă. Don Juan m-a ascultat în tăcere în vreme ce-i prezen​tam dificila situaţie în care mă aflam. Nu puteam să rezist nevoii pe care o simţeam să merg în lumea făpturilor anorganice - în ciuda a ceea ce ştiam despre ea - nici nu puteam să o explic.
- Am o doză de nebunie, am spus. Ceea ce fac nu este nor​mal.
- Ba este. Făpturile anorganice te mai trag către ele aşa cum tragi, cu mulineta, un peşte prins în cîrlig, a spus el. Din timp în timp, îţi mai aruncă o momeală fără valoare, ca să-ţi întreţină interesul. Aţi aranja visele, ca ele să se succeadă fără greş la fiecare patru zile, este o momeală fără valoare. Dar nu te-au învăţat cum să-ţi mişti corpul energetic.
- De ce crezi că nu m-au învăţat?
- Pentru că, atunci cînd corpul tău energetic încearcă să se mişte independent, vei deveni absolut inaccesibil pentru ele. A fost prematur să cred că ai scăpat de ele. Eşti relativ liber, dar nu total. încă le mai interesează conştiinţa ta.
Am simţit un fior rece de-a lungul spinării. Mă atinsese la coarda sensibilă.

- Spune-mi ce să fac, don Juan, şi o să fac, i-am zis.
- Fii impecabil. Ţi-am spus asta de zeci de ori. A fi impeca​bil înseamnă să-ţi pui şi viaţa în pericol pentru a-ţi susţine deci​ziile, iar apoi să faci mult mai mult decît tot posibilul pentru a le realiza. Cînd nu iei decizii, nu faci altceva decît să joci alandala la ruletă cu viaţa ta.
Don Juan a încheiat conversaţia, îndemnîndu-mă să reflectez asupra a ceea ce-mi spusese.
Cu prima ocazie pe care am avut-o, am testat sugestia dată de don Juan în legătură cu mişcarea corpului meu energetic. Cînd m-am pomenit uitîndu-mă la trupul meu adormit, în loc să mă forţez să merg către el, mi-am impus, pur şi simplu, să mă deplasez mai aproape de pat. Imediat, mă şi aflam atît de aproape de trupul meu, încît era să-l ating. Mi-am văzut faţa. De fapt, îmi puteam vedea toţi porii din piele. Nu pot să spun că-mi plăcea ceea ce vedeam. Imaginea propriului meu trup era mult prea amănunţită pentru a putea fi plăcută din punct de vedere estetic. Apoi ceva ca un fel de vînt a intrat în cameră, a răvăşit totul şi mi-a şters imaginea.
în timpul viselor următoare, mi-am confirmat pe deplin că singurul mod în care se putea deplasa corpul energetic era să plutească în zbor glisat sau planat. Am discutat asta cu don Juan. A părut neobişnuit de satisfăcut de ceea ce făcusem, lucru care fireşte, m-a surprins. Eram obişnuit să reacţioneze cu răceală la tot ce făceam în antrenamentele mele de visat.
- Corpul tău energetic este obişnuit să se mişte numai cînd îl trage ceva, a spus el. Făpturile anorganice l-au tot tras încolo şi-ncoace şi pînă acum nu l-ai mişcat niciodată singur, din pro​pria ta voinţă. Nu pari să fi realizat prea mult, mişcîndu-te în felul în care ai făcut-o, totuşi te încredinţez că începusem să mă

gîndesc foarte serios să-ţi opresc execiţiile. Un timp am crezut că nu aveai să înveţi niciodată cum să te mişti singur, indepen​dent.
- Te gîndeai să-mi opreşti execiţiile de visat pentru că înţeleg greu?
- Nu înţelegi greu. Vrăjitorii au nevoie de foarte mult timp, o eternitate, pentru a învăţa să-şi mişte corpul energetic. Aveam de gînd să-ţi opresc exerciţiile de visat, pentru că nu mai am timp. Sînt alte teme, mult mai presante decît visatul, asupra cărora îţi poţi folosi energia.
- Acum, c-am învăţat cum să-mi mişc corpul energetic de unul singur, ce mai trebuie să fac, don Juan?
-  Continuă să te mişti. Deplasarea corpului energetic a deschis pentru tine o zonă nouă, de explorări extraordinare.
M-a îndemnat din nou să vin cu o idee pentru validarea ca​racterului fidel al viselor mele; cererea sa nu mi-a mai părut atît de ciudată ca prima dată cînd a exprimat-o.
- După cum ştii, să fii transportat de o iscoadă este obiec​tivul real al celei de a doua porţi a visatului, a explicat el. Este o problemă serioasă, dar nu atît de serioasă precum consolidarea şi deplasarea corpului energetic. Prin urmare, trebuie să te asi​guri prin mijloace proprii dacă într-adevăr te vezi pe tine dor​mind sau dacă doar visezi că te vezi dormind. Noile şi extraordinarele tale explorări depind de faptul de a te vedea într-a​devăr dormind.
După multă reflecţie şi cumpătare, am crezut că am reuşit să întocmesc un plan fără cusur. Vederea tricoului meu rupt mi-a dat o idee de criteriu valid. Am pornit de la supoziţia că, dacă mă observam într-adevăr pe mine dormind, aş fi văzut, în acelaşi timp, dacă port aceleaşi haine în care m-am culcat, haine pe care

am hotărît să le schimb total la fiecare patru zile. Eram convins că nu voi avea nici o dificultate în a-mi aminti în vis cu ce eram îmbrăcat cînd m-am culcat. Disciplina pe care o deprinsesem datorită exerciţiilor mele de visat m-a făcut să cred că aveam capacitatea să memorez exact lucruri de genul acesta şi să le rememorez în vis.
Am depus toate eforturile să aplic acest criteriu, dar rezul​tatele nu au fost la nivelul aşteptărilor mele. Nu aveam controlul necesar asupra atenţiei visatului şi nu puteam să-mi amintesc prea bine amănuntele hainelor în care mă culcasem. Şi totuşi, ceva acţiona; cumva ştiam întotdeauna dacă visele mele erau vise obişnuite sau nu. Caracteristica remarcabilă a viselor ce nu erau vise obişnuite consta în faptul că trupul meu dormea în pat, în timp ce conştiinţa mea îl examina.
Un aspect notabil al acestor vise îl constituia camera mea. Nu semăna niciodată cu camera mea adevărată, din lumea reală, ci era o sală imensă şi goală, în care, la un capăt, se afla patul. Trebuia să glisez pe o distanţă destul de mare ca să ajung la pat, unde era culcat trupul meu. în momentul în care ajungeam lingă el, o forţă ca un fel de vînt mă făcea să rămîn suspendat în aer, deasupra lui, ca o pasăre colibri. Uneori, camera dispărea; se volatiliza porţiune cu porţiune, pînă cînd nu mai rămîneau decît patul şi trupul meu. Alteori, simţeam că-mi pierd total voinţa. Atenţia visatului părea să funcţioneze independent de mine. Fie că devenea total absorbită de primul element pe care-l întîlnea în cameră, fie că părea incapabilă să decidă ce să facă. în astfel de cazuri, aveam senzaţia că plutesc neputincios de la un ele​ment la altul.
Vocea emisarului visatului mi-a explicat cu o ocazie că toate elementele viselor ce nu erau vise obişnuite constituiau, de fapt,

configuraţii energetice diferite de cele din lumea noastră nor​mală. Emisarul mi-a atras atenţia, de pildă, că pereţii erau lichizi, iar apoi m-a îndemnat să plonjez în ei.
Fără să mă gîndesc de două ori, m-am aruncat într-un perete, ca şi cînd aş fi plonjat într-un mare lac. Nu am simţit peretele de apă; ceea ce am simţit nu era nici senzaţia fizică de cufundare într-o masă de lichid. Era mai mult o reprezentare mentală a noţiunii de a plonja şi senzaţia vizuală a trecerii printr-o sub​stanţă lichidă. Mă cufundam cu capul în jos în ceva care se deschidea în faţa mea fiind permeabil precum apa.
Senzaţia de cufundare cu capul înainte era atît de reală, încît am început să mă întreb cît timp sau cît de adînc, sau cît de departe aveam să mă cufund. Din perspectiva mea, am petrecut o eternitate acolo. Am văzut nori şi mase de materie ca nişte stînci suspendate într-o substanţă asemănătoare apei. Se aflau acolo şi obiecte incandescente, cu o structură geometrică asemănătoare cristalelor, şi pete în cele mai intense culori pri​mare pe care mi-a fost dat să le văd vreodată. Erau, de aseme​nea, zone de lumină puternică şi altele de întuneric profund. Totul trecea pe lîngă mine, încet sau în mare viteză. Mi-a trecut prin minte că vedeam cosmosul. în momentul în care am gîndit asta, viteza mea de deplasare a crescut atît de tare, încît totul a devenit neclar, şi, dintr-o dată, m-am pomenit că sînt treaz, cu nasul lipit de peretele camerei mele.
O teamă ascunsă m-a făcut să-l consult pe don Juan. M-a ascultat cu mare atenţie, urmărind relatarea mea cuvînt cu cuvînt.
- în această fază, trebuie să iei nişte măsuri drastice, mi-a spus el. Emisarul visatului nu are nici o cădere să se amestece în

exerciţiile tale de visat. Sau, mai curînd, tu n-ar trebui să-i permiţi sub nici o formă să facă acest lucru.
- Cum pot sâ-l opresc?
- Execută o manevră simplă, dar dificilă. în mometul intrării în visat, exprimă-ţi cu glas tare dorinţa de a nu-l mai avea pe emisarul visatului cu tine.
- Asta înseamnă, don Juan, că nu-l voi mai auzi niciodată?
- Categoric. Vei scăpa de el pentru totdeauna.
- Dar este recomandabil să mă scap de el pentru totdeauna?
- In mod cert, este, în acest punct.
Cu aceste cuvinte, don Juan m-a lăsat pradă unei dileme extrem de dificile. Nu voiam să pun capăt relaţiei mele cu emi​sarul, dar, în acelaşi timp, voiam să urmez sfatul lui don Juan. El a observat ezitarea mea.
- Ştiu că este o treabă foarte grea, a admis, dar, dacă n-o faci, făpturile anorganice te vor putea influenţa totdeauna. Dacă vrei să eviţi asta, fă ce ţi-am spus şi fă-o acum.
în timpul următoarei mele şedinţe de visat, exact cînd mă pregăteam să-mi rostesc intenţia, vocea emisarului s-a întrerupt şi mi-a spus:
- Dacă renunţi să-ţi declari solicitarea, îţi promit să nu mă mai amestec niciodată în exerciţiile tale de visat şi să-ţi vorbesc numai atunci cînd îmi pui întrebări direct adresate mie.
Am acceptat imediat propunerea lui, simţind sincer că era o înţelegere bună. Mă simţeam chiar uşurat că totul se rezolvase astfel. Totuşi, mă temeam că don Juan avea să fie nemulţumit.
- A fost o manevră reuşită, a remarcat el şi a rîs. Ai fost sin​cer; ai intenţionat într-adevăr să-ţi exprimi cu glas tare cererea. Tot ce era necesar să faci era să fii sincer. în esenţă, nu era

nevoie să-l elimini pe emisar. Ceea ce-ţi trebuia era sâ-l forţezi să-ţi propună o alternativă care să-ţi convină. Sînt sigur că emi​sarul nu se va mai amesteca.
A avut dreptate. Mi-am continuat exerciţiile de visat fără vreun amestec din partea emisarului. Consecinţa extraordinară a acestui fapt a fost aceea că am început să am vise în care camerele pe care le visam erau cu adevărat camera mea din viaţa cotidiană, cu o singură diferenţă: în vis, camera era atît de oblică şi deformată, că arăta precum o uriaşă pictură cubistă; unghiurile obtuze şi ascuţite constituiau regula imaginilor, în locul unghiu​rilor drepte normale, formate de pereţi cu plafonul şi podeaua, în această cameră strîmbă, înclinaţia creată de unghiurile ascuţite sau obtuze era un mijloc de a scoate în evidenţă unele amănunte absurde şi nesemnificative, cum ar fi liniile din lemnul podelei, petele decolorate de vreme de pe pereţi, dîrele de praf de pe pla​fon sau urmele de degete de pe muchia uşii.
în aceste vise, mă pierdeam inevitabil în universul ca de apă al detaliului evidenţiat de înclinare. Pe tot parcursul exerciţiilor de visat, absenţa detaliilor din camera mea era atît de exagerată şi atracţia lor atît de puternică, încît mă făcea să mă cufund ime​diat în amănunte.
Imediat ce am avut un moment liber, m-am dus la locuinţa lui don Juan să-l consult asupra acestei stări de lucru.
-  Nu pot să-mi birui camera, i-am spus, după ce îi descrisesem toate amănuntele antrenamentelor mele de visat.
- Ce te face să crezi că trebuie s-o birui? m-a întrebat el cu un surîs.
- Simt că trebuie să mă mişc dincolo de camera mea, don Juan.

- Dar te mişti dincolo de ea. Poate ar trebui să te întrebi dacă nu cumva te-ai încurcat din nou în interpretări. Ce crezi că înseamnă a te mişca în acest sens?
I-am spus că ieşirea din camera mea în stradă a fost un vis care m-a urmărit atît de mult, încît simţeam nevoia imperioasă să repet experienţa.
- Faci lucruri mult mai importante decît asta, a protestat el. Te deplasezi în zone incredibile. Ce mai vrei?
Am încercat să-i explic că simţeam o nevoie fizică să mă depărtez de capcana detaliilor. Ceea ce mă nemulţumea cel mai mult era incapacitatea mea de a mă desprinde de elementele care-mi atrăgeau atenţia. Să am un minimum de voinţă era pen​tru mine esenţial.
A urmat o lungă tăcere. Aşteptam să aud mai multe lucruri despre capcana detaliilor. La urma urmelor, el era cel care mă prevenise asupra pericolelor acesteia.
-  Te descurci foarte bine, a spus el, în cele din urmă. Visătorilor le trebuie mult timp pentru a-şi perfecţiona corpul energetic. Şi despre asta este vorba aici: despre perfecţionarea corpului enegetic.
Don Juan mi-a explicat că motivul pentru care corpul meu energetic era captivat de examinarea detaliilor şi se bloca fără ieşire în acest proces rezidă în lipsa lui de experienţă şi dezvol​tarea sa incompletă. A spus că vrăjitorii îşi petrec întrega viaţă consolidîndu-şi corpul energetic prin aceea că îl lasă să absoarbă toate informaţiile posibile.
- Pînă în momentul în care devine complet dezvoltat şi matur, corpul energetic este preocupat de sine, a continuat don Juan. Nu-şi poate stăpîni dorinţa mistuitoare de a se lăsa absorbit

de tot. Dar, dacă ţii seama de asta, în loc să te împotriveşti aces​tei tendinţe a sale, cum faci tu acum, poţi să-l ajuţi.
- Cum pot să fac asta, don Juan?
- Ghidîndu-i comportamentul, adică, practicînd sţalkingul asupra sa.
Mi-a explicat că, datorită faptului că tot ce are legătură cu corpul energetic depinde de poziţia adecvată a punctului de asamblare, iar visatul nu este altceva decît mijlocul prin care punctul de asamblare poate fi dizolvat, sţalkingul este, în con​secinţă, modul în care punctul de asamblare poate fi făcut să rămînă în poziţia perfectă, în cazul acesta, poziţia în care cor​pul energetic se poate consolida şi desăvîrşi, devenind inde​pendent.
Don Juan spunea că în momentul în care corpul energetic se poate mişca independent, vrăjitorii consideră că a fost deter​minată poziţia optimă a punctului de asamblare. Următorul pas constă în a-l supune sţalkingul ui, adică de a-l fixa în acea poziţie pentru a-l desăvîrşi. A subliniat că procedura este extrem de simplă. Este nevoie doar să intenţionezi sţalkingul punctului.
In tăcerea ce a urmat, ne-am aruncat reciproc priviri pline de speranţă. Eu mă aşteptam să-mi spună mai multe, iar el se aştepta ca eu să fi înţeles ceea ce-mi spusese. Dar nu înţele​sesem.
- Lasă-ţi corpul energetic să interactioneze să ajungă în poziţia de visat optimă, a explicat el. Apoi, lasă-l să interacţioneze să rămînă în acea poziţie şi, astfel, îl vei supune stalkingului.
S-a oprit şi m-a îndemnat, din ochi, să reflectez la spusele lui.

- Tot secretul constă în intenţionare, dar asta o ştii deja, a spus. Vrăjitorii îşi deplasează punctul de asamblare prin intenţionare şi îl fixează tot prin intenţionare. Nu există vreo metodă de a intenţiona care se poate învăţa. Te deprinzi să o faci prin practică.
Era inevitabil ca în acest punct să fac iar aprecieri exage​rate în ceea ce priveşte valoarea mea ca vrăjitor. Eram absolut încredinţat că ceva avea să-mi indice cum să intenţionez fixarea punctului meu de asamblare în poziţia ideală. Realizasem în trecut tot felul de manevre încununate de suc​ces, fără să ştiu cum procedasem. însuşi don Juan se minunase de talentul sau de norocul meu, şi eram sigur că aceasta avea să fie una dintre acele încercări reuşite. Dar mă înşelam foarte tare. Indiferent ce am făcut sau cît am aşteptat, n-am putut deloc să-mi fixez punctul de asamblare în nici o poziţie, cu atît mai puţin în cea ideală.
După luni de strădanii serioase, dar nereuşite, am renunţat.
- Am crezut cu adevărat că pot să o fac, i-am spus eu lui don Juan de cum am intrat în casă. Mă tem că, în prezent, sînt mai vanitos decît oricînd.
- Ei, nici chiar aşa, a spus el, zîmbind. Ceea ce se întîmplă este că te-ai lăsat din nou prins într-una dintre obişnuitele tale runde de răstălmăcire a termenilor. Vrei să descoperi poziţia ideală, ca şi cînd ai vrea să-ţi găseşti cheile pierdute de la maşină. Apoi vrei să legi punctul de asamblare, ca şi cum ţi-ai lega şire​turile la pantofi. Poziţia ideală şi fixarea punctului de asamblare sînt noţiuni metaforice. Nu au nici o legătură cu cuvintele folosite pentru a le descrie.
Mi-a cerut apoi să-i relatez ultimele evoluţii din exerciţiile mele de visat. Primul lucru pe care l-am menţionat a fost acela

că tendinţa mea de a mă lăsa absorbit de detalii se domolise considerabil. I-am spus că, probabil, pentru că în vis mă mişc nestăpînit şi fără încetare, mişcarea trebuie să fi fost ceea ce ruşea să mă oprească înainte de a mă cufunda în examinarea detaliului pe care-l observam. Faptul că fusesem oprit în acest fel îmi dăduse ocazia să analizez fenomenul de a fi absorbit de detalii. Ajunsesem la concluzia că materia neînsufleţită posedă, în realitate, o forţă de imobilizare, pe care am văzut-o sub forma unei raze de lumină ternă ce mă ţinea ţintuit locului. De exemplu, de multe ori un mic semn de pe pereţi sau de pe podeaua de lemn emitea o astfel de rază de lumină care mă pironea; din momentul în care atenţia visatului mi se concen​tra asupra acelei lumini, întregul vis pivota în jurul semnului respectiv. îl vedeam mărit pînă la dimensiuni cosmice, iar imaginea sa persista pînă în momentul în care mă trezeam, de obicei cu nasul lipit de perete sau de duşumea. Observaţiile mele personale erau că, în primul rînd, detaliul era real, iar, în al doilea rînd eu păream să-l examinez pe cînd dormeam. Don Juan a zîmbit şi a spus:
- Toate astea ţi se întîmplă, deoarece constituirea corpului tău energetic a luat sfîrşit în momentul în care s-a mişcat inde​pendent. Nu ţi-am spus-o direct, dar am lăsat să se înţeleagă acest lucru. Am vrut să văd dacă eşti sau nu capabil să-l descoperi singur, ceea ce, desigur, ai şi făcut.
Nu aveam idee ce voia să spună. Don Juan m-a scrutat în maniera sa obişnuită. Privirea sa pătrunzătoare îmi examina cu atenţie corpul.
- Ce anume am descoperit singur, don Juan? am fost eu forţat să întreb.

-  Ai constatat că dezvoltarea corpului tău energetic s-a încheiat, a răspuns el.
- N-am constatat aşa ceva, te asigur.
- Ba da. Asta a început cu ceva timp în urmă, cînd nu puteai să găseşti un criteriu pentru a valida caracterul real al viselor tale, dar apoi ceva a acţionat în favoarea ta şi te-a informat dacă aveai un vis obişnuit sau nu. Acel ceva era corpul tău energetic. Acum eşti disperat că n-ai putut găsi poziţia ideală pentru a-ţi fixa punctul de asamblare. Iar eu îţi spun că ai găsit-o. Dovada constă în aceea că, mişcîndu-se în permanenţă, corpul tău energetic şi-a redus preocuparea obsesivă pentru detalii.
Am rămas perplex. N-am fost în stare să pun nici măcar una dintre întrebările mele debile.
- Ceea ce te aşteaptă în continuare este cel mai frumos lucra din viaţa unui vrăjitor, a spus don Juan în continuare. Vei exersa în visat vederea energiei. Ai îndeplinit obiectivul pro​gramului de exerciţii al celei de a treia porţi: mişcarea inde​pendentă a corpului energetic. Acum urmează să execuţi adevărata misiune: să vezi energia cu corpul tău energetic. Ai mai văzut energie şi pînă în acest moment, de fapt, chiar de mai multe ori. Dar, de fiecare din acele daţi, văzutul a fost o simplă întîmplare fericită. Acum vei face asta cu premeditare. Visătorii au o regulă empirică de verificare. Atunci cînd corpul lor ener​getic este complet dezvoltat, ei văd energie ori de cîte ori privesc cu atenţie un lucru din lumea cotidiană. Cînd visează şi văd energia unui lucru, ştiu că au de-a face cu o lume reală, indiferent cît de deformată poate părea aceasta atenţiei visatu​lui, iar, dacă nu pot vedea energia unui lucru, se află într-un vis obişnuit şi nu într-o lume reală.
- Ce este o lume reală, don Juan?
- O lume care generează energie; opusul unei lumi fan​tomatice de proiecţii, unde nimic nu generează energie, ca majoritatea viselor noastre, unde nimic nu are efect energetic.
Apoi don Juan mi-a dat o altă definiţie a visatului: procesul prin intermediul căruia visătorii detectează situaţiile de vis în care pot găsi elemente generatoare de energie. Probabil că a observat consternarea mea, pentm că a rîs şi mi-a oferit o altă definiţie şi mai întortocheată: visatul este procesul prin care intenţionăm să găsim poziţii adecvate ale punctului de asam​blare, poziţii care ne permit să percepem elementele generatoare de energie în condiţii asemănătoare visului.
Mi-a explicat că corpul energetic este capabil să perceapă şi energie care este diferită de energia lumii noastre proprii, ca în cazul elementelor din lumea făpturilor anorganice, pe care cor​pul energetic o percepe ca energie care pulsează. A adăugat că în lumea noastră nimic nu pulsează; totul aici fluctuează.
- De acum încolo, a spus el, problema centrală a visatului tău va fi să stabileşti dacă elementele asupra cărora îţi concen​trezi atenţia visatului sînt generatoare de energie, simple proiecţii fantomatice sau generatoare de energie străină.
Don Juan a recunoscut că sperase că eu voi veni cu ideea de a mă folosi de vederea energiei ca mijloc de precizare a faptului că îmi observam adevăratul meu trap adormit sau nu. A rîs de caracterul artificial al modalităţii la care recursesem de a mă schimba în haine minuţios alese la fiecare patra zile. Spunea că avusesem, tot timpul la îndemînă, toate informaţiile necesare pentru a deduce care era misiunea reală a celei de a treia porţi a visatului şi a găsi soluţia corectă, dar că sistemul meu de inter​pretare mă obligase să născocesc soluţii cărora le lipsea simpli​tatea şi naturaleţea vrăjitoriei.

9. NOUA ZONĂ DE EXPLORARE
Don Juan mi-a spus că, pentru a vedea în vis, era necesar ca nu numai să intenţionez să văd, ci şi să-mi exprim intenţia cu glas tare. Din motive pe care a refuzat să le explice, a stăruit că trebuia să mă pronunţ cu voce tare. A recunoscut că există şi alte modalităţi de a obţine acelaşi rezultat, dar a subliniat că afir​marea cu glas tare a intenţiei constituie cea mai simplă şi mai directă cale.
Prima dată cînd mi-am formulat în cuvinte intenţia de a vedea, visam un bazar de binefacere organizat de biserică. Erau acolo atît de multe obiecte, încît nu mă puteam hotărî asupra căruia să-mi opresc privirea. O vază uriaşă, cu o înfăţişare osten​tativă, aflată într-un colţ, m-a făcut să mă decid asupra ei. Am privit-o fix, exprimîndu-mi verbal intenţia de a vedea. Vaza a rămas pentru o clipă în cîmpul meu vizual, apoi s-a transformat în alt obiect.
Am fixat cu privirea în visul acela cît de multe obiecte am putut. După ce-mi exprimam cu glas tare intenţia de a vedea, fiecare dintre aceste obiecte dispărea sau se transforma în altceva, exact aşa cum se întîmplase întotdeauna în exerciţiile mele de visat. în cele din urmă, atenţia visatului mi-a obosit şi m-am trezit teribil de frustrat, aproape furios.
Luni de-a rîndul am continuat să-mi concentrez privirea asupra a sute de obiecte din vis şi să-mi exprim, deliberat şi cu glas tare, intenţia de a vedea, dar nu s-a întîmplat nimic. Obosit să tot aştept să se întîmple ceva, am fost nevoit, în cele din urmă, să-l consult pe don Juan în legătură cu asta.
- Trebuie să ai răbdare. înveţi să faci ceva extraordinar, a replicat el. înveţi să intenţionezi să vezi în vis. într-o zi nu va mai fi nevoie să-ţi exprimi intenţia cu glas tare; ţi-o vei impune, pur şi simplu, în tăcere.
- Cred că nu înţeleg care este funcţionalitatea a ceea ce fac, am spus eu. Cînd îmi strig intenţia de a vedea, nu se întîmplă nimic. Ce poate să însemne asta?
- înseamnă că, pînă acum, visele tale au fost vise obişnuite, proiecţii fantomatice, imagini care au viaţă numai în atenţia visatului.
A dorit să ştie ce se întîmplase exact cu obiectele asupra cărora îmi concentrasem privirea. I-am spus că acestea dispăruseră ori îşi schimbaseră forma sau chiar produseseră vîrtejuri care mă trecuseră în alt vis.
- Aşa s-au petrecut lucrurile în toate exerciţiile mele zilnice de visat, am zis. Singurul lucru ieşit din comun este faptul că învăţ cum să ţip din toate puterile în vis.
Ultima afirmaţie i-a produs lui don Juan o adevărată criză de rîs homeric, ceea ce m-a nedumerit foarte tare. Nu vedeam care era partea comică a spuselor mele şi nici care putea fi motivul reacţiei sale.
- într-o zi îţi vei da seama cît de hazliu este totul, a spus el ca răspuns la protestul meu tacit. Dar pînă atunci nu renunţa şi nu te lăsa descurajat. Perseverează. Mai devreme sau mai tîrziu vei reuşi.
206
CARLOS CASTANEDA
Ca de obicei, a avut dreptate. Vreo două luni mai tîrziu am dat lovitura. Am avut un vis extrem de neobişnuit. A început cu apariţia unei iscoade din lumea făpturilor anorganice. Iscoadele, ca şi emisarul visatului, fuseseră, în mod straniu, absente din visele mele în ultima perioadă. Nu le simţisem lipsa şi nici nu reflectasem asupra motivelor dispariţiei lor. De fapt, mă simţeam atît de bine fără ele, încît chiar uitasem să-l consult pe don Juan în legătură cu absenţa lor.
în visul cu pricina, iscoada fusese, la început, un uriaş topaz galben, pe care-l găsisem în fundul unui sertar. în momentul în care îmi exprimasem cu glas tare intenţia de a vedea, topazul se transformase într-o picătură de energie scînteietoare. Temîndu-mă că voi fi nevoit să o urmez, mi-am luat privirea de la iscoadă şi mi-am concentrat-o asupra unui acvariu cu peşti tropicali. Mi-am exprimat intenţia să văd şi am avut parte de o surpriză uluitoare. Acvariul a început să emită o slabă lumină verzuie şi s-a trans​format într-un portret suprarealist de mari dimensiuni, reprezentînd o femeie împodobită cu bijuterii. Portetul a început să emită aceeaşi lumină verzuie, cînd mi-am exprimat din nou intenţia de a vedea.
în timp ce priveam acea lumină, visul s-a schimbat complet. Mergeam pe o stradă dintr-un oraş ce-mi părea cunoscut; putea fi Tucson. M-am uitat la confecţiile de damă expuse într-o vi​trină a unui magazin şi mi-am formulat cu glas tare intenţia de a vedea. în aceeaşi clipă, un manechin, reprezentînd o negresă, care era aşezat mai în faţă, a început să radieze lumină. M-am uitat apoi la o vînzătoare, care venise tocmai atunci să rearanjeze ceva în vitrină. Aceasta m-a privit, la rîndul ei. După ce mi-am exprimat intenţia, am văzut şi luminescenţa ei. Era atît de uluitoare, încît m-am temut că vreun detaliu din splendida ei radiaţie luminoasă mă va prinde ca într-un laţ, dar femeia s-a

deplasat către interiorul magazinului, înainte ca eu să fi avut timp să-mi concentrez total atenţia asupra ei. Aveam, fireşte, de gînd să o urmez înăuntru, dar, în acel moment, atenţia visatului mi-a fost atrasă de o luminescenţa ce se apropia de mine. Aceasta s-a aruncat asupra mea, plină de ură. Emana aversiune şi răutate. Am sărit înapoi din calea ei. Luminescenţa şi-a oprit atacul; am fost învăluit de o substanţă neagră şi m-am trezit.
Imaginile fuseseră atît de veridice, că eram ferm convins că văzusem energie, iar visul meu fusese una dintre acele stări pe care don Juan le numea stări asemănătoare visului, generatoare de energie. Ideea că visele pot avea loc în realitatea consensuală a lumii noastre de zi cu zi mă contraria la fel cum mă contra-riaseră imaginile din vis ale lumii făpturillor anorganice.
- De data asta nu numai că ai văzut energie, dar ai şi depăşit o graniţă periculoasă, a spus don Juan, după ce mi-a ascultat relatarea.
A subliniat din nou că scopul exerciţiilor la cea de a treia poartă a visatului era de a face corpul energetic să se mişte inde​pendent, în ultima mea şedinţă de visat, spunea el, depăşisem, fără şă-mi dau seama, sfera exerciţiilor şi trecusem într-o altă lume.
- Corpul tău energetic s-a deplasat, a spus el. A călătorit sin​gur. Acest gen de călătorii sînt peste nivelul capacităţilor tale din acest moment, aşa că ai fost atacat de ceva.
- Ce crezi că a fost ceea ce m-a atacat?
- Universul acesta are o natură prădalnică. Putea să fie ori​care dintre miile de lucruri care există în el.
- Lucrurile sînt chiar atît de precis determinate, don Juan?
- Desigur. Sînt atît de precise ca ceea ce ai face dacă ai vedea un păianjen straniu mergînd pe biroul tău în timp ce

lucrezi. L-ai strivi imediat de teamă, în loc să-l admiri sau să-l examinezi.
Nu-mi găseam cuvintele potrivite pentru a pune o întrebare adecvată. Voiam să-l întreb unde avusese loc visul meu sau în ce lume mă aflasem în acel vis. Dar aceste întrebări nu aveau sens; de asta îmi dădeam şi singur seama. Don Juan s-a dovedit foarte înţelegător.
- Vrei să ştii pe ce s-a concentrat atenţia visatului, nu-i aşa? a întrebat el cu un surîs.
Exact aşa voiam să-mi formulez şi eu întrebarea. Consi​deram că în visul cu pricina trebuie să mă fi uitat la un obiect real. Ca atunci cînd vedeam în vis detaliile minuscule de pe podeaua, pereţii sau uşa camerei mele, detalii care, ulterior, con​statam că există în realitate.
Don Juan a spus că în anumite vise speciale, ca cel pe care-l avusesem, atenţia visatului se concentrează asupra lumii coti​diene şi că se deplasează permanent în acea lume de la un obiect real la altul. Ceea ce face ca o astfel de mişcare să fie posibilă este faptul că punctul de asamblare se află în poziţia adecvată pentru visat. Din acea poziţie, punctul de asamblare îi conferă atenţiei visatului o asemenea fluiditate, încît aceasta se poate deplasa într-o frîntură de secundă pe distanţe incredibile şi, făcînd asta, produce o percepţie atît de rapidă şi de pasageră, încît seamănă perfect cu un vis obişnuit.
Don Juan mi-a explicat că văzusem o vază reală în visul meu, iar apoi atenţia visatului mi se deplasase la distanţe mari, pentru a vedea o pictură suprarealistă reală înfăţişînd o femeie împodobită cu bijuterii. Rezultatul - cu excepţia faptului de a fi văzut energie - fusese foarte asemănător cu un vis obişnuit, în care obiectele - atunci cînd sînt privite stăruitor - se transformă rapid în altceva.

- Ştiu cît de deconcertant este, a continuat el, realizînd în mod cert consternarea mea. Dintr-o anumită cauză ce ţine de structura minţii, a vedea energie în vis este mai tulburător decît orice altceva ne-am putea imagina.
Am remarcat că mai văzusem şi înainte energie în vis, dar că niciodată nu mă afectase în felul acesta.
-  Acum corpul tău energetic este complet dezvoltat şi funcţionează la deplina lui capacitate, a spus el. Prin urmare, implicaţia faptului că vezi energie în vis este aceea că percepi o lume reală prin vălul unui vis. în asta constă importanţa călătoriei pe care ai făcut-o. Aceasta a fost reală. A cuprins ele​mente generatoare de energie, care erau cît pe ce să-ţi pună capăt vieţii.
- A fost chiar atît de serios, don Juan?
- Poţi să fii convins! Creatura care te-a atacat era alcătuită din conştiinţă pură şi cît se poate de periculoasă. I-ai văzut ener​gia. Sînt sigur că de-acum realizezi că, dacă nu vedem în vis, nu putem deosebi un lucru real, generator de energie, de o proiecţie fantomatică. Aşa că, chiar dacă te-ai luptat cu făpturile anor​ganice şi ai văzut cu adevărat iscoadele şi tunelele, corpul tău energetic nu are certitudinea că erau reale, adică generatoare de energie. Eşti nouăzeci şi nouă la sută sigur, dar nu sută la sută.
Don Juan insista să vorbim despre călătoria pe care o făcusem. Din motive inexplicabile, nu prea doream să discut acest subiect. Spusele lui au produs o reacţie instantanee în sufle​tul meu. M-am pomenit că încerc să-mi reprim o stranie şi pro​fundă teamă, întunecată şi obsesivă într-un fel sîcîitor, visceral.
- Ai pătruns în mod cert într-o altă foaie a bulbului de ceapă, a spus don Juan, în încheierea unei afirmaţii pe care n-o urmărisem.
- Ce este această altă foaie a bulbului de ceapă, don Juan?
210
CARLOS CASTANEDA
- Universul este ca un bulb de ceapă, este format din mai multe foi. Lumea pe care o cunoaştem este doar una dintre foi. Uneori, trecem graniţele dintre ele şi intrăm în alta foaie: o altă lume, foarte asemănătoare acesteia, dar nu identică. Iar tu ai intrat într-o astfelde lume, de unul singur.
- Cum este posibilă o astfel de călătorie, ca cea despre care vorbim acum, don Juan?
-  Este o întrebare fără rost, pentru că nimeni nu poate răspunde la ea. în concepţia vrăjitorilor, universul este structurat în straturi, pe care corpul energetic le poate traversa. Ştii unde continuă sâ existe pînă în ziua de azi vrăjitorii din vechime? într-un alt strat, în altă foaie a bulbului de ceapă.
- Pentru mine ideea unei călătorii reale, pragmatice, efectuate în vis este foarte greu de înţeles ori de acceptat, don Juan.
- Am discutat acest aspect pînă la epuizare. Am fost convins că ai înţeles că această călătorie a corpului energetic depinde în exclusivitate de poziţia punctului de asamblare.
- Mi-ai spus asta. Şi am cugetat îndelung asupra acestei probleme. Totuşi, a afirma că această călătorie rezidă în poziţia punctului de asamblare nu-mi spune nimic.
- Problema ta este cinismul. Asta te caracterizează. Cinismul este ceea ce nu ne permite să operăm schimbări drastice în maniera noastră de a înţelege lumea. Tot el ne obligă să avem sentimentul că avem întotdeauna dreptate.
înţelegeam perfect ce voia să spună, dar i-am reamintit că mă luptam cu aceste tendinţe.
-  îţi sugerez să faci un lucru absurd, care ar putea să schimbe totul, a spus el. Repetă-ţi fără încetare că principiul de bază, de care depinde vrăjitoria, este taina punctului de asam​blare. Dacâ-ţi repeţi asta timp destul de îndelungat, o forţă nevăzută va interveni şi va face schimbările necesare în fiinţa ta.

Don Juan nu avea aerul că ar glumi. Ştiam că ceea ce-mi spusese era cît se poate de serios. Ce mă deranja însă era insis​tenţa cu care susţinea că trebuie să repet neîncetat formula respectivă în sinea mea. M-am surprins gîndind că totul era o tîmpenie.
- încetează cu atitudinea asta cinică, s-a răstit el la mine. Repetă ceea ce ţi-am spus cu toată buna credinţă. Taina punctu​lui de asamblare este totul pentru vrăjitorie, a continuat el, fără să se uite la mine. Sau, mai degrabă, totul în vrăjitorie depinde de felul în care este manipulat punctul de asamblare. Ştii asta, doar că trebuie s-o repeţi.
Auzindu-i afirmaţiile, am crezut pentru o clipă că voi muri de atîta chin. Un sentiment incredibil de mîhnire aproape fizică mi-a prins pieptul ca într-o menghină şi m-a făcut să ţip de durere. Stomacul şi diafragma păreau a se ridica, intrînd în cavi​tatea toracică. Presiunea era atît de mare, încît conştiinţa şi-a schimbat registrul, şi am intrat în starea mea conştientă normală. Tot ceea ce discutasem a devenit doar o vagă idee despre ceva ce s-ar fi putut întîmpla, dar nu se întîmplase, potrivit raţiona​mentului obişnuit al conştiinţei mele cotidiene.
Data următoare, cînd am vorbit cu don Juan despre visat, am discutat motivele pentru care luni în şir nu mai fusesem în stare să-mi continuu exerciţiile de visat. El m-a prevenit că, pentru a-mi explica situaţia în care mă aflam, trebuia să o ia pe ocolite. Mai înţîi, a evidenţiat faptul că este o diferenţă enormă între ideile şi faptele oamenilor din vechime şi cele ale oamenilor contempo​rani. Apoi a subliniat că oamenii din vremuri străvechi aveau o concepţie foarte realistă despre percepţie şi conştiinţă, deoarece concepţia lor se baza pe observarea şi respectarea universului din jur. Spre deosebire de ei, oamenii contemporani au o con​cepţie absurd de nerealistă despre percepţie şi conştiinţă, pentru
212
CARLOS CASTANEDA
că aceasta se bazează pe observarea şi respectarea ordinii sociale şi a interrelaţiei lor cu aceasta.
- De ce îmi spui asta? am întrebat.
- Pentru că eşti un contemporan preocupat de concepţiile şi constatările oamenilor din vremuri străvechi, a răspuns el. Iar acestea nu-ţi sînt familiare. Acum, mai mult decît oricînd, ai nevoie de seriozitate şi încredere în tine. Eu încerc să constru​iesc o punte solidă, o punte pe care să poţi merge, între con​cepţiile oamenilor din timpuri străvechi şi cele ale oamenilor contemporani.
A subliniat că, dintre toate constatările transcedentale ale oamenilor din vechime, singura care-mi era cunoscută, deoarece fusese transmisă de-a lungul timpului pînă în zilele noastre, era ideea de a-ţi vinde sufletul diavolului în schimbul imortalităţii, care, recunoştea el, i se părea că provine direct din experienţa relaţiilor vrăjitorilor din vremuri străvechi cu făpturile anorga​nice. Mi-a reamintit cum încercase emisarul visatului să mă convingă să rămîn în lumea lui, oferindu-mi posibilitatea de a-mi menţine personalitatea şi conştiinţa de sine aproape pentru eter​nitate.
- După cum ştii, a ceda ispitei făpturilor anorganice nu este doar o simplă idee, ci este ceva real, a spus don Juan în conti​nuare. Dar încă n-ai realizat implicaţiile acestui caracter real. Tot aşa, şi visatul este real; este o stare generatoare de energie. Auzi ce-ţi spun şi, cu siguranţă, înţelegi sensul afirmaţiilor mele, dar conştiinţa ta nu a pătruns încă toate implicaţiile acestor lucruri.
A spus că judecata mea raţională cunoştea cît de mare este importanţa unei realizări de asemenea natură şi că, pe parcursul ultimei noastre convorbiri, mi-a forţat conştiinţa să treacă în alt registru. înainte de a putea să-mi analizez visul în toate nuanţele sale, m-am pomenit în starea mea conştientă normală. Judecata

mea raţională îşi luase măsuri suplimentare de protecţie sus-pendîndu-mi exerciţiile de visat.
- Te asigur că îmi dau perfect de bine seama ce înseamnă o stare generatoare de energie, am zis eu.
- Iar eu te asigur că nu-ţi dai seama, a replicat el. Dacă ar fi aşa, ţi-ai analiza visatul cu mai multă atenţie şi prudenţă. Dar cum tu crezi că ceea ce faci este un simplu vis, acţionezi la întîmplare, rişti inutil de mult. Raţionamentul tău defectuos îţi spune că, indiferent ce s-ar întîmpla, la un moment dat visul se va sfîrşi, iar tu te vei trezi.
Avea dreptate. în ciuda tuturor lucrurilor pe care le văzusem pe parcursul exerciţiilor mele de visat, cumva îmi menţinusem impresia generală că totul nu era decît un vis.
- îţi vorbesc despre concepţiile oamenilor din vechime şi concepţiile oamenilor contemporani, a spus don Juan în conti​nuare, întrucît conştiinţa ta, care este conştiinţa unui om modem, preferă să trateze conceptele ce nu-i sînt familiare ca şi cînd aces​tea ar fi teze idealiste fără conţinut. Dacă aş lăsa asta în seama ta, ai considera visatul o simplă idee. Sînt, desigur, convins că iei în serios visatul, dar, de fapt, nu prea crezi în realitatea visatu​lui.
- înţeleg ce spui, don Juan, dar nu înţeleg de ce-mi spui toate astea.
- îţi spun toate astea pentru că acum eşti, pentru prima dată, în situaţia să înţelegi că visatul este o stare generatoare de energie. Pentru prima dată poţi înţelege că visele obişnuite sînt mijloacele de prelucrare cu ajutorul cărora punctul de asamblare este învăţat să atingă acea poziţie ce creează starea generatoare de energie numită visat.
M-a prevenit că - deoarece visătorii pot intra în contact şi chiar pot pătrunde în lumi reale ce exercită asupra lor efecte cu

impact general - aceştia trebuie să fie în permanenţă într-o stare de acută şi susţinută vigilenţă; orice abatere de la starea de vigi​lenţă continuă îi expune pe visători la pericole mai mult decît mortale.
în acel moment, am început din nou să simt o mişcare în cavitatea toracică, exact cum simţisem în ziua în care conştiinţa şi-a schimbat singură registrul de percepţie. Don Juan m-a scu​turat cu putere de braţ.
-  Consideră visatul ca ceva extrem de periculos! mi-a pruncit el. Şi asta, din acest moment! încetează cu manevrele tale aiurite.
Tonul său era atît de insistent, încît m-am oprit din ceea ce - în mod inconştient - eram pe cale să fac.
- Ce se întîmplă cu mine, don Juan? am întrebat.
- Ce se întîmplă cu tine este faptul că poţi să-ţi deplasezi rapid şi cu mare uşurinţă punctul de asamblare, a spus el. însă asta are tendinţe să facă deplasarea aleatorie. Disciplinează-ţi această facilitate. Şi nu-ţi permite nici cea mai mică abatere de la cursul corect.
Aş fi putut foarte uşor să susţin că nu ştiu la ce se referă, dar ştiam prea bine. Ştiam, totodată, că aveam numai cîteva secunde la dispoziţie pentru a-mi concentra toată energia şi a-mi schimba atitudinea. Şi aşa am şi făcut.
Cu aceasta, discuţia noastră din ziua aceea a luat sfîrşit. Am plecat acasă şi timp de aproape un an am repetat zilnic, cu evlavie, ceea ce îmi ceruse don Juan să spun. Rezultatele aces​tei invocaţii ca o litanie au fost incredibile. Eram ferm convins că avusese asupra conştiinţei mele acelaşi efect pe care exerciţiul fizic îl are asupra muşchilor corpului. Punctul meu de asamblare a devenit mai agil, ceea ce a însemnat că singurul obiectiv al exerciţiilor mele era vederea energiei în vis. Capacitatea mea de

a intenţiona să văd a crescut proporţional cu eforturile depuse. A sosit şi clipa în care era de ajuns doar să intenţionez să văd, fără să spun o vorbă, şi să obţin acelaşi rezultat ca atunci cînd îmi exprimam intenţia cu glas tare.
Don Juan m-a felicitat pentru ceea ce realizasem. Normal că eu am crezut că glumeşte. M-a asigurat că o spunea cu toată francheţea, dar m-a rugat stăruitor să continuu să strig, cel puţin atunci cînd mă aflam în încurcătură. Cererea lui nu mi s-a părut deloc ciudată. Continuasem, din proprie iniţiativă, să strig din toate puterile în vis ori de cîte ori consideram necesar.
Descoperisem faptul că energia lumii noastre oscilează, pîlpîie. Radiază lumină. Nu numai făpturile însufleţite, ci tot ce se află în lumea noastră licăreşte cu o lumină interioară proprie. Don Juan mi-a explicat că energia lumii noastre este alcătuită din straturi de culori sclipitoare. Stratul superior este albicios, cel imediat adiacent este verde gălbui, iar cel de al treilea, mai îndepărtat, este chihlimbarul.
Descoperisem toate aceste culori sau, mai degrabă, văzusem licăriri ale acestora ori de cîte ori obiectele pe care le întîlneam în stările asemănătoare visului îşi schimbau forma. Totuşi, la vederea oricărui lucru care genera energie, impactul iniţial îl constituia întotdeauna o strălucire albicioasă.
- Există numai trei tente diferite de culoare? l-am întrebat eu pe don Juan.
- Există un număr nelimitat de culori, a răspuns el, dar, pen​tru început, trebuie să te preocupe numai acestea trei. Mai tîrziu, poţi să devii cît de rafinat pofteşti şi să determini - dacă eşti capabil s-o faci - zeci de nuanţe. Stratul albicios reprezintă culoarea poziţiei actuale a punctului de asamblare al omenirii, a spus el în continuare. Să spunem că este o tentă contemporană. Vrăjitorii cred că tot ce face omul în prezent are această strălucire

cu tentă albicioasă. în alte timpuri, poziţia punctului de asam​blare al omenirii făcea ca tenta de culoare a energiei predomi​nante din lume să fie verde-gălbuie; iar în timpuri mult mai îndepărtate, poziţia punctului făcea ca tenta să fie chihlimbarie. Culoarea energiei vrăjitorilor este chihlimbarie, ceea ce înseamnă că ei sînt asociaţi, din punct de vedere energetic, cu oamenii care au existat în trecutul îndepărtat.
- Crezi că această tentă albicioasă a contemporaneităţii se va schimba cîndva?
- Dacă omul se va dovedi capabil să evolueze. Misiunea cea mai importantă a vrăjitorilor este de a promova ideea că, pentru a putea evolua, oamenii trebuie, mai întîi, să-şi elibereze conştiinţa de legăturile de subordonare faţă de ordinea socială. O dată ce conştiinţa este eliberată de acestea, intenţia o va redi-recţiona pe o nouă cale de evoluţie.
- Crezi că vrăjitorii vor reuşi să-şi îndeplinească această mi​siune?
- Au reuşit deja. Ei înşişi sînt dovada reuşitei. A-i convinge însă pe alţii de valoarea şi importanţa evoluţiei este cu totul altceva.
Celălalt gen de energie, pe care l-am descoperit ca prezent în lumea noastră, dar contrar acesteia, a fost energia iscoadelor, cea pe care don Juan o descria ca scînteietoare sau incandes​centă, în visele mele am întîlnit nenumărate elemente care, o dată ce le vedeam, se transformau în picături de energie ce părea să ardă, clocotind de o activitate internă asemănătoare procesu​lui de producere a căldurii.
- Ţine minte că nu toate iscoadele pe care le vei descoperi în vis provin din lumea făpturilor anorganice, mi-a atras atenţia don Juan. Toate iscoadele pe care le-ai descoperit pînă acum -cu excepţia celei albastre - au fost din acea lume, dar asta s-a

întîmplat din cauză că acţionezi de unul singur, independent. Unele dintre iscoadele pe care le vei întîlni nu vor proveni din lumea făpturilor anorganice, ci din alte niveluri de conştiinţă, încă şi mai îndepărtate.
- Au iscoadele conştiinţă de sine? am întrebat.
- Fără nici o îndoială, a răspuns el.
- Atunci, de ce nu ne contactează cînd sîntem treji?
- Ba ne contactează. Dar marea noastră nenorocire este că conştiinţa noastră este atît de ocupată cu altceva, încît nu avem timp să acordăm atenţie iscoadelor. Cînd dormim însă, se deschide trapa de contact cu sens dublu: visăm. Iar, în vis, realizăm contactul.
- Există vreo modalitate de a preciza dacă iscoadele provin dintr-un nivel din afara lumii făpturilor anorganice?
- Cu cît este mai intensă scînteierea lor incandescentă, cu atît este mai îndepărtat nivelul din care provin. Pare simplist, dar trebuie să-ţi laşi corpul energetic să-ţi spună exact cu ce ai de a face. Te asigur că va şti să facă distincţii foarte fine şi să se pro​nunţe fără greş de fiecare dată cînd va fi confruntat cu energie străină.
Din nou a avut dreptate. După multă tevatură, corpul meu energetic a distins două mari categorii de energie străină. Prima cuprindea iscoadele din lumea făpturilor anorganice. Energia lor scînteia cu moderaţie. Nu era însoţită de nici un fel de sunet, dar avea aspectul clar de efervescenţă ori de apă care tocmai este pe punctul să dea în clocot.
Energia celei de a doua categorii de iscoade mi-a lăsat impresia că este de o mult mai mare putere. Iscoadele acestea păreau că sînt pe punctul de a lua foc. Vibrau din interiorul lor, ca şi cum ar fi fost umplute cu gaz sub presiune.

Contactele mele cu energia străină erau întotdeauna foarte scurte, întrucît urmam cu mare atenţie recomandarea lui don Juan. El mi-a spus: „Dacă nu ştii exact ce faci şi ce vrei să obţii de la energia străină, trebuie să te mulţumeşti să priveşti foarte fugar aceste apariţii. Tot ce depăşeşte o scurtă privire este la fel de periculos şi de prostesc ca a dezmierda un şarpe cu clopoţei."
- De ce este periculos, don Juan? l-am întrebat.
- Pentru că iscoadele sînt totdeauna foarte agresive şi extrem de temerare, a spus el. Trebuie să fie astfel pentru a putea izbîndi în explorările lor. A ne menţine atenţia visatului fixată asupra lor este echivalent cu a solicita conştiinţei lor să se concentreze asupra noastră. O dată ce şi-au concentrat atenţia asupra noastră, sîntem obligaţi să le urmăm. Şi tocmai acesta este pericolul cel mare. Ne putem trezi în lumi ce depăşesc posibilităţile noastre energetice.
Don Juan mi-a explicat că există mult mai multe categorii de iscoade, în afara celor două descoperite de mine, dar că, la nivelul meu de energie din acel moment, mă puteam concentra numai asupra a trei tipuri. A afirmat că primele două erau cel mai uşor de depistat. Modul în care se ascund ele în visele noas​tre este atît de bizar, spunea el, încît atrag imediat atenţia visatu​lui. A prezentat iscoadele din cea de a treia categorie ca fiind cele mai periculoase - sub aspectul agresivităţii şi puterii lor - şi din cauza faptului că se ascund sub travestiuri foarte iscusite.
- Unul dintre cele mai stranii lucruri pe care le descoperă visătorii şi pe care îl vei descoperi şi tu foarte curînd, a continuat don Juan, este acest al treilea tip de iscoade. Pînă acum ai dat numai de exemple din primele două categorii, dar asta doar din cauză că nu ai căutat unde trebuia.
- Unde trebuia să caut, don Juan?

-  Ai fost din nou victima cuvintelor; de data aceasta, cuvîntul care te-a indus în eroare este „elemente", care ai con​siderat că înseamnă numai lucruri, obiecte. Ei bine, cele mai feroce iscoade se ascund sub masca oamenilor din visele noas​tre. Am avut parte de o surpriză formidabilă atunci cînd - în tim​pul visatului - mi-am concentrat privirea pe imaginea din vis a mamei mele. După ce mi-am exprimat intenţia de a vedea, aceasta s-a transformat într-o înspăimîntătoare, teribilă bulă de energie scînteietoare.
Don Juan s-a oprit, pentru a lăsa timp spuselor sale să-şi facă efectul. Mă simţeam stupid că mă neliniştea posibilitatea de a descoperi o iscoadă sub imaginea mamei mele.
- Enervant este că ele sînt asociate întotdeauna cu imaginile de vis ale părinţilor sau ale prietenilor noştri apropiaţi, a reluat el. Probabil de aceea ne simţim deseori tulburaţi cînd îi visăm. Surîsul său îmi dădea impresia că îi făcea plăcere chinul meu interior. Regula de bază pentru visători este ca, ori de cîte ori se simt tulburaţi de prezenţa în vis a părinţilor sau prietenilor, să înţeleagă că se confruntă cu prezenţa celui de la treilea tip de iscoade. Cel mai recomandabil este ca aceste imagini să fie evi​tate. Pentru că sînt nocive în cel mai înalt grad.
- Care este situaţia iscoadei albastre în relaţia cu celelalte iscoade? am întrebat eu.
- Energia albastră nu scînteiază incandescent, a răspuns el. Este ca a noastră; pîlpîie, oscilează, dar este albastră, în loc de albă. Energia albastră nu există în stare naturală în lumea noastră. Iar asta ne aduce la o problemă despre care n-am dis​cutat niciodată. Ce culoare aveau iscoadele pe care le-ai văzut pînă în prezent?
Pînă în momentul în care a menţionat acest aspect, nu mă gîndisem niciodată la el. I-am spus că iscoadele pe care le

văzusem erau fie de culoare trandafirie, fie roşiatică. Iar el mi-a spus că iscoadele periculoase din cea de a treia categorie erau de un portocaliu aprins.
Am descoperit pe pielea mea că iscoadele de cel de al treilea tip sînt înspăimîntătoare. De fiecare dată cînd dădeam de cîte una, aceasta se ascundea sub masca imaginii de vis a părinţilor mei, în special a mamei mele. Vederea acestor iscoade îmi amintea întotdeauna de picătura de energie care mă atacase în primul meu vis premeditat, axat pe a vedea. Ori de cîte ori o descopeream, energia străină aflată în recunoaştere părea că era gata să sară, pur şi simplu, asupra mea. Corpul meu energetic avea o reacţie de groază chiar înainte ca eu să văd energia.
în timpul următoarei noastre discuţii referitoare la visat, l-am întrebat pe don Juan despre motivul totalei absenţe din visele mele a făpturilor anorganice.
- De ce nu se mai arată deloc? am întrebat.
- Ele se arată numai la început, mi-a explicat el. După ce iscoadele lor ne duc în lumea lor, proiecţiile făpturilor anorgan​ice nu mai sînt necesare. Dacă vrem să vedem făpturile anor​ganice, ne va conduce la ele o iscoadă. Pentru că nimeni, şi vreau să spun că, într-adevăr, nimeni, nu poate să călătorească singur în lumea lor.
- De ce este aşa, don Juan?
- Lumea lor este izolată ermetic. Nimeni nu poate intra sau ieşi fără încuviinţarea făpturilor anorganice. Singurul lucru pe care poţi să-l faci din proprie iniţiativă, o dată ce ai intrat, este, desigur, să-ţi exprimi intenţia de a rămîne acolo. A rosti cu glas tare acest lucru înseamnă a pune în mişcare curente de energie ce sînt ireversibile. în timpurile de altădată, cuvintele aveau o putere incredibilă. Acum nu mai au. Dar, în lumea făpturilor anorganice, ele nu şi-au pierdut puterea.

Don Juan a rîs şi a spus că chiar nu era de competenţa lui să vorbească despre lumea făpturilor anorganice, pentru că eu ştiam, cu adevărat, mult mai multe despre aceasta decît el şi toţi ucenicii lui la un loc.
- Există o ultimă problemă în legătură cu acea lume, pe care nu am discutat-o, a zis el. A trecut mai mult timp, ca şi cînd şi-ar fi căutat cuvintele potrivite. în ultimă analiză, a început el, aver​siunea mea faţă de acţiunile vrăjitorilor din vechime este o chestiune foarte personală. Ca nagual, detest ceea ce au făcut ei. S-au refugiat, ca nişte laşi, în lumea făpturilor anorganice. Au motivat asta prin aceea că, în acest univers prădalnic, gata în per​manenţă să ne sfîşie, singurul refugiu posibil este în acea lume.
- De ce credeau asta? am întrebat eu.
- Pentru că ăsta este adevărul. Deoarece făpturile anorganice nu pot minţi, argumentele emisarului visatului sînţ perfect adevărate. Lumea aceea ne poate oferi un adăpost şi ne poate prelungi starea conştientă aproape pentru eternitate.
- Argumentele emisarului, chiar dacă şînt adevărate, nu mă atrag cîtuşi de puţin, am spus eu.
- Vrei să spui că, mai curînd, ai risca să mergi pe o cale care ar putea însemna totala ta demolare? a întrebat el cu o notă de uimire în glas.
L-am asigurat că nu-mi trebuia lumea făpturilor anorganice, indiferent de cîţ de multe avantaje mi-ar fi oferit. Declaraţia mea a părut să-i facă nespus de multă plăcere.
- Atunci, eşti pregătit să auzi o ultimă precizare în legătură cu lumea aceea. Cea mai îngrozitoare precizare pe care o pot face, a spus el şi a încercat să zîmbească, dar n-a prea reuşit.
M-a privit scrutător în ochi, pentru a descoperi în ei un licăr de încuviinţare sau comprehensiune, presupun. A rămas o clipă tăcut.

- Energia necesară pentru a deplasa punctele de asamblare ale vrăjitorilor provine din lumea făpturilor anorganice, a spus apoi, ca şi cînd voia să termine repede cu asta.
Inima mea aproape că s-a oprit. M-a luat ameţeala şi a tre​buit să tropotesc din picioare ca să nu leşin.
- Acesta este adevărul, a continuat don Juan, şi moştenirea pe care ne-au lăsat-o vrăjitorii din vechime. Şi pînă în ziua de azi am rămas blocaţi în această situaţie de dependenţă. Acesta este motivul pentru care nu-mi plac. îmi displace profund să fiu obligat să apelez numai la o singură sursă. Personal, refuz să o fac. Şi am încercat să te ţin departe de acea lume. Dar fără suc​ces, pentru că ceva te atrage către ea, ca un magnet.
îl înţelegeam pe don Juan mai bine decît m-aş fi aşteptat. Călătoriile către acea lume însemnaseră întotdeauna pentru mine - în plan energetic - un impuls de energie întunecată. Gîndeam chiar despre ea în aceşti termeni cu mult înainte ca don Juan să fi făcut precizarea respectivă.
- Ce putem face în legătură cu această situaţie? am întrebat.
- Nu ne putem lăsa antrenaţi în a stabili relaţii cu ele, a răspuns el, şi totuşi nu ne putem lipsi de ele. Soluţia pe care am adoptat-o eu a fost de a le lua energia, dar de a nu ceda în faţa influenţei lor. Asta se numeşte stalking de fond. Se realizează prin menţinerea intenţiei nestrămutate de libertate şi indepen​denţă, deşi nici un vrăjitor nu ştie exact ce înseamnă libertate.
- Poţi să-mi explici, don Juan, de ce vrăjitorii trebuie să ia energie din lumea făpturilor anorganice?
- Nu există alt fel de energie viabilă pentru vrăjitori. Pentru a-şi putea deplasa punctul de asamblare în maniera în care o fac, vrăjitorii au nevoie de un volum extraordinar de mare de energie.
I-am reamintit propria sa afirmaţie, potrivit căreia, pentru a practica visatul, este nevoie să se opereze o reorganizare a energiei.
- Exact, a răspuns el. Pentru a se dedica visatului, vrăjitorii trebuie să-şi redefinească premisele şi să-şi economisească ener​gia, dar redefinirea este suficientă doar ca să obţină necesarul de energie pentru a facilita visatul. A zbura în alte lumi, a vedea energia, a dezvolta corpul energetic etcetera, etcetera este cu totul altceva. Pentru asemenea acţiuni, vrăjitorii au nevoie de cantităţi uriaşe de energie întunecată, de origine străină.
- Dar cum o iau din lumea făpturilor anorganice?
- Prin simplul act de a merge în acea lume. Toţi vrăjitorii din branşa noastră trebuie să facă acest lucru. însă nici unul dintre noi nu este atît de descreierat, încît să facă ceea ce ai făcut tu. Dar asta din cauză că nici unul dintre noi nu are asemenea înclinaţii.
Don Juan m-a trimis acasă să reflectez la ceea ce-mi dezvăluise. Aveam întrebări fără sfîrşit să-i pun, dar nici n-a vrut să audă.
- La toate aceste întrebări poţi să-ţi răspunzi şi singur, mi-a spus el, fluturîndu-şi mîna în semn de rămas bun.
10. STALKINGUL STALKERILOR
Reîntors acasă, mi-am dat curînd seama că mi-era imposibil să răspund la oricare dintre întrebările mele. De fapt, nici nu le puteam formula. Asta se întîmpla, probabil, din cauză că graniţele ce îmi delimitau strict sfera celei de a doua atenţii înce​puseră să se năruie. Totul s-a petrecut cînd le-am întîlnit în viaţa de toate zilele pe Florinda Grâu şi pe Carol Tiggs. Zăpăceala pe care mi-o producea faptul că nu le cunoşteam deloc, dar, în acelaşi timp, le cunoşteam atît de bine, încît aş fi fost gata oricînd să-mi dau şi viaţa pentru ele, îmi dăuna foarte mult. O întîlnisem pe Taisha Abelar cu cîţiva ani în urmă şi abia începusem să mă obişnuiesc cu simţămîntul confuz de a o fi cunoscut dinainte, fără să am nici cea mai vagă idee despre cum se petrecuse acest lucru. Adăugarea a încă două persoane care să tulbure şi mai mult sistemul meu şi aşa suprasolicitat a fost prea mult pentru mine. Extenuarea m-a îmbolnăvit şi am fost nevoit să solicit aju​torul lui don Juan. Am plecat în orăşelul din sudul Mexicului, unde locuia el, împreună cu învăţăceii săi.
Don Juan şi colegii săi vrăjitori au izbucnit în hohote de rîs la simpla menţiune a chinurilor prin care treceam. Don Juan mi-a explicat că nu rîdeau, de fapt, de mine, ci de ei înşişi. Problemele

mele de cunoaştere le aduceau aminte de cele cu care se con​fruntaseră şi ei cîndva, atunci cînd li se năruiseră şi lor graniţele celei de a doua atenţii, exact cum mi se întîmpla mie acum. Conştiinţa lor, ca şi a mea, nu fusese pregătită pentru aşa ceva, a spus el.
- Fiecare vrăjitor, la rîndul lui, trece prin această agonie, a continuat don Juan. Conştiinţa este o zonă de explorare nelimi​tată pentru vrăjitori şi pentru oameni, în general. Pentru a o dez​volta, nu trebuie să ne dăm în lături de la asumarea nici unui risc sau de la acceptarea oricăror mijloace. Ţine minte, totuşi, că ea poate fi dezvoltată numai cu condiţia menţinerii unei judecăţi sănătoase.
Apoi don Juan a declarat din nou că timpul pe care-l avea la dispoziţie se apropia de sfîrşit şi că trebuia să-mi folosesc, inteligent, resursele pentru a putea să învăţ cît mai mult posibil înainte ca el să plece. Vorbele de felul acesta îmi produceau în trecut stări de profundă deprimare. Dar, pe măsură ce timpul plecării sale se apropia, începusem să reacţionez cu mai multă resemnare. Nu mă mai simţeam deprimat, dar încă intram în panică.
După asta, n-am mai vorbit despre nimic altceva. în ziua următoare, la solicitarea lui, l-am dus pe don Juan cu maşina la Mexico City. Am ajuns pe la amiază şi ne-am dus direct la Hotelul del Prado din Paseo Alameda, unde locuia de obicei ori de cîte ori se afla în oraş. Don Juan avea o întrevedere cu un avocat la ora patru după amiază. Cum aveam destul timp la dis​poziţie, ne-am dus să luăm masa de prînz la vestitul restaurant Cafe Tacuba, aflat în chiar centrul oraşului, unde se spunea că se poate mînca, într-adevăr, bine.

Lui don Juan nu-i era foame. El a comandat numai două turte de mălai dulci, în timp ce eu m-am ghiftuit cu un ospăţ somptuos. El rîdea de mine şi făcea semne de mută disperare în faţa zdravenei mele pofte de mîncare.
- îţi voi sugera o linie de acţiune, a spus el scurt, după ce ne-am terminat masa. Este ultima misiune legată de cea de a treia poartă a visatului şi constă din stalkingul stalkerilor, o acţiune deosebit de încărcată de mister. Stalkingul stalkerilor înseamnă sustragerea premeditată de energie  din lumea făpturilor anorganice, în scopul de a realiza o faptă vrăjitorească deosebită.
- Ce fel de faptă vrăjitorească, don Juan?
- O călătorie care foloseşte conştiinţa ca pe un element de mediu, a explicat el. în lumea vieţii cotidiene, apa este un ele​ment de mediu pe care-l folosim pentru a călători. Imaginează-ţi conştiinţa ca pe un factor similar, care poate fi folosit pentru a călători. Prin intermediul conştiinţei vin la noi iscoade din tot universul şi viceversa; prin conştiinţă călătoresc şi vrăjitorii pînă la capătul universului.
Printre mulţimea de noţiuni cu care ne familiarizase don Juan pe parcursul prelegerilor sale, existau unele concepte care îmi captaseră total interesul, fără să fie nevoie de muncă de convingere în acest sens. Acesta era unul dintre ele.
- Ideea că conştiinţa este un element fizic este revoluţionară, am rostit eu cu înfiorare.
- N-am spus că este un element fizic, m-a corectat el. Este un element energetic. Trebuie să faci această deosebire. Pentru vrăjitorii care văd, conştiinţa este o luminescenţă. îşi pot ataşa corpul energetic de acea luminescenţă şi se pot deplasa împreună cu ea.

- Care este diferenţa dintre un element fizic şi unul ener​getic? am întrebat.
- Diferenţa este aceea că elementele fizice fac parte din sis​temul nostru de interpretare, pe cînd elementele energetice nu. Elementele energetice, precum conştiinţa, există în universul nostru. Dar noi, ca oameni obişnuiţi, percepem numai ele​mentele fizice pentru că aşa am fost învăţaţi să facem. Vrăjitorii percep elementele energetice din acelaşi motiv: au fost învăţaţi să facă aşa.
Don Juan mi-a explicat că folosirea conştiinţei ca element energetic al mediului nostru reprezintă esenţa vrăjitoriei, iar, ter​menii acţiunii practice, traiectoria urmată de vrăjitorie vizează, întîi, să elibereze energia existentă în noi prin impecabila urmare a căii deschise de vrăjitori, doi, să folosească această energie pentru a dezvolta corpul energetic prin intermediul visatului şi, trei, să folosească conştiinţa ca element al mediului, pentru a intra cu corpul energetic şi întreaga noastră materialitate în alte lumi.
- Există două feluri de călătorii energetice în alte lumi, a spus el în continuare. Unul este cel în care conştiinţa ia corpul energetic şi îl transportă oriunde poate, iar celălalt este cel în care vrăjitorul decide, deplin conştient, să utilizeze calea conştiinţei pentru a face o călătorie. Tu ai făcut călătorii de primul fel. Dar este nevoie de extrem de multă disciplină pentru a putea realiza cel de al doilea gen de călătorii.
După o îndelungă tăcere, don Juan a declarat că în viaţa vrăjitorilor există chestiuni care necesită o abordare iscusită, iar folosirea conştiinţei ca element energetic accesibil corpului ener​getic este cea mai importantă, vitală şi periculoasă dintre aces​tea.

Nu mai aveam nici un comentariu de avansat. Dintr-o dată stăteam ca pe ace, sorbindu-i cu nesaţ fiecare cuvinţel.
- De unul singur, nu ai destulă energie pentru a îndeplini ultima misiune a celei de a treia porţi a visatului, a continuat el, dar tu şi Carol Tiggs puteţi, cu siguranţă, face împreună ceea ce am plănuit eu.
S-a oprit, îndemnîndu-mă în mod cît se poate de evident prin tăcerea sa să-l întreb ce plănuise, ceea ce am şi făcut. Rîsul său n-a făcut decît să accentueze aerul rău prevestitor al discuţiei.
- Vreau ca voi doi să străpungeţi graniţele lumii normale şi - folosind conştiinţa drept element energetic - să intraţi în alta, a spus. Această străpungere şi intrare reprezintă sţalkingul stalkerilor. Utilizarea conştiinţei ca element al mediului prote​jează împotriva influenţei făpturilor anorganice, folosind totuşi în continuare energia lor.
N-a vrut să-mi mai dea şi alte informaţii, zicea el, ca să nu mă influenţeze. Convingerea sa era că cu cît ştiam mai puţin dinainte, cu atît era mai bine pentru mine. L-am contrazis, dar el m-a asigurat că, la strîmtoare, corpul meu energetic era perfect capabil să-şi poarte de grijă.
De la restaurant ne-am dus la biroul avocatului. Don Juan şi-a încheiat repede treburile acolo şi foarte curînd ne şi aflam într-un taxi, îndreptîndu-ne către aeroport. Carol Tiggs sosea cu un avion din direcţia Los Angeles, m-a informat don Juan, şi venea la Mexico City în exclusivitate pentru a realiza această ultimă misiune în domeniul visatului împreună cu mine.
- Cîmpia Mexicului este un loc superb pentru a duce la îndeplinire acesta realizare vrăjitorească de excepţie, pe care o urmăreşti, a comentat el.

- Nu mi-ai spus încă ce etape exacte trebuie parcurse, am spus eu, dar el nu mi-a răspuns.
Nu am mai vorbit în maşină, dar, în timp ce aşteptam să aterizeze avionul, mi-a explicat procedura pe care trebuia să o urmez. Urma să mă duc în camera lui Carol din Hotelul Regis, aflat peste drum de hotelul nostru, şi, după ce intram într-o stare de totală tăcere interioară, aveam să alunec uşor în visat împreună cu ea, exprimîndu-ne cu glas tare intenţia de a merge în lumea făpturilor anorganice.
L-am întrerupt pentru a-i aminti că întotdeauna trebuia să aşţepţ să apară o iscoadă, înainte de a-mi exprima intenţia de a merge în lumea făpturilor anorganice. Don Juan a chicotit şi a spus:
- N-ai mai visat niciodată împreună cu Carol Tiggs. Vei con​stata că este o adevărată încîntare. Vrăjitoarele nu au nevoie de nici un fel de ajutoare. Se duc, pur şi simplu, în lumea aceea ori de cîte ori doresc; ele au, în permanenţă, o iscoadă la dispoziţia lor.
Nu puteam crede că o vrăjitoare ar fi capabilă să facă ceea ce susţinea el. Credeam că am o oarecare experienţă în ce priveşte modul de comportament în relaţia cu lumea făpturilor anorganice. Cînd i-am spus ce gîndeam, mi-a replicat că expe​rienţa mea nu avea nici o valoare în comparaţie cu ceea ce puteau face vrăjitoarele.
- De ce crezi că am luat-o cu mine pe Carol Tiggs cînd a fost nevoie să te scoatem cu trupul fizic cu tot din lumea aceea? m-a întrebat el. Crezi că am făcut-o pentru că este frumoasă?
- De ce ai luat-o, don Juan?

- Pentru că eu nu puteam face acest lucru; iar pentru ea a fost o nimica toată. Are un adevărat talent în a se descurca în acea lume.
- Este ea un caz de excepţie, don Juan?
- Femeile, în general, au aptitudini naturale pentru lumea aceea; vrăjitoarele sînt, desigur, cele mai dotate în acest sens, dar Carol Tiggs este cea mai bună dintre toate pe care le cunosc, pentru că ea, ca femeie nagual, are o energie de o calitate exce​lentă.
Am crezut că l-am prins pe don Juan contrazicîndu-se la modul cel mai serios. îmi spusese că pe făpturile anorganice nu le interesează deloc femeile. Acum afirma contrariul.
- Nu. Nu afirm contrariul, a declarat el cînd l-am confruntat cu această contradicţie. Ţi-am spus că făpturile anorganice nu urmăresc femeile, ci numai bărbaţii. Dar ţi-am mai spus totodată că făpturile anorganice sînt de genul feminin şi că întregul univers este în cea mai mare parte feminin. Aşa că trage singur concluzia.
întrucît nu aveam cum să trag singur vreo concluzie, don Juan mi-a explicat că, teoretic, vrăjitoarele pot intra în acea lume şi ieşi din ea după cum poftesc, din cauza conştiinţei lor elevate şi din cauză că sînt de genul feminin.
- Eşti absolut sigur de asta? l-am întrebat.
-  Femeile din grupul meu n-au făcut asta niciodată, a recunoscut el, nu pentru că nu ar putea, ci pentru că le-am con​vins eu să n-o facă. Femeile din grupul tău, pe de altă parte, o fac cu uşurinţa cu care îşi schimbă fustele.
Am simţit un gol în stomac. De fapt, nu ştiam nimic despre femeile din grupul meu. Don Juan m-a consolat, spunîndu-mi că situaţia mea era diferită de a lui, tot aşa cum era şi rolul meu

ca nagual. M-a asigurat că nu aveam calităţile necesare pentru a le face pe femeile din grupul meu să renunţe la ceva, chiar dacă stăteam în cap.
în timp ce taxiul ne ducea către hotel, Carol ne-a încîntat pe amîndoi, imitînd diverse persoane cunoscute. Am încercat să fiu serios şi am chestionat-o în legătură cu misiunea noastră. A bîiguit nişte scuze referitor la faptul că nu putea să-mi răspundă cu seriozitatea pe care o meritam. Don Juan a rîs în hohote de modul în care ea a imitat tonul solemn cu care îi vorbisem.
După ce am înscris-o pe Carol în registrul hotelului, am hoinărit toţi trei prin centrul oraşului, în căutare de anticariate. Apoi am luat o cină uşoară la Restaurantul Sanborn's de la House of Tiles. Pe la ora zece ne-am întors pe jos la Hotelul Regis. Ne-am îndreptat direct spre lift. Teama care mă stăpînea îmi ascuţise capacitatea de a percepe detaliile. Clădirea hotelu​lui era veche şi masivă. Era evident că mobilierul din hol avu​sese parte şi de zile mai bune. Totuşi, în tot ce ne înconjura persista ceva din trecuta splendoare ce exercita un farmec de netăgăduit. înţelegeam foarte bine de ce lui Carol îi plăcea atît de mult acest hotel. înainte de a ne urca în lift, neliniştea mea a atins asemenea niveluri paroxistice, încît a trebuit să-i solicit lui don Juan instrucţiuni de ultim moment.
- Spune-mi din nou cum vom proceda, l-am rugat.
Don Juan ne-a tras către imensele fotolii tapiţate, vechi şi demodate, din hol şi ne-a explicat răbdător că, o dată ajunşi în lumea făpturilor anorganice, trebuia să ne exprimăm cu glas tare intenţia de a ne transfera conştiinţa din starea conştientă normală în corpurile noastre energetice. Ne-a sugerat să ne exprimăm intenţia amîndoi odată, deşi acest aspect nu era prea important. Cu adevărat important, a spus el, era ca fiecare din noi să

intenţioneze transferul conştiinţei totale din viaţa de zi cu zi în corpul nostru energetic.
- Cum facem acest transfer de conştiinţă? am întrebat eu.
- Transferul de conştiinţă este doar o problemă de exprimare cu glas tare a intenţiei în condiţiile posesiei volumului necesar de energie, a spus el. Carol ştie asta. A mai făcut aşa ceva. A intrat fizic în lumea făpturilor anorganice atunci cînd te-a scos de acolo, ţi-aduci aminte? Energia ei va realiza asta. Va face ca balanţa să se încline în favoarea voastră.
- Ce înseamnă a face ca balanţa să se încline? Sînt în totală necunoştinţâ de cauză, don Juan.
El mi-a explicat că a face balanţa să se încline însemna adăugarea masei fizice totale a unei persoane la corpul său ener​getic. A spus că folosirea conştiinţei ca agent mijlocitor pentru efectuarea unei călătorii în altă lume nu este rezultatul aplicării vreunor metode, ci rezultatul nemijlocit al intenţionăm şi al po​sesiei volumului suficient de energie. Totalul energiei lui Carol Tiggs adăugat la energia mea, sau totalul energiei mele adăugat la cea a lui Carol, avea să ne facă să devenim o singură entitate, capabilă - din punct de vedere energetic - să disloce materiali​tatea noastră şi s-o aşeze pe corpul energetic pentru a face călătoria posibilă.
- Ce trebuie să facem exact pentru a putea intra în acea altă lume? a întrebat Carol.
întrebarea ei m-a speriat îngrozitor; credeam că ea cunoaşte toate aceste lucruri.
- Masa ta fizică totală trebuie adăugată la corpul tău ener​getic, i-a răspuns don Juan, privind-o drept în ochi. Dificultatea acestei acţiuni constă în menţinerea disciplinei corpului ener​getic, lucru pe care voi doi l-aţi făcut deja. Lipsa disciplinei este

singurul motiv pentru care voi doi aţi putea să nu reuşiţi să reali​zaţi această extraordinară acţiune de stalking suprem. Cîteodată, pur şi simplu, dintr-un noroc, un om obişnuit reuşeşte să rea​lizeze acest lucru şi să intre într-o altă lume. Dar fapta lui este imediat etichetată drept nebunie sau halucinaţie.
Aş fi dat orice pe lume ca don Juan să continue să ne vor​bească. Dar el ne-a urcat în lift şi ne-a dus la etajul al doilea, con-ducîndu-ne către camera lui Carol, în ciuda protestelor mele şi a nevoii raţionale de a şti. în adîncul fiinţei însă, neliniştea mea nu provenea atît din nevoia de a şti; adevăratul motiv era frica pe care o simţeam. Cumva, această acţiune vrăjitorească mă înspăimînta mai tare decît orice făcusem pînă atunci. Cuvintele pe care ni le-a adresat don Juan la plecare au fost:
- Uitaţi de sine şi nu vă va fi teamă de nimic.
Zîmbetul său şi felul în care dădea din cap erau o invitaţie de a reflecta asupra spuselor sale. Carol a rîs şi a început să se prostească, imitînd tonul cu care don Juan ne împărtăşea instrucţiunile sale cu sens abscons. Vorba ei sîsîită adăuga o tentă inedită spuselor lui don Juan. Cîteodată găseam adorabilă sîsîiala ei, dar, de cele mai multe ori, nu puteam s-o sufăr. Din fericire, în seara aceea, de abia se observa.
Ne-am dus în camera ei şi ne-am aşezat pe marginea patu​lui. Ultimul meu gînd conştient a fost că patul era o relicvă de la începutul secolului. înainte de a avea timp să emit un cuvinţel, m-am pomenit culcat într-un alt pat, cu o înfăţişare cam ciudată. Carol se afla şi ea acolo. S-a ridicat într-un cot o dată cu mine. Eram goi, acoperiţi fiecare cu o pătură uşoară.
- Ce se petrece? a întrebat ea cu voce slabă.
- Eşti trează? am zis eu prosteşte.
- Sigur că sînt trează, mi-a răspuns ea pe un ton iritat.

- îţi aminteşti unde eram? am întrebat.
A urmat o lungă tăcere, timp în care ea încerca, evident, să-şi pună ordine în gînduri.
- Cred că eu sînt reală, dar tu nu eşti, a spus ea, în cele din urmă. Ştiu unde mă aflam înainte de asta. Iar tu vrei să mă păcăleşti.
M-am gîndit că şi ea făcea acelaşi lucru. Ştia ce se petrece şi mă testa sau voia să mă tragă pe sfoară. Don Juan îmi spusese că sminteala noastră consta în aceea că eram amîndoi evazivi şi nu aveam încredere în alţii. Mi se servea acum un superb eşantion din această atitudine.
- Refuz să particip la orice tîmpenie în care tu eşti cel care dirijează lucrurile, a spus ea. Mi-a aruncat o privire plină de venin. Cu tine vorbesc, oricine ai fi tu. A luat una din păturile cu care fuseserăm acoperiţi şi s-a înfăşurat în ea. Voi sta culcată aici şi mă voi întoarce acolo de unde am venit, a spus apoi cu fermi​tate. Tu şi nagualul puteţi să mergeţi să vă judecaţi unul cu celălalt.
- Trebuie să încetezi cu prostiile astea, i-am spus eu cu hotărîre. Ne aflăm în altă lume.
Nu mi-a dat nici o atenţie şi s-a întors cu spatele la mine, ca un copil alintat, supărat de ceva. Nu voiam să-mi irosesc atenţia visatului în discuţii inutile despre veridicitate. Am început să examinez locul unde ne aflam. Singura lumină din cameră era cea a lunii ce pătrundea prin fereastra aflată chiar în faţa noastră. Eram într-o cameră mică, culcaţi într-un pat înalt. Am observat că patul era de construcţie primitivă. Patru stîlpi groşi fuseseră înfipţi în podea, iar somiera patului era un grilaj alcătuit din prăjini lungi fixate de stîlpi. Patul avea o saltea groasă ori, mai curînd, compactă. Nu existau cearceafuri sau perne. Saci de

pînză grosolană, plini cu ceva, erau stivuiţi la perete. Doi astfel de saci, puşi unul peste altul în formă de trepte, serveau drept scară pentru urcarea în pat.
Uitîndu-mă după un întrerupător de lumină, mi-am dat seama că acel pat înalt se afla într-un colţ, lipit de perete. Eram culcaţi cu capetele spre unul dintre pereţi; eu mă aflam pe partea de pat dinspre cameră, iar Carol, pe partea dinspre perete. Cînd m-am aşezat pe marginea patului, am realizat că acesta era la o înălţime de, probabil, peste nouăzeci de centimetri faţă de podea. Carol s-a ridicat brusc în şezut şi a spus, sîsîind foarte puternic:
- Este dezgustător! Nagualul nu mi-a spus nici pe departe că mă voi pomeni într-o astfel de situaţie.
- Nici eu n-am ştiut asta, am spus.
Voiam să spun mai multe şi să înfiripez o conversaţie, dar neliniştea mea ajunsese de proporţii excesive.
- Tu să taci, s-a răstit ea la mine pe un ton plin de mînie. Tu nu exişti. Eşti o fantomă. Dispari! Dispari!
Sîsîiala ei era chiar amuzantă şi mi-a abătut atenţia de la teama obsesivă care mă stăpînea. Am scuturat-o de umeri. Ea a ţipat, nu atît de durere, cît de surprindere sau enervare.
- Nu sînt o fantomă, i-am spus. Am făcut această călătorie pentru că ne-am unit energia.
Carol Tiggs era vestită printre noi pentru rapiditatea cu care se adapta la orice situaţie. într-o clipită a fost convinsă de reali​tatea situaţiei dificile în care ne aflam şi a început să-şi caute hainele în semiîntunericul din cameră. Eram uimit de faptul că nu-i era teamă. Se agita, cugetînd cu glas tare unde ar fi putut să-şi pună hainele, în cazul că, într-adevăr, se culcase de cu seară în această cameră.

- Vezi vreun scaun pe undeva? m-a întrebat.
Am întrezărit într-o parte a încăperii un morman format din trei saci, care putea să fi servit drept masă sau laviţă. Carol s-a dat jos din pat, s-a apropiat de morman şi a găsit atît hainele ei, cît şi pe ale mele, împăturite cu grijă, în felul în care obişnuia ea să-şi aranjeze îmbrăcămintea. Mi-a dat hainele mele; erau, într-a​devăr, ale mele, dar nu cele pe care le purtasem cu cîteva minute în urmă, în camera lui Carol de la Hotel Regis.
- Nu sînt hainele mele, a sîsîit ea. Şi totuşi, sînt ale mele. Ce ciudat!
Ne-am îmbrăcat în tăcere. Voiam să-i spun că simţeam că pleznesc de nelinişte. Voiam, totodată, să fac unele comentarii referitor la viteza cu care se desfăşurase călătoria noastră, dar -în timpul cît durase să-mi pun hainele - noţiunea călătoriei noas​tre devenise ceva foarte vag. îmi aminteam cu greu unde ne aflaserăm înainte de a ne trezi în camera aceea. Era ca şi cînd aş fi visat doar camera de hotel. Am făcut un efort suprem să-mi aduc aminte, să dau la o parte incertitudinea care începuse să mă învăluie. Am reuşit să risipesc ceaţa nesiguranţei, dar sforţarea mi-a epuizat întreaga energie. La sfîrşiţ, gîfîiam şi eram transpi​rat tot.
- Ceva era cît p-aci, cît p-aci să mă dea gata, a spus Carol. M-am uitat la ea. La fel ca mine, era şi ea transpirată toată. Era cît pe ce să te dea gata şi pe tine. Ce crezi că poate fi asta?
- Poziţia punctului de asamblare, am spus eu cu absolută convingere.
Nu era de aceeaşi părere.
- Sînt făpturile anorganice, venite să ia ce li se cuvine, a spus ea, cutremurîndu-se. Nagualul m-a avertizat că va fi groaznic, dar nu mi-am imaginat ceva atît de înfiorător.

Eram total de acord cu ea; ne aflam într-o încurcătură îngrozitoare, şi totuşi nu puteam să-mi fac idee în ce consta oroarea situaţiei. Carol şi cu mine nu eram nişte novici; văzuserăm şi făcuserăm tot felul de lucruri, unele dintre ele de-a dreptul înfiorătoare. Dar în camera aceea din vis era ceva care mă înspăimînta dincolo de imaginabil.
- Visăm, nu-i aşa? a întrebat Carol.
Am asigurat-o, fără să ezit, că, într-adevăr, visam, deşi eu însumi aş fi dat orice să-l am pe don Juan alături, ca să mă asi​gure de acelaşi lucru.
- De ce mi-e atît de teamă? m-a întrebat ea, ca şi cînd eu aş fi fost capabil să explic asta în mod raţional.
Dar înainte ca eu să pot formula măcar o idee referitor la asta, Carol şi-a răspuns singură la întrebare. A spus că ceea ce o înspăimînta era realizarea, la nivel corporal, că percepţia este un proces atotcuprinzător, atunci cînd punctul de asamblare a fost imobilizat într-o anume poziţie. Mi-a reamintit că don Juan ne spusese că puterea pe care o are lumea cotidiană asupra noastră este rezultatul faptului că punctul nostru de asamblare este nemişcat în poziţia sa obişnuită. Această imobilitate este ceea ce face ca percepţia noastră asupra lumii să domine toate aspectele vieţii noastre şi pe noi înşine, astfel încît nu ne putem debarasa de ea. Carol mi-a mai reamintit şi un alt lucru pe care ni-l spu​sese nagualul: că dacă vrem să ne eliberăm de această forţă dominanţă, tot ce avem de făcut este să risipim ceaţa, adică, să ne deplasăm punctul de asamblare prin intenţionarea deplasării sale.
Nu înţelesesem cu adevărat sensul spuselor lui don Juan pînă în momentul în care a trebuit să-mi aduc punctul de asam-

blare într-o altă poziţie pentru a risipi ceaţa lumii, care începuse să mă învăluie.
Fără să mai spunem un cuvînt, Carol şi cu mine ne-am dus la fereastră şi am privit afară. Ne aflam undeva la ţară. în lumina lunii se puteau vedea contururile întunecate ale unor case scunde. După toate indiciile ne aflam în odaia de unelte sau provizii a unei ferme sau conac.
- îţi aminteşti să fi mers la culcare în această cameră? m-a întrebat Carol.
- Aproape că da, am zis eu cu convingere.
I-am spus că trebuia să mă lupt pentru a-mi putea păstra în minte imaginea camerei ei de hotel, ca punct de referinţă.
- Şi eu la fel, a şoptit ea înfricoşată. Ştiu că, dacă lăsăm această amintire să dispară, ne-am dus pe copcă.
Apoi m-a întrebat dacă doream să ieşim din cocioaba aceea şi să ne aventurăm afară. Nu doream acest lucru. Neliniştea mea era atît de puternică, încît nu am putut să rostesc asta în vorbe. Am putut doar să-i fac semn din cap.
- Ai foarte multă dreptate să nu vrei să ieşi afară, a spus ea. Am sentimentul că, dacă părăsim această bojdeucă, nu ne vom mai putea întoarce niciodată de unde am venit.
Am vrut să deschid uşa şi doar să mă uit afară, dar ea m-a oprit.
- Nu face asta, a zis. Ai putea să laşi lumea exterioară să intre aici.
Gîndul care mi-a trecut în clipa aceea prin minte a fost că fuseserăm aşezaţi în interiorul unei colivii fragile. Orice, chiar deschiderea uşii, putea să distrugă echilibrul precar al coliviei, în momentul în care am gîndit asta, amîndoi am simţit acelaşi impuls. Ne-am scos hainele cu o viteză de parcă viaţa noastră

depindea de asta. Apoi am sărit în paiul cel înalţ fără să ne folosim de cei doi saci aşezaţi în chip de trepte. Dar imediat am şi sărit înapoi, afară din el.
Era evident că amîndoi realizaserăm instantaneu acelaşi lucru. Carol mi-a confirmat această presupunere, spunînd:
- Orice lucru aparţinînd acestei lumi şi pe care-l folosim nu face decît să ne slăbească puterile. Cînd stau aici dezbrăcată, departe de pat şi de fereastră, nu am nici o dificultate în a-mi aminti de unde am venit. Dar dacă mă culc în pat sau îmi pun hainele astea ori mă uit pe fereastră, sînt terminată.
Am stat un timp îndelungat în mijlocul încăperii, ghemuiţi unul într-altul. în mintea mea a început să se înfiripe o stranie suspiciune.
- Cum ne vom putea întoarce în lumea noastră? am întrebat, aşteptîndu-mă ca ea să ştie acest lucru.
- Reintrarea în lumea noastră se face automat, dacă nu lăsăm să se instaureze ceaţa, a spus ea cu aerul de supremă autoritate, care era caracteristica ei distinctivă.
A avut dreptate. Ne-am trezit, amîndoi odată, în patul din camera ei de hotel. Era atît de evident că reveniserăm în lumea vieţii noastre cotidiene, încît nu am pus nici un fel de întrebări şi nu am comentat veridicitatea faptului. Lumina soarelui era aproape orbitoare.
- Cum ne-am întors? a întrebat Carol. Sau, mai curînd, cînd ne-am întors?
Nu aveam nici o idee ce să spun sau ce să cred. Eram prea stupefiat să fac speculaţii, ceea ce ar fi fost singurul lucru pe care l-aş fi putut face.
240
CARLOS CASTANEDA
- Crezi că tocmai ne-am întors? a insistat Carol. Sau poate am dormit aici toată noaptea. Priveşte! Sîntem dezbrăcaţi. Cînd ne-am scos hainele?
- Le-am scos acolo, în cealaltă lume, am spus eu şi am fost surprins de sunetul propriei mele voci.
Răspunsul meu a părut s-o pună pe Carol în încurcătură. S-a uitat nedumerită la mine şi apoi la propriul trup gol. Am stat acolo, aşa, fără să ne mişcăm, timp îndelungat. Ambii păream să fim lipsiţi de orice putere de voinţă. Pe urmă însă, brusc, am avut instantaneu acelaşi gînd. Ne-am îmbrăcat în mare viteză, am ieşit în fugă din cameră, am coborît pe scări cele două etaje, am traversat strada şi ne-ăm năpustit în hotelul lui don Juan.
Gîfîind inexplicabil de tare - întrucît, de fapt, nu făcuserăm un efort fizic atît de mare - i-am relatat acestuia, luîndu-ne vorba din gură, ceea ce făcuserăm. El ne-a confirmat bănuielile.
- Ceea ce aţi făcut voi doi este aproape cel mai periculos lucru pe care şi-l poate imagină cineva, a spus el.
S-a adresat apoi lui Carol, spunîndu-i că acţiunea noastră fusese deopotrivă un succes total şi un fiasco. Reuşiserăm să ne transferăm conştiinţa din lumea cotidiană în corpurile noastre energetice, efectuînd astfel călătoria în toată materialitatea noastră, dar nu reuşiserăm să ne sustragem influenţei făpturilor anorganice. A afirmat că, de obicei, visătorii trăiesc întreaga experienţă ca pe o succesiune lentă de etape de tranziţie şi că tre​buie să-şi exprime cu glas tare intenţia de a folosi conştiinţa ca element facilitant. In cazul noastru însă, toate aceste etape au fost anulate. Din cauza intervenţiei făpturilor anorganice, noi doi fus​eserăm de-â dreptul azvîrliţi cu o viteză înspăimântătoare într-o lume îngrozitor de periculoasă.

- Nu energia voastră combinată a fost cea care a făcut posi​bilă călătoria aceasta, a continuat el, ci altceva. Ceva ce a ales şi hainele potrivite pentru voi.
- Vrei să spui că hainele şi patul, şi încăperea aceea au exis​tat numai pentru că totul a fost organizat de făpturile anorganice? a întrebat Carol.
- Fără doar şi poate, a răspuns don Juan. în mod obişnuit, visătorii sînt doar spectatori. Dar aşa cum s-a desfăşurat călătoria voastră, voi doi aţi căpătat locuri chiar în primul rînd de lîngă scenă şi aţi trăit damnaţiunea vrăjitorilor din vechime. Ceea ce vi s-a întîmplat vouă este exact ceea ce li s-a întîmplat lor. Făpturile anorganice i-au dus în lumi de unde nu s-au mai putut întoarce. Trebuia să-mi fi dat seama - dar nici nu mi-a trecut prin gînd aşa ceva - că făpturile anorganice vor prelua comanda şi vor încerca să vă întindă şi vouă aceeaşi cursă.
- Vrei să spui că voiau să ne ţină pentru totdeauna acolo? a întrebat Carol.
- Dacă ieşeaţi din cocioaba aceea, acum aţi fi rătăcit fără speranţă prin acea lume, a spus don Juan.
Ne-a explicat că, deoarece intrasem în acea lume cu toate caracteristicile noastre fizice, fixarea punctelor noastre de asm-blare în poziţia aleasă în prealabil de făpturile anorganice exercita o asemenea dominaţie, încît a creat un fel de ceaţă care a şters orice amintire a lumii din care veniserăm. A adăugat că, la fel ca în cazul vrăjitorilor din vechime, consecinţa naturală a unei astfel de imobilizări este faptul că punctul de asamblare al visătorilor nu se poate reîntoarce în poziţia sa obişnuită.
- Gîndiţi-vă numai, ne-a incitat el. Probabil că asta este ce ni se întîmplă tuturor în lumea vieţii noastre de zi cu zi. Sîntem aici, iar fixarea punctului nostru de asamblare ne domină atît de

tare, încît ne-a făcut să uităm de unde venim şi care a fost motivul pentru care am venit aici.
Don Juan nu a mai vrut să vorbească despre călătoria noastră. Am avut sentimentul că se ferea să ne provoace alte nelinişti şi temeri. Ne-a scos în oraş să luăm o întîrziată masă de prînz. Cînd am ajuns la restaurant - aflat două cvartale mai jos pe bulevardul Francisco Madero —se făcuse ora şase după-a-miazâ. Eu şi Carol dormişerăm - dacă asta era ceea ce am făcut - aproximativ optsprezece ore.
Numai lui don Juan îi era foame. Carol a remarcat, cu o undă de iritare, că acesta mînca precum un porc. La auzul rîsului lui don Juan, multe capete s-au întors în direcţia noastră.
Era o seară caldă. Cerul era senin. Aşezaţi pe o bancă din Paseo Alameda ne simţeam mîngîiaţi de o briză uşoară.
- Există o întrebare care nu-mi dă pace, i s-a adresat Carol lui don Juan. Nu am folosit conştiinţa ca mijloc pentru a ne deplasa, aşa-i?
- Este adevărat, a spus don Juan şi a oftat adînc. Misiunea era de a vă furişa fără ca făpturile anorganice să prindă de veste şi nu de a fi conduşi de ele.
- Ce se va întîmpla acum? a întrebat ea.
- Vă veţi amîna stalkingul stalkerilor pînă veţi fi mai puter​nici, a spus el. Sau poate că nu veţi realiza niciodată asta. Nu are o prea mare importanţă; dacă nu se poate acţiona într-o direcţie, se va putea în alta. Vrăjitoria este strădanie continuă.
Ne-a explicat din nou, ca şi cum ar fi vrut să fixeze definitiv explicaţiile sale în minţile noastre, că pentru a folosi conştiinţa ca pe un instrument al mediului, visătorii trebuie, mai întîi, să facă o călătorie în lumea făpturilor anorganice. Apoi trebuie să se folosească de această călătorie ca de o trambulină şi, posedînd

energia întunecată necesară, trebuie să intenţioneze să fie azvîrliţi, prin intermediul conştiinţei, în altă lume.
- Eşecul călătoriei voastre s-a datorat faptului că nu aţi avut timp să vă folosiţi conştiinţa ca element al deplasării, a continuat el. înainte chiar de a ajunge în lumea făpturilor anorganice, voi doi vă şi aflaţi în altă lume.
- Ce ne recomanzi să facem acum? l-a întrebat Carol.
- Vă recomand să vă vedeţi cît mai rar cu putinţă, a spus el. Sînt sigur că făpturile anorganice nu vor rata şansa de a vă înhaţă pe amîndoi, mai ales dacă vă uniţi forţele.
Astfel că eu şi Carol Tiggs ne-am ţinut în mod premeditat departe unul de altul de atunci încolo. Perspectiva că am fi putut, din neatenţie, să provocăm o altă călătorie similară, reprezenta un risc prea mare pentru noi. Don Juan a susţinut decizia noastră, repetîndu-ne mereu şi mereu că amîndoi, la un loc, aveam destulă energie pentru a tenta făpturile anorganice să încerce să ne ademenească din nou.
Don Juan mi-a readus exerciţiile de visat în sfera preocupării de a vedea energie în stări generatoare de energie asemănătoare visului. în decursul timpului, am văzut tot ce se înfăţişa în faţa mea. în felul acesta, am ajuns într-o situaţie foarte stranie: am devenit incapabil să relatez pe înţeles ceea ce văzusem. Senzaţia mea era că atinsesem stări de percepţie pentru care nu existau cuvinte.
Don Juan a explicat viziunile mele incomprehensibile şi indescriptibile prin faptul că corpul meu energetic folosea conştiinţa ca element, nu pentru a călători, pentru că nu aveam suficientă energie, ci pentru a pătrunde în cîmpurile energetice ale materiei neînsufleţite sau ale fiinţelor vii.
11. ARENDAŞUL
Pentru mine nu au mai urmat exerciţii de visat în maniera în care mă obişnuisem. Cu următoarea ocazie cînd l-am văzut, don Juan m-a repartizat sub îndrumarea a două femei din grupul său: Florinda şi Zuleica, cele mai apropiate adepte ale sale. învăţăturile lor nu se refereau deloc la porţile visatului, ci la diferitele modalităţi de utilizare a corpului energetic, iar lecţiile nu au durat suficient ca să aibă vreo influenţă ăupra mea. Mi-au lăsat impresia că le interesa mai mult să mă verifice decît să mă înveţe ceva.
- Nu mai am ce să te învăţ despre visat, a spus don Juan cînd l-am chestionat asupra acestei situaţii. Timpul petrecut de mine pe pămînt s-a încheiat. Dar Florinda rămîne. Ea este cea care vă va îndruma, nu numai pe tine, ci şi pe toţi ceilalţi ucenici ai mei.
- Va continua antrenamentele mele de visat?
- Nu ştiu asta şi nici ea nu ştie. Totul depinde de spirit. Adevăratul conducător al jocului. Noi nu sîntem jucători inde​pendenţi. Sîntem doar pioni în mîinile lui. Urmînd poruncile spiritului, trebuie să-ţi spun ce este cea de a patra poartă a visatu​lui, deşi nu te mai pot îndruma.
- Ce rost mai are să-mi stîrneşti interesul? Prefer să nu ştiu.

- Spiritul nu lasă ăsta la discreţia ta sau a mea. Trebuie să-ţi prezint cea de a patra poartă a visatului, fie că-mi place sau nu.
Don Juan mi-a explicat că la cea de a patra poartă a visatu​lui corpul energetic călătoreşte către locuri concrete specifice şi că sînt trei moduri de utilizare a celei de a patra porţi: unu - pen​tru a călători în locuri concrete din această lume; doi - pentru a călători în locuri concrete, aflate în afara acestei lumi; şi trei -pentru a călători în locuri care există numai în intenţia altora. A spus că cel de al treilea mod este cel mai dificil şi cel mai pe​riculos dintre cele trei şi, indiscutabil, categoria preferată de călătorii a vrăjitorilor din timpuri străvechi.
- Ce vrei să fac cu aceste cunoştinţe? am întrebat eu.
- Pentru moment, nimic. Clasează-le pînă cînd vei avea nevoie de ele.
- Vrei să spui că pot trece prin cea de a patra poartă de unul singur, fără nici un ajutor?
- Dacă poţi sau nu să faci asta depinde numai de spirit.
A abandonat brusc subiectul, dar nu mi-a lăsat senzaţia că ar trebui să încerc să ajung la cea de a patra poartă şi s-o trec de unul singur.
Apoi don Juan a fixat o ultimă întîlnire cu mine pentru a-mi oferi, spunea el, un fel de lecţie finală, care să însumeze con​cluziile şi sfaturile sale la încheierea antrenamentelor mele de visat. Mi-a spus să vin în orăşelul din sudul Mexicului, unde locuia împreună cu ceilalţi vrăjitori din grupul său.
Am ajuns acolo după-âmiaza tîrziu. Am stat cu don Juan în curtea interioară a casei sale, în nişte fotolii incomode de răchită împletită, căptuşite cu perne groase, supradimensionate. Don Juan a rîs şi mi-a făcut cu ochiul. Fotoliile erau un dar primit din partea uneia dintre membrele grupului său, aşa că, pur şi simplu,

trebuia să stăm pe ele ca şi cum nu ne-ar fi incomodat nimic. Mai ales pe el. Fuseseră cumpărate pentru el în Phoenix, Arizona, şi aduse cu mare dificultate în Mexic.
Don Juan m-a rugat să-i citesc o poezie de Dylan Thomas, care, spunea el, era deosebit de încărcată de semnificaţii pentru mine în acel moment.
Doream fierbinte să mă îndepărtez
De minciuna ce sfîrîie pîrjolită
Şi de vaietul continuu al vechilor spaime
Ce creşte tot mai teribil pe măsură ce ziua
Trece peste deal să se cufunde în mărea adîncă...
Doresc fierbinte să mă îndepărtez, darmi-e teamă;
O fărîmă de viaţă, neconsumată încă, ar putea sări-n
scînteie
Din vechea minciună ce arde-n ţarină
Şi, explodînd în aer, să mă lase pe jumătate orb.
Don Juan s-a ridicat şi a spus că se duce să facă o plimbare în piaţa din centrul orăşelului. M-a invitat să merg cu el. Am pre​supus imediat că poezia îi produsese o reacţie negativă şi simţea nevoia să o risipească.
Pe drumul către piaţă nici unul din noi nu a scos un cuvînt. Am făcut de vreo două ori înconjurul pieţei, tot fără nici o vorbă. Se aflau acolo destul de mulţi oameni, înghesuindu-se în jurul magazinelor de pe străzile ce încadrau parcul pe laturile de est şi de nord. Toate străzile din jurul pieţei aveau pavaje pline de neregularităţi. Casele erau masive, clădiri cu un singur nivel, construite din cărămizi de argilă albă, cu acoperişuri de olane,

pereţi văruiţi şi uşi vopsite în albastru sau cafeniu. Pe o stradă laterală, la un cvartal distanţă de piaţă, se profilau ameninţător, pe deasupra acoperişului singurului hotel din oraş, zidurile înalte ale uriaşei biserici coloniale ce semăna cu o moschee musul​mană. Pe latura de sud erau două restaurante, care coexistau în mod inexplicabil unul lîngă altul şi făceau afaceri bune, servind, practic, acelaşi meniu la aceleaşi preţuri.
Am rupt tăcerea şi l-am întrebat pe don Juan dacă şi lui i se părea ciudat că între cele două restaurante nu era nici o diferenţă.
- Orice este posibil în acest oraş, a răspuns el. Felul în care a spus-o însă m-a neliniştit.
- De ce eşti atît de nervos? m-a întrebat el cu o expresie serioasă. Ştii ceva şi nu-mi spui?
- De ce sînt nervos? Bună glumă. Sînt totdeauna nervos cînd mă aflu în preajma ta, don Juan. Cîteodată, mult mai mult decît ceilalţi.
A părut că face un efort serios să nu izbucnească în ris.
- Nagualii nu sînt tocmai cele mai plăcute fiinţe de pe faţa pămîntului, a spus el pe un ton de scuză. Am învăţat asta din proprie experienţă, fiind pus în situaţia de a avea de a face cu profesorul meu, teribilul nagual Julian. Simpla lui prezenţă mă speria de moarte. Iar cînd îşi îndrepta atenţia asupra mea, aveam întotdeauna senzaţia că viaţa mea nu făcea nici cît o ceapă degerata.
- Este incontestabil, don Juan, că tu ai acelaşi efect asupra mea.
A rîs din toată inima.
- Nu, nu. Categoric, exagerezi. în comparaţie cu el, eu sînt un înger.

- Poate că eşti un înger în comparaţie, numai că nagualul Julian nu este aici, pentru a te putea compara cu el.
A rîs o clipă, apoi a devenit din nou serios.
- Nu ştiu de ce, dâr este clar că sînt cuprins de spaimă, âm explicat eu.
- Crezi că ai vreun motiv să fii cuprins de spaimă? a între​bat el şi s-a oprit din mers pentru a mâ privi în faţă.
Tonul său şi sprîncenele ridicate mi-a creat impresia că mă suspecta că ştiu ceva ce nu-i dezvăluiam. Era evident că aşteaptă o destăinuire din partea mea.
- Insistenţa ta mă pune pe gînduri, am spus eu. Eşti sigur că nu tu eşti cel care are un as ascuns în mînecă?
- Am, într-adevăr, un as în mînecă, â admis el şi a zîmbit. Dar nu asta este problema. Problema este că aici, în acest oraş, există ceva ce te aşteaptă pe tine. Iăr tu nu prea ştii exact ce este sau ştii ce este, dar nu îndrăzneşti să-mi spui, ori chiar nu ştii nimic despre asta.
- Ce mă aşteaptă pe mine aici?
în loc să-mi răspundă, don Juan şi-a reluat brusc mersul şi am continuat să ne plimbăm în jurul pieţei în deplină tăcere. Am înconjurat-o de mai multe ori, căutînd un loc unde să ne aşezăm. La un moment dat, cîteva tinere, care stăteau pe o bancă, s-au ridicat şi au plecat.
- De ani de zile îţi tot vorbesc despre practicile aberante ale vrăjitorilor din Mexicul antic, a spus don Juan, aşezîndu-se pe bancă şi făcîndu-mi semn să mă aşez lîngă el.
Cu rîvna cuiva care nu mai vorbise nicicînd despre asta, mi-a relatat din nou ceea ce-mi spusese de nenumărate ori, că acei vrăjitori, mînaţi de interese extrem de egoiste îşi concentraseră toate eforturile în acţiunea de perfecţionare a practicilor care i-au

îndepărtat tot mai tare de cumpătare şi de echilibrul psihic şi că, în cele din urmă, au fost exterminaţi atunci cînd structurile com​plicate de credinţe şi practici, pe care le alcătuiseră, au devenit atît de împovărătoare, încît nu le-au mai putut susţine.
- Vrăjitorii din timpuri străvechi au trăit şi au proliferat în această zonă, bineînţeles, a spus el, urmărindu-mi reacţiile. Aici, pe locul acestui oraş. Oraşul actual a fost construit pe fundaţiile unuia dintre oraşele lor. Aici, în această zonă, şi-au desfăşurat ei întreaga activitate.
- Eşti sigur de asta, don Juan?
- Da. Şi la fel vei fi şi tu, foarte curînd.
Neliniştea meă crescîndă mă forţa să făc ceva ce detestam: să mă concentrez asupra mea. Don Juan, sesizînd încurcătura mea, m-a incitat în continuare.
- Foarte curînd vom şti dacă semeni într-adevăr cu vrăjitorii din vechime său cu vrăjitorii contemporani, a spus el.
- Mă scoţi din minţi cu toată vorbăria asta ciudată şi rău-pre-vestitoare, am protestat eu.
Cei treisprezece ani petrecuţi alături de don Juan mă pregă​tiseră, mai presus de toate, în sensul de a concepe panica drept ceva ce era în permanenţă foarte aproape, gata să se de​clanşeze.
Don Juan părea să şovăie. Am observat privirile furişe pe care le arunca în direcţia bisericii. Era chiar neatent. Cînd i-am vorbit, nu a auzit ce i-am spus. Am fost nevoit să repet între​barea.
- Aştepţi pe cineva?
- Da, aştept, a spus el. Fireşte că aştept pe cineva. încercam doar să simt pulsul împrejurimilor. M-ai surprins în acţiunea de sondare a zonei cu ajutorul corpului meu energetic.

- Şi ce ai simţit, don Juan?
- Corpul meu energetic simte că toate sînt la locul lor. Piesa se joacă în seara asta. Tu eşti principalul protagonist. Eu sînt un actor de compoziţie, cu un rol mic, dar însemnat. Ies din scenă în primul act.
- Despre ce tot vorbeşti, pentru numele lui Dumnezeu? Nu mi-a răspuns. A zîmbit doar cu subînţeles.
- Pregătesc terenul, a spus. îţi fac încălzirea - ca să zicem aşa - insistînd asupra ideii că vrăjitorii din timpurile moderne au primit o lecţie dură. Şi-au dat seama că numai dacă rămîn total detaşaţi pot avea energia de a fi liberi. Detaşarea lor este de un tip special, născută nu din frică sau indolenţă, ci din convingere.
Don Juan s-a oprit, s-a ridicat şi şi-a întins braţele în faţă, lateral şi, apoi, către spate.
- Fă şi tu la fel, m-a sfătuit. îţi relaxează corpul, iar tu tre​buie să fii foarte relaxat pentru a face faţă la ceea ce te aşteaptă diseară. A zîmbit larg. Diseară te aşteaptă fie totala detaşare, fie completa subjugare de către propriile plăceri şi slăbiciuni. Este o opţiune pe care trebuie să o facă orice nagual din branşa mea. S-a aşezat din nou şi a răsuflat adînc. Părea că ceea ce-mi spu​sese îi epuizase întreaga energie. Cred că înţeleg ce înseamnă detaşarea şi subjugarea, a continuat el, pentru că am avut privi​legiul de a cunoaşte doi naguali: pe binefăcătorul meu, nagualul Julian, şi pe binefăcătorul acestuia, nagualul Elias. Am observat ce-i deosebea. Nagualul Elias era într-atît de detaşat, încît avea capacitatea să renunţe la un dar de putere. Nagualul Julian era şi el detaşat, dar nu îndeajuns pentru a putea renunţa la un aseme​nea dar.
- Judecind după cum vorbeşti, am spus eu, aş zice că ai de gînd să mă supui unui test oarecare diseară. Aşa este?
- Eu nu am puterea să te supun la nici un fel de teste, dar spiritul are această putere, a spus el cu un surîs şi a adăugat: eu sînt doar un intermediar al său.
- Ce intenţionează spiritul să-mi facă, don Juan?
- Tot ce-ţi pot spune este că diseară vei avea o lecţie de visat, aşa cum au fost precedentele din acest domeniu, dar lecţia nu va fi predată de mine. Altcineva îţi va fi profesor şi te va îndruma diseară.
- Cine va fi profesorul şi îndrumătorul meu?
-  Un musafir a cărui prezenţă poate fi pentru tine o groaznică surpriză sau poate să nu te surprindă deloc.
- Şi care este tema lecţiei de visat pe care o voi avea?
- Este cea de a patra poartă a visatului. Lecţia este compusă din două părţi. Prima parte ţi-o voi explica eu imediat. Cea de a doua parte nu-ţi poate fi explicată de nimeni, pentru că este ceva ce ţine numai de tine. Toţi nagualii din branşa mea au beneficiat de această lecţie în două părţi, dar niciuna dintre aceste lecţii nu s-a asemănat cu celelalte; fiecare a fost astfel structurată, încît să corespundă trăsăturilor de caracter ale fiecărui nagual.
- Explicaţiile tale nu mă ajută defel, don Juan. Devin din ce în ce mai nervos.
Am rămas tăcuţi un răstimp îndelungat. Eram tulburat şi nu aveam astîmpăr. Nu ştiam ce să mai spun, fără să devin cicălitor.
- După cum ştii, pentru vrăjitorii contemporani perceperea directă a energiei este o realizare ce se obţine prin efortul per​sonal al fiecăruia, a spus don Juan. Nu manevrăm punctul de asamblare prin auto disciplină. Pentru vrăjitorii din vechime, deplasarea punctului de asamblare era consecinţa situaţiei de supunere în care se plasau faţă de alţii, faţă de profesorii lor, care

realizau aceste deplasări prin operaţiuni misterioase şi le ofereau discipolilor lor ca daruri de putere. Cineva cu mai multă energie decît noi ne poate face orice, a continuat el. De exemplu, nagualul Julian ar fi putut să mă transforme în orice ar fi dorit el, într-un demon sau într-un sfînt. Dar era un nagual impecabil şi m-a lăsat să fiu eu însumi. Vrăjitorii din vechime nu erau atît de impecabili şi, prin strădania lor permanentă de a-şi asigura controlul asupra altora, au reuşit să instaureze o atmosferă de întuneric şi teroare, care s-a transmis de-a lungul timpului de la profesor la discipol. S-a ridicat şi şi-a rotit privirea asupra împre​jurimilor. După cum vezi, nu este mare lucru de capul oraşului ăstuia, a spus în continuare, dar el exercită o fascinaţie unică pentru luptătorii din branşa mea. Aici se află sursa a ceea ce sîntem şi sursa a ceea ce nu vrem să fim. Deoarece mie mi-a sosit sorocul, trebuie să-ţi transmit unele idei, să-ţi relatez unele întîmplări, să te pun în legătură cu unele fiinţe, chiar aici, în acest oraş, exact aşa cum a făcut cu mine binefăcătorul meu.
Don Juan a spus că repetă ceva ce-mi era deja cunoscut, că ceea ce era el şi tot ce ştia reprezentau moştenirea lăsată de pro​fesorul său, nagualul Julian. Acesta, la rîndul său, moştenise totul de la profesorul său, nagualul Elias. Şi aşa mai departe, nagualul Elias, de la nagualul Rosendo; acesta, de la nagualul Lujan; nagualul Lujan, de la nagualul Santisteban; iar nagualul Santisteban, de la nagualul Sebastian.
Mi-a spus din nou, pe un ton foarte oficial, ceva ce-mi expli​case de mai multe ori în trecut, că înaintea nagualului Sebastian existaseră opt alţi naguali, dar că aceştia fuseseră total diferiţi de cei care au urmat. Avuseseră o cu totul altă atitudine faţă de vrăjitorie, o cu totul altă concepţie asupra ei, deşi făceau totuşi parte din aceeaşi linie de descendenţă cu cei din branşa sa.
- Acum, trebuie să-ţi aminteşti şi să-mi repeţi tot ce ţi-am spus despre nagualul Sebastian, mi-a cerut el.
Solicitarea sa mi s-a părut ciudată, dar am repetat tot ceea ce-mi fusese spus fie de el, fie de cei din grupul său referitor la nagualul Sebastian şi legendarul bătrin vrăjitor, cel care sfidează moartea, cunoscut sub apelativul de arendaş.
- Ştii că cel care sfidează moartea ne face daruri de putere la fiecare nouă generaţie, a spus don Juan. Iar natura specifică a acestor daruri este ceea ce a schimbat cursul evoluţiei branşei noastre.
Mi-a explicat că arendaşul, fiind un vrăjitor din vechea şcoală, învăţase de la profesorii săi toate subtilităţile referitoare la deplasarea punctului de asamblare. întrucît avea la activ, probabil, mii de ani de viaţă şi conştiinţă străină nouă - timp din belşug pentru a se perfecţiona - ştia cum se pot obţine şi menţine sute, dacă nu chiar mii, de poziţii ale punctului de asamblare. Darurile lui erau deopotrivă ca nişte diagrame reprezentînd deplasarea punctului de asamblare în poziţii specifice şi ca nişte ghiduri conţinînd instrucţiuni asupra modului în care punctul poate fi imobilizat în oricare dintre aceste poziţii, astfel putîndu-se realiza coeziunea.
Don Juan era în cea mai bună formă de povestitor. Nu-l mai văzusem niciodată relatînd ceva cu atîţa dramatism. Dacă nu l-aş fi cunoscut bine, aş fi putut jura că vocea sa avea inflexiunile joase şi încărcate de nelinişte ale cuiva stăpînit de teamă sau griji. Gesturile sale îmi creau impresia unui actor talentat care interpretează la perfecţie o stare de nervozitate şi adîncă pre​ocupare.
El s-a uitat cu atenţie la mine şi, pe tonul şi în maniera cuiva care făcea o dezvăluire dureroasă, a spus că, de exemplu,

nagualul Lujan primise din partea arendaşului un dar de cinci​zeci de poziţii. Dădea din cap sacadat, ca şi cînd m-ar fi îndem​nat, fără vorbe, să reflectez la ceea ce tocmai îmi spusese. N-am zis nimic.
- Cincizeci de poziţii! a exclamat el cu uimire. Pentru un dar, una sau, cel mult, două poziţii ar fi fost mai mult decît sufi​cient. A ridicat din umeri în semn de consternare. Mi s-a spus că arendaşul îl plăcea pe nagualul Lujan foarte mult, a continuat el. Au legat o prietenie atît de strînsă, încît erau, practic, nedes​părţiţi. Se spune că nagualul Lujan şi arendaşul obişnuiau să intre tacticos în biserica de colo în fiecare dimineaţă, pentru a asista la slujba de dimineaţă.
- Chiar aici, în acest oraş? am întrebat eu, total surprins.
- Chiar aici, a răspuns el. Este posibil ca ei să fi şezut chiar în acest loc, pe o altă bancă, cu mai bine de o sută de ani.
- Nagualul Lujan şi arendaşul s-au plimbat într-adevăr prin această piaţă? am întrebat eu din nou, incapabil să-mi stăpînesc uimirea.
- Cu siguranţă! a exclamat el. Te-am adus aici în seara asta pentru că poezia pe care mi-ai citit-o mi-a sugerat că este timpul să-l cunoşti pe arendaş.
Am fost cuprins instantaneu de panică, de parcă aş fi fost trăznit. Pentru un moment a trebuit să respir pe gură.
- Am tot discutat despre extraordinarele realizări ale vrăjito​rilor din vremuri străvechi, a spus don Juan în continuare. Dar este dificil atunci cînd trebuie să vorbeşti numai în termeni abstracţi, fără a avea posibilitatea unei cunoaşteri directe. Pot să-ţi repet pînă-n ziua de apoi ceva ce este clar ca lumina zilei pentru mine, dar imposibil de înţeles ori de crezut pentru tine, pentru că îţi lipseşte cunoaşterea practică a respectivei noţiuni.

S-a ridicat şi m-a privit din creştet pînă-n tălpi.
- Hai să mergem la biserică, mi-a spus. Arendaşului îi sînt dragi biserica şi împrejurimile ei. Sînt sigur că acum este momentul să mergem acolo.
De foarte puţine ori pe tot parcursul relaţiei mele cu don Juan am simţit o asemenea aprehensiune. Eram ca paralizat. Cînd m-am ridicat, tremuram din tot corpul. Stomacul îmi era un ghem de nervi. Totuşi, l-am urmat pe don Juan, fără o vorbă, cînd s-a îndreptat spre biserică. Mă împleticeam şi mi se tăiau genunchii la fiecare pas. După ce am străbătut scurta distanţă din piaţă pînă la treptele de calcar ale pridvorului bisericii, era cît pe ce să leşin. Don Juan m-a luat de după umeri ca să mă sprijine.
- Iată-l acolo pe arendaş, a spus el pe un ton atît de normal de parcă tocmai văzuse un vechi prieten.
Am privit în direcţia în care se uita şi am văzut un grup de cinci femei şi trei bărbaţi în capătul opus al pridvorului. Privirea mea rapidă şi speriată nu a înregistrat nimic neobişnuit în legătură cu oamenii aceia. Nu am putut nici măcar să-mi dau seama dacă intrau în biserică sau ieşeau din ea. Am observat totuşi că păreau să se fi întîlnit întîmplător şi nu erau împreună.
Pînă cînd don Juan şi cu mine am ajuns la uşiţa scundă, tăiată în masivul portal de lemn, trei dintre femei intraseră în biserică. Cei trei bărbaţi şi celelalte două femei tocmai plecau. Am avut un moment de zăpăceală şi m-am uitat la don Juan pen​tru instrucţiuni. Mi-a indicai, cu o mişcare din cap, recipientul cu apă sfinţită.
- Trebuie să respectăm rînduiala şi să ne facem semnul crucii, mi-a şoptit.
- Unde este arendaşul? am întrebat eu, tot în şoaptă.

Don Juan şi-a înmuiat vîrfurile degetelor în recipient şi s-a închinat. Cu un gest hotărît din cap, m-a îndemnat să fac la fel.
- Arendaşul era unul dintre cei trei bărbaţi care au plecat? am şoptit eu aproape direct în urechea lui.
- Nu, a răspuns el în şoaptă. Arendaşul este una din femeile care au rămas aici. Cea din ultimul rînd de bănci.
în clipa aceea, o femeie din ultimul rînd şi-a întors capul către mine, a zîmbit şi a dat din cap. Dintr-un salt, am fost la uşă şi am fugit afară. Don Juan a alergat după mine. Cu o agilitate incredibilă, m-a ajuns din urmă şi m-a apucat de braţ.
- Unde te duci? m-a întrebat el cu faţa şi întregul corp con​torsionate de rîs.
M-a ţinut strîns de braţ, în timp ce eu gîfîiam, încercînd să trag cît mai mult aer în piept. Simţeam că mă sufoc. Hohotele de rîs ale lui don Juan se succedau ca valurile oceanului. M-am smucit din strînsoarea mîinilor lui şi m-am îndreptat către piaţă. El a venit după mine.
-  Nu mi-am imaginat că vei fi atît de tulburat, a spus,
zguduit de noi hohote de rîs.
- De ce nu mi-ai spus că arendaşul este o femeie?
- Vrăjitorul de acolo, din biserică, este cel care sfidează moartea, a spus el solemn. Pentru un vrăjitor de talia lui, atît de versat în domeniul deplasării punctului de asamblare, a fi bărbat sau femeie este o chestiune de preferinţă sau de circumstanţă. Aceasta este prima parte a lecţiei de visat pe care am spus că o vei avea. Iar cel care sfidează moartea este musafirul misterios care te va îndruma pe parcursul ei.
Se ţinea de şale, înecîndu-se şi tuşind de atîta rîs. Rămă​sesem fără grai. Apoi m-a apucat o furie subită. Nu eram furios pe don Juan sau pe mine ori pe cineva anume. Era o furie rece

care mă făcea să mă simt de parcă pieptul şi muşchii gîtului erau gata să-mi explodeze.
- Să mergem înapoi la biserică, am strigat cu o voce pe care nu mi-am recunoscut-o.
- Haide, haide, a spus el pe un ton liniştitor. Nu trebuie chiar să te arunci aşa în foc. Gîndeşte-te. Reflectează. Cumpăneşte lucrurile. Linişteşte-ţi cugetul. N-ai mai fost niciodată în viaţă pus în faţa unei asemenea încercări. Acum ai nevoie de calm. Nu pot să-ţi spun ce anume să faci. Pot doar, ca orice alt nagual, să te confrunt cu provocarea, după ce-ţi voi fi spus - în termeni indirecţi - tot ce este oportun. Aceasta este încă una dintre manevrele utilizate de naguali: să spui tot, fără a spune lucrurilor pe nume, sau să soliciţi, fără ca, efectiv, să ceri.
Voiam să terminăm cît mai repede cu tot. Dar don Juan a spus că un scurt respiro m-ar putea ajuta să-mi recapăt ce mai rămăsese din încrederea în mine. Mi s-au tăiat genunchii. Cu multă solicitudine, don Juan m-a ajutat să mă aşez pe bordură şi s-a aşezat lîngă mine.
- Prima parte a lecţiei acesteia de visat se referă la faptul că masculinitatea şi feminitatea nu sînt stări definitive, ci rezultatul unei acţiuni specifice de poziţionare a punctului de asamblare, a spus el. Acţiunea este, normal, o chestiune de voinţă şi de instru​ire corespunzătoare. întrucît acesta a fost un subiect foarte îndrăgit de vrăjitorii din vechime, ei sînt singurii care pot face lumină în problema respectivă.
Probabil, pentru că era singurul lucru raţional pe care-l puteam face, am început o controversă cu don Juan.
- Nu pot să accept sau să cred ceea ce-mi prezinţi, i-am spus şi am simţit cum mă încing la faţă.

- Dar ai văzut femeia, a ripostat don Juan. Crezi că toate astea nu sînt decît trucuri?
- Nu ştiu ce să cred.
- Fiinţa aceea din biserică este cu adevărat o femeie, a spus el cu vehemenţă. De ce trebuie să te neliniştească asta atît de mult? Faptul că ea s-a născut bărbat nu face decît să ateste ce putere au acţiunile vrăjitorilor din vechime. Acest lucru n-ar tre​bui să te surprindă. Ai experimentat deja în practică toate prin​cipiile vrăjitoriei.
Simţeam că pleznesc de atîta încordare. Don Juan mi-a spus, pe un ton acuzator, că vreau doar să discut în contradic​toriu. Cu o răbdare forţată, dar cu nedisimulatâ morgă, i-am expus principiile biologice ce stau la baza caracterului masculin şi feminin.
- înţeleg toate astea, a zis el. Şi ai dreptate în ceea ce spui. Cusurul tău este că încerci să conferi afirmaţiilor tale o valabili​tate universală.
- Dar vorbim aici despre principii de bază, am strigat eu. Acestea vor fi determinante pentru om aici sau în oricare alt loc din univers.
- Aşa este, aşa este, a spus el pe un ton calm. Tot ce spui tu este adevărat atîta timp cît punctul nostru de asamblare rămîne în poziţia sa obişnuită. Dar, în momentul în care este deplasat dincolo de anumite limite şi nu mai funcţionează regulile lumii noastre de zi cu zi, nici unul dintre principiile atît de dragi ţie nu mai are valabilitatea totală pe care o susţii. Greşeala pe care o faci este să uiţi că cel care sfidează moartea a depăşit aceste li​mite de mii şi mii de ori. Nu trebuie să fii un geniu pentru a-ţi da seama că arendaşul nu mai este sub influenţa aceloraşi forţe care te guvernează pe tine acum.

I-am spus că disputa mea, dacă putea fi numită dispută, era nu cu el, ci cu acceptarea laturii practice a vrăjitoriei, care - pînă în acel moment - fusese atît de abstractă şi îndepărtată, încît nu constituise niciodată o problemă reală pentru mine. Am subliniat că, în calitate de visător, aveam experienţa necesară pentru a confirma că în visat este posibil orice. I-am reamintit că el însuşi îmi susţinuse şi cultivase această convingere, împreună cu cea privind necesitatea imperioasă a unei minţi sănătoase. Ceea ce-mi prezenta el acum în cazul arendaşului era o nebunie, un subiect ce se preta doar pentru visat, dar nu şi pentru lumea reală. I-am declarat că pentru mine ceea ce susţinea el era dezgustător şi de neconceput.
- Şi de ce această reacţie violenţă? a întrebat el cu un zîmbet. întrebarea lui m-a luat prin surprindere. M-am simţit pe​nibil.
- Cred că o percep ca pe un atac la însăşi esenţa mea de om, am recunoscut.
Aşa şi era. Numai gîndul că femeia din biserică era bărbat îmi producea cumva greaţă.
Mi-a trecut deodată prin minte o idee: probabil că arendaşul este un travestit. L-am chestionat imediat pe don Juan cu toată seriozitatea asupra unei asemenea posibilităţi. A rîs atît de tare, încît părea gata să leşine.
- Este o posibilitate care ţine prea mult de cele lumeşti, a spus el. Poate că vechii tăi prieteni ar face aşa ceva. Cei noi însă au resurse mult mai mari şi sînt mai puţin obsedaţi de sex. Repet. Fiinţa aceea din biserică este o femeie. Este o „ea". Şi are toate organele şi trăsăturile caracteristice unei femei. A zîmbit maliţios. întotdeauna te-ai simţit atras de femei, nu-i aşa? Se pare că această situaţie a fost creată special pentru tine.

Amuzamentul său era atât de autentic şi de inocent, încît m-am molipsit şi eu. Am rîs amîndoi. El, cu toată impetuozitatea, iar eu, cu toată aprehensiunea.
Atunci, am luat o decizie. M-am ridicat şi am spus răspicat că nu nutream nici o dorinţă să am de-a face cu arendaşul, indiferent de forma şi aspectul său. Opţiunea mea era să mă retrag din această acţiune şi să mă întorc la casa lui don Juan, apoi acasă la mine.
Don Juan a spus că - din punctul lui de vedere - nu avea nimic împotriva deciziei mele, şi am pornit pe drumul de întoarcere către locuinţa lui. în mintea mea, gîndurile mi se succedau cu o viteză sălbatică. Procedam oare cum era mai bine? Fugeam de teamă? Desigur că imediat am explicat raţional decizia mea ca fiind corectă şi inevitabilă. La urma urmelor, pe mine nu mă interesau achiziţiile de nici un fel - mă asiguram eu pe mine însumi - iar primirea darurilor arendaşului era ca şi cînd aş fi achiziţionat o proprietate. Apoi am fost cuprins de îndoieli şi de curiozitate. Erau atîtea întrebări pe care aş fi putut să i le pun celui care sfidează moartea.
Inima a început să-mi bată atît de tare, încît îi simţeam bătăile în stomac. Bătăile s-au transformat brusc în vocea emisa​rului, care şi-a încălcat promisiunea de a nu se amesteca şi mi-a spus că o forţă inimaginabilă îmi accelera pulsul pentru a mă face să mă întorc la biserică; să merg către casa lui don Juan însemna să merg la moarte. M-am oprit şi i-am comunicat grab​nic lui don Juan spusele emisarului.
- Este adevărat? l-am întrebat.
- Mă tem că da, a recunoscut el timid.

- De ce nu mi-ai spus asta, don Juan? Aveai de gînd să mă laşi să mor, pentru că crezi că sînt un laş? l-am întrebat eu mînios.
- Nu mureai tu aşa, cu una cu două. Corpul tău energetic are resurse inepuizabile. Şi nu mi-a trecut niciodată prin minte să ţe consider un laş. îţi respect deciziile şi puţin îmi pasă care sînt motivaţiile lor. Eşti, ca şi mine, la capăt de drum. Aşa că fii un adevărat nagual. Nu te ruşina de ceea ce eşti. Dacă ai fi fost laş, cred că ai fi murit de frică demult, cu mulţi ani în urmă. Dar dacă ţi-e prea teamă să-l cunoşti pe cel care sfidează moartea, atunci mai degrabă mori decît să dai ochii cu el. Nu este nici o ruşine în asta.
- Să mergem înapoi la biserică, am spus eu cît se poate de calm.
- Ei, acum ajungem la fondul problemei! a exclamat don Juan. Dar, mai întîi, hai să ne întoarcem în parc, să ne aşezăm pe o bancă şi să examinăm cu grijă opţiunile tale. Avem timpul disponibil; de altfel, este prea devreme pentru apropiata noastră acţiune.
Ne-am dus înapoi în parc şi am găsit imediat o bancă liberă, pe care ne-am aşezat.
- Trebuie să înţelegi că numai tu însuţi poţi lua decizia de a-l întîlni sau nu pe arendaş, de a accepta sau de a refuza darurile sale de putere, a spus don Juan. Dar decizia ta trebuie să o exprimi în faţa femeii din biserică, între patru ochi, altfel nu va avea valabilitate.
Don Juan a mai spus că darurile arendaşului sînt formida​bile, dar preţul plătit pentru ele este colosal, iar el, personal, nu era prea încîntat de daruri, nici de preţ.

- înainte de a lua decizia definitivă, a spus don Juan în con​tinuare, trebuie să cunoşti toate detaliile tranzacţiilor noastre cu acest vrăjitor.
- Prefer să nu mai aud nimic despre asta, don Juan, m-am rugat eu.
- Este de datoria ta să ştii, a spus el. Cum altfel vei putea să iei o hotărîre?
- Nu crezi că dacă ştiu mai puţine lucruri despre arendaş va fi mai bine pentru mine?
- Nu. Asta nu este o situaţie în care te ascunzi pînă trece pericolul. Acesta este momentul adevărului. Tot ce ai făcut şi ai trăit în lumea vrăjitorilor te-a îndreptat către acest punct. Nu voiam să-ţi spun, pentru că ştiam că ţi-o va spune corpul tău energetic, dar nu există nici o modalitate prin care să scapi de această întîlnire. Nici chiar prin moarte nu poţi scăpa. înţelegi? M-a zgîlţîit de umeri. Mă înţelegi? a repetat.
înţelegeam atît de bine, încît l-am întrebat dacă putea să mă facă să intru într-un alt registru de conştiinţă, pentru a-mi diminua teama şi tulburarea. Forţa cu care a spus nu, m-a făcut să tresar.
- Trebuie să te confrunţi cu cel care sfidează moartea cu calm şi absolută stăpînire de sine, a adăugat el. Şi nu poţi face asta prin substituiri.
Don Juan a început să-mi spună liniştit iarăşi tot ceea ce-mi mai spusese despre cel care sfidează moartea. în timp ce vorbea, mi-am dat seama că, în parte, confuzia mea era consecinţa modului în care utiliza el cuvintele. în spaniolă folosea, pentru „cel care sfidează moartea", el desafiante de la muerte, iar pen​tru „arendaş", el inguilino, ambele desemnînd în mod automat un bărbat. Dar, în descrierea relaţiei dintre arendaş şi nagualii

din branşa sa, amesteca desinenţele şi termenii de gen masculin şi feminin, creînd o mare confuzie în mintea mea.
Spunea că arendaşul trebuia să plătească pentru energia pe care el o lua de la nagualii din branşa noastră, dar plata lui îi legase pe aceşti vrăjitori de el pentru generaţii întregi. Ca plată pentru energia căpătată, femeia din biserică îi învăţa pe naguali ce să facă exact, pentru a-şi deplasa punctele de asamblare în poziţii specifice, pe care ea însăşi le alesese. Cu alte cuvinte, ea îi înrobea pe fiecare dintre aceştia cu un dar de putere, constînd din poziţii specifice preselectate, ale punctului de asamblare, şi toate implicaţiile acestuia.
- Ce vrei să spui prin „toate implicaţiile acestuia", don Juan?
-  Mă refer la consecinţele negative ale acestor daruri. Femeia din biserică nu cunoaşte decît delectarea şi răsfăţul în plăcere. Nu există cumpătare şi moderaţie în această femeie. De pildă, l-a învăţat pe nagualul Julian cum să-şi poziţioneze punc​tul de asamblare pentru a fi la fel ca ea, o femeie. A-l învăţa asta pe binefăcătorul meu, care era un hedonist incurabil, echivala cu a da băutură unui beţiv.
- Dar nu sîntem fiecare răspunzători de ceea ce facem?
- Da, într-adevăr, aşa este. Totuşi, unora dintre noi le este mai dificil decît altora să acţioneze cu deplină responsabilitate. Să sporeşti această dificultate în mod deliberat, aşa cum face această femeie, înseamnă să sporeşti în mod inutil presiunile la care sîntem supuşi.
- Cum ştii că femeia din biserică face asta în mod deliberat?
- Le-a făcut-o tuturor nagualilor din branşa mea. Dacă ne uităm la noi cu imparţialitate şi onestitate, trebuie să recu​noaştem că cel care sfidează moartea ne-a transformat - prin

intermediul darurilor sale - într-o categorie de vrăjitori foarte dedaţi delectării şi dependenţi de aceasta.
Nu am putut să îi mai trec cu vederea inconsecvenţa în uti​lizarea termenilor şi i-am atras atenţia asupra acestui lucru.
- Trebuie să vorbeşti despre acest vrăjitor fie la masculin, fie la feminin, dar nu la ambele genuri, am spus eu cu severitate. Sînt şi aşa foarte încordat, iar această folosire arbitrară a genurilor mă face să fiu şi mai agitat.
- Şi eu sînt foarte agitat, a mărturisit el. Dar adevărul este că cel care sfidează moartea este şi de genul masculin, şi de genul feminin. Niciodată nu am reuşit să am o atitudine de com​plezenţă faţă de schimbările de gen ale acestui vrăjitor. Am fost sigur că şi tu vei reacţiona la fel, întrucît l-ai cunoscut întîi ca bărbat.
Don Juan mi-a amintit de o întîmplare, petrecută cu ani în urmă, cînd m-a luat cu el pentru a-l întîlni pe cel care sfidează moartea şi am cunoscut un indian ciudat, nici ţînăr, nici bătrîn, de o constituţie firavă. îmi rămăsese în minte mai ales accentul său straniu şi expresia neobişnuită pe care o folosea atunci cînd povestea despre lucrurile pe care susţinea că le văzuse, mis ojos se pasearon, ochii mi se plimbau. De exemplu, spunea: „ochii mi se plimbau pe coifurile cuceritorilor spanioli."
Amintirea acelei întîmplâri era atît de slabă, încît crezusem întotdeauna că întîlnirea durase numai cîteva minute. Don Juan îmi spusese însă mai tîrziu că petrecusem o zi întreagă în tovărăşia celui care sfidează moartea.
- Motivul pentru care am încercat, mai devreme, să aflu de la tine dacă ştii ce se petrece, a continuat don Juan, este că am crezut că atunci, cu ani în urmă, ţi-ai fixat chiar tu o întîlnire cu cel care sfidează moartea.

- Mă supraestimezi, don Juan. în cazul acesta chiar că nu am habar de nimic. Dar ce te-a făcut să crezi că ştiu ceva?
- Cel care sfidează moartea a părut să te placă foarte mult. Asta pentru mine a însemnat că el ar fi putut să-ţi fi daţ un dar de putere, deşi tu nu-ţi aminteai nimic. Sau ar fi putut să sta​bilească această întîlnire cu el ca femeie. Am bănuit chiar că ţi-a dat instrucţiuni precise în acest sens.
Don Juan a precizat că cel care sfidează moartea, fiind cate​goric un sclav al ritualului, îşi întîlnea întotdeauna nagualii din domeniul său mai întîi ca bărbat - aşa cum s-a întîmplat în cazul nagualului Sebastian - iar apoi ca fameie.
- De ce numeşti darurile celui care sfidează moartea daruri de putere? Şi de ce se face aşa un secret din asta? am întrebat eu. Tu însuţi îţi poţi deplasa singur punctul de asamblare în orice poziţie doreşti, nu?
- Se numesc daruri de putere, pentru că sînt produsul ştiinţei de înaltă specializare a vrăjitorilor din vremuri străvechi, a spus el. Caracterul secret al acestor daruri rezidă în faptul că absolut nimeni de pe acest pămînt - în afară de arendaş - nu ne-ar putea oferi un eşantion din această înalţă ştiinţă. Sigur că poţ să-mi deplasez punctul de asamblare în orice poziţie vreau, în inte​riorul sau în exteriorul formei energetice umane. Dar ceea ce nu pot eu şi numai cel care sfidează moartea poate, este să ştiu ce să fac cu corpul meu energetic în fiecare din aceste poziţii pen​tru a realiza o percepţie totală, coeziunea totală.
Mi-a explicat apoi că vrăjitorii din ziua de azi nu cunosc detaliile miilor şi miilor de poziţii posibile ale punctului de asamblare.
- Ce vrei să spui prin detalii? am întrebat.
266
CARLOS CASTANEDA
I
ARTA VISATULUI
267
- Modalităţi specifice de acţiune asupra corpului energetic, pentru a putea menţine punctul de asamblare fixat în anumite poziţii, a răspuns el.
S-a luat drept exemplu pe sine. A spus că darul de putere pe care i-l făcuse cel care sfidează moartea era poziţia punctului de asamblare al unui corb şi procedurile de manipulare a corpului său energetic pentru a realiza percepţia totală a unui corb. A explicat că ceea ce urmăriseră să obţină cu orice preţ vrăjitorii din vechime era percepţia totală, coeziunea totală, iar în cazul propriului dar de putere, percepţia totală se putea realiza prin intermediul unui proces de acţiune deliberată, pe care a trebuit să-l deprindă pas cu pas, aşa cum ai învăţa să lucrezi cu un mecanism foarte complicat.
Don Juan a explicat în continuare că majoritatea depla​sărilor punctului de asamblare pe care le obţin vrăjitorii con​temporani sînt mici translări ale acestuia, ce implică un mănunchi redus de filamente energetice luminoase din inte​riorul oului luminos, numit banda umanului ori aspectul pur omenesc al energiei universului. Dincolo de această bandă, dar tot în interiorul oului luminos, se află zona deplasărilor gran​dioase ale punctului de asamblare. Cînd este translat în orice poziţie din acea zonă, percepţia pe care o realizăm este com​prehensibilă, dar sînt necesare proceduri extrem de detaliate pentru ca ea să fie totală.
- Făpturile anorganice v-au jucat, ţie şi lui Carol Tiggs, un renghi cu prilejul ultimei voastre călătorii, ajutîndu-vă să reali​zaţi coeziunea totală în cadrul unei deplasări de amploare a punctului de asamblare, a spus el. Ele v-au împins punctele de asamblare în cea mai îndepărtată poziţie şi, apoi, v-au ajutat să percepeţi realitatea de acolo, ca şi cînd v-aţi fi aflat în lumea
cotidiană. Un lucru aproape imposibil. Pentru a realiza o astfel de percepţie, vrăjitorii au nevoie de cunoştinţe foarte detaliate sau de prieteni puternici. Prietenele voastre v-ar fi trădat, în cele din urmă, şi v-ar fi lăsat să vă descurcaţi singuri, şi să învăţaţi pe pielea voastră cum să supravieţuiţi în lumea aceea. Aţi fi sfîrşit, precum acei extrem de versaţi vrăjitori din vechime, îmbibaţi pînă la saturaţie cu detalii de procedură practice. Fiecare deplasare grandioasă are secretele sale, pe care vrăjitorii din ziua de azi le-ar putea desluşi dacă ar şti cum să-şi fixeze, un timp suficient de îndelungat, punctul de asamblare în poziţia respec​tivă. Numai vrăjitorii din vechime aveau cunoştinţele necesare pentru a face acest lucru.
Don Juan a spus în continuare că celor opt naguali, care i-au precedat lui Sebastian, nu le fuseseră cunoscute procedurile specifice implicate de deplasarea punctului de asamblare şi că arendaşul îi arătase nagualului Sebastian cum să realizeze per​cepţia totală în zece noi poziţii ale punctului de asamblare. Nagualul Santisteban primise şapte, nagualul Lujan, cincizeci, nagualul Rosendo, şase, nagualul Elias, patru, nagualul Julian, şaisprezece, iar lui îi fuseseră arătate două; ceea ce se cifra la un total de nouăzeci şi cinci de poziţii specifice ale punctului de asamblare despre care aveau cunoştinţă cei din branşa lui. Spunea că, întrebat dacă consideră acest lucru un avantaj pentru breaslă, ar spune că nu era nici un avantaj, pentru că povara cunoaşterii acestor lucruri îi situa mai aproape de felul de a fi al vrăjitorilor din vechime.
- Acum este rîndul tău să te întîlneşti cu arendaşul, a spus el în continuare. Poate că darurile pe care ţi le va da ţie vor dezechilibra scorul total, iar breasla noastră se va cufunda în bezna care i-a înghiţit pe vrăjitorii din vechime.

- Chestiunea asta este atît de serioasă, că te îmbolnăveşte, am spus eu.
- Ai sincera mea compasiune, mi-a răspuns el cu o expresie serioasă. Ştiu că nu este nici o consolare pentru tine dacă-ţi spun că asta este cea mai grea încercare pentru nagualul din ziua de azi. Să te confrunţi cu ceva atît de antic şi de misterios ca arendaşul, nu numai că-ţi dă fiori, ci te revoltă, pur şi simplu. Cel puţin, pentru mine aşa a fost şi încă mai este.
- De ce trebuie să continuu cu această înţelegere, don Juan?
- Pentru că, fără să ştii, ai acceptat provocarea celui care sfidează moartea. Ţi-am smuls această acceptare, pe parcursul uceniciei tale, în aceeaşi manieră în care profesorul meu a smuls-o pe a mea, pe ascuns. Şi eu am fost pus în aceeaşi situaţie groaznică, numai că într-o manieră mai brutală. A început să chicotească. Nagualului Julian îi plăcea să facă glume oribile pe seama altora. Mi-a spus că o văduvă frumoasă şi plină de pasi​une era îndrăgostită de mine. Nagualul obişnuia să mă ia dese​ori cu el la biserică şi o văzusem acolo pe femeia cu pricina, uitîndu-se fix la mine. Am conchis că era o femeie arătoasă. Iar eu eram un tînăr în putere. Cînd nagualul mi-a zis că ea mă place, m-am lăsat dus de nas. Trezirea a fost foarte dură.
A trebuit să fac mari eforturi pentru a nu rîde de actul prin care-şi pierduse don Juan inocenţa. Apoi mi-am dat brusc seama că situaţia lui nu era cîtuşi de puţin comică, ci înfiorătoare.
- Eşti sigur, don Juan, că femeia aceea este arendaşul? am întrebat eu, sperînd că, poate, este doar o greşeală sau o glumă proastă.
- Sînt foarte, foarte sigur, mi-a răspuns el. De altfel, chiar dacă aş fi atît de zălud, încît să-l uit pe arendaş, vederea nu mă poate înşela.
ARTA VISATULUI
269
- Vrei să spui, don Juan, că arendaşul are alt tip de energie?
- Nu, nu un alt tip de energie, dar, cu siguranţă, calităţi ener​getice diferite faţă de oamenii obişnuiţi.
-  Eşti absolut sigur, don Juan, că femeia aceea este arendaşul? am insistat eu, mînat de o stranie reacţie de respin​gere şi teamă.
- Femeia aceea este arendaşul! a exclamat don Juan pe un ton ce nu admitea nici un fel de dubiu.
Am rămas amîndoi tăcuţi. Aşteptam mişcarea următoare într-o stare de panică de nedescris.
- Ţi-am mai spus că a fi un bărbat sau o femeie normală depinde de orientarea punctului de asamblare, a spus don Juan. Prin normal înţeleg că cineva este, din naştere, fie bărbat, fie femeie. Vizionarii văd partea cea mai luminoasă a punctului de asamblare îndreptată către exterior, în cazul femeilor, şi către interior, în cazul bărbaţilor. Punctul de asamblare al arendaşului a fost orientat iniţial către interior, dar el i-a modificat aşezarea, răsucindu-l şi transformîndu-şi forma energetică de ou într-una de cochilie încolăcită în spirală în jurul său.
12. FEMEIA DIN BISERICĂ
Don Juan şi cu mine şedeam acolo în tăcere. Eu îmi epuizasem întrebările, iar el părea să-mi fi spus tot ceea ce era important. Nu putea să fie mai mult de ora şapte, dar piaţa era neobişnuit de pustie. Era o seară caldă. în acel oraş oamenii se plimbau de obicei seara prin piaţă pînă pe la zece, unsprezece.
Mi-am îngăduit un răgaz pentru a reflecta asupra a ceea ce mi se întîmpla. Timpul petrecut alături de don Juan se apropia de sfîrşit. El şi cei din grupul său urma să pună în practică visul vrăjitorilor de a părăsi această lume şi a intra într-o altă extraor​dinară dimensiune. Pe baza succesului meu limitat în domeniul visatului, eram convins că aspiraţiile lor nu erau iluzorii, ci per​fect lucide, deşi contrare judecăţii raţionale. Voiau să perceapă neucnoscutul şi reuşiseră.
Don Juan avea dreptate cînd spunea că, prin producerea unei deplasări sistematice a punctului de asamblare, visatul eliberează percepţia, lărgind sfera a ceea ce poate fi perceput. Pentru vrăjitorii din grupul său, visatul nu numai că deschisese uşile altor lumi perceptibile, ci îi pregătise totodată pentru a intra deplin conştienţi în acele lumi. Pentru ei, visatul devenise

ceva inefabil, fără precedent, ceva a cărui natură şi domeniu puteau fi descrise numai în termeni indirecţi, ca arunci cînd don Juan spunea că acesta este poarta către lumina şi bezna univer​sului.
Pentru ei mai exista doar o singură chestiune rămasă în sus​pensie: întîlnirea mea cu cel care sfidează moartea. Regretam că don Juan nu mă prevenise, astfel încît să mă fi putut pregăti mai bine pentru asta. Dar el era un nagual care făcea tot ce era impor​tant sub impulsul momentului, fără premeditare sau pregătire prealabilă.
Pentru puţin timp mi s-a părut că mă simt bine, stînd acolo cu don Juan în parc, aşteptînd ca lucrurile să se deruleze. Dar, apoi, stabilitatea mea emoţională a suferit o cădere şi, într-o clipită, eram iarăşi cuprins de cea mai neagră disperare. Am fost asaltat de considerente meschine legate de securitatea per​soanei mele, de ţelul meu în viaţă, speranţele şi grijile mele. La o examinare mai atentă, totuşi, trebuie să recunosc că, poate, singura preocupare adevărată care mă frămînta era în legătură cu cele trei membre ale cetei mele din lumea lui don Juan. Dar, dacă mă gîndeam foarte bine, nici măcar aceea nu constituia, într-adevăr, o grijă pentru mine. Don Juan le învăţase să fie genul de vrăjitoare care ştiau întotdeauna cum să se descurce şi, ceea ce este cel mai important, cum să se descurce cu ceea ce ştiau.
Cum mă dezbărasem cu mult timp în urmă de toate motivaţiile lumeşti producătoare de suferinţă, tot ce-mi mai rămăsese era grija pentru propria persoană. Şi m-am lăsat, fără ruşine, stăpînit de ea. Un ultim răsfăţ înainte de a pomi la drum: teama de a muri de mîinile celui care sfidează moartea. Mi s-a

făcut atît de frică, încît am simţit că-mi vine rău de la stomac. Am încercat să mă scuz, dar don Juan a rîs.
- Nu eşti unicul care vomită de frică, a spus el. Cînd l-am întîlnit eu pe cel care sfidează moartea, am făcut în pantaloni. Crede-mă.
Am aşteptat în tăcere un moment insuportabil de lung.
- Eşti gata? m-a întrebat el. Am spus că da, iar el a adăugat, ridicîndu-se: Atunci, hai să mergem şi să vedem cum rezişti în prima linie de bătaie.
A luat-o înainte către biserică. Tot ce sînt în stare să-mi mai amintesc pînă-n ziua de azi despre asta este faptul că don Juan a trebuit, pur şi simplu, să mă tîrască după el tot drumul. Nu-mi mai amintesc cum am ajuns la biserică şi cînd am intrat. Următorul lucru de care-mi aduc aminte este că stăteam în genunchi într-unui din şirurile de bănci vechi de lemn ale bise​ricii, alături de femeia pe care o văzusem mai devreme. Ea îmi zîmbea. M-am uitat în jurul meu disperat, încercînd să văd unde era don Juan, dar el nu se zărea nicăieri. Aş fi luat-o precis la sănătoasa ca scăpat din iad, dacă femeia nu m-ar fi reţinut, apucîndu-mă de braţ.
- De ce ţi-e atît de frică de mititica de mine? m-a întrebat femeia în engleză.
Am rămas pironit locului, aşa îngenuncheat. Ceea ce m-a cucerit instantaneu şi complet a fost vocea ei. Nu pot să spun ce anume din tonul uşor răguşit al vocii mi-a evocat ceva cunoscut, dar imposibil de precizat. Era ca şi cînd aş fi cunoscut vocea aceea de cînd mă ştiu.
Stăteam nemişcat, ca hipnotizat de sunetul vocii. Femeia m-a mai întrebat ceva în engleză, dar nu am reuşit să desluşesc ce a spus. A zîmbit, cu înţelegere.

- E în ordine, a şoptit ea în spaniolă. Stătea în genunchi la dreapta mea. înţeleg ce este adevărata frică. Eu trăiesc în per​manenţă cu ea.
Tocmai voiam să mă adresez femeii, cînd am auzit în urechi vocea emisarului.
- Este glasul Hermelindei, doica ta, mi-a spus el. Singurul lucru pe care l-am ştiut vreodată despre Herme-
linda era ceea ce mi se relatase, că fusese omorită din întîmplare de un camion care fugise de la locul accidentului. Faptul că vocea femeii îmi stîrnise amintiri atît de profunde şi de îndepărtate era pentru mine de-a dreptul şocant. Preţ de o clipă am simţit o nelinişte dureroasă.
- Sînt doica ta! a exclamat femeia pe un ton blînd. Ce extra​ordinar! Vrei să-ţi dau piept?
Trupul îi era zgîlţîit de rîs. Am făcut un efort suprem să rămîn calm, dar ştiam că stăpînirea mi se dizolvă rapid şi foarte curînd aveam să-mi pierd controlul.
- Nu lua în seamă glumele mele, a spus femeia pe un ton grav. Adevărul este că îmi placi foarte mult. Ai o energie debor​dantă. Iar noi doi ne vom împăca de minune.
Doi bărbaţi mai în vîrstă au îngenuncheat în rîndul de bănci din faţa noastră. Unul din ei a întors curios capul şi s-a uitat la noi. Femeia nu i-a dat nici o atenţie şi a continuat să-mi şoptească la ureche.
- Lasă-mă să te ţin de mînă, m-a rugat ea, dar rugămintea a sunat ca un ordin. Mi-am lăsat mîna în mîna ei, incapabil să spun nu. îţi mulţumesc. îţi mulţumesc pentru încrederea şi ascultarea pe care mi le acorzi, a şoptit.
Sunetul glasului ei mă înnebunea. Uşoara răguşeală avea o notă atît de exotică, de feminitate deplină. Nici într-un caz n-aş

fi putut crede că este vocea unui bărbat, care se străduieşte să vorbească cu glas de femeie. Era uşor răguşită, dar nu guturală sau aspră şi distonantă. Aducea mai degrabă cu sunetul mersu​lui desculţ pe pietriş.
Am făcut o sforţare extraordinară să străpung o perdea invizibilă de energie ce părea să mă fi învăluit. Am avut senti​mentul că am reuşit. M-am ridicat, gata să plec, şi aş fi făcut-o dacă femeia nu s-ar fi ridicat şi ea şi nu mi-ar fi şoptit la ureche:
- Nu fugi. Am atîtea să-ţi spun.
M-am aşezat automat la loc, minat de curiozitate. în mod straniu, neliniştea îmi dispăruse brusc, la fel şi teama. Am avut chiar suficient sînge rece s-o întreb:
- Eşti cu adevărat femeie?
Ea a chicotit încetişor, ca o fetiţă. Apoi a rostit o frază cam întortocheată.
- Dacă ai nesăbuinţa să crezi că m-aş transforma într-un bărbat fioros ca să-ţi fac rău, te înşeli amarnic, a spus ea, accentuînd şi mai tare tonalităţile fascinante ale vocii aceleia stranii. Tu eşti binefăcătorul meu. Iar eu te slujesc, aşa cum i-am slujit pe toţi nagualii dinaintea ta.
Adunîndu-mi toată energia de care eram în stare, i-am spus, pe faţă, ce gîndeam:
- Te invit să iei din energia pe care o deţin. Este un cadou pe care ţi-l ofer, dar nu vreau, în schimb, nici un fel de daruri de putere de la tine. Vorbesc cît se poate de serios.
- Nu pot lua energie de la tine gratis, a şoptit ea. întotdeauna plătesc pentru ceea ce capăt. Aşa e înţelegerea. Este o prostie să-ţi dai energia gratis.

- Toată viaţa am fost un prost. Crede-mă, i-am răspuns eu. Pot, precis, să-mi permit să-ţi fac vreun cadou, nu mi-e greu deloc. Ai nevoie de energie, ia-o. Dar nu vreau să fiu împovărat cu lucruri inutile. Nu posed nimic şi-mi place această stare.
A chicotit încîntată şi a spus că s-ar putea să-mi ia energia, de vreme ce o ofeream cu atîta generozitate, dar că trebuia să-mi plătească pentru asta. Trebuia să-mi dea ceva de valoare simi​lară.
Ascultînd-o cum vorbeşte, mi-am dat seama că vorbea limba spaniolă cu un foarte pronunţat accent străin. Adăuga un fonem în plus la silaba din mijlocul fiecărui cuvînt Nu mai auzisem niciodată în viaţă pe cineva care să vorbescă în felul acesta.
- Accentul tău este foarte neobişnuit, i-am spus. Din ce zonă provine?
- Din apropierea eternităţii, a spus ea şi a oftat.
între noi legătura se stabilise, comunicam. Am înţeles de ce a oftat. Ea era cel mai aproape de ceea ce înseamnă permanent, pe cînd eu eram vremelnic, trecător. Acesta era avantajul meu. Cea care sfida moartea era la ananghie, iar eu eram liber.
Am examinat-o cu atenţie. Ca vîrstă părea să aibă între treizeci şi cinci şi patruzeci de ani. Era o femeie indiană sadea, brunetă şi de o constituţie robustă, deşi nu grasă şi nici măcar corpolentă. Am văzut că pielea de pe antebraţe şi mîini era netedă, iar muşchii elastici ca la persoanele tinere. Am apreciat că avea o înălţime cuprinsă între 1,65 şi 1,70 m. Purta o rochie lungă, un şal negru şi mocasini. Aşa cum stătea îngenuncheată, puteam totodată să-i văd călcîiele netede şi o porţiune din gam​bele puternice. Era sveltă de mijloc şi avea sîni mari, pe care nu putea, sau poate nu voia, să-i ascundă sub şal. Părul îi era negru ca pana corbului şi-l purta împletit într-o coadă lungă. Nu era

frumoasă, dar nici banală. Trăsăturile chipului ei nu erau în nici un fel deosebite. Părerea mea era că nu ar fi putut atrage cu nimic atenţia cuiva, cu excepţia ochilor, pe care îi ţinea îndreptaţi în jos, ascunşi sub pleoapele lăsate. Ochii îi erau sublimi, limpezi şi senini. în afară de ochii lui don Juan, nu mai văzusem alţii mai vii şi mai strălucitori.
Ochii ei m-au făcut să mă simt în largul meu. Ochi ca aceia nu puteau ascunde o pornire răuvoitoare. Am fost brusc cuprins de un val de încredere şi optimism, şi de sentimentul că o cunoşteam de cînd lumea. Dar eram totodată conştient şi de altceva: de instabilitatea mea emoţională. îmi făcuse în perma​nenţă necazuri în lumea lui don Juan, făcîndu-mă să mă com​port ca o jucărie yo-yo. Aveam momente de totală înţelegere şi încredere, urmate imediat de o stare de cumplită neîncredere şi suspiciune. Nici în acest caz lucrurile nu aveau să fie altfel. Mintea mea bănuitoare a scornit imediat avertismentul că eram pe cale să cad victimă farmecelor femeii.
- Ai învăţat spaniola de curînd, nu-i aşa? am spus eu doar pentru a ieşi de sub dominaţia gîndurilor mele şi a evita posibili​tatea ca ea să le citească.
- De abia ieri, a replicat ea şi a izbucnit într-un rîs cristalin, arătîndu-şi dinţii mici, uimitori de albi ce străluceau ca un şirag de perle.
Oamenii din biserică s-au întors să se uite la noi. Mi-am înclinat capul, ca şi cînd aş fi fost cufundat în rugă. Femeia s-a apropiat şi mai mult de mine.
- Există vreun loc unde am putea vorbi în linişte? am între​bat-o.
- Vorbim aici, a spus ea. Aici am vorbit cu toţi nagualii din breasla ta. Dacă vorbeşti în şoaptă, nimeni nu-şi va da seama că purtăm o conversaţie.
Muream de curiozitate s-o întreb ce vîrstă are. Dar mi-a venit în ajutor o amintire, care m-a făcut să-mi revin. Mi-am amintit de un prieten de-al meu, care, ani de-a rîndul, îmi tot întinsese tot felul de curse pentru a mă determina să-i spun cîţi ani am. Detestasem preocuparea lui măruntă faţă de acest aspect, iar acum era cît pe-aci să procedez şi eu la fel. Am renunţat ime​diat la idee.
Voiam să-i spun asta şi ei, numai de dragul conversaţiei, dar ea părea să ştie ce se petrece în mintea mea. M-a strîns de braţ cu un gest prietenesc, ca şi cînd ar fi vrut să-mi spună că am avut acelaşi gînd.
- In loc să-mi dai un dar, n-ai putea să-mi spui ceva care să mă ajute în sensul a ceea ce vreau eu? am întrebat-o.
A clătinat din cap.
- Nu, a şoptit. Sîntem extrem de diferiţi. Mult mai diferiţi decît am crezut că este posibil.
S-a ridicat şi a ieşit lateral din rîndul de bănci. A efectuat, cu dexteritate, o reverenţă cu faţa la altarul principal. S-a închinat şi mi-a făcut semn să o urmez la un altar lateral de mai mari dimensiuni.
Am îngenuncheat amîndoi în faţa unui crucifix repre-zentîndu-l pe Mîntuitor în mărime naturală. înainte să apuc să spun ceva, a început ea să vorbească.
- Sînt în viaţă de foarte, foarte mult timp, a spus. Datorez această viaţă lungă faptului că-mi controlez translările şi deplasările punctului de asamblare. Şi că, totodată, nu rămîn în

lumea voastră prea multă vreme. Trebuie să-mi drămuiesc ener​gia pe care o capăt de la nagualii din breasla ta.
- Cum este să exişti în alte lumi? am întrebat eu.
- Este ca în visat, cu excepţia faptului că eu am mai multă mobilitate. De asemenea, pot râmîne mai mult timp oriunde doresc. La fel ca atunci cînd tu ai putea să stai cît de mult vrei în oricare din visele tale.
- Cînd te afli în această lume, eşti obligată să te limitezi doar la această zonă?
- Nu. Pot merge oriunde vreau.
- întotdeauna iei înfăţişare de femeie?
- Am fost femeie un timp mai îndelungat decît am fost bărbat. în mod cert, îmi place mult mai mult. Cred că aproape am şi uitat cum e să fii bărbat. Sînt întru totul femeie!
Mi-a luat mîna şi m-a făcut să-i ating pelvisul. Inima îmi bătea să-mi spargă pieptul. Era, într-adevăr, femeie.
- Nu pot să-ţi iau aşa, pur şi simplu, energia, a spus ea, schimbînd subiectul. Trebuie să încheiem un alt fel de înţelegere.
în momentul acela, am fost cuprins de un alt acces de raţionament pur lumesc. Voiam s-o întreb unde locuieşte cînd se află în lumea aceasta. Nu a fost nevoie să-mi formulez întrebarea pentru a primi răspunsul de la ea.
- Eşti cu mult, cu foarte mult mai tînăr decît mine, a spus femeia, şi deja ai dificultăţi în a le spune oamenilor unde trăieşti. Chiar dacă-i duci în casa al cărei proprietar eşti sau pentru care plăteşti chirie, nu acolo trăieşti cu adevărat.
- Sînt atît de multe lucruri despre care aş vrea să te întreb, dar prin minte nu-mi trec decît gînduri prosteşti, am spus eu.

- Nu este nevoie să mă întrebi nimic, a răspuns ea. Ştii deja tot ce ştiu şi eu. Tot ce-ţi trebuie este un impuls pentru aţi reven​dica ceea ce ştii. Eu îţi dau acest impuls.
Nu numai că-mi treceau prin minte gînduri prosteşti, dar mă aflam şi într-o asemenea stare de sugestibilitate, încît, imediat ce mi-a spus că ştiu tot ce ştie şi ea, am şi simţit că ştiam totul şi că nu mai era nevoie să mai întreb nimic. I-am spus, rîzînd, despre naiva mea împăunare.
- Nu eşti deloc naiv, m-a asigurat ea cu autoritate. Ştii totul, pentru că te afli acum complet în cea de a doua atenţie. Priveşte în jurul tău!
Pentru un moment nu am putut să-mi focalizez privirea. Ca şi cînd mi-ar fi intrat apă în ochi. Cînd am reuşit să mă concen​trez, am ştiut că se întîmplase ceva grav. Biserica era altfel, mai întunecoasă, cu un aer mai opresiv şi, cumva, mai dur. M-am ridicat şi am făcut cîţiva paşi către naos. Ceea ce mi-a atras ime​diat atenţia au fost rîndurile de bănci; nu erau făcute din lemn masiv, ci din prăjini subţiri, împletite. Erau bănci confecţionate artizanal, aşezate înăuntrul unei măreţe clădiri de piatră. De asemenea, lumina din biserică era schimbată. O lumină gălbuie şi slabă care forma cele mai întunecate umbre pe care le-am văzut vreodată. Provenea de la luminările ce ardeau în faţa mul​titudinii de altare. Am putut să-mi dau seama direct ce bine se potrivea lumina lumînărilor cu pereţii masivi de piatră şi cu ornamentele bisericii coloniale.
Femeia mă fixa cu privirea; strălucirea ochilor ei era fasci​nantă. Atunci am ştiut că visez şi că ea regizează visul. Dar nu​mi era frică de ea şi nici de vis.
M-am depărtat de altarul lateral şi am privit din nou în naos. Acolo se aflau oameni îngenuncheaţi, care se rugau. Foarte

mulţi, bizar de mici de statură, oameni oacheşi şi vînjoşi. Vedeam capetele lor aplecate pe toată distanţa pînă la baza altarului principal. Cei care se aflau în vecinătatea locului unde eram eu se uitau lung la mine, vădit dezaprobator. Eu mă uitam cu uimire la ei şi la tot ce mă înconjura. însă nu auzeam nici un sunet. Oamenii se mişcau, dar nu se auzea nimic.
- Nu aud nimic, i-am spus femeii, şi vocea mi-a bubuit cu un asemenea răsunet de parcă biserica ar fi fost o carcasă goală.
Aproape toţi cei din biserică au întors capul să se uite la mine. Femeia m-a tras înapoi în zona întunecată a altarului lateral.
- Vei auzi dacă nu asculţi cu urechile, mi-a spus. Ascultă cu atenţia visatului.
Se pare că singurul lucru de care aveam nevoie era aluzia ei. Dintr-o dată, am fost învăluit de zumzăitul monoton caracte​ristic, produs de o mulţime de oameni cufundaţi în rugăciune. Acest sunet m-a cucerit instantaneu. Mi s-a părut cel mai extra​ordinar din cîte auzisem vreodată. Voiam să mă lansez într-o apologie a acestuia în faţa femeii, dar ea nu mai era lîngă mine. M-am uitat împrejur să văd unde este. Aproape că ajunsese la uşă. S-a întors către mine şi mi-a făcut semn să o urmez. Am ajuns-o din urmă în pridvorul bisericii. Pe stradă nu erau felinare de nici un fel. Singura lumină era cea a lunii. Şi faţada bisericii arăta altfel; era neterminată. Peste tot zăceau răspîndite blocuri de calcar. în jurul bisericii nu erau nici un fel de case sau alte clădiri. în lumina lunii scena avea un aer sinistru.
- Unde mergem? am întrebat.

- Nicăieri, a răspuns femeia. Am ieşit, pur şi simplu, afară ca să avem mai mult spaţiu şi să nu fim deranjaţi. Aici putem să vorbim cît vrem.
M-a îndemnat să mă aşez pe o piatră rombică, pe jumătate cizelată.
- Cea de a doua atenţie are comori nesfîrşite de descoperit, a început ea. Poziţia iniţială în care-şi aşază visătorul corpul este de o importanţă esenţială. Tocmai în asta rezidă secretul vrăjitoarelor din antichitate, care încă din vremea mea erau deja antice. Gîndeşte-te numai.
Stătea atît de aproape de mine, că îi simţeam căldura trupu​lui. Mi-a pus un braţ pe după umăr şi m-a tras la pieptul său. Corpul ei avea un parfum cu totul special; îmi amintea de copaci sau de salvie. Nu că s-ar fi dat cu parfum, ci întreaga ei fiinţă părea să exale acel miros caracteristic al pădurilor de conifere. Totodată, căldura trupului ei nu era ca a mea sau a oricui altcuiva dintre oamneii pe care îi cunosc. Era o căldură potolită, mento-lată, egală, echilibrată. Gîndul care mi-a trecut prin minte a fost că această căldură este genul care stăruia fără preget, fără însă să se pripească.
Apoi a început să-mi şoptească la urechea stingă. Mi-a spus că darurile pe care le dăduse nagualilor din branşa mea erau legate de ceea ce vrăjitorii din vechime numeau poziţiile gemene. Adică, poziţia iniţială în care-şi ţine visătorul corpul fizic pentru a începe să viseze este reflectată fidel de poziţia în care îşi ţine acesta corpul energetic, în vis, pentru a-şi fixa punc​tul de asamblare în orice loc doreşte. Cele două poziţii formează o unitate, iar vrăjitorilor din vechime le-a trebuit mii de ani pen​tru a putea descoperi relaţia perfectă dintre cele două poziţii pen​tru toate cazurile de poziţii gemene. A observat, chicotind, că

vrăjitorii din ziua de azi nu vor avea niciodată timpul şi nici dis​poziţia necesare pentru a se dedica unei astfel de munci şi că bărbaţii şi femeile din breasla mea erau, într-adevăr, norocoşi că o aveau pe ea, care le putea oferi astfel de daruri. Rîsul ei avea un sunet extraordinar de cristalin.
Nu prea înţelesesem explicaţia referitoare la poziţiile gemene. I-am spus, cu aplomb, că nu doream să practic aceste lucruri, ci doar să am cunoştinţă de ele ca mijloace de îmbogăţire a posibilităţilor intelectuale.
- Ce vrei să ştii exact? a întrebat ea încet.
- Explică-mi ce înţelegi prin poziţii gemene ori prin poziţia iniţială în care visătorul îşi ţine corpul pentru a începe să viseze, i-am cerut eu.
- în ce poziţie te culci pentru a începe să visezi? m-a între​bat ea.
- în orice poziţie. Nu am un model prestabilit. Don Juan nu a accentuat niciodată acest aspect.
- Ei bine, eu îl accentuez, a spus ea şi s-a ridicat.
Şi-a schimbat locul. S-a aşezat în dreapta mea şi mi-a şoptit la ureche că, potrivit cunoştinţelor sale, poziţia în care îşi aşază visătorul corpul este de o extraordinară importanţă. A sugerat o modalitate de verificare a acestui lucru prin intermediul unui exerciţiu minuţios, dar simplu.
- începe-ţi visatul culcat pe partea dreaptă, cu genunchii puţin îndoiţi, a spus ea. Regula obligatorie este să-ţi menţii poziţia şi să adormi aşa. Apoi, o dată aflat în vis, exerciţiul prevede să visezi că eşti în exact aceeaşi poziţie şi că adormi din nou aşa.
- Ce are asta darul să facă? am întrebat.

- Face ca punctul de asamblare să stea locului, vreau să spun cu adevărat locului, în orice poziţie s-ar afla în momentul celei de a doua adormiri.
- Care este rezultatul acestui exerciţiu?
- Percepţia totală. Sînt sigură că profesorii tăi ţi-au spus că darurile mele sînt daruri de percepţie totală.
- Da. Dar cred că nu mi-e prea clar ce înseamnă percepţie totală, am minţit eu.
Ea a ignorat spusele mele şi a continuat să-mi explice că cele patru variante ale exerciţiului erau de a adormi culcat pe partea dreaptă, pe partea stîngă, pe spate sau pe burtă. Apoi, în sfera visatului, exerciţiul consta în a visa că adormi a doua oară în aceeaşi poziţie în care ai început visatul. M-a asigurat că voi obţine rezultate extraordinare, care a spus că sînt imposibil de prezis. Brusc, a schimbat subiectul şi m-a întrebat:
- Ce dar îţi doreşti tu?
- Nici un dar pentru mine. Ţi-am spus deja asta.
- Dar insist. Trebuie să-ţi ofer un dar, iar tu trebuie să-l accepţi. Aşa este înţelegerea noastră.
- înţelegerea noastră este să-ţi dăm energie. Deci ia-o de la mine. Ţi-o ofer fără plată. Cadoul meu pentru tine.
Femeia a părut consternată. Iar eu am stăruit în a-i spune că eram absolut de acord să-mi ia energie. I-am spus chiar că o plăceam enorm. Ceea ce, natural, aşa şi era. Avea ceva extrem de trist şi, în acelaşi timp, extrem de fermecător.
- Să mergem înapoi în biserică, a murmurat ea.
- Dacă vrei, într-adevăr, să-mi faci un dar, am spus eu, fă cu mine o plimbare prin acest oraş, sub clar de lună.
Ea a dat din cap afirmativ.
- Cu condiţia să nu spui nici un cuvînt.

- De ce nu? am întrebat, dar ştiam deja răspunsul.
- Pentru că visăm, a spus ea, şi, astfel, te vei duce mai adînc în visul meu.
Mi-a explicat că, atîta timp cît rămîneam în biserică, eu aveam suficientă energie pentru a gîndi şi conversa, dar, dincolo de graniţele zonei bisericii, situaţia era cu totul alta.
- De ce asta? am întrebat eu cu îndrăzneală.
Pe un ton extrem de serios, care nu numai că i-a accentuat aerul misterios, ci chiar m-a înspăimîntaţ, femeia mi-a spus:
- Pentru că acest dincolo sau în afară nu există. Acesta este un vis. Te afli la cea de a patra poartă a visatului, visînd visul meu.
Mi-a spus că arta ei consta în a fi capabilă de a-şi proiecta intenţia şi că tot ce vedeam în jurul meu era intenţia sa. A spus, în şoaptă, că biserica şi oraşul erau rezultatul intenţiei sale; nu existau şi, totuşi, existau. A adăugat, privindu-mă drept în ochi, că aceasta este una dintre tainele intenţionăm în cea de a doua atenţie a poziţiilor gemene ale visatului. Poate fi făcută, dar nu poate fi explicată sau înţeleasă.
Mi-a povestit apoi că se trăgea dintr-o breaslă de vrăjitori care ştiau cum să se mişte în cea de a doua atenţie prin proiectarea intenţiei lor. Vrăjitorii aceia practicau arta de a-şi proiecta propriile gînduri în visat în scopul realizării unei repro​duceri fidele a oricărui obiect, structuri, punct de reper sau peisaj doreau.
Spunea că vrăjitorii începeau prin a privi cu atenţie un obiect simplu, memorînd toate detaliile acestuia. Apoi închideau ochii şi vizualizau obiectul, aducînd corecturi imaginii mentale prin confruntare cu obiectul real, pînă cînd puteau să-l vadă, cu ochii închişi, în toată complexitatea sa.

Următorul stadiu în planul lor de pregătire era să viseze obiectul şi să realizeze în vis - din punctul de vedere al propriei lor percepţii - materializarea totală a acestuia. Acţiunea, spunea ea, se numeşte primul pas către percepţia totală.
Vrăjitorii treceau apoi de la obiectele simple la lucruri din ce în ce mai complicate. Ţelul final era ca toţi împreună să vizuali​zeze o lume totală, iar apoi să viseze lumea respectivă, recreînd astfel un tărîm absolut autentic unde puteau trăi.
- Atunci cînd un vrăjitor din breasla mea devenea capabil să facă asta, a spus femeia în continuare, putea să atragă cu uşurinţă pe oricine în intenţia sa, în visul său. Asta este ceea ce-ţi fac eu ţie acum şi ceea ce le-am făcut tuturor nagualilor din branşa ta. Poţi să fii convins de asta, a spus ea, chicotind, ca şi cum n-aş fi fost. Populaţii întregi au dispărut visînd în felul acesta. Acesta este temeiul pentru care am afirmat că această biserică şi acest oraş sînt una dintre tainele intenţionăm în cea de a doua atenţie.
- Spui că populaţii întregi au dispărut în acest fel. Cum a fost posibil aşa ceva? am întrebat eu.
- Au vizualizat şi, apoi au recreat în visat acelaşi tablou, a răspuns ea. Tu n-ai vizualizat niciodată nimic, aşa că pentru tine este foarte periculos să intri în visul meu.
M-a avertizat apoi că trecerea pragului celei de a patra porţi şi călătoria în locuri care există numai în intenţia cuiva este un lucru riscant, întrucît fiecare element dintr-un astfel de vis este, în mod necesar, de esenţă strict personală.
- Tot mai vrei să mergi? m-a întrebat.
Am spus că da. Atunci mi-a relatat mai multe referitor la poziţiile gemene. în esenţă, ceea ce mi-a explicat este că, în cazul în care, de exemplu, aş visa oraşul meu natal, visul fiind

început cînd sînt culcat pe partea dreaptă, aş putea rămîne foarte uşor în oraşul din vis, dacă - în vis - m-aş culca pe partea dreaptă şi aş visa că adorm. Cel de al doilea vis nu numai că va fi, în mod inevitabil, un vis despre oraşul meu natal, ci va fi şi cel mai concret vis imaginabil.
Era convinsă că în antrenamentele mele de visat avusesem nenumărate vise cu un pronuţat caracter concret, dar m-a asigu​rat că toate acestea se datoraseră purei întîmplări. Pentru că unica modalitate de a avea un control absolut asupra viselor este uti​lizarea metodei poziţiilor gemene.
- Şi să nu mă întrebi de ce, a adăugat ea. Se întîmplă, pur şi simplu. La fel ca toate celelalte lucruri.
M-a pus să mă ridic şi m-a povăţuit din nou să nu vorbesc şi să nu mă îndepărtez de ea. M-a luat cu blîndeţe de mînă, de parcă eram un copil, şi a pornit în direcţia unui grup de case ce se profilau în întuneric. Ne aflam pe o stradă pavată cu bolovani. Pietre dure de rîu fuseseră bătătorite cu muchia ascuţită în jos în pămîntul drumului. Presiunea inegală a circulaţiei crease suprafeţe denivelate. Se părea că muncitorii care lucraseră la pavaj urmaseră, pur şi simplu, contururile terenului, fără a se mai obosi să-l niveleze mai întîi.
Casele erau construcţii voluminoase, spoite, banale, cu un singur nivel şi acoperişuri de ţiglă. Pe lîngă ele se perindau în tăcere tot felul de oameni. Umbrele înunecate din interiorul lor îmi dădeau sentimentul că vecini curioşi, dar speriaţi, bîrfeau în spatele uşilor închise. Vedeam, de asemenea, munţii teşiţi dim-prejurul oraşului.
Spre deosebire de ceea ce mi se întîmplă tot timpul în şedinţele mele de visat, procesele mele mentale erau neafectate. Gîndurile nu-mi erau date la o parte de forţa evenimentelor din
ARTA VISATULUI
287
vis. Iar după aprecierile mele mă aflam în versiunea de vis a oraşului în care locuia don Juan, dar într-o epocă diferită. Curiozitatea îmi fusese aţîţată la maximum. Eram cu adevărat împreună cu cea care sfidează moartea în visul ei. Dar era acesta un vis? Ea însăşi spusese că era. Voiam să observ totul, să fiu ultraatent. Voiam să testez totul văzînd energia. Eram încurcat, dar femeia m-a strîns mai tare de mînă, ca pentru a-mi semnala că era de acord cu mine.
Cuprins încă de o absurdă timiditate, mi-am exprimat, automat, cu glas tare, intenţia de a vedea. în timpul exerciţiilor mele de visat, mă folosisem tot timpul de formularea „Vreau să vad energie". Cîteodată, era necesar să o spun de mai multe ori la rînd pînă reuşeam să obţin rezultatele scontate. De data aceasta, în oraşul de vis al femeii, de îndată ce am început să repet formula mea în maniera obişnuită, ea a izbucnit în rîs. Rîsul ei era ca cel al lui don Juan: profund, nestăvilit, din toată inima.
- Ce-i aşa de comic? am întrebat eu, veselia ei molipsindu-mă şi pe mine întrucîtva.
- Juan Matus nu-i agreează pe vrăjitorii din vechime, în general şi pe mine, în mod special, a spus femeia printre hohote de rîs. Tot ce avem de făcut, pentru a putea vedea în vis, este să arătăm cu degetul mic elementul pe care dorim să-l vedem. Faptul de a fi făcut să strigi în visul meu este maniera lui de a-mi transmite mesajul său. Trebuie să recunoşti că este, într-adevăr, deştept. S-a oprit o clipă, apoi a spus pe un ton de destăinuire: Desigur că şi să strigi ca un nebun are efectul scontat.
Simţul umorului de care dădeau dovadă vrăjitorii mă uimea peste măsură. Femeia rîdea atît de tare, încît părea inca​pabilă să mai meargă. Mă simţeam prost. Cînd s-a calmat şi şi-

a recăpătat stăpînirea de sine, mi-a spus, cu amabilitate, că puteam să arăt cu degetul către orice doream în visul acela, inclusiv către ea.
Am indicat cu degetul mic de la mîna stingă o casă. Dar în casa aceea nu era nici un fel de energie. Era ca orice alt element dintr-un vis obişnuit. Am arătat cu degetul către tot ce se afla în jur, cu acelaşi rezultat.
- îndreaptă-ţi degetul către mine, m-a îndemnat ea. Trebuie să te convingi că aceasta este metoda pe care o folosesc visătorii pentru a vedea.
Avea perfectă dreptate. Aceasta era metoda. în clipa în care mi-am îndreptat degetul către ea, a devenit o picătură de energie. Şi aş putea să adaug - o picătură de energie foarte ciudată. Forma ei energetică era exact aşa cum o descrisese don Juan; arăta ca o cochilie imensă, răsucită spre interior de-a lungul unei adîncituri ce se întindea pe întreaga ei suprafaţă.
- Sînt singura făptură generatoare de energie din acest vis, a spus ea. Aşa că cel mai indicat lucru pe care îl ai de făcut este să observi totul.
în momentul acela, am realizat pentru prima dată ce farsă colosală îmi făcuse don Juan. Născocise, în mod intenţionat, metoda prin care mă făcuse să învăţ să strig în vis, astfel încît să pot striga în intimitatea visului celei care sfidează moartea. Găseam această notă specifică atît de hazlie, încît m-a pufnit un rîs nebun, de aproape nu mai puteam să respir.
- Să ne continuăm plimbarea, a spus femeia cu blîndeţe, după ce am terminat de hohotit.
în oraş existau numai două străzi, care se intersectau; pe fiecare din ele se aflau trei grupuri de case. Am mers pe ambele străzi, nu o dată, ci de patru ori. Priveam tot ce era în jur şi ascul-

tam cu atenţia visatului, ca să captez orice sunet. Dar se auzeau puţine sunete — numai lătratul unor cîini undeva în depărtare şi vorba şoptită a oamenilor pe lîngă care treceam.
Lătratul crinilor mi-a stîrnit un alean neştiut şi profund. A tre​buit să mă opresc. Am încercat să mă liniştesc, sprijinindu-mă cu umărul de un zid. Contactul cu acesta a fost pentru mine sur​prinzător, nu pentru că peretele ar fi avut ceva neobişnuit, ci pen​tru că lucrul de care mă sprijineam era, într-adevăr, un zid material, concret, la fel ca oricare alt zid pe care îl atinsesem vre​odată. L-am pipăit cu mîna mea liberă. Mi-am trecut degetele pe suprafaţa lui aspră. Era cu adevărat un zid!
Concreteţea uluitoare a peretelui a pus imediat capăt aleanu​lui meu şi mi-a resuscitat interesul de a observa tot ce mă încon​jura. Căutam, în special, caracteristici care puteau fi corelate cu oraşul din zilele noastre. Dar, indiferent de atenţia încordată cu care observam totul, nu am avut nici un succes. Şi în oraşul acela era o piaţă, dar se afla în faţa bisericii, chiar în dreapta prid​vorului.
Munţii din jurul oraşului se distingeau clar în lumina lunii, fiind aproape recognoscibili. Am încercat să mă orientez, observînd luna şi stelele, ca şi cum m-aş fi aflat în realitatea con​sensuală a vieţii de zi cu zi. Luna era în descreştere, probabil la o zi după ce fusese plină. Era sus, deasupra orizontului. Trebuie să fi fost ora opt sau nouă seara. în dreapta lunii puteam vedea constelaţia Orion; cele două stele principale ale acesteia, Betelgeuse şi Rigel, se aflau pe orizontală în linie cu luna. Am estimat că trebuia să fie începutul lunii decembrie. în viaţa mea reală era luna mai, iar în mai Orion nu este vizibilă. M-am uitat fix la lună cît de mult am putut. Nu s-a schimbat nimic. Era chiar

luna, din cîte îmi dădeam seama. Neconcordanţa dintre perioa​dele din an m-a neliniştit foarte tare.
Uitîndu-mă din nou spre sud, mi s-a părut că disting, la ori​zont, vîrful de munte în formă de clopot, care se vedea şi din curtea interioară a lui don Juan. Am încercat apoi să stabilesc cam pe unde s-ar fi situat casa lui. Preţ de o clipă mi s-a părut că chiar am descoperit-o. Acest lucru m-a captivat într-atît, încît mi-am smuls mîna dintr-a femeii. în aceeaşi clipă m-a cuprins o anxietate groaznică. Ştiam că trebuia să mă întorc la biserică, pentru că, dacă n-o făceam, aş fi căzut acolo mort pe loc. M-am întors şi am luat-o la goană spre biserică. Femeia m-a apucat repede de mînă şi m-a urmat.
Pe cînd ne apropiam în fugă de biserică, am realizat că oraşul din visul acela se afla în spatele clădirii ei. Dacă aş fi ţinut seama de asta, poate m-aş fi putut orienta. Dar aşa cum stăteau lucrurile, nu mai aveam atenţia visatului pentru asta. Mi-am con​centrat-o pe toată pe detaliile arhitecturale şi de ornamentaţie ale spatelui bisericii. Nu văzusem partea aceea a edificiului în viaţa de zi cu zi şi credeam că, dacă memorez caracteristicile ei, le pot confrunta mai tîrziu cu detaliile clădirii reale.
Acesta era planul pe care l-am născocit atunci, pe moment. Ceva din mine totuşi lua în derîdere încercările mele de a val​ida totul. Pe tot parcursul uceniciei mele mă chinuise în per​manenţă nevoia de obiectivitate, care mă forţase să verific şi să reverific tot ce privea lumea lui don Juan. Dar, în fond, nu era vorba de validare ca atare, ci de nevoia de a mă folosi de această tendinţă obsesivă pentru obiectivitate drept pavăză care să mă apere în cele mai acute momente de discrepanţă cogni​tivă; cînd venea însă timpul să verific ceea ce validasem, nu o făceam niciodată.

în biserică, eu şi femeia am îngenuncheat în faţa micului altar de pe latura din stînga, unde fusesem înainte şi, după o clipă, m-am trezit în biserica luminată din plin din zilele noastre.
Femeia şi-a făcut semnul crucii şi s-a ridicat. Am făcut şi eu, automat, acelaşi lucru. Ea m-a luat de braţ, pornind către uşă.
-  Stai, aşteaptă, am spus eu şi am fost surprins că pot vorbi. Nu prea puteam să gîndesc clar, dar voiam să-i pun o întrebare complicată. Ceea ce voiam să ştiu era cum este posi​bil ca cineva să aibă energia de a vizualiza toate detaliile unui întreg oraş.
Zîmbind, femeia a răspuns la întrebarea mea nerostită; a spus că este foarte talentată în arta vizualizării deoarece, după o viaţă întreagă în care făcuse aşa ceva, avusese parte de multe, multe alte vieţi în care putuse să se perfecţioneze. A adăugat că oraşul pe care-l vizitasem şi biserica în care vorbiserăm erau exemple ale vizualizărilor sale recente. Biserica era una şi aceeaşi cu cea în care Sebastian fusese paracliser. La drept vorbind, îşi impusese să memoreze toate detaliile fiecărui colţişor din acea biserică şi din acel oraş din nevoia de a putea supravieţui. Şi-a încheiat spusele cu o remarcă extrem de tul​burătoare.
- întrucît ştii destul de multe lucruri despre acest oraş, deşi nu ai încercat niciodată să-l vizualizezi, a spus, mă ajuţi acum pe mine să-l intenţionez. Pun rămăşag că n-o să mă crezi dacă-ţi spun că acest oraş, pe care-l vezi acum, nu există cu adevărat, în afara intenţiei mele şi a intenţiei tale.
Mă cerceta cu privirea şi a rîs văzînd ce groază m-a cuprins cînd am realizat ce spunea.
- încă mai visăm? am întrebat eu, uluit.

- Da, a spus. Dar acest visat este mai real decît celălalt, pen​tru că mă ajuţi. Asta nu se poate explica decît spunînd că se întîmplă, pur şi simplu. Ca în toate celelalte cazuri. A indicat tot ce ne înconjura. Nu există modalitate de a spune cum se întîmplâ, dar se întîmplă. Să-ţi aminteşti întotdeauna ce ţi-am spus: aceasta este taina de a intenţiona în cea de a doua atenţie. M-a tras uşor către ea. Hai să ne plimbăm pînă la piaţa din acest vis, a spus. Dar probabil că este cazul să mă aranjez puţin, ca să te simţi mai în largul tău în compania mea.
M-am uitat la ea, neînţelegînd ce vrea să spună, în vreme ce îşi schimba costumaţia. A făcut-o cu cîteva mişcări simple, cît se poate de obişnuite. Şi-a scos fusta lungă şi a rămas în fusta cu aspect comun, pînâ la jumătatea gambei, pe care o purta pe dedesubt. Apoi şi-a răsucit coada într-un coc şi s-a schimbat din mocasini în pantofi cu toc jos, pe care îi avea într-o sacoşă de pînză. Şi-a întors şalul pe partea cealaltă, acesta transformîndu-se astfel într-o eşarfă bej. Arăta acum ca o mexicancă tipică din clasa de mijloc, aflată, probabil, într-o vizită în acel orăşel. M-a luat de braţ cu aplombul caracteristic femeilor şi a pornit în direcţia pieţei.
- Ce-ai tăcut aşa? Ţi-ai înghiţit limba? a spus ea în engleză. Eram total absorbit de ideea de neconceput că m-aş fi aflat
încă într-un vis; mai mult, începusem să cred că, dacă aşa stăteau lucrurile, riscam să nu mă mai trezesc niciodată. Pe un ton nonşalant, pe care nu l-am putut recunoaşte ca aparţinîndu-mi, am spus:
- Nu mi-am dat seama pînă acum că mi te-ai mai adresat în engleză. Unde ai învăţat limba?
- în lumea de dincolo. Ştiu multe limbi. S-a oprit şi m-a scrutat cu privirea. Am avut timp destul la dispoziţie să le învăţ.

întrucît vom petrece vreme îndelungată împreună, într-o zi te voi învăţa propria mea limbă.
A chicotit, fără îndoială ca reacţie la expresia mea disperată. M-am oprit.
- Vom petrece mult timp împreună? am întrebat, trădînd ceea ce simţeam.
— Desigur, a răspuns ea pe un ton vesel. Tu îmi vei da - şi trebuie să spun că într-un mod foarte generos - energia ta gratis. Tu însuţi ai spus asta, nu-i aşa? Eram oripilat. Care-i problema? a întrebat femeia, din nou în spaniolă. Să nu-mi spui că regreţi decizia pe care ai luat-o. Sîntem vrăjitori. Este prea tîrziu să te răzgîndeşti. Nu-ţi este frică, nu-i aşa?
Eram din nou mai mult decît terifiat, dar, dacă m-ar fi pus cineva să precizez ce anume mă înspăimînta, n-aş fi ştiut să spun. Mai mult ca sigur că nu-mi era teamă că mă aflu împreună cu cea care sfidează moartea într-un alt vis ori că-mi pierd minţile sau chiar viaţa. Mi-era teamă de forţa răului? m-am între​bat. Dar ideea de forţă a răului nu rezista la o analiză serioasă. Ca rezultat al anilor petrecuţi în mediul vrăjitoresc, ştiam, fără nici o umbră de îndoială, că în univers există doar energie; con​ceptul de forţă a răului era un produs al minţii umane creat sub covîrşitoarea influenţă a fixării punctului de asamblare în poziţia sa obişnuită. Logic, nu aveam de ce să mă tem. Ştiam asta, dar ştiam, de asemenea, că adevărata mea slăbiciune consta în lipsa de cursivitate în a-mi fixa imediat punctul de asamblare în orice nouă poziţie era deplasat. Apropierea de cea care sfidează moartea îmi deplasa punctul de asamblare cu o viteză colosală, iar eu nu aveam capacitatea să ţin pasul cu acest ritm. Rezultatul era o vagă pseudosenzaţie de teamă că aş fi putut să nu mă mai trezesc niciodată.

- Nu există nici o problemă, am spus. Să ne continuăm plimbarea din vis.
Şi-a petrecut braţul pe după al meu şi am mers în tăcere pînă în părculeţ. Nu era deloc o tăcere forţată. Dar mintea mea se zbătea sub imperiul nedumeririi. Ce ciudat, gîndeam eu, numai cu puţin timp în urmă mersesem cu don Juan dinspre parc către biserică, cuprins de cea mai terifiantă frică normală. Acum mergeam înapoi dinspre biserică spre parc împreună cu obiec​tul fricii mele şi eram mai îngrozit decît oricînd, dar într-un fel diferit, mai matur şi mai teribil, mai fatal.
Pentru a-mi mai calma neliniştea, am început să privesc în jurul meu. Dacă acesta era un vis - aşa cum credeam că este -exista o cale prin care puteam dovedi sau infirma asta. Mi-am îndreptat degetul mic către case, către biserică, către pavajul străzii, către oameni. Am arătat totul cu degetul. Cutezător, chiar am apucat cu mîna vreo doi indivizi, pe care se pare că i-am spe​riat foarte tare. Le-am simţit masa fizică. Erau la fel de reali ca orice altceva ce consider eu că este real, cu excepţia faptului că nu generau energie. Nimic din acel oraş nu genera energie. Totul părea real şi normal, şi totuşi, era doar un vis. M-am întors către femeie, care se ţinea de braţul meu, şi am chestionat-o asupra acestui lucru.
- Visăm, a rostit ea cu vocea ei uşor răguşită şi a chicotit.
- Dar cum se poate ca oamenii şi lucrurile din jurul nostru să fie atît de reale, de tridimensionale?
- Aceasta este taina intenţionăm în cea de a doua atenţie! a exclamat ea pe un ton reverenţios. Oamenii aceştia sînt atît de reali, încît chiar gîndesc.
Aceasta a fost lovitura de graţie. Nu mai voiam să mai pun la îndoială nimic. Voiam să mă lase total în voia acelui vis. O
zmucitură puternică a braţului m-a readus la realitatea momen​tului. Ajunseserăm în piaţă. Femeia se oprise şi mă trăgea să mă aşez pe o bancă. Am ştiut că sînt în pericol atunci cînd, aşezîndu-mă, nu am simţit banca sub mine. Am început să mă rotesc. După cîte îmi dădeam seama, într-o mişcare ascendentă. Am înregistrat, pentru un moment extrem de scurt, imaginea parcului ca şi cînd l-aş fi privit de undeva de sus.
— Am încurcat-o! am urlat.
Credeam că mor. Mişcarea de rotire ascendentă s-a trans​format într-o mişcare de învîrtejire descendentă în întuneric.

13. ÎN ZBOR PE ARIPILE INTENŢIEI
- Nagualule, fă un efort, m-a îndemnat o voce de femeie. Nu te scufunda. Ieşi la suprafaţă, ieşi la suprafaţă. Foloseşte-te de procedeele visatului!
Mintea a început să-mi lucreze. M-am gîndit că vocea pe care o auzisem era a unui vorbitor de engleză şi că, dacă era să mă folosesc de metodele visatului, trebuia să găsesc, mai întîi, un punct de pornire pentru a mă energiza.
- Deschide ochii, a spus vocea. Deschide-i acum. Foloseşte-te de primul lucru pe care-l vezi, ca punct de pornire.
Am făcut un efort suprem şi mi-am deschis ochii. Am văzut copaci şi cer albastru. Era ziuă! Am văzut, ca prin ceaţă, un chip care se apleca deasupra mea. Dar nu-mi puteam focaliza privirea. Am crezut că cea care se uita la mine era femeia din biserică.
- Foloseşte-te de chipul meu, a spus vocea; era o voce fami​liară, dar nu puteam s-o identific. Ia faţa mea, ca punct de pornire; apoi priveşte la toate celelalte.
Auzul începuse să mi se limpezească, la fel şi vederea. M-am uitat lung la chipul femeii, apoi la copacii din parc, la banca de fier forjat, la oamenii care treceau pe acolo şi, pe urmă din nou,
la chipul ei. în ciuda faptului că faţa ei era altfel de fiecare dată cînd o priveam, am simţit că încep să am un minim de control asupra mea. Cînd mi-am recăpătat mai dephn facultăţile, mi-am dat seama că femeia era aşezată pe bancă, ţinîndu-mi capul în poala ei. Şi nu era femeia din biserică; era Carol Tiggs.
- Ce cauţi aici? am bolborosit eu.
Sperietura şi surprinderea mea erau atît de mari, încît doream să mă ridic şi s-o rup la fugă, dar corpul meu nu asculta deloc de comenzile conştientului. Au urmat cîteva momente chi​nuitoare, în care am încercat cu disperare, dar fără nici un folos, să mă ridic. Lumea care mă înconjura avea prea multă claritate ca să mai cred că încă visez, dar nefuncţionarea controlului asupra sistemului motor mă făcea să bănuiesc că totuşi era vorba de un vis. în plus, prezenţa lui Carol era prea neaşteptată; nu existau nici un fel de antecedente care s-o justifice.
Cu precauţie, am încercat să-mi impun voinţa de a mă ridica, aşa cum făcusem de sute de ori în visat, dar nu s-a întîmplat nimic. Dacă se impusese vreodată nevoia să fiu obiectiv, acesta era momentul. Cu cea mai mare atenţie, am început să mă uit, mai întîi cu un ochi, la tot ce se afla în cîmpul meu vizual. Am repetat apoi procesul cu celălalt ochi. Am considerat concor​danţa dintre imaginile înregistrate de cei doi ochi ca indicînd că mă aflam în realitatea consensuală a vieţii de zi cu zi.
După aceea, am examinat-o pe Carol. în momentul acela, am observat că pot să-mi mişc braţele. Numai jumătatea infe​rioară a corpului îmi era paralizată. Am atins faţa şi mîinile lui Carol; am îmbrăţişat-o. Avea consistenţă materială, şi credeam că era cu adevărat Carol Tiggs. Uşurarea mea a fost enormă, pentru că, pentru un moment, avusesem întunecata bănuială că

era vorba de cea care sfidează moartea, care se dădea drept Carol.
Cu multă grijă, Carol m-a ajutat să mă ridic în poziţia şezînd. Fusesem întins pe spate, culcat jumătate pe bancă, jumătate pe pămînt. Atunci am observat ceva ieşit total din comun. Eram îmbrăcat cu blugi Levi's decoloraţi şi încălţat cu o pereche ponosită de cizme maro, de piele. Aveam o cămaşă de dril şi o jachetă Levi's.
- Stai puţin, i-am spus eu lui Carol. Uită-te la mine. Astea sînt hainele mele? Sînt eu cu adevărat?
Carol a rîs şi m-a zgîlţîit de umeri, aşa cum făcea întot​deauna în semn de camaraderie, atitudine bărbătească, să arate că făcea parte din gaşcă.
- îl am în faţa ochilor pe frumosul de tine, a spus ea cu vocea ei comică în falset contrafăcut. Oh, domnu', cine altcineva ar putea fi, dacă nu tu?
- Cum naiba de sînt îmbrăcat cu Levi's şi port cizme? am insistat eu. Nici nu am aşa ceva.
- Eşti îmbrăcat cu hainele mele. Cînd te-am găsit, erai com​plet gol!
- Unde? Cînd?
- în preajma bisericii, acum aproximativ o oră. Am venit aici, în piaţă, să te caut. Nagualul m-a trimis să văd dacă te pot găsi.
Am luat hainele cu mine pentru orice eventualitate. I-am spus că mă simţeam teribil de vinovat şi jenat pentru faptul de a fi umblat prin oraş dezbrăcat.
- în mod cu totul straniu, nu era nimeni prin preajmă, m-a asigurat ea. Am simţit că o spunea doar ca să-mi diminueze jena. Zîmbetul ei amuzat mi-a confirmat asta.

- Probabil că mi-am petrecut cu arendaşul toată noaptea tre​cută sau chiar mai mult, am spus. Ce zi este astăzi?
- Nu-ţi face griji în privinţa datelor, a spus ea, rîzînd. Cînd îţi vei reveni complet, o să numeri singur zilele.
- Nu mă cocoli, Carol Tiggs. Spune-mi ce zi este astăzi. Vocea mea avea un ton sever şi ferm ce nu părea să-mi
aparţină.
- Este ziua de după marea fiestă, a zis ea şi m-a lovit uşor cu palma pe umăr. Te căutăm cu toţii încă de aseară.
- Dar ce caut eu aici?
- Te-am dus la hotelul din partea opusă a pieţei. Nu aveam cum să te car tot drumul pînă la casa nagualului. Acum cîteva minute ai fugit din cameră, şi aşa am ajuns aici.
- De ce nu ai cerut ajutorul nagualului?
- Pentru că asta este o treabă care ne priveşte numai pe mine şi pe tine. Noi doi trebuie s-o rezolvăm împreună.
Asta mi-a închis gura. înţelegeam perfect ce spunea. I-am mai pus totuşi încă o întrebare care mă sîcîia.
- Ce ţi-am spus cînd m-ai găsit?
- Ai spus că fuseseşi atît de adînc cufundat în cea de a doua atenţie şi un timp atît de îndelungat, că încă nu erai în stare să raţionezi pe deplin. Tot ce-ţi doreai să faci era să dormi.
- Cînd mi-am pierdut coordonarea motorie?
- De-abia acum un moment. îţi va reveni. Ştii şi tu foarte bine că atunci cînd intri în cea de a doua atenţie şi primeşti un considerabil şoc de energie, este absolut normal să-ţi pierzi con​trolul asupra centrilor vorbirii şi asupra membrelor.
- Dar tu cînd ţi-ai pierdut sîsîiala, Carol?
Asta a luat-o complet prin surprindere. S-a uitat lung la mine şi a început să rida cu poftă.

- De mult timp mă tot strădui să remediez asta, a mărturisit ea. Cred că este îngrozitor de enervant să auzi o femeie în toată firea sîsîind. în plus, ţie-ţi displace teribil.
Nu-mi era deloc greu să recunosc că detestam sîsîiala ei. Don Juan şi cu mine încercaserăm să o lecuim, dar ajunseserăm la concluzia că ea nu era interesată să scape de acest defect. Sîsîiala îi dădea un farmec deosebit şi o făcea atrăgătoare în ochii multora, iar părerea lui don Juan era că ei îi plăcea acest lucru şi nu voia să renunţe la el. Să o aud vorbind fără să sîsîie era pentru mine o grozavă şi emoţionantă satisfacţie. Asta îmi demonstra că ea era capabilă şi sigură de schimbări radicale, un lucru de care nici eu şi nici don Juan nu am fost niciodată siguri.
- Ce altceva ţi-a mai spus nagualul cînd te-a trimis să mă cauţi? am întrebat.
- A spus că vei avea o confruntare cu cel care sfidează moartea.
Pe un ton de confidenţă i-am destăinuit lui Carol că cel care sfidează moartea era femeie. Iar ea a spus cu nonşalanţă că ştia asta.
- Cum adică ştii? am strigat eu. Nimeni nu a avut niciodată cunoştinţă de asta, în afară de don Juan. El ţi-a spus?
-  Sigur că mi-a spus, a răspuns ea, neimpresionată de strigătele mele. Ceea ce ţi-a scăpat este că şi eu m-am întîlnit cu femeia din biserică. Şi asta înainte de a o întîlni tu. Am sporovăit amiabil în biserică destul de mult timp.
Eram convins că îmi spunea adevărul. Ce-mi relata era exact ceea ce ar fi făcut don Juan. Ar fi trimis-o, cu siguranţă, pe Carol în recunoaştere, pentru a putea trage unele concluzii.

-  Cînd te-ai întîlnit cu cel care sfidează moartea? am întrebat.
- Acum vreo două sâptămîni, a răspuns ea pe un ton impa​sibil. Pentru mine n-a fost un eveniment important. Nu aveam energie de oferit sau, cel puţin, nu genul de energie pe care-l vrea femeia aceea.
- Atunci de ce te-ai văzut cu ea? Contactul cu femeia nagual face şi el parte din înţelegerea dintre cel care sfidează moartea şi vrăjitori?
- M-am văzut cu ea, pentru că nagualul a spus că tu şi cu mine sîntem interschimbabili, din nici un alt motiv. Corpurile noastre energetice au fuzionat de multe ori. Nu-ţi aminteşti? Femeia şi cu mine am vorbit despre uşurinţa cu care ne con​topim. Am stat cu ea poate trei sau patru ore, pînă cînd a venit nagualul şi m-a luat de acolo.
- Aţi rămas în biserică în tot acest timp? am întrebat eu, pen​tru că nu-mi venea să cred că au stat acolo în genunchi trei sau patru ore, vorbind doar despre fuzionarea corpurilor noastre energetice.
- M-a luat cu ea într-o altă faţetă a intenţiei sale, a admis Carol după un moment de gîndire. M-a făcut să văd cum a reuşit să scape din captivitate.
Carol mi-a relatat apoi o istorie uimitoare. A spus că, potrivit celor pe care femeia din biserică o făcuse să le vadă, toţi vră​jitorii din timpuri străvechi deveniseră, inevitabil, victimele făpturilor anorganice. Acestea, după ce îi capturau, le dădeau puterea de a fi intermediari între lumea noastră şi lumea lor, pe care oamenii o numeau infern.
Cel care sfidează moartea fusese şi el, ineluctabil, prins în mrejele făpturilor anorganice. Carol estima că, probabil, petre-

cuse mii de ani în captivitate, pînă în momentul în care fusese capabil să se transforme în femeie. Realizase că asta este singura lui cale de scăpare din acea lume în ziua în care descoperise că făpturile anorganice consideră că principiul feminin este indes​tructibil. Ele cred că principiul feminin are o asemenea flexibi​litate şi o sferă de acţiune atît de vastă, încît indivizii care îi aparţin sînt imuni la orice fel de capcane sau înscenări şi nu pot fi reţinuţi în captivitate. Transformarea celui care sfidează moartea fusese atît de totală şi amănunţită, încît fusese imediat azvîrlit afară din lumea făpturilor anorganice.
- Ţi-a spus că făpturile anorganice sînt încă pe urmele ei? am întrebat eu.
- Normal că o urmăresc încă, m-a asigurat Carol. Femeia mi-a spus că trebuie să aibă grijă în permanenţă să-şi ţină urmăritorii la distanţă.
- Ce i-ar putea face aceştia?
- Să realizeze că este bărbat şi s-o ducă din nou în captivi​tate, presupun. Cred că se teme de acele făpturi mai mult decît ai putea să-ţi imaginezi că este posibil să te temi de ceva.
Carol mi-a spus, cu nonşalanţă, că femeia din biserică ştia totul despre conflictul meu cu făpturile anorganice şi avea cunoştinţă de iscoada albastră.
- Ştie totul despre tine şi despre mine, a spus Carol în con​tinuare. Şi nu pentru că i-aş fi spus eu ceva, ci pentru că ea face parte din viaţa noastră şi a vrăjitorilor dinaintea noastră. A pre​cizat că ne-a urmărit întotdeauna pe toţi, dar pe tine şi pe mine în mod special.
Carol mi-a relatat cazurile pe care le cunoştea femeia şi în care eu şi Carol acţionaserăm împreună. în timp ce vorbea, am început să simt o nostalgie fără pereche pentru însăşi persoana
care se afla în faţa mea: Carol Tiggs. Doream cu disperare s-o îmbrăţişez. Am întins braţele spre ea, dar mi-am pierdut echili​brul şi am căzut de pe bancă.
Carol m-a ajutat să mă ridic de jos şi mi-a examinat, cu îngrijorare, picioarele, pupilele ochilor, gîtul şi regiunea lom​bară. A spus că încă mai sufeream efectele şocului energetic. Mi-a sprijinit capul pe pieptul ei şi m-a mîngîiat, ca şi cum ar fi alintat un copil care se prefăcea bolnav. După un timp, m-am simţit mai bine; am început chiar să-mi recapăt coordonarea motorie.
- Ce părere ai despre hainele cu care sînt îmbrăcată? m-a întrebat pe neaşteptate Carol. Arăt prea elegantă pentru această ocazie? Ţi se pare că sînt adecvat îmbrăcată?
Carol era întotdeauna extrem de frumos îmbrăcată. Dacă era ceva sigur în ceea ce o privea, acesta era gustul său ireproşabil în materie de îmbrăcăminte. Realitatea este că, de cînd o cunoşteam, între don Juan şi ceilalţi din grupul său se făcea în permanenţă haz pe seama faptului că singura ei calitate remar​cabilă era talentul de a cumpăra haine frumoase şi de a le purta cu graţie şi stil. Am considerat întrebarea ei foarte ciudată şi am comentat-o.
- De ce ai putea fi nesigură în ceea ce priveşte înfăţişarea ta? Asta n-a fost niciodată o problemă pentru tine. încerci cumva să impresionezi pe cineva?
- încerc să te impresionez pe tine, desigur, a spus ea.
- Dar nu este momentul acum, am protestat eu. Ceea ce se întîmplă în legătură cu cel care sfidează moartea este problema importantă, nu înfăţişarea ta.

- Vei fi surprins să afli cît de importantă este înfăţişarea mea, a rîs ea. Felul cum arăt esta o problemă de viaţă şi de moarte pentru noi amîndoi.
- Ce tot spui? îmi aminteşti de modul în care nagualul a pregătit întîlnirea mea cu cel care sfidează moartea. Aproape că m-a scos din minţi cu vorbăria lui misterioasă.
- A fost vorbăria lui misterioasă justificată? a întrebat Carol cu o expresie extrem de serioasă.
- Cu siguranţă, a fost justificată, am recunoscut eu.
- Aşa este şi înfăţişarea mea. Fă-mi acest hatîr. Spune-mi, cum mă găseşti? Plină de farmec sau lipsită de farmec, atrăgătoare, comună, respingătoare, obositoare, autoritară şi
dominantă?
M-am gîndit puţin şi mi-am stabilit aprecierea. O conside​ram deosebit de fermecătoare. Situaţia era stranie pentru mine. Nu mă gîndisem niciodată conştient la farmecul ei.
- Găsesc că eşti extraordinar de frumoasă, i-am spus. De fapt, eşti de-a dreptul superbă.
- Atunci, înseamnă că înfăţişarea mea este cea potrivită, a
oftat ea.
încercam să ghicesc care puteau fi intenţiile ei, cînd a vorbit
din nou.
- Cum a fost în tovărăşia celui care sfidează moartea? I-am relatat, pe scurt, întîmplările prin care trecusem,
referindu-mă mai ales la primul vis. Am spus că eram de părere că cel care sfidează moartea mă făcuse să văd oraşul acela, dar într-un alt moment, din trecut.
- Dar asta nu este posibil, a izbucnit ea. In univers nu există trecut sau viitor. Există numai momentul prezent.

-  Ştiu precis că era în trecut, am spus eu. Biserica era aceeaşi, dar oraşul arăta altfel.
- Gîndeşte-te o clipă, a insistat ea. în univers există numai energie, iar energia cunoaşte doar imediatul, un nesfîrşit şi per​manent moment prezent.
- Atunci, ce crezi că s-a întîmplaţ cu mine, Carol?
- Cu ajutorul celui care sfidează moartea ai trecut prin cea de a patra poartă a visatului, a spus ea. Femeia din biserică te-a luat cu ea în visul ei, în intenţia ei. în vizualizarea acestui oraş de către ea. Evident, ea l-a vizualizat în trecut şi acea vizualizare este încă intactă în mintea ei. Tot acolo trebuie să se afle şi vizualizarea actuală a oraşului.
După o tăcere prelungită, Carol mi-a mai pus o întrebare.
- Ce altceva a mai făcut femeia cu tine?
I-am povestit despre cel de-al doilea vis, cel despre oraş, aşa cum este el în ziua de azi.
- Ei, vezi! a zis ea. Femeia nu numai că te-a dus în intenţia sa trecută, ci te-a ajutat şi mai mult în trecerea prin cea de a patra poartă, făcîndu-ţi corpul energetic să se deplaseze într-un alt loc, care există astăzi doar în intenţia ei.
S-a oprit, apoi m-a întrebat dacă femeia din biserică îmi explicase ce înseamnă să intenţionezi în cea de a doua atenţie, dar nu-mi aduceam aminte să-mi fi şi explicat ce înseamnă. Carol se referea la concepte despre care don Juan nu vorbise niciodată.
-  Unde ai aflat toate aceste idei noi? am întrebat eu, minunîndu-mă sincer de cît de clar îi era totul.
Pe un ton neutru, Carol m-a încredinţat că femeia din bise​rică îi explicase o mulţime de lucruri în legătură cu toate aceste aspecte complicate.

- Acum, intenţionăm în cea de a doua atenţie, a spus ea în continuare. Femeia din biserică ne-a făcut să adormim; tu - aici, iar eu - în Tucson. Iar apoi, am adormit din nou în vis. Dar tu nu-ţi aminteşti nimic despre această parte, pe cînd eu, da. Este vorba despre secretul poziţiilor gemene. Adu-ţi aminte ce ţi-a spus femeia; cel de al doilea vis este intenţionare în cea de a doua atenţie: singura modalitate de a trece prin cea de a patra poartă a visatului.
După o pauză mai lungă, timp în care nu am putut să articu​lez nici măcar o vorbă, Carol mi-a spus:
- Cred câ femeia din biserică ţi-a făcut, de fapt, un dar, deşi nu voiai să primeşti vreunul. Darul ei a fost să-şi adauge energia proprie la a noastră pentru a ne putea mişca înainte şi înapoi pe energia actuală a universului.
Am început să freamăt de emoţie. Cuvintele lui Carol veneau exact la momentul potrivit. Ea definise, pentru mine, ceva ce eu considerasem cu neputinţă de definit, deşi nu ştiam ce anume. Dacă m-aş fi putut mişca, aş fi sărit s-o îmbrăţişez. Zîmbea extaziată, în timp ce eu peroram agitat despre cît de semnificative erau spusele ei pentru mine. Am comentat retoric câ don Juan nu-mi spusese niciodată ceva similar.
- Poate că nu ştie, a spus Carol, nu pe un ton denigrator, ci conciliator.
N-am contrazis-o. Am rămas un timp tăcut, ciudat de golit de gînduri. Apoi gîndurile şi cuvintele s-au revărsat din mine ca o erupţie vulcanică. Prin piaţă circulau tot felul de oameni şi, din cînd în cînd, unii se uitau lung la noi sau se opreau în faţa noastră să ne privească. Trebuie să fi oferit un tablou de tot dragul: Carol Tiggs sărutîndu-mi şi mîngîindu-mi faţa, în timp
ce eu peroram fără oprire despre claritatea explicaţiilor ei şi despre întîlnirea mea cu cel care sfidează moartea.
Cînd am fost în stare să merg, Carol m-a condus, prin piaţă, la unicul hotel din oraş. M-a asigurat că nu aveam încă destulă energie ca să pot merge pînă la casa lui don Juan, dar că toţi cei de acolo ştiau unde ne aflăm.
- De unde ar putea să ştie unde ne aflăm? am întrebat eu.
- Nagualul este un vrăjitor experimentat şi foarte abil, a răspuns ea, rîzînd. El mi-a spus că, dacă te găsesc zdrobit din punct de vedere energetic, să te duc la hotel şi să nu risc să tra​versez tot oraşul, tîrîndu-te după mine.
Cuvintele ei, dar în special zîmbetul cu care le-a însoţit, m-au făcut să mă simt atît de uşurat, încît am mers mai departe într-o stare de beatitudine. Am dat colţul îndreptîndu-ne către intrarea hotelului, care se afla la cîţiva paşi în josul străzii, chiar în faţa bisericii. Am trecut prin holul mohorît şi am urcat scările de beton pînă la etajul întîi, unde am intrat imediat într-o cameră neospitalieră, pe care n-o mai văzusem niciodată. Carol spunea că mai fusesem acolo; totuşi, nu-mi aminteam deloc nici de hotel, nici de cameră. însă eram atît de obosit, că nu eram în stare să mă gîndesc la asta. M-am prăbuşit, pur şi simplu, pe pat, cu faţa în jos. Tot ce-mi doream era să dorm, însă eram prea surescitat. Erau prea multe puncte neclare, deşi totul părea să fie în bună ordine. Am fost străbătut brusc de un val de excitaţie nervoasă şi m-am ridicat în şezut.
-  Eu nu ţi-am spus că nu am acceptat darul celui care sfidează moartea, am zis, privind-o pe Carol. Cum de-ai ştiut ce-am făcut?

- Oh, chiar tu mi-ai spus, a protestat ea, aşezîndu-se lîngă mine. Erai aşa de mîndru de asta. A fost prima propoziţie care ţi-a ieşit din gură, cînd te-am găsit.
Acesta era, pînă în acel moment, singurul răspuns care nu prea mă satisfăcea. Ceea ce relata ea nu părea să fie declaraţia mea.
- Cred că nu ai înţeles cum trebuie spusele mele, i-am zis. Pur şi simplu, nu doream să capăt nimic ce m-ar fi putut abate de la ţelul său.
- Vrei să spui că nu te simţeai mîndru de a fi refuzat?
- Nu. Nu mă simţeam în nici un fel. Nu mai sînţ capabil să simt nimic în afară de teamă.
Mi-am întins picioarele şi mi-am pus capul pe pernă. Simţeam că, dacă închid ochii sau încetez să vorbesc, voi adormi pe loc. I-am povestit lui Carol cum discutasem cu don Juan, la începutul relaţiei mele cu el, despre motivul său mărturisit de a rămîne pe calea luptătorilor. Spusese că teama îl menţinea pe linia dreaptă şi de ce se temea cel mai mult era să piardă nagualul, abstractul, spiritul.
- în comparaţie cu a pierde calitatea de nagual, moartea este un fleac, spusese el cu o notă de autentică pasiune în voce. Teama mea de a pierde nagualul este singurul suport real pe care îl am, pentru că fără el aş fi într-o stare mai rea decît dacă aş fi mort.
I-am spus lui Carol că atunci îl contrazisesem imediat pe don Juan şi mă lăudasem că, întrucît sînt imun faţă de teamă, dacă este să rămîn în graniţele unei căi unice pe care s-o urmez, forţa motrice, în cazul meu, trebuie să fie iubirea.
Don Juan replicase că, atunci cînd se producea adevărata consacrare, teama este singura stare care are sens pentru un

luptător. în sinea mea, îl antipatizasem în momentul acela pen​tru ceea ce credeam că este tăinuita sa îngustime de vederi.
- Iată că am ajuns din nou în aceeaşi situaţie, i-am spus lui Carol, şi uită-te la mine acum. Pot să jur că ceea ce mă impul​sionează şi mă ţine în linia de acţiune este teama de a pierde nagualul.
Carol se uita fix la mine, cu o privire ciudată, pe care n-o văzusem niciodată la ea.
- îmi permit să te contrazic, a spus ea încet. Frica nu-i nimic în comparaţie cu afecţiunea. Frica te face să fugi nebuneşte; iubirea te face să te mişti inteligent.
- Ce tot spui acolo, Carol Tiggs? Au ajuns acum vrăjitorii să fie nişte îndrăgostiţi?
N-a răspuns. S-a întins lîngă mine şi şi-a pus capul pe umărul meu. Am rămas acolo aşa, în tăcere, în camera aceea ciu​dată şi neospitalieră, un timp îndelungat.
- Eu simt ce simţi tu, a spus Carol brusc. Acum, încearcă tu să simţi ce simt eu. Poţi s-o faci. Dar hai s-o facem pe întuneric.
Şi-a întins braţul în sus şi a stins lumina de deasupra patu​lui. Dintr-o zvîcnitură m-am ridicat în poziţia şezînd. Mă trecuse un fior de teamă ca un curent electric. Imediat ce Carol stinsese lumina, în cameră se făcuse întuneric ca noaptea. Pradă unei mari agitaţii, am întrebat-o pe Carol care este cauza fenomenu​lui.
-  încă nu eşti pe deplin restabilit, a spus ea pe un ton liniştitor. Ai avut parte de o confruntare de proporţii monumen​tale. Cufundarea atît de profundă în cea de a doua atenţie te-a lăsat puţin cam zdrobit, ca să zicem aşa. Sigur că este ziuă, dar

ochii tăi nu se pot încă ajusta cum trebuie la lumina slabă din această cameră.
Mai mult sau mai puţin convins, m-am întins din nou în pat. Carol continua să vorbească, dar eu n-o ascultam. Am pipăit cearceafurile. Erau cearceafuri adevărate. Mi-am trecut mîinile pe rama patului. Era cu adevărat un pat! M-am aplecat şi mi-am trecut palmele pe dalele reci ale pardoselii. M-am dat jos din pat şi am verificat toate lucrurile din cameră şi din baie. Totul era perfect normal, absolut real. I-am spus lui Carol că, atunci cînd stinsese lumina, avusesem senzaţia clară că visez.
- Mai linişteşte-te, a spus ea. Termină cu prostiile astea de investigaţii şi vino în pat să te odihneşti.
Am dat la o parte draperiile de la fereastra care dădea în stradă. Afară era ziuă. în momentul în care am tras draperiile la loc, înăuntru s-a făcut iarăşi întuneric beznă. Carol mă ruga să mă întorc în pat. îi era teamă că aş putea să fug şi să ajung iar în stradă, cum mai făcusem o dată. Avea dreptate. M-am culcat la loc în pat, fără să observ că nici măcar pentru o clipă nu-mi tre​cuse prin minte să arăt lucrurile cu degetul mic. Era ca şi cînd noţiunea îmi fusese ştearsă din memorie.
întunericul din camera aceea de hotel era cu totul neobişnuit, îmi dădea o senzaţie delicioasă de pace şi armonie. îmi dădea, totodată, şi o senzaţie de profundă tristeţe, o nostalgie pentru căldura sentimentelor umane, pentru compania oamenilor. Eram mai mult decît uluit. Nu mi se mai întîmplase aşa ceva pînă atunci. Stăteam culcat în pat, încercînd să-mi amintesc dacă nos​talgia aceea era un sentiment cunoscut. Nu era. Nostalgiile care-mi erau cunoscute nu vizau compania oamenilor, ci erau abstracte; ca un fel de tristeţe pentru a nu fi reuşit să ajung la ceva nedefinit.
- Simt că-mi pierd controlul, i-am spus eu lui Carol. Acuşi o să încep să plîng de dragul oamenilor.
Credeam că ea va lua afirmaţia mea ca fiind comică. Intenţia mea fusese să fac o glumă. Dar ea n-a spus nimic; părea să fie de acord cu ceea ce spusesem. A oftat. Fiind într-o stare de spirit labilă, m-am simţit imediat cuprins de sentimentalisme. M-am întors către ea în întuneric şi am bîiguit ceva ce, într-un moment de mai mare luciditate, mi s-ar fi părut total iraţional.
- Pur şi simplu, te ador.
Vorbe de genul acesta erau de neconceput între vrăjitorii din breasla lui don Juan. Carol Tiggs era femeia nagual. între noi doi nu erau necesare demonstraţii de afecţiune. De fapt, nici nu ştiam ce simţeam unul pentru celălalt. Fuseserăm învăţaţi de don Juan că între vrăjitori nu este nevoie şi nici timp pentru astfel de sentimente.
Carol mi-a zîmbit şi m-a îmbrăţişat. Iar eu am fost cuprins de o iubire atît de mistuitoare pentru ea, încît, involuntar, mi-au dat lacrimile.
- Corpul tău energetic înaintează pe filamentele luminoase de energie ale universului, mi-a şoptit ea la ureche. Sîntem purtaţi de darul de intenţie al celui care sfidează moartea.
Aveam destulă energie pentru a înţelege ce spunea. Am întrebat-o chiar dacă ea însăşi înţelege într-adevăr ce înseamnă asta. M-a ţistuit să tac şi a continuat să-mi şoptească la ure​che:
-  înţeleg foarte bine; darul pe care ţi l-a făcut cel care sfidează moartea sînt aripile intenţiei. Cu ajutorul lor noi doi ne visăm într-un alt timp. într-un vis ce va să vie.
Am împins-o la o parte şi m-am ridicat în capul oaselor. Felul în care Carol enunţa aceste concepte vrăjitoreşti complexe

mă neliniştea. Ea nu avea înclinaţie pentru o abordare serioasă a gîndirii conceptuale. Deseori glumea între noi, referindu-ne la faptul că ea nu avea minte de filosof.
- Ce-i cu tine? am întrebat eu. Schimbarea asta a ta este ceva cu totul nou pentru mine: Carol vrăjitoarea filosof. Vorbeşti exact ca don Juan.
- Nu încă, a răspuns ea, rîzînd. Dar este pe cale să se pro​ducă. Este în curs de desfăşurare, iar, cînd se va întîmpla, pen​tru mine va fi cel mai uşor lucru din lume să fiu o vrăjitoare filosof. Vei vedea. Şi nimeni nu va putea explica asta, deoarece, pur şi simplu, se va întîmpla.
în minte mi-a sunat un clopoţel de alarmă.
- Tu nu eşti Carol! am strigat. Eşti cel care sfidează moartea şi te dai drept Carol. Ştiam eu.
Carol a rîs, cîtuşi de puţin tulburată de acuzaţia mea.
- Nu fi absurd, a spus. Vei rata lecţia. Am ştiut că, mai devreme sau mai tîrziu, vei ceda şi te vei lăsa în voia dorinţelor tale. Sînt chiar Carol, crede-mă. Dar acum noi doi facem ceva ce n-am mai făcut niciodată: intenţionăm în cea de a doua atenţie, aşa cum au făcut vrăjitorii din timpuri străvechi.
Nu eram convins, dar nu mai aveam energia să continuu controversa, pentru că ceva asemănător marilor vîrtejuri din visatul meu începuse să mă tragă înăuntrul său. Am auzit slab vocea lui Carol, spunîndu-mi la ureche:
- Ne visăm pe noi înşine. Visează intenţia ta despre mine. Intenţionează-mă de aci înainte! Intenţionează-mă în viitor!
Cu un mare efort, am reuşit să-mi exprim cel mai intim gînd:
- Rămîi aici cu mine pentru totdeauna - am spus cu o voce cu turaţie încetinită, ca un casetofon defect.

Ea mi-a răspuns ceva ce n-am înţeles. Voiam să rid de vocea mea, dar atunci m-a înghiţit vîrtejul.
Cînd m-am trezit, eram singur în camera de hotel. Nu aveam idee cît de mult timp dormisem. M-am simţit extrem de dezamăgit că n-am găsit-o pe Carol lîngă mine. M-am îmbrăcat în grabă şi am coborît în holul hotelului s-o caut. în plus, voiam să scap şi de starea stranie de somnolenţă care mă mai stăpînea.
La recepţie, directorul hotelului mi-a spus că tînăra care închinase camera tocmai plecase cu numai un moment înainte. Am alergat în stradă, sperînd s-o ajung din urmă, dar n-am văzut-o nicăieri. Era amiază; soarele strălucea pe un cer absolut senin. Era puţin prea cald.
M-am îndreptat spre biserică. Am avut autentica, dar lipsita de emoţie, surpriză să constat că în visul meu văzusem, într-a​devăr, detaliile structurii ei arhitecturale reale. Cu detaşare, mi-am asumat rolul propriului meu avocat al diavolului şi mi-am acor​dat beneficiul îndoielii. Poate că don Juan şi cu mine exami​naserăm cîndva şi partea din spate a clădirii bisericii, dar eu nu-mi mai aminteam de asta. M-am gîndit la această alternativă. Nu mai conta. Planul meu de validare nu mai avea, oricum, nici un sens pentru mine. Mi-era prea somn să-mi mai pese.
De acolo, am luat-o încet către casa lui don Juan, tot în ideea de a o căuta pe Carol. Eram sigur că o voi găsi acolo, aş-teptîndu-mă. Don Juan mi-a făcut o primire de parcă mă întorse​sem din lumea celor morţi. Aţîţ el, cît şi însoţitorii săi erau cuprinşi de o agitaţie frenetică în vreme ce mă examinau cu nedisimulată curiozitate.
- Unde ai fost? m-a întrebat don Juan.

Nu puteam înţelege care era motivul acestei agitaţii. I-am spus că petrecusem noaptea la hotelul de lîngă piaţă împreună cu Carol, pentru că nu aveam suficienţă energie ca să merg toţ dramul de la biserică pînă la casa lor, dar că ei ştiau deja acest lucra.
- Nu ştiam absolut nimic, a ripostat el tăios.
- Nu v-a spus Carol că era cu mine? am întrebat eu, cuprins de o întunecată suspiciune, care - dacă n-aş fi fost atît de obosit - mi-ar fi stîrnit imediat panica.
Nu mi-a răspuns nimeni. Se uitau cercetător unul la altul. M-am întors spre don Juan şi i-am spus că impresia mea era că el o trimisese pe Carol să mă caute. Don Juan s-a plimbat un timp prin cameră fără să spună o vorbă.
- Carol Tiggs n-a fost deloc pe la noi, a spus el apoi. Iar tu lipseşti de nouă zile.
Numai starea mea de oboseală m-a făcut să nu clachez la auzul acestor ştiri. Tonul lui don Juan şi îngrijorarea manifestată de ceilalţi dovedeau cu certitudine că vorbeau serios. Dar eu eram atît de amorţit, încît n-am putut replica în nici un fel.
Don Juan mi-a cerat să le povestesc în cele mai mici amănunte ce se petrecuse între mine şi cel care sfidează moartea. Am fost extrem de surprins de cît de multe lucruri îmi aminteam şi de cît de exact puteam relata totul, în ciuda extenuării mele. Tensiunea s-a risipit în momentul de amuzament creat cînd le-am povestit cît de tare rîsese femeia de felul prostesc în care îmi strigam în visul ei intenţia de a vedea.
- Arătarea lucrului cu degetul mic este o metodă mai bună, i-am spus eu lui don Juan, dar fără simţăminte recriminatorii.
Don Juan m-a întrebat dacă femeia mai avusese şi alte reacţii faţă de strigătele mele, în afară de ris. Nu-mi aminteam altceva;

decît că se amuzase copios şi că făcuse o remarcă referitor la cît de mult o antipatiza el.
- N-o antipatizez, a protestat don Juan. Doar că nu-mi place coerciţia vrăjitorilor din vechime.
Adresîndu-mă tuturor, am spus că mie personal îmi plăcuse imens, şi fără nici un fel de rezerve, femeia. Şi că simţisem pen​tru Carol Tiggs o iubire cum nu credeam că ăş fi putut să simt vreodată pentru cineva. Nu părea să le facă plăcere ceea ce spuneam. Se uitau unii la alţii, ca şi cînd aş fi înnebunit, aşa, dintr-o dată. Am vrut să spun mai mult, să mă explic. Dar don Juan - după părerea mea, doar ca să mă oprească să mai bîigui tîmpenii - m-a tîrît, pur şi simplu, afară din casă, ducîndu-mă înapoi la hotel.
Acelaşi director, cu care vorbisem mai devreme, a ascultat cu amabilitate cum i-am descris-o pe Carol Tiggs, dar a negat categoric că ne-ar fi văzut, pe ea sau pe mine, vreodată. Le-a chemat chiar şi pe cameriste; acestea au întărit spusele sale.
- Ce pot să însemne toate astea? s-a întrebat don Juan cu glas tare. întrebarea părea să fie adresată sieşi. M-a condus încetişor afară din hotel. Să plecăm din locul ăsta blestemat, a spus.
Ajunşi în stradă, mi-a poruncit să nu mă întorc ca să mă uit la hotel sau la biserica de peste drum, ci să-mi ţin privirea în jos. Mi-am îndreptat ochii către pantofi şi, dintr-o dată, am realizat că nu mai eram îmbrăcat cu hainele lui Carol, ci cu ale mele. Totuşi, oricît m-am străduit, nu mi-am putut aminti cînd mi-am schimbat îmbrăcămintea. Mi-am închipuit că asta trebuie să se fi întîmplat atunci cînd mă trezisem în camera de hotel şi cînd, probabil, mă îmbrăcasem cu propriile mele haine, deşi faptul nu era consemnat în memorie.

Mergînd aşa, am ajuns în piaţă. înainte de a o traversa, pen​tru a o lua pe drumul către casa lui don Juan, i-am expus pro​blema în legătură cu hainele. El îşi clătina ritmic capul, ascultînd cu atenţie fiecare cuvinţel. Apoi s-a aşezat pe o bancă şi, pe un ton ce exprima o autentică îngrijorare, m-a avertizat că, pentru moment, nu aveam cum să ştiu ce se petrecuse în cea de a doua atenţie între femeia din biserică şi corpul meu energetic. Interludiul meu cu acea Carol Tiggs de la hotel fusese doar vîrful vizibil la aisbergului.
- Este înspăimîntător cînd te gîndeşti că ai fost în cea de a doua atenţie timp de nouă zile, a continuat don Juan. Pentru cel care sfidează moartea nouă zile sînt doar o secundă, dar pentru noi sînt o eternitate. înainte de a putea să protestez, să explic sau să spun ceva, m-a oprit zicînd: Gîndeşte-te la asta. Dacă încă nu-ţi poţi aminti toate cîte te-am învăţat şi le-am făcut cu tine în cea de a doua atenţie, imaginează-ţi cît de considerabil mai mare trebuie să fie dificultatea de a-ţi aminti ceea ce te-a învăţat şi ce a făcut cu tine cel care sfidează moartea. Eu te-am făcut doar să treci în alt nivel de conştiinţă; cel care sfidează moartea te-a făcut să treci în alte universuri.
Mă simţeam umil şi învins. Don Juan şi cei doi însoţitori ai săi m-au îndemnat să fac un efort titanic şi să încerc să-mi amintesc cînd anume îmi schimbasem hainele. Nu puteam să-mi amintesc. în mintea mea nu mai era nimic: nici sentimente, nici amintiri. Cumva, eram în totalitate prezent acolo, în acel loc, cu ei.
Agitaţia lui don Juan şi a celor doi însoţitori ai săi a atins paroxismul. Nu-l mai văzusem niciodată atît de deconcertat. în tot ce făcea sau spunea era întotdeauna o notă de umor, ca şi cînd el însuşi nu s-ar fi luat prea în serios. Nu şi de data asta însă.

Am încercat din nou să mă gîndesc, să-mi amintesc ceva ce ar fi putut să clarifice toate astea; şi din nou nu am reuşit, dar nu m-am simţit învins; am fost cuprins de un neverosimil optimism. Simţeam că totul decurge aşa cum trebuie.
îngrijorarea declarată a lui don Juan consta în faptul că nu ştia nimic despre visatul pe care-l făcusem cu femeia din bise​rică. Pentru el crearea în vis a existenţei unui hotel, a unui oraş, a unei Carol Tiggs, constituia numai o mostră a măiestriei vrăjitorilor din vechime într-ale visatului, posibilităţile totale ale acesteia depăşind imaginaţia umană. Don Juan şi-a deschis larg braţele şi a zîmbiţ, în sfîrşit, cu obişnuita desfătare.
- Putem doar deduce că femeia din biserică ţi-a arătat cum s-o faci, a spus el rar şi tărăgănat. Va fi pentru tine o misiune titanică să faci inteligibilă o manevră incoprehensibilă. A fost o mutare iscusită pe tabla de şah, efectuată de cel care sfidează moartea sub înfăţişarea femeii din biserică. Ea s-a folosit de cor​pul energetic al lui Carol şi al tău pentru a se propulsa şi a-şi rupe lanţurile. Te-a obligat să-ţi onorezi oferta de a-i da energie gratis.
Ceea ce spunea nu avea nici un sens pentru mine; după cîte se părea însă, avea o mare importanţă pentru cei doi însoţitori ai săi. Aceştia au devenit extrem de agitaţi. Adresîndu-se lor, don Juan a explicat că cel care sfidează moartea şi femeia din biserică erau expresii diferite ale aceleiaşi energii, femeia din biserică fiind cea mai puternică şi mai complexă din cele două. Preluînd controlul, s-a folosit de corpul energetic al lui Carol Tiggs într-o manieră absconsă şi rău intenţionată, asemănătoare acţiunilor vrăjitorilor din vechime, şi o crease pe Carol Tiggs de la hotel, o Carol Tiggs ce era doar rezultatul intenţiei. Don Juan a adăugat că femeia şi Carol ajunseseră, probabil, la un

fel de înţelegere privind schimbul energetic în timpul întîlnirii lor.
în acel moment a părut că don Juan a fost străfulgerat de un gînd. I-a fixat cu o expresie de incredulitate pe cei doi însoţitori ai săi. Aceştia se uitau cînd la el, cînd unul la celălalt. Am fost sigur că nu căutau doar o încuviinţare, pentru că păreau să fi ajuns, la unison, la aceeaşi concluzie.
- Toate speculaţiile noastre sînt zadarnice, a spus don Juan pe un ton calm şi egal. Cred că nu mai există nici o Carol Tiggs. Şi nu mai există nici vreo femeie în biserică. Cele două s-au uni​ficat şi au zburat pe aripile intenţiei, după părerea meă, în viitor. Motivul pentru care Carol Tiggs, cea din hotel, era atît de pre​ocupată de înfăţişarea ei este acela că, de fapt, ea era femeia din biserică ce te făcea să visezi o Carol Tiggs de o cu totul altă fac​tură, o Carol Tiggs infinit mai puternică. Nu-ţi aminteşti ce ţi-a spus? „Visează intenţia ta despre mine. Intenţionează-mă în viitor."
- Ce înseamnă acest lucru, don Juan? am întrebat eu uluit.
- înseamnă că cea care sfidează moartea a văzut calea prin care se poate elibera total. A profitat de ocazia pe care i-ai oferit-o tu. Destinul tău este destinul ei.
- Cum adică, don Juan?
- Prin intermediul lui Carol Tiggs. Dar nu-ţi face griji în privinţa lui Carol, a adăugat el, înainte de a apuca eu să-mi exprim temerile. Are capacitatea să facă această manevră şi multe alte lucruri, pe deasupra.
Simţeam cum mă apasă nemărginirea cu toată strivitoarea ei greutate. Am avut un moment de luciditate şi l-am întrebat pe don Juan:
- Care va fi rezultatul tuturor acestor lucruri?

Nu mi-a răspuns imediat. M-a privit lung şi scrutător din creştet pînă-n tălpi. Apoi a vorbit rar, formulîndu-şi cu grijă frazele:
- Darul celui care sfidează moartea constă din posibilităţi nelimitate pentru visat. Una dintre acestea a fost s-o visezi pe Carol Tiggs într-un alt timp şi într-o altă lume; o lume mai vastă, deschisă, fără limite, o lume unde chiar şi imposibilul poate fi posibil. Asta implică nu numai faptul că vei trăi toate aceste posibilităţi, ci că, într-o bună zi, le vei şi înţelege.
S-a ridicat şi am pornit în tăcere către casa lui. Gîndurile îmi alergau nebuneşte. De fapt, nu erau gînduri, ci imagini, un amestec de amintiri despre femeia din biserică şi despre Carol Tiggs, vorbindu-mi în întunericul camerei de hotel. De vreo două ori era cît pe-aci să reuşesc să condensez aceste imagini într-un simţămînt real al eului meu normal, dar a trebuit să renunţ - nu aveam destulă energie pentru aşa ceva.
înainte de a ajunge acasă, don Juan s-a oprit şi s-a întors cu faţa spre mine. M-a scrutat din nou atent cu privirea, ca şi cînd ar fi căutat anumite indicii în trupul meu. Atunci m-am simţit obligat să clarific lucrurile într-o problemă în care credeam că se înşela foarte tare.
- La hotel am fost cu Carol Tiggs cea adevărată, am spus eu. Pentru o clipă, chiar eu însumi am crezut că era cea care sfidează moartea, dar, după ce am analizat cu atenţie totul, nu mai pot să mă menţin lă această părere. A fost, într-ădevăr, Carol. într-un mod inexplicabil şi teribil ea a fost prezentă în acel hotel, la fel cum am fost şi eu însumi.
- Bineînţeles că a fost Carol, a încuviinţat don Juan. Dar nu Carol pe care o cunoaştem noi doi. Ci o Carol din vis, aşa cum ţi-am spus, o Carol creată numai din intenţie. Tu ai ajutat-o pe

femeia din biserică să ţeasă visul cu pricina. Măiestria ei a con​stat în a transforma visul într-o realitate completă: arta vrăjito​rilor din vechime, cel mai înfricoşător lucru care există. Ţi-am spus eu că vei avea parte de lecţia ce va încununa tot studiul tău din domeniul visatului, nu-i aşa?
- Ce crezi că s-a întîmplat cu Carol Tiggs? am întrebat.
- Carol Tiggs a dispărut, a răspuns el. Dar într-o zi o vei descoperi pe noua Carol Tiggs, cea din camera de hotel din vis.
- Cum adică a dispărut?
- Nu mai există pe lume, a spus el.
Am simţit un val de nervozitate străbătîndu-mi plexul solar. Mă trezeam. Conştiinţa de sine începuse să-mi redevină familiară, dar încă nu aveam control deplin asupra ei. începuse totuşi şă străbată prin ceaţa visului; mai întîi, ca un amalgam între necunoaşterea celor ce se petreceau şi presimţirea că nemărginirea se afla foarte aproape. Probabil că aveam o expresie de neîncredere, pentru că don Juan a adăugat pe un ton ferm:
- Acesta este visatul. Ar fi trebuit să ştii că tranzacţiile încheiate în cadrul lui sînt definitive. Carol Tiggs nu mai există.
- Dar unde credeţi că s-a dus, don Juan?
- Acolo unde s-au dus vrăjitorii din vremuri străvechi. Ţi-am spus că darul celui care sfidează moartea constă din posibilităţi nelimitate de visat. Tu n-ai vrut nimic concret, aşa că femeia din biserică ţi-a dat un dar abstract: posibilitatea de a zbura pe ari​pile intenţiei.

O chestiune de onoare
Nici un ban în plus, nici un ban în minus
 = nouă apariţie
rao-
Cathy Cash Spellman Tom Clancy
Robin Cook Nelson DeMille
William Diehl
Daniel Easterman Paul Erdman
Joseph Finder Ian Fleming
Un loc de joacă pentru zei ~
Fără şovăire
Datorie de onoare
Duel la înălţime
Pericol iminent
Centrul de comandă I
Centrul de comandă II - Imaginea
din oglindă
Centrul de comandă III- Jocuri de stat Risc asumat La apa Babilonului Fiica generalului Cuvînt de onoare Plum Island ifr~ Fabrica de spioni 27
Calul thailandez Cameleonul Chipul răului Huliganii
Maşinăria lui Sharky Domnie în iad i(r~ Testamentul lui Iuda Al şaptelea sanctuar Sub semnul riscului Filiera elveţiană Puteri excepţionale Casino Royale Diamantele sînt eterne Din Rusia, cu dragoste Operaţiunea Moonraker Trăieşte şi lasă-i şi pe ceilalţi să
moară
Doctorul No Goldfinger Doar pentru ochii tăi i(r~
rao
rao
Colin Forbes
Frederick Forsyth Thomas Gifford
John Grisham
Mary Higgins Clark P.D. James John Katzenbach
Hans Hellmut Kirst Dean Koontz Ridley Pearson Rosamunde Pilcher
Anne Rice Robert Tine
Vîrtejul
Omul cu două feţe
Furia
Terminal
Abis
Puterea
Navele fantomă
Obiectivul 5
Al patrulea protocol
Puterea destinului
Primul sacrificiu t|^
Assassini "^r-
...Şi vreme e ca să ucizi
Firma
Cazul Pelican
Clientul
Omul care aduce ploaia
Camera morţii
Partenerul
Avocatul străzii
Juriul
Testamentul
Clopoţelul n-are limbă
Gustul morţii
Călătorul
Omul din umbră 'ifr~
Noaptea generalilor
Şoapte
Nume de cod: Albatros
Caruselul
Căutătorii de scoici
Septembrie
Sfîrşitul verii
Vocile verii
Diavolul Memnoch
Pururea tînăr
 = nouă apariţie
rao
 CONTEMPORAN
Colecţia
Margaret Atwood Mireasa hoţomană
Julian Barnes     O istorie a lumii în 10 capitole şi jumătate
Kazuo Ishiguro Nemîngîiaţii "^K
Cohctia PROZĂ ROMÂNĂ CONTEMPORANA
Vartan Arachelian Alex Mihai Stoenescu
Noaptea bastarzilor Noaptea incendiului
Colecţia RAo PENTRU COPII
C.S. Lewis
Cronicile din Narnia:
Nepotul magicianului
Şifonierul, leul şi vrăjitoarea
Calul şi băiatul
Prinţul Caspian
Călătorie pe mare cu „Zori-de-zi"
Jilţul de argint ^
Ultima bătălie
J.R.R. Tolkien
Frăţia Inelului Cele două turnuri
Colecţi
ia
Poul Anderson
John Brunner
SCIENCE-FICTION
Pavăza timpului
Avatarul
Orion va răsări
Nisipuri mişcătoare
Oile privesc în sus
Reţelele infinitului
Să prinzi o stea căzătoare
rao-
rao
Kevin J. Anderson
Chris Carter Charles Grant
Quentin Thomas
DOSARELE X
Anticorpii Punctul zero înfruntă viitorul Duhurile Vîrtejul Ascensiunea
Coh4iu NON-FICŢIUNE
Andrei Amalrik Peter Brown Carlos Castaneda
M.I. Finley Robert Guillain
Rasputin
Trupul şi societatea Cealaltă realitate Călătorie la Ixtlan Povestiri despre putere Al doilea cerc de putere Darul vulturului Focul lăuntric Puterea tăcerii Arta visatului i(r~ Uz şi abuz de istorie Sorge
CoUa RAO ISTORIE
Alesandru Duţu /
Mihai Retegan
Război şi societate România în război: 194l-l945 (voi. 1) De la Prut în Crimeea (22 iunie - 8 noiembrie 1941)^
special
rao
